
Gore visoko, na svom nebeskom prijestolju sjedjeli su bogo- 
vi. Njih četvero: Zemljius, zaljubljenik u nauku, naročito u 
astronomiju i prirodu; Rajzemiusa, pokroviteljica umjetnosti i 
estetike; Paklemius, nenadmašni ratnik i lovac; i Gozbius, poklo- 
nik jela, pića, komfora i raskoši. Sjedjeli oni tako: jeli, pili i 
dosađivali se, zapravo umirali od dosade. Onda od sitosti i 
tolikog pića Zemljius stade zijevati tako glasno — da ogromni 
pladnjevi božanskog jela i veliki ćupovi božanskog pića, nekta- 
ra, najprije uzdrhtaše pa zaplesaše, a kad nekoliko zlatnih tepsi- 
ja i srebrenih krčaga završi u krilu bogova, Gozbius upita: 

— Zbog čega tako glasno zijevaš, Zemljiuse? 

— Ah, zbilja, tek što smo sjeli za gozbu, i jedva da je prošla 
koja stotina godina, a meni je tako dosadno. 

— A da si sa mnom pošao u lov u moja bogata lovišta, ne bi 
ti bilo toliko dosadno. Tako sam se ugodno zabavio da su mi 
desetine hiljada godina prošle kao da udariš dlanom o dlan - javi 
se sa svog trona nadmeni Paklemius. 

— Nisam mogao poći s tobom u lov zbog neodložnih poslo- 


ja da nije malo dosadno. Ama, opet, uz ovakva ukusna jela i 
pića, uz očaravajuću glazbu i uz prekrasne flautistice, što nas 
zabavljaju, da se nekako živjeti - ponovo se u razgovor uklju- 
čuje Gozbius. 


Slušala ih pažljivo boginja Rajzemiusa pa će reći: 


— A ko nam je kriv što smo bogovi i što smo besmrtni? Vaš 
razgovor djeluje mi doista paradoksalno — i dok neka živa bića 
tuguju zbog kratkoće i prolaznosti svojih života, vi se tu već 
deset godina prenemažete i kukumavčite zbog naše vječnosti. 
Čini mi se, ne nedostaje mnogo pa da počnete tugovati i gorke 
suze liti, zamislite samo — zbog toga što smo besmrtni! A kad 
biste se mogli pretvoriti u ona jadna smrtna bića, pa ma samo 
i na hiljadu godina (u vječnom životu bogova hiljadu godina je 
zanemarivo malena jedinica vremena, neuporedivo manja nego 
što je djelić sekunde u ljudskom životu), sigurna sam, posve 
biste drugim očima gledali na tu stvar, i ubuduće nikad vam se 
više život ne bi činio dosadnim. No, i bez te metamorfoze posto- 
ji, prijatelji, efikasan lijek i za vaš problem, samo što vi taj lijek 
ne uočavate. Umjetnost je, gospodo, taj lijek. Umjetnost! Osmi- 
slite malo svoj život. Eto, recimo, pišite poeziju, slikajte, skla- 
dajte glazbena djela, vajajte skulpture, projektujte i gradite vele- 
ljepne građevine i, uvjerena sam, bit ćete zadovoljni i sobom i 
svojim životima. 

— Lijepo ti nas savjetuješ, Rajzemiusa — blago se usprotivi 
Paklemius. - Umjetnost jest duhovno bogatstvo, jer oplemenju- 
je. Ali, lahko je tebi tako razmišljati, zato što si izvanredno 
nadarena za umjetnost. No, šta ćemo mi kroz čije vene ne teče 
božanska krv umjetnika? Eto, naprimjer, Zemljius je naučnik, 
u prvom redu astronom i prirodnjak, Gozbiusu su strast kuli- 
narstvo i komfor, dok sam ti ja, sestro, sav sazdan od strasti za 
lovom, a i ratnička sam duša. Ali, šta vrijedi kad su bogovi 
odavno već uglavili mir i ne ratuju među sobom? Štaviše, i 
nadmetanja u ratničkim vještinama između bogova sve su rje- 
da. Tako mi preostaju jedina dva zadovoljstva — lov i gozba. A 
da budem iskren, ponekad se osjećam umornim od čestih odla- 
zaka u lov; pa makar što sam strastveni lovac, pomalo sam 
zasićen tom vrstom zabave. Stoga se pridružujem Zemljiusovom 
mišljenju o čamotinji i dosadi što su se uvukle u naše živole, 
makar on u tome malo pretjeruje. 

— A da vas bar za određeno vrijeme zabavim i razonodim 
čitanjem svoje poezije, šta velite na to? 

— To će mi pričiniti ogromno zadovoljstvo — složi se Pakle- 
mMius. 

- Može, može — tek reda radi odobri Gozbius preko jednog 
masnog zalogaja, pa se ponovo prihvati velikog jelenjeg buta iz 
Paklemiusovih lovišta. 

Zemljius ništa ne izusti, samo zijevnu i bolje se namjesti u 
udobnom sjedištu. 

Tad lijepa boginja umjetnosti uz tihu muzičku pratnju flau- 
tistica otpoče da čita svoju poeziju iz bogatog opusa, stvaranog 
milionima godina. Čitala je tako desetak hiljada godina svojim 
prijateljima nježnu liriku o ljubavnim idilama bogova, pa mistič- 
nu i filozofsku liriku, pa junačke epove o historijskim ratovima 
bogova, i na kraju tragedije i komedije. Dok je čitala, Zemljius 
je blaženo hrkao, sanjajući kako ostvaruje svoje naučne vizije. 
A kad završi s čitanjem, Rajzemiusa se dražesno nakloni, dok 
bogovi počeše aplaudirati, hinjeći oduševljenje. U taj čas Pakle- 
mius snažno muhnu spavača laktom u rebra na što se on strese, 
razbudi pa i sam stade, kao bajagi, radosno pljeskati oznojenim 
dlanovima. 

— Neučtivo je spavati dok dama čita svoju poeziju, Zemlji- 
use — tiho ga prekori ratnik i lovac. 

- Kako da ne zaspim, kad čita uvijek iste pjesme? Slušao 
sam svaku dosad hiljadama puta — još tišim glasom pobuni se 
Zemljius. 

— E, pa nisi baš svaku. Bila je i jedna posve nova. Trebao si 
je čuti. 

- Ali, od toliko dosadno ponavljanih morao sam prečuti i 
tu jednu novu — brani se jednako naučnik. 

— A sad nam ispričaj: šta si to smislio kako bismo se malo 
zabavili i razonodili? — pita bog rata i lova povišenim glasom da 
bi mogli svi da ga čuju. 

- Da, da, baš sam počeo da vam pričam, ali mi upade u riječ 
Gozbius i tako me smete da sam zaboravio šta sam htio da vam 
kažem. Aha, sjetio sam se! Evo, dakle, o čemu se radi. Mogli 
bismo stvoriti četiri planete približno iste veličine i smjestiti ih 
u četiri susjedna sunčeva sistema. Udaljili bismo ih dovoljno od 

suncai na njima stvorili gotovo optimalne uvjete za život. Zatim 
bismo ih naselili živim, smrtnim, bićima, koja bismo mogli 
nazvati, naprimjer, ljudima, pošto je to na našem božanskom 
jeziku sinonim za smrtnike. Ta bića bi mogla postupno da 
razvijaju svoje civilizacije, ali nikada ne bi mogla dostići naše 
moći i ugroziti nas, bogove. Na planetama bismo stvorili pri- 
bližno iste uvjete za život, a živim bićima dali bismo približno 
jednaku količinu inteligencije, pa neka se takmiče u razvoju 
raznih oblasti: nauke, ekonomije, umjetnosti, sporta, ma bolje 
reći — civilizacije uopće. Ona bi mogla planete da oplemene a 
život učine zanimljivim i lagodnim, ali mogla bi svojim nera- 
zumnim postupcima i da ih posve unište. Sve bi zavisilo isklju- 
čivo od njih samih. Ona planeta koja se najviše razvije i na kojoj 
se najduže očuva život — bila bi pobjednik. Mi se ne bismo 
direktno miješali u živote živih bića nego bismo se samo kladi- 
li i navijali, svako za svoju planetu i za svoje ljude, pritom se 
izvanredno zabavljajući i uživajući milionima pa i milijardama 
godina. Tako bismo na duže vrijeme riješili pitanje dosade; a 
kad se natjecanje okonča, smislili bismo novi način zabave. No, 
da čujem: šta vi mislite o tome? 

- Hoće li na tim planetama biti jela i pića? — upita radozna- 
lo Gozbius. — Po mom sudu, te planete bez gozbe bile bi posve 
nezanimljive. 

- Dali će ta bića, ti tvoji ljudi, ratovati među sobom? Bez 
ratova, ja mislim, sve bi to bilo besmisleno — znatiželjno će 
Paklemius. 

- Mene zanima samo jedno. Hoće li ti tvoji ljudi moći osje- 
ćati, biti u pravom smislu osjećajna bića? Moje mišljenje je da 
bi oni bez toga bili isto što i glazba za gluhe ili kao cvijet bez 
boje i mirisa — zadnja se pitanjem oglasi Rajzemiusa. 

Bogovi su se očito zagrijali za Zemljiusovu ideju pa su pita- 
nja pljuštala poput kapi kiše, a naučnik je strpljivo slušao, nasto- 

jeći da udovolji tolikoj radoznalosti, pa reče: 

— Na planetama bi bilo ukusne hrane i raznovrsnog pića, a 
ljudima bismo udahnuli osjećanja — jer bez osjećanja bila bi to 
posve bezlična bića, kao što reče Rajzemiusa. A da bismo 

udovoljili i Paklemiusovoj ratničkoj strasti i da bi ratovi uopće 
bili mogući, ljudi bi osim pozitivnih osjećanja, kao što su: ljubav, 
radost, nesebičnost, suosjećajnost, milosrđe, tuga i drugih, 
morali imati i ona negativna: sebičnost, zavist, pakost, mržnju, 
zlobu itd. 

— 0, ne, ja se ne slažem s tim. Stanovnici planeta ne bi smje- 
li da imaju negativnih osjećanja. Ne, nipošto! — energično se 
usprotivi boginja umjetnosti i estetike. 

— A bez ratova na planetama, za me bi to bila sasvim neza- 
nimljiva zabava — reče kategorično bog rata i lova. 

Nakon ovakva dva oprečna gledišta Zemljius stade grozni- 
čavo razmišljati kako da izmiri dvije krajnosti, dosjeti se jednog 
lukavstva, pozva Paklemiusa ustranu pa mu šapatom predloži: 

— Slušaj pažljivo šta ću ti reći. Predložit ćemo Rajzemiusi 
neka ljudi imaju sva ona pozitivna osjećanja i samo jedno nega- 
tivno: sebičnost! A sebičnost je izvor svih drugih zala, pa tako 
i ratova. Nagledat ćeš se, dakle, ratova do mile volje, slažeš li se? 

Bog rata zadovoljno klimnu glavom, dok naučnik priđe 
Rajzemiusi pa je stade tiho nagovarati: 

— Lijepa umjetnice, uspio sam ubijediti Paklemiusa da naši 
ljudi posjeduju na desetine pozitivnih osjećanja i samo jedno 
negativno, i to beznačajnu sebičnost. Pogodba je dobra, u tvoju 
korist, pa ti savjetujem da je prihvatiš — kako nam milijarde 
godina izvrsne zabave ne bi zadžaba propale. mm F 

Boginji se u prvom trenutku pogodba učini prihvatljivom 
pa pristade. Sad su svi suprotstavljeni uvjeti bogova bili usagla- 
šeni te je bog nauke jedva čekao da krene na posao da eksperi- 
mentiše, i da konačno realizuje svoje naučne VIZIJE. Onje na 
jednom mjestu, jedno pored drugog, imao i naučni laboratorij, 
i opservatorij i radionicu. Ne časeći ni časa bogovi se Žurno i S 
velikim zanimanjem uputiše u taj ogroman naučni kompleks. 

Polahko i brižljivo, s neviđenim entuzijazmom I kreativno- 
šću, unoseći svega sebe u posao, bog naučnik stvanio je jas 
svoje najveće, najmonumentalnije djelo. Na gevjerovatnove i- 
kom stolu, na sredini radionice, nalazile se bezbrojne sSiet 
prospekti, projekti i prvobitno brižljivo zamišljene makete 

četiriju planeta: Zemlje, Rajzema, Gozbema i Paklema. Svaka 
je dobila ime po svom bogu pokrovitelju i zaštitniku. Kraj make- 
ta stajali su bogovi, pažljivo pratili Zemljiusov rad i iznosili 
svoje primjedbe i sugestije. On bi ih sve strpljivo saslušao, uva- 
žavao želje i pažljivo stvarao od sitnih detalja sve veće dijelove, 
ne dozvoljavajući ma i najmanju pogrešku, da bilo šta izmakne 
njegovoj genijalnoj zamisli. Kad bi pogriješio, kadšto slučajno 
zabrljao, odbacivao bi čak i veće komade svog djela i sve počinjao 
iznova, gradeći tako od detalja veće dijelove, a od dijelova pla- 
neta grandiozne cjeline, ili briljantne mozaike. 

- Čemu ti služe te rude? — želio bi saznati Paklemius. 

- Uranij i plutonij, misliš? Služe kao energenti. Velike su 
energentske snage, ali se mogu upotrijebiti i kao moćno - 
oružje, čak toliko moćno da bi moglo razoriti cijelu planetu, 
pretvoriti je, štaviše, u prah i pepeo. 

- Odlično! Bit će, dakle, i vatrometa? To mi se baš dopa- 
da! — uskliknu oduševljeno bog rata. 

— To je znači potencijalna bomba, paklena, ili bolje reći 
đavolska, mašina, u utrobi planete?! Ja u svojoj taj đavolski 
energent nipošto ne želim! - odlučno se usprotivi Rajzemi- 
usa. 

— Ali zašto, sestro? Pa evo, ove rude, stavit ću i u preo- 
stale tri planete. Mogu uz njih metnuti, ukoliko želite, i 
sugamit, rudu za otkrivanje sebičnosti, to jest zlih misli kod 
ljudi, kao i barbentin, preparat što nastaje sintezom soka 
pet biljaka i tvari pet životinja, koji bi služio kao efikasan 
lijek protiv sebičnosti, zapravo lijek protiv zla. 

- Molim te, brate, u moju planetu ne stavljaj te đavolje 
rude, pa makar ne stavio ni tu rudu za otkrivanje zlih misli, 
ni taj preparat, kako ti reče, lijek protiv sebičnosti i zla. 

Stavi umjesto njih kakav drugi snažan energent, koji se neće 
moći upotrijebiti kao razorno, pakleno oružje. Ili tako, ili 
nikako — jer ću da odustanem! — bila je kategorična lijepa 
boginja. 

-— Dobro, učinit ću kako kažeš, samo, iskreno, mislim da 
griješiš. Jer, tačno je da ove rude mogu posve uništiti 

planete, ali one ljudima mogu služiti i za dobrobiti napredak 
neslućenih razmjera. Sve će, dakle, ovisiti od njihovog razu- 
ma i volje, od njih samih. Imaju dvije mogućnosti pa neka 
slobodno izaberu, po vlastitoj pameti. Usto, ukoliko misliš 
da ćeš time spriječiti ratove na svojoj planeti, varaš se - jer 
ako ljudi budu željeli ratovati, oni će to činiti, pa ma i kame- 
njem i toljagama. 

Tad se tajanstveno osmjehnu, pomislivši:, Šta ako nauka 
toliko uznapreduje i dođe do interplanetarnog rata? Ljudi s 
tvoje planete neće imati čime da se odbrane od napada s 
ostalih triju planeta!" Ali ništa ne reče već u tri planete 
metnu gotovo podjednaku količinu uranija i plutonija, dok 
u Rajzemiusinu planetu nasu nešto veću količinu nafte, 
plina i drugih energenata, od kojih se ne može praviti razor- 
no oružje. Zatim reče: 

-— Da ne pomislite kako vam podvaljujem, evo na tvojoj 
planeti Paklemiuse, stvorit ću biljke i životinje od čijih tvari 
je moguće proizvesti barbentin, a to je ustvari lijek protiv 
sebičnosti, zapravo lijek protiv svakog zla, dok ću u tvoju 
planetu, Gozbiuse, ugraditi sugamit, rudu od koje se daju 
napraviti aparati za prisluškivanje i registrovanje zlih misli 
kod ljudi. Dalje je do ljudi i njihovih naučnika da li će te 
izume na vrijeme otkriti i znati korisno upotrijebiti. Umjesto 
toga u svoju i Rajzemiusinu planetu stavit ću rudu ne toliko 
korisnog plemenitog metala - zlata; i to u njezinu u velikim 
količinama, a u svoju mnogo manje. | 

Bogovi dadoše pristanak, i na red je došlo finaliziranje 
reljefa. Boginja umjetnosti i estetike izrazila je želju da sama 
kreira izgled svoje planete. Sve je na njoj moralo biti sklad- 
no, estetski uređeno. Tako je Zemljius, na njen izričit zahtjev, 
stvorio na Rajzemu deset skoro jednakih kontinenata. Opa- 
savala su ih slatkovodna mora, dok je na njihovom kopnu 
bilo u izobilju svega što je ljudima potrebito za život: pitke 
vode, šuma, plodnih ravnica, ruda, slanovodnih rijeka ijeze- 
ra i mnogo razne divljači. Klima je bila umjerena, a uvjeti za 
život bili su više nego ugodni. 

Ostali bogovi, pa ni sam Zemljius, nisu mnogo marili za 
to kako će izgledati krajolik na njihovim planetama. Zato su 
one izgledale tako izgužvane, sve u neredu, kao da je neko 
iz kakve džinovske svemirske letjelice istresao na njih gomi- 
lu ogromnih stvari, ili smeća. 

Tačno deset miliona godina stvarao je bog naučnik svo- 
je genijalno djelo — četiri planete: Zemlju, Rajzem, Gozbem 
i Paklem. U tome su mu svojim idejama svesrdno pomagala 
tri preostala boga — Rajzemiusa, boginja umjetnosti i este- 
tike, Gozbius, bog jela, pića, komfora i raskoši i Paklemius, 
bog rata i lova. Kad to bi gotovo, stvoriše prve ljude, koji se 
međusobno i nisu mnogo razlikovali, pa im naučnik poče 
dodjeljivati osjećanja. 

- Dodaj mojima malo više sebičnosti - zamoli Paklemi- 
us - kako bi na Paklemu doista bilo pakleno, kako bi bilo što 
više smutnje, zla i ratova. 

- Dodaj i mojim, ako želiš. Važno je da na Gozbemu bude 
obilje jela i pića i što više bogatih gozbi. Znaš da uživam u 
tome — kaza Gozbius i stade oblizivati debele usne. 

- Mojim ne dodjeljuj više nego što je neophodno - reče 
žustro boginja umjetnosti. 

Učenjak se zadovoljno osmjehnu pa prvim ljudima na 
Rajzemu dodijeli malo manju količinu sebičnosti nego što 
ju je udahnuo ljudima na ostale tri planete. Na kraju upita 
bogove da li imaju kakvih primjedbi na njegov rad. Kad oni 
potvrdiše da su zadovoljni svojim planetama, Zemljius sve- 
čano izjavi: 

- Moje, bolje reći naše, zajedničko, djelo je završeno. 
Planete su stvorene! 

Bog učenjak razmjesti planete u četiri susjedna sunčeva 
sistema, dok njegovi prijatelji počeše da ga grle, ljube i da 
mu čestitaju. Izražavajući lažnu skromnost, Zemljius reče: 

- Hvala vam, hvala, prijatelji! Ali ovo je naše zajedničko 
djelo, koje će nam, nadam se, dugo vremena služiti za zaba- 
vu i razonodu. 

Odmah stadoše da se klade — svaki na svoju planetu. 
Paklemius uloži jedno od svojih najbogatijih lovišta, zlatni 
mač, luk i strijelu. Gozbius založi jedan raskošan dvorac, s 
bazenima, parkovima, voćnjacima i svim onim što je u sebi 
sadržavao cjelokupan posjed. Zemljiusov ulog je bio jedan 
od najsuvremenijih i najbolje opremljenih naučnih labora- 
torija i raskošan kolosalni vasionski brod, koji bi, kad god 
to njegov vlasnik poželi, mogao postati nevidljiv — a na kome 
je naučnik brižljivo radio čitavih deset miliona godina. Lije- 
pa Rajzemiusa reče: 

— Ulažem tri najvrednije umjetničke slike, ciklus svojih 
najboljih pjesama, koji sam pisala ravno pet miliona godina, i 
najskupocjeniju dijademu, sačinjenu od brižljivo probranih, 
najljepših ikad viđenih, dragulja, različitih oblika i svih mogu- 
ćih boja. 

Pošto uglaviše okladu, potpisaše i uredno ovjeriše, bogovi 
prirediše rijetko viđenu gozbu i sa svog nebeskog trona, s neza- 
pamćenim interesovanjem, stadoše pratiti razvoj situacije na 
planetama — bučno navijajući svaki za svoju. 


Probudila ga vrelina kamenja na kome su ležali, Trgnuo 
se i pogledao iznenađeno oko sebe. Prvo što je opazio bilo 
je njeno na leđa okrenuto tijelo, svo potamnjelo od sunca, 
izduženo, u svoj svojoj evinskoj nagosti i ljepoti, s nogama 
okrenutim ka jezeru, pa samo što ne uranjaju u njega. Jeze- 
ro nije bilo veliko te ga je svega mogao pregledati. Sa svih 
strana ga okruživala gusta i mračna šuma, čiji sjen je kružno 
padao po vodi. Površina jezera sva je gorjela u suncu, bila 
glatka poput stakla i posve mirna jer nije bilo ni daška vjetra. 
Onda svrnu pogled na se i na svoju golotinju, koja mu se 
učini mršavom i ružnom u poređenju s njenom do savršen- 
stva skladno oblikovanom fizionomijom. Pa se polahko i 
razgovijetno stade prisjećati kako su imali grdnih muka dok 
su pronašli ovo usamljeno, u džungli skriveno jezero; a 
kakvih li će tek imati u povratku, dok budu tražili izlaz iz 
ogromne besputne džungle?! Zato odluči da je probudi. 

— Šta je? Zašto me budiš? — upita ona. 

- Vrijeme je da pođemo. Budemo li zakasnili, bit će teš- 
ko pronaći izlaz odavde. Bojim se da ne zalutamo. Usto, znaš 
da sam ti obećao da ćemo u povratku brati šumske jagode. 

- Ah, ovdje mi se tako sviđa. Željela bih, moj Crni Lepti- 
ru, da ostanemo ovdje, ti i ja, sami, zauvijek. U ovom prirod- 
nom raju, u džungli. Tako se plašim ponovnog izlaska u 
paklenu civilizaciju, plašim se, užasno se plašim, da će nas 
rastaviti, da će te jednom od mene oteti bezdušni svijet, 
dušmanin. 

A kad primijeti da su samo u Evinim kostimima, djevoj- 
ka blago porumenje od stida i poče da se oblači, Od odjeće 

su imali farmerice, majice, a na nogama patike, pa se brzo 
spremiše i zaputiše kroz džunglu. Probijali su se pored 
visokih drveta, kroz spletene loze lijana i drugog bujnog 
rastinja, ali nigdje nisu vidjeli puta, stazice ili ma kakve 
naznake da je tuda kročila ljudska noga. Kud god da išli, 
ispred njih se prostirala samo nepregledna prašuma, kojoj 
kao da nigdje nije bilo kraja. Usput su u golemom strahu 
zaobilazili razne zmijurine, dok su sa svih strana do njih 
dopirali krici nepoznatih ptičurina, i jezivi, užasavajući, 
urlici zvijeri. Glad ih je toliko morila da su se istinski obra- 
dovali kad bi naišli na rijetke šumske goleti načičkane uku- 
snim divljim jagodama ili kad bi mogli da se zaslade kojim 
kokosovim orahom, pronađenim ispod kokosovog drveta. 
Na drugu hranu nisu nailazili, ali je barem vode bilo u izo- 
bilju u obliku bistrih izvora i hučnih potočića. Kako je u šumi 
vladala velika zapara, to su često žednjeli te su pili vodu u 
obilatim količinama, što je samo pojačavalo osjećaj gladi. 
Džunglu je već stao ovijati i mehkokrili, baršunasti mračak, 
dok su oni i dalje tumarali njome, pregladnjeli, iznureni od 
hodanja, izgrebani i očajni pa u strahu od zvijeri odlučiše se 
popeti na kakvo drvo, gdje bi prenoćili. Uskoro opaziše 
jedno, koje im se učini prikladno; ličilo je baobabu, ogromno, 
a najniže grane mu debele i pružale se gotovo vodoravno. 
No, bilo je zaposjednuto čoporom majmuna, sličnih čimpan- 
zama. Htjeli su da ih otjeraju, ali im životinje pružiše žestok 
otpor. Gotovo cijelu noć ni oka nisu sklopili, vodeći pravi 
mali rat protiv ovih dosadnih, osvetoljubivih i nimalo beza- 
zlenih domorodaca. Majmuni su ih napadali svečeri, u ponoć 
i treći, posljednji, put predzoru, brojčano znatno ojačani, a 
oboružani toljagama, ovaj put vrlo odlučni da pošto-poto 
zauzmu tvrđavu baobab, i da zauvijek protjeraju nepozvane 
uljeze i agresore. Borba je bila žestoka, a trajala je kratko. 
Majmuni su bili savladali djevojku, pokušali su da je vežu 
lozama i tako zarobe. Mladić pohita djevojci u pomoć i nakon 
ogorčene borbe jedva uspje da je nekako spasi iz pandži 
majmuna predvodnika i njegovih razbjesnjelih sunarodnika. 

Niz debelu lozu lijane jednostavno su se strmoglavili s drve- 
ta na zemlju, i stali da trče koliko ih noge nose, ne bi li kako 
našli glavi spasa. Najuporniji majmuni dugo su trčali za 
njima i obuzeti gnjevom bacali se na njih svojim toljagama, 
dok se većina vratila na netom zauzetu kotu, veselila i na 
svoj način proslavljala ratnu pobjedu. 

Tumarajući i glavinjajući tako džunglom, sasvim zane- 
mogli od iscrpljenosti, beznadežno očajni, nabasaše na malo 
zelenosmaragdno jezero, koje su punila dva potoka što su se 
u njega s hukom rušila, pritičući iz suprotnih smjerova. Jezero 
je bilo tako lijepo, pravo gorsko oko, te odmah odlučiše da se tu 
odmore. Tijela im sama popadaše, klonuše; i dok su se odma- 
rali, s uzbuđenjem su posmatrali jata nestašnih riba, što su se 
igrala na dnu jezerceta. Ribe su im izgledom nalikovale pastr- 
mkama, a oni su samo mislili kako bi bilo lijepo koju upecati i 
ispeći na ražnju. Uto začuše takvo zujanje i brujanje da im se 
pričini kako se šuma stade tresti, a visoko drveće poigravati kao 
da pleše. Istog časa ih napadoše, upravo, sručiše se na njih, kao 
što se roj pčela iznenada uhvati za kakvu granu, oblaci muha 
zunzara, krupnijih od svakog stršljena. Naročito mnogo ih je 
napalo mladića, da se uopće nije vidio od njih. Pritom su ih 
stale ubadati svud po tijelu, a ubodi su nepodnošljivo svrbjeli, 
žarili i boljeli te djevojka zakotrlja mladića u jezero da bi se istog 
trena i sama strovalila u nj. Ronili su pod vodom koliko su mogli 
duže, a kad god bi izronili da udahnu malo zraka, one bi bile tu, 
zujale, iščekivale ih i ponovo nemilosrdno napadale. I baš kad 
su pomislili kako tako neće moći zadugo izdržati pa izronili da 
željno srknu zraka, a muha tu, na svu sreću, više nije bilo. Pošto 
izbahuljaše na obalu, djevojka tek tad ustanovi kako su joj se u 
njedra, ispod majice, zaplele dvije ribe. Ona ih izvadi i pokaza 
mladiću. Krljušt i peraje bili su im zlataste boje. Djevojka zadiv- 
ljeno reče: 

- Zlatne ribice! 

- Eh, kad bi mogle da nam ispune samo jednu želju!... - 
uzdahnu mladić, 

Djevojka ga tužno pogleda i ništa ne reče, makar je zna- 
lana koju želju misli. Pa da su barem imali šibice i nož, mogli 
biih zaklati, očistiti i ispeći na vatri. Ovako, ona ih jošjednom 
zaneseno pogleda i pusti u jezero, na slobodu. 

Čim iscijediše mokru odjeću, ponovo je navukoše i pođoše 
plitkom vododerinom, što ih je od jezera povela u novu, još veću 
neizvjesnost. Nisu daleko odmakli kad im krv u žilama sledi 
rika lava, što im je dopirala iza leđa. Užasnuti, munjevito se 
okrenuše i spaziše velikog, olinjalog cara životinja; izgledao im 
je pregladnjelo dok je razjapljenih čeljusti i isplažena jezika iz 
lahkog kasa prelazio u divlji galop, ne bi li što prije stigao do 
njih. U prvi mah pomisliše da se uspnu na kakvo drvo, ali shva- 
tiše da nemaju kad pa po inerciji samo nastaviše da trče, dok su 
im koljena klecala od straha. Zvijer im je bivala sve bliže, susti- 
zala ih, i kad se spremala da kidiše na njih, da ih rastrga krvo- 
žednim zubima, oćuti se gromovito brundanje i mumlanje, a iz 
šume iskoči crni medvjed, veći od svakog grizlija. Zapriječio je 
lavu put, stao čupati panjeve i manje drveće pa ih svom silinom 
počeo bacati na njega. Mladić na trenutak zastade, okrenu se i 
vidje nešto od čega mu zastade dah: dvije zvijeri se uhvatiše 
ukoštac, usmrtni zagrljaj, iz koga jedna, gotovo je izvjesno, neće 
izaći živa. I dok se šuma prolamala i savijala od njihovih bojnih 
pokliča, on je samo stajao i posmatrao, kao hipnotisan; i ko zna 
dokle bi tako posmatrao to krvavo zvjersko klupko da se dje- 
vojka ne vrati, uze ga za ruku pa ga trkom povede dalje, niz 
vododerinu. Ponovo se nisu sjetili uzverati se na kakvo visoko 


drvo, jer im je mozak od straha prestao funkcionirati, pa su 


samo nastavili trčati, do iznemoglosti. 
Uskoro opet zanijemješe od sumahnutog straha, jer se 


iza njih ponovo oćutje jeziva lavlja rika; čim se nakratko 
obazreše, obuze ih drhtava jeza i izgubiše svaku nadu i volju 
da se uzaludno bore za život. Trebali bi stati i sačekati ga tu 
pa što će biti kasnije, neka bude odmah. Jer onih je ionako 
sustizao - životinjski car, Sav krvav i krvoločan, razbjesnjen 
i gladniji nego ikad prije, a njih više nema ko da zaštiti; onaj 
koji je to pokušao, makar i nesvjesno, mrki medvjed, ostao 

je na mejdanu — mrtav. I baš kad je htio svojim kao britva 
oštrim kandžama da se nemilosrdno baci na mladića, koji 
je djevojku stalno puštao ispred sebe, štiteći je tako svojim 
tijelom, pred njima se ponovo stvori ono malo jezero. Vodo- 
derina je u kružnom luku zaobilazila jezero i opet ih dovela 
na isto mjesto. Bez razmišljanja, ovaj put naglavačke, suno- 
vratiše se u njega. Po drugi put ono im je spasilo živote. Ali, 
šta sad?! Lav nije htio da ode, nije htio napustiti svoje žrtve, 
satjerane u klopku. Kružio je oko jezerceta i režao, ne usu- 
đujući se skočiti u vodu. Nagonski je osjećao da će bjegunci 
kad-tad morati izaći napolje, pa je odlučno čekao i vrebao. 
Zbog ovog saznanja mladića i djevojku ponovo obuze tuga 
očajnika, a radost potraja kratko. Od hladnoće tijala su im 
posve utrnula, da su ih jedva osjećali, mišići se nepodnočšlji- 
vo grčili, snaga sasvim izdala; dalje nisu mogli da se održa- 
vaju na površini pa su odlučili da se predaju jezerskim 
dubinama, radije nego da umru mučeničkom smrću u lavljim 
kandžama i raljama. 

Ali, gle, šta se to dešava?! Lav se toliko umorio da je 
odlučio da se odmori. Odmah leže, s glavom položenom po 
zemlji. Ne, on ne spava, na njegovim su grudima tri rane od 
metaka, iz kojih curkom poteče krv. Lav je mrtav! Oni se 
nađoše u čudu: šta to bi?! Ko ga ubi?! Razgledali su uokolo, 
no nikoga nisu vidjeli, a ni pucnjeve nisu čuli. Pošto se uvje- 
riše da je lav odista mrtav, odlučiše izaći iz jezera. Samo što 
se nađoše na obali, ču se glas iz neposredne blizine, koji ih 
prenu i prestravi: 

- Ko ste vi, i što ćete ovdje ?! 

— Glas im se obraćao na engleskom te su ga oboje razu- 
mjeli. Oni se unezvijereno počeše osvrtati na sve strane ne 
bi li koga spazili, ali osim glasa nikoga drugog nije bilo te su 
čekali i dalje. Onda primijetiše kako im se primiču samo dva 
para ljudskih očiju, a kad se u njih bolje zagledaše, opaziše 
i jedva vidljive ljudske figure, nalik posve blijedom negativu 
filma, Oni povjerovaše kako su ugledali sablasti pa užasnu- 
ti ustuknuše, dok onaj bliži par očiju progovori: 

— Ne bojte se, mi smo ljudi, samo što se na nama nalaze 
skoro bezbojna i gotovo prozirna, jedva vidljiva odijela. 
Jedino na očima nemamo ništa pa vam se čini da vidite samo 
njih. 

U taj tren skide tanku lahku kacigu i ukaza se cijela 
čovjekova glava. Isto učini i njegov drug. Sad su mladić i 
djevojka ispred sebe imali dvije glave, ali s filmskim negati- 
vima tijela; ličili su im na duhove. 

— Mi pretpostavljamo da ste turisti, zalutali u džungli. 
No, svejedno, slučajno ili namjerno, našli ste se tamo gdje 
ne biste smjeli i mi vas moramo privesti na informativni 
razgovor u našu obavještajnu službu. Ne ustanovimo li ništa 
sumnjivog, prevest ćemo vas tamo gdje želite. Zato pođite 
za mnom -— rekoše prve oči i staviše se na čelo male povorke. 
Druge, što su stalno šutjele, zađoše im iza leđa. 

Mladić načas pomisli kakvo bi ih zlo moglo snaći, pođu 
li s tim neobičnim ljudima, ali bi to, možda, mogla biti i 
kakva-takva nada i mogućnost za izlazak iz džungle, za spas, 
pa odluči opirati se i kušati neznance, ne bi li iz njih izvukao 
što više informacija o njima. Zato provocirajući reče: 

- A što ako nećemo poći, nismo vam ništa skrivili?! 

- Onda ćemo vas prisiliti na to - rekoše odlučno i 
samosvjesno prve oči, svukoše bezbojnu navlaku i pokaza- 
še oružje u futroli. S. 

- Ovo je nečujni, nepromašivi laserski pištolj, a imamo 
i iste takve puške. Imamo, također i klasični, ali s prigušiva- 
čem, lovački snajper. Njime smo ubili lava i tako vas spasili 
od sigurne smrti. Ne bismo voljeli da ih budemo prinuđeni 
koristiti protiv vas. Pored toga, nikada sami ne biste izbasa- 
li iz ove ogromne džungle. Vi se nalazite u njenom srcu. 
Stoga, bolje pođite mirno s nama. To je u vašem imteresu, a 
mi garantujemo da vam se ništa loše ne može desiti. 

Upravo stigoše do nekakvih vrata iz kojih se na zemlju 
spuštalo nekoliko stepenica. Kroz vrata se mogla vidjeti 
unutrašnjost čudne prostorije, nalik naučnom laboratoriju, 
ali spoljni zidovi su joj bili posve slabo vidljivi jer su bili 

presvučeni jedva uočljivom, skoro prozirnom materijom. Iz 
laboratorija su ih gledale još jedne oči. 

- Uđite - zapovjediše prve oči. — Ovo je naša letjelica, 
kaja je također presvučena gotovo nevidljivom materijom, 
osim proreza za oči. Naši naučnici rade na tome da i za pro- 
rez za oči pronađu sličnu materiju. Kad uspiju, tad ćemo u 
cijelosti biti skoro nevidljivi, slični duhovima. Unutar je naš 
čovjek, koji upravlja letjelicom. Kraj vaših sjedišta su dugmad 
za automatsko vezivanje, stisnite ih. 

Mladić i djevojka poslušaše, a zatim stadoše razgledati 
unutrašnjost letjelice. Oblikom je sličila ribi i načičkana 
brojnim spravama, za koje ne bi znali odrediti čemu tačno 
služe. Laboratorij se podiže vertikalno i poletje, a da se šum 
motora uopće nije čuo. Let je trajao vrlo kratko, koju dese- 
tinu sekundi, i letjelica se, opet vertikalno, nečujno spusti 
na tlo. 

Stajali su ispred velikog stjenovitog brda. Prve oči su, 
vjerovatno, stisnule negdje nekakvo dugme te se stijena 
ispred njih rastvori i propusti ih unutra pa se opet nečujno 
zatvori iza njihovih leđa. Nalazili su se u neobičnoj ovalnoj, 
ne naročito velikoj, prostoriji krcatoj nepoznatim, tajanstve- 
nim spravama: aparatima, ekranima, polugama, okruglim i 
ovalnim antenama, bezbrojnim dugmadima i drugim najsu- 
vremenijim čudima nauke i tehnike. Prostorija je bila osvi- 

jetljena neonskim svjetiljkama, a u njoj se nalazio samo 
stariji, sijed čovjek, u neobičnom odijelu, koje nije bilo nevid- 
ljivo. On stisnu dugme na tabli ispred sebe, pod se ispod 
njihovih nogu pokrenu i doveze ih do njega, kad on ponovo 
stisnu dugme, pruži ruku mladiću i reče: ' 

- Ja sam Kjoto, Japanac. Dobro došli u zemlju socijalne 
pravde i Armije spasa planete Zemlje! Dobro došli u Državu 
Zemlju! / 

- Salem, Bosanac. Hvala na dobrodošlici - uzvrati mladić, 
prihvatajući Kjotovu staru, mršavu ruku. 

- Mejrima, Bosanka -— kratko se predstavi djevojka. 

— Ja ću vam sada ukratko objasniti smisao postojanja i 
ciljeve naše Države Zemlje i naše Armije spasa — progovori 
opet starac. — A vi, ukoliko iskreno želite, možete nam se 
pridružiti, ukoliko pak ne želite, mi ćemo vas kratko ispita- 
ti i prevesti u mjesto po vašoj Želji. 

Na ekranu ispred Kjota pojaviše se njihova imena, dok 
on nastavi da priča: 

- Mi smo, u najkraćem, Armija spasa za očuvanje plane- 
te Zemlje i života na njoj, i za apsolutnu socijalnu jednakost 
i pravdu za sve ljude na našoj planeti. Mi smo, zapravo, 
masovan svjetski multinacionalni i multireligijski pokret, 
koji zasad djeluje uglavnom ilegalno, ali tako neće dugo 
ostati. U djelokrugu moga rada je, pored ostalog, i obavje- 
štajna i kontraobavještajna djelatnost. Dužnost mije, i čast, 
da vas pitam: želite li pristupiti našem pokretu, našoj Armi- 
ji spasa i našoj Državi Zemlji? Izjasnite se posve slobodno 
- jer je to stvar vaše dobre volje. 

Salem i Mejrima značajno se pogledaše. Oni su se već 
odlučili, slušajući Japanca dokimje maloprije izlagao smisao 
postojanja i ciljeve Države Zemlje. Zato klimnuše glavama i 
uglas povikaše: 

- Želimo pristupiti! 

Starcu je lice zasijalo od sreće te ustade lahko, poput 
mladića, pruži im ruku i reče: 

- Čestitam, što ćete od sutra, pošto položite svečanu zakle- 
vni članovi naše moćne i sve brojnije Armi- 
ve Zemlje! Ja sam samo jedan od pet 
dsjedništva, pred kojim ćete sutra 
polagati zakletvu. Predsjednik Predsjedništva, čovjek s naj- 
većim autoritetom i poštovanjem, je Amerikanac Džon 
Edvards. On je začetnik ideje 0 osnivanju našeg pokreta. 
Ostali članovi Predsjedništva su: Kinez Cam Van, Rus Alek- 
sej Urguskin i Arap Mahmud Asab. Molim vas, dat ćete mi 
osnovne podatke o sebi, a zatim će vas domar odvesti do 
vaših soba. Želite li jednokrevetne, zasebne ili dvokrevetnu, 


zajedničku? 


tvu, postati ravnopra 
je spasa i naše Drža 
ravnopravnih članova Pre 

- Zajedničku! - dreknuše uglas Salem i Mejrima. 

Soba je doista bila dvokrevetna, čudo najsuvremenije teh- 
nike. Sve je u njoj bilo na dugme. Bila je ovalna, bez prozora; 
čak su se i sobna vrata otvarala i zatvarala na dugme, uz pomoć 
određene šifre. U sobi se nalazilo sve što im je bilo potrebno, i 
više od toga: radio, televizor, telefon, kupatilo, mnogo računara 
i niz aparata, čiji smisao i svrhu nisu mogli ni naslutiti. 

— Ovo je ono što sam oduvijek želio! — reče ushićeno Salem. 

— A jedino što sam ja oduvijek željela — jeste da zauvijek 
budem s tobom — kaza veselo Mejrima. 

Ujutro su ih poveli u prostranu ovalnu prostoriju, zajed- 
ničku blagovaonicu. I u njoj je bilo sve automatizirano, da 
Salem nije mogao a da se nedivi, samo ne bi znao pravo reći: 
da li više izumima ili njihovim izumiteljima. Za sve vrijeme 
je imao dojam da se nalazi na nekoj nepoznatoj, čudesnoj 
planeti, a tek što je vidio samo jedan dio čudesnih pronala- 
zaka naučnika Države Zemlje. Jela i pića, osim alkoholnih, 
bila su po vlastitom izboru, veoma raznovrsna, obilata i 
ukusna. Neki su gutali samo jednu pilulu. Salemu i Mejrimi 
su objasnili da pilula sadrži sve sastojke potrebne čovječijem 
organizmu, i da se obavezno koristi samo kad se ide na 
tajne ili slične zadatke, zbog praktičnosti i ekonomičnosti. 
Nema nikakvog okusa pa ljudi, skloni gurmanluku, radije 
jedu uobičajenu hranu. Svi ljudi koji žive i rade u ogromnoj 
pećini, zvanoj Država Zemlja, Laboratorij Zemlja ili, jedno- 
stavno, Pećina, pa i šire, svi stanovnici Države Zemlje, hrane 
se u zajedničkoj trpezariji, odnosno dobivaju hranu iz ove, 
zajedničke, kuhinje. 

Nakon doručka pošli su u salu namijenjenu za prijemo- 
ve i proslave raznih svečanosti. Bila je velika i, kao i sve 
prostorije u Pećini, imala ovalni oblik. Tu ih je očekivalo 
Predsjedništvo s pomoćnim osobljem. Članovi Predsjedniš- 
tva sjedjeli su za svečarskim stolom, dok su im se iza leđa, 
na zidu, nalazili državni amblemi: grb i zastava. Simboli 
Države Zemlje izgledali su sasvim jednostavni. Grb je imao 
zelenu podlogu, na njoj mnoštvo ruku podignutih uvis s 
računarom iznad njih, a sve je oivičavalo Zlatno klasje pše- 
nice spleteno oko računara. Klasje je bilo vezano crvenom 

trakom, na kojoj je zlatnim slovima bilo ispisano: ,Država 
Zemlja", kao i datum, mjesec i godina njenog osnivanja. 
Zastava je, također, imala zelenu podlogu, a na njenoj sredi- 
ni nalazile se ruke stisnute u pozdrav, ruke prijateljstva, 
ispod njih bijeli golub mira, a iznad njih zlatnim slovima 
napisano: , Država Zemlja" i tačno vrijeme njenog nastanka. 
Poslije upoznavanja, a prije polaganja svečane izjave, kraću 
uvodnu besjedu održao je predsjednik Edvards. On reče: 

- Kapitalizam je bezdušan društveno-politički sistem, 
koji čovječanstvu ne nudi ama baš nikakvu nadu ni perspek- 
tivu u budućnosti. Naprotiv, on vodi čovječanstvo i planetu 
u totalnu propast. Eto, pođimo od sljedećih činjenica: ko je 
protiv jedinstvene države na cijeloj planeti? -— kapitalisti; ko 
je protiv socijalne jednakosti i pravde na cijeloj planeti? - 
kapitalisti; ko je protiv ukidanja armija i fabrika naoružanja? 
- kapitalisti; ko prodaje oružje u svijetu? — kapitalisti; ko 
izaziva regionalne ratove, krize i terorizam? — kapitalisti; ko 
je uništio Indijance u Americi, pokušao uništiti Vijetnamce, 
i Bog zna koje još narode, samo kad bi mogli? — kapitalisti; 
ko drži u neokolonijalnom položaju i eksploatiše gotovo 
cijeli svijet? - kapitalisti; ko je doveo planetu Zemlju na 
ivicu ekološke katastrofe, a sada je gura preko ivice, ravno 
u provaliju? — kapitalisti; Hitler i fašisti htjeli su da uvedu 
novi svjetski poredak, ko to danas želi, da bude svjetski 
žandar, tutor i diktator? - kapitalisti; ko drži u svojim ruka- 
ma većinu medija u svijetu i pomoću svoje ubitačne propa- 
gande ispire ljudima mozgove i tako manipuliše njihovom 
sviješću? — kapitalisti. Da li sam naveo sve same činjenice, 
koje ne vide samo budale i — kapitalisti, a jesam; da li sam 
govorio samo istinu, a jesam; da li iko, pa i sami kapitalisti, 
mogu osporiti sve ove činjenice koje sam naveo? — ne, ne 
mogu, jer sam govorio samo istinu. Zbog svega što sam 
rekao, i još mnogo čega što nisam spomenuo, zbog toga što 
se zapleo u vlastite nagomilane probleme i suprotnosti, koje 
jednostavno ne može, niti hoće, riješiti, kapitalizam je, SA 
svih aspekata posmatrano, prevaziđeno društveno uređenje 

i krajnje je vrijeme da bude odbačen na smetljište historije, 
i to prije nego što bude kasno za cijelo čovječanstvo. Meta- 
forički kazano: on je danas za čovječanstvo isto što i jako 
otješnjao kaput za čovjeka pa - ili će prsnuti kaput ili će 
smoriti čovjeka, treća mogućnost ne postoji. Naš pokret je 
probuđena savjest čovječanstva, koji je odlučan svim sred- 
stvima da brani našu planetu od propasti, da je zaštiti od 
nemilosrdnog uništavanja, očuva i preda budućim pokolje- 
njima u amanet. Neki ono za šta se borimo nazivaju komu- 
nizmom, što se meni lično ne sviđa, jer sam protiv svake 
ideologije, pa i komunističke, ali ako nema zgodnijeg imena, 
onda neka nas zovu kako im drago. 

Predsjednik svoj malo duži govor završi riječima: 

- Ja malo odužih, iako mi je bio cilj da vam u kraćim 
crtama obrazložim šta su nam zadati ciljevi u budućnosti, a 
vi, novi članovi našeg pokreta, dobit ćete odštampanu Pove- 
lju, koja je, ustvari, Ustav Države Zemlje, a koja u sebi sadr- 
ži sve glavne programske ciljeve i zadatke naših daljih aktiv- 
nosti, i borbe, za ostvarenje vječitog sna svega poštenog i 
pravdoljubivog čovječanstva — sna o samo jednoj državi na 
cijeloj našoj planeti i sna o socijalnoj jednakosti i pravdi za 
sve ljude naše planete. 

Dok su ih pozivali da pristupe polaganju Svečane zakle- 
tve, Salem pomisli: ,,E, moj Noćni Leptiru, to je san koji si ti 
oduvijek sanjao, a odsad ćeš ga sanjati još više, i boriti se za 
njega svim svojim bićem: dušom i tijelom." Predsjednik 
Edvards počeo je čitati tekst Zakletve, a Salem i Mejrima za 
njim su uzbuđeno ponavljali: 

- Ja (Salem - Mejrima), svečano se zaklinjem da ću časno 
i ponosno nositi ime državljanina Države Zemlje i člana 
njene Armije spasa, da ću se dostojanstveno i požrtvovano 
boriti za ostvarenje svih članova iz Povelje Države Zemlje 
- te da ću na tom putu, ustreba li, dati i svoj život! 

Na kraju ove male ceremonije pristupilo se potpisivanju 
Zakletve i uručivanju po jednog primjerka Zakletve i Povelje 
novim članovima. Prvi im je čestitao Predsjednik, a potom 

redom i ostali članovi Predsjedništva. I dok su se Salem i Mej- 
rima radovali, ljubili i čestitali jedno drugom, prišao im je Čam 
Van i dao još nekoliko skromnih, ali korisnih, poklona, među 
kojima su se nalazili planovi i male makete Pećine i cijele Drža- 
ve Zemlje. Tako su Salem i Mejrima postali punopravni člano- 
vi Države Zemlje i njene Armije spasa. Odmah su ih domari s 
jednim stručnjakom, naučnikom, koji je bio glavni projektant 
i koji je nadzirao gradnju Laboratorija Zemlja, poveli u njegov 
obilazak i bliže upoznavanje. U domarevom uredu nalazile su 
se mape i makete posebno Pećine, posebno cijele Države Zemlje, 
koje su bile vrlo velike, pa je naučnik objašnjavao pomoću plas- 
tičnog štapa: 

- Država Zemlja, u užem smislu, nalazi se u srcu Afrike, 
u srcu ove ovdje, vidite, po prostranstvu, ogromne džungle, 
u ovoj Pećini. U širem smislu Država Zemlja, za sada, se 
prostire na gotovo cijelu ovu džunglu. Okolo su naši grani- 
čari i obavještajci pored kojih ne može proći ni komarac, a 
da ga oni ne registruju na svojim radarima. I vas dvoje su 
pratili od samog početka vašeg stupanja na našu teritoriju 
pa sve do hapšenja i privođenja u Pećinu. 

Mladić i djevojka se pogledaše i nasmijaše, sjetivši se da su 
ih možda posmatrali dok su goli ležali kraj jezera. A naučnik je 
nastavio da objašnjava: 

— Sve institucije i sva administracija naše države smješteni 
su u ovoj prostranoj pećini, koja se nalazi ispod ogromne pla- 
nine. Pećina ima ovalni oblik i sva je zapravo jedan veliki nauč- 
ni laboratorij i radionica. Ona simbolično pokazuje da mi ubu- 
duće nećemo ulagati sredstva i energiju u proizvodnju oružja i 
opremanje armija već ćemo sve potencijale i sav trud ulagati 
isključivo u nauku. Pećina je projektovana tako da se sastoji od 
tri koncentrična kruga, ili nivoa, međusobno podijeljenih d 
pregrađenih prostorija. Dijele ih pokretni zidovi što se po želji 
mogu uklanjati, sve dotle da cijela Pećina postane samo jedna 
prostorija. Prostorije služe različitim namjenama. U samom 
središtu Pećine nalazi se najvažniji nivo. To je veliki naučni 
laboratorij, gdje radi naših stotinu najeminentnijih stručnjaka 

iz oblasti nauke. Tu se istražuju, projektuju i stvaraju najrazno- 
vrsniji naučni pronalasci. Tu je i astronomska stanica za osma- 
tranje i istraživanje svemira, te za komuniciranje s naučnicima 
sdrugih planeta u kosmosu. Drugi koncentrični krug prostori- 
ja služi za materijale i osoblje koji opskrbljuju naučnike i koji 
tijesno sarađuju s njima. U treći, spoljni i najveći, koncentrični 
nivo spadaju naučne radionice, gdje se naučni projekti nastoje 
i praktično sprovesti u djela, a tu su i hangari za letjelice, garaže, 
stanovi naučnog i pomoćnog osoblja, električne centrale, skla- 
dišta raznih materijala, kuhinja, pekara, blagovaonica, bolnica 
i mnoge druge pomoćne prostorije. Sve u svemu, u pećini ispod 
ove planine smješten je jedan veliki grad. Eto, vidjeli ste kako 
Pećina izgleda na mapi i na maketi, a sad možemo poći u obi- 
lazak da se i na licu mjesta uvjerimo kako to sve funkcioniše — 
završi objašnjavanje ovaj glasoviti naučnik, porijeklom Latino- 
amerikanac, koji se zvao Huan Pindo, a koga su svi u Državi 
Zemlji poznavali, izuzetno cijenili i poštovali — jer je izumitelj 
na desetine najrazličitijih pronalazaka od neprocjenjive vrijed- 
nosti. Od samog početka njihovog poznanstva Huan i Salem 
iskazivali su jedan prema drugom neskrivenu naklonosti odmah 
su se sprijateljili. 

Dok su obilazili i razgledali Laboratorij, Salemu je srce od 
divljenja i radosti igralo u grudima, pa samo što ne iskoči. O 
takvim tehnološkim i naučnim izumima, bolje reći čudima, do 
sada nije mogao ni da sanja, a od sada će, eto, tu raditi, učiti, 
izučavati, istraživati i pronalaziti do mile volje, i to s gotovo 
najpoznatijim umovima svijeta. 

— Za zagrijavanje i u neke druge svrhe koristimo sunčevu 
energiju, a za motore ne koristimo naftu niti njene derivate već 
vodonik obogaćen nekim drugim sastojcima. Ta smjesa je zasad 
tajna samo Laboratorija Zemlja, premda bi se formule po kojoj 
se ona spravlja kapitalisti željeli dokopati po svaku cijenu. S 
druge strane, nema otkrića i izuma njihovih stručnjaka koji nam 
odmah ne dopadne u ruke — zato što nema u svijetu iole zna- 
čajne naučne institucije, ili bilo koje značajne ustanove ili orga- 
nizacije, a da mi u njoj nemamo ubačene svoje pouzdane ljude. 

Nauka je naš adut, najjači adut, zbog čega sam siguran da će 
naša Armija spasa pobijediti i da će Država Zemlja prekriliti 
cijelu planetu — reče na kraju obilaska divni čovjek i veliki nauč- 
nik Huan Pindo. 

Tog dana su ih odveli još i na mjerenje količnika inteligen- 
cije kako bi ih na osnovu tog testa mogli rasporediti na adekvat- 
ne radne zadatke. Salemovom inteligencijom svi su bili zadiv- 
ljeni, ali njen tačan količnik bio je poznat samo članovima 
Predsjedništva, kod kojih je u trezoru bio pohranjen tačan 
količnik inteligencije svih državljana Države Zemlje. Taj poda- 
tak čuvao se kao najstrožija državna tajna, zato što se pamet 
smatrala najvećim blagom. Salem je istog časa bio raspoređen 
na poslove u samom središtu Pećine, u glavni naučni laborato- 
rij, kao stotinu prvi najeminentniji naučni radnik u Državi 
Zemlji. Mejrimina inteligencija bila je nešto manja pa joj dopa- 
de radno mjesto u drugom koncentričnom nivou, u prostorija- 
ma sa osobljem i materijalima za opsluživanje naučnika. Oboma 
je bilo žao što ne rade zajedno, ali ne suviše, zato što su prvii 
drugi koncentrični krug čvrsto upućeni jeda 
imati priliku da se često viđaju i razmijene koju riječ tokom 
radnog vremena. Usto, tu je slobodno vrijeme, koje uvijek mogu 
provoditi zajedno i prema vlastitom nahođenju. 


n na drugi, pa će 

3. 


Sutradan su Salem i Mejrima dobili zadatak da prije 
podneva prouče Povelju Države Zemlje i da što bolje zapam- 
te njezine članove. A već poslije podneva na programu je 
bila obuka na raznim tipovima letjelica i cestovnih vozila. 
Zato su sjedjeli satima i prilježno iščitavali taj dokument, 
sve dok im se nije činilo kako su ga naučili napamet. Evo 
kako izgleda sadržaj Povelje. 


POVELJA (USTAV) DRŽAVE ZEMLJE 


I. TEMELJNE ODREDBE: 


1. član: U svijetu će odmah biti ukinute sve države i sve 
druge, vještačke granice među ljudima i narodima, a bit će 
uspostavljena jedinstvena Država Zemlja, na cijeloj planeti 
Zemlji 

2. član: Država Zemlja će uspostaviti jedinstvenu fi 
lozofiju življenja (društveno uređenje) apsolutne soci- 
jalne jednakosti i pravde za sve ljude na cijeloj planeti 
Zemlji 

3. član: Država Zemlja će poduzeti sve što je u njenoj 
moći - da očuva život na planeti Zemlji, da je spasi od eko- 
loške katastrofe i da produži njen vijek trajanja što je mogu- 
će duže 

4. član: Niko nema pravo da ikada mijenja nijedan 
temeljni član Povelje (Ustava) Države Zemlje, niti da postu- 
pa protivno njima 

IL. ODREDBE O ORGANIZACIJI DRŽAVE ZEMLJE: 


1. član: Država Zemlja imat će tridesettročlanu Skupšti- 
nu, koja će donositi sve važnije zakone u Državi (osim 
temeljnih zakona) i koja će birati i razrješavati članove 
Predsjedništva Države 

2. član: Članove Skupštine bira narod glasanjem na izbori- 
ma, i to na mandat od 4 godine 

3. član: Državom Zemljom upravljat će peteročlano Pred- 
sjedništvo, koje bira Skupština, na mandat od 4 godine, a koje 
će za svoj rad odgovarati jedino Skupštini Države 

4. član: Država Zemlja neće imati vladu — već će svim obla- 
stima društvenog života i rada rukovoditi specijalne profesio- 
nalne službe 

5. član: Predsjednike specijalnih službi birat će i razrješava- 
ti Skupština Države, a oni će biti podređeni Predsjedništvu 

6. član: Država Zemlja bit će administrativno podijeljena na 
regije, radi lakšeg rukovođenja društvenim poslovima; u svim 
regijama važit će jedinstveni zakoni Države Zemlje, a regional- 
na rukovodstva bit će za svoj rad direktno odgovorna Predsjed- 
ništvu Države 

7. član: Država Zemlja će imati jedinstveno zakonodavstvo 

8. član: Država Zemlja će imati jedinstveno sudstvo 

9. član: Država Zemlja će uspostaviti jedinstvenu Specijalnu 
policijsku službu u cijeloj Državi — kao jedinu oružanu silu - čiji 
će jedini zadatak biti da štiti građane, njihova ljudska i građan- 
ska prava i slobode, i da osigura red i mir u cijeloj Državi 

lo, član: Država će odmah ukinuti sve armije i ubuduće neće 
biti druge oružane sile, osim Specijalne policijske službe 

11. član: Odmah će biti ukinute sve fabrike oružja kao i 
proizvodnja naoružanja i vojne opreme, osim za potrebe opre- 
manja Specijalne policijske službe i korištenja u mirnodopske 
svrhe 

12. član: Država Zemlja će osigurati i garantovati da će 
zakonima biti strogo zabranjeni i sankcionisani: ratovi, pobune, 
terorizam, protesti i svako drugo zlo 

13. član: Država Zemlja će zakonima zabraniti i najstroži- 
jesankcionisati diskriminaciju po rasnoj, nacionalnoj, vjerskoj, 
spolnoj i bilo kojoj drugoj osnovi 

14. član: Prema zakonima Države Zemlje ubuduće nikada 
i nigdje neće postojati zvaničan pojam rase, nacije, vjere i sličnih 
određenja, niti će se ikada iko morati zvanično izjašnjavati, 
usmeno ili pismeno, prema rasnoj, nacionalnoj, vjerskoj ili bilo 
kojoj drugoj pripadnosti. To će biti u domenu zagarantovanih 
prava i sloboda isključivo privatnog izjašnjavanja svakog poje- 
dinca. Jedina određenja koja će prema zakonima Države Zemlje 
biti zvanična, jesu — čovjek i građanin 

15. član: Država Zemlja neće biti ni duhovna, ni ideološka, 
ni rasna, ni nacionalna, ni politička tvorevina — već će biti druš- 
tvo slobodnih građana, civilizovana, građanska država, država 
blagostanja i sreće, za sve ljude na planeti Zemlji 

16. član: Zakonima Države Zemlje bit će zabranjene bilo 
kakve političke stranke ili organizacije kao i profesionalno bav- 
ljenje politikom. Politika mora da postane mrtva riječ (arhai- 
zam), u rječnicima svih jezika 

17. član: U Državi Zemlji uvest će se tri najviša odlikovanja: 
Heroj moralnosti i pregalaštva I, IL. i III. reda 


II. ODREDBE O LJUDSKIM PRAVIMA I SLOBODAMA: 


1. član: Svi stanovnici Države Zemlje pred njenim zakonima 
u svemu su apsolutno ravnopravni 

2. član: Svi stanovnici imaju zagarantovano pravo na život 
u cijeloj Državi Zemlji 

3. član: Svi građani imaju pravo na odbranu Države Zemlje 
i njezinog društvenog uređenja (filozofije življenja) — ukoliko 
budu na bilo koji način ugroženi 

4. član: Neprikosnoveno je pravo svih stanovnika Države 
Zemlje na odgoj i obrazovanje prema sposobnostima i nadare- 
nostima, sve do zaposlenja 

5. član: Neotudivo je pravo na zaposlenje svakog radno 
sposobnog stanovnika Države Zemlje, ali samo punoljetnog i 
tek po završetku školovanja 

6. član: Neotuđivo je pravo svakog građanina Države Zemlje 
na uživanje društvenih dobara u jednoj od tri kategorije: 

kategorija a): ljudi koji se naročito ističu svojom moralnošću 
i pregalaštvom — bilo na kojem polju društveno korisne djelat- 
nosti — uživali bi najbolja materijalna dobra 

kategorija b): ljudi prosječne moralnosti i prosječnog pre- 
galaštva — na bilo kojem polju društveno korisnog rada - uži- 
vali bi prosječna materijalna dobra 

kategorija c): ljudi slabe moralnosti i koji su slabi pregaoci 
— na bilo kojem polju društveno korisnih poslova — uživali bi 
najmanja materijalna dobra 

7. član: Nijedno materijalno dobro, ustupljeno nekom na 
uživanje, nije privatna već društvena svojina 

8. član: Razlika između maksimalnih i minimalnih materi- 
jalnih dobara (između kategorije a i kategorije c) — namijenjenih 
ljudima na uživanje — ne smije nikada biti veća od omjera tri 
prema jedan(3:1) 

9. član: Nesposobni za rad ili s umanjenom radnom spo- 
sobnošću, iz bilo kojeg razloga, imaju neotuđivo pravo na uži- 
vanje materijalnih dobara najmanje u rangu c) kategorije zapo- 
slenih 

lo. član: Bilo ko, ko je radno sposoban, a ne želi bilo šta da 
radi, ne može biti prisiljen na rad — ali nema pravo na uživanje 
bilo kakvih materijalnih dobara 

11. član: Posebnim zakonima bit će u detalje razrađeni 
kriteriji o dodjeli materijalnih dobara pojedincima na korištenje 

12. član: Svi građani imaju pravo neograničenog putovanja 
i promjene mjesta prebivališta prema vlastitoj želji 

13. član: Svi građani imaju neotuđivo pravo na zasnivanje 
porodice, prema vlastitom nahođenju 

14. član: Svi građani imaju neprikosnoveno pravo na opti- 
malne uvjete za slobodno ispoljavanje i praktikovanje bilo koje 
vjere 

15. član: Svi građani imaju neprikosnoveno pravo da ne 

budu diskriminisani po rasnoj, nacionalnoj, vjerskoj ili bilo 
kojoj drugoj osnovi 

16. član: Svi građani imaju neotuđivo pravo da se privatno 
slobodno izjašnjavaju po rasnoj, nacionalnoj, vjerskoj ili po bilo 
kojoj drugoj osnovi 

17. član: Svi građani imaju neotuđivo pravo da budu birani 
i da biraju druge na sve rukovodeće dužnosti u Državi, ukoliko 
ispunjavaju i druge zakonom određene uvjete 

18. član: Svi građani imaju neprikosnoveno pravo na oču- 


vanje i zaštitu zdravlja kao i na zaštitu svoje radne i životne 
sredine 


IV. OSTALE ODREDBE: 


1. član: Država Zemlja obavezna je osigurati optimalne 
materijalne i sve druge potrebne uvjete za slobodan rad svih 
vjerskih zajednica i njihovih ustanova, te za slobodno ispo- 
ljavanje i praktikovanje vjere za sve vjernike, bez obzira 
kojoj vjeri pripadali; u svemu ostalom vjere su odvojene od 
Države 

2. član: Država Zemlja obavezna je osigurati da pripadnici 
različitih vjera žive u toleranciji, miru i ljubavi i da se skladno 
dopunjuju, surađuju i pomažu, onako kako to sve vjere i 
propovijedaju 

3. član: Država Zemlja obavezna je osigurati maksimalna 
ulaganja u očuvanje zdrave ekološke sredine 

4. član: Država Zemlja obavezna je osigurati kontrolu i 
planiranje priraštaja stanovništva u cijeloj Državi 

5. član: Država Zemlja se obavezuje da će najveća ulaganja 
usmjeriti u nauku 

6. član: Država Zemlja se obavezuje da će veliki trud i ula- 
ganja usmjeriti u proizvodnju zdrave hrane 

7. član: Država će uložiti veliki trud i sredstva u razvitak 
siromašnih i nerazvijenih regija, a zatim će sve regije u svijetu 
nastaviti razvijati ravnomjerno i usklađeno 

8. član: Država će osigurati strogo plansku gradnju bilo 
kakvih građevinskih i drugih objekata u cijeloj Državi 

9. član: Država će riješiti pitanje upotrebe nuklearne ener- 
gije: a) ukinuti je, b) koristiti isključivo u mirnodopske svrhe 

Salem prvi završi s proučavanjem svojevrsnog ustava 
Države Zemlje pa glasno zaključi: 

- Baš kao da su mene pitali - kako da sroče ovu Povelju, 
Ja bih, vala, za ove ideale i život dao. Šta ti na to veliš, Mej- 
rima? 

- Pa, ija bih... ako ne bih mogla kakogod pobjeći, ha, ha, 
ha... 

—- A Zakletva?! 

- Mašalim se. Naravno da nipošto ne bih pogazila Zakle- 
tvu. Samo, bojim se da je ovo sve tako lijepo sročeno, baš 
onako: idealno, kao neka utopija. I zato sumnjam da će se u 
svijetu, ovakvom u kakvom živimo, išta od toga moći ostva- 
riti. 

- A nama se samo sadašnja slika svijeta ne sviđa. Izgle- 
da nam suviše ružna, crna i strašna. Suviše kataklizmična. I 
jedino što želimo jeste: da ljudima otvorimo oči, da progle- 
daju, da shvate kako postoji i jedna druga, ljepša, slika, slika 
nade, slika zaboravljenog, ili njima nepoznatog, svijeta. Svi- 
jet se dokotrljao na rub beznađa, na ivicu očaja, udario o zid 
plača, i sad nema više šta izgubiti, a mogao bi mnogo dobi- 
ti. Dovoljno je kao na kompjuteru ili na televizoru, samo da 
stisne dugme, da promijeni frekvenciju ili kanal, i da se 
crno-bijela slika svijeta promijeni u svijetlu, ili čak u ruži- 
častu. Mi mislimo da svijet to dugme, to spasenje od očaja i 
beznađa, na tastaturi modela filozofije življenja, i ljudske 
sreće, ne vidi; ili je neuk da ga otkrije, ili se boji da ne izgu- 
bi i ovakvu crno-bijelu sliku, držeći se narodne poslovice: 
Bolje ikakva nego nikakva... Mi samo želimo da narodu 
ukažemo na tu slamku spasa, jer smatramo da na to imamo 
pravo -— zato što smo i mi dio tog svijeta, i sve što tišti njega 
tišti i nas, i sve što se tiče njegove kože, tiče se i naše. Dakle, 
svijet može da bira: ovo što mi nudimo - ili s kapitalistima 
u katastrofu, A ti, čudi me, kako možeš da sumnjaš u nešto, 
čemu si se zaklela na vjernost?! j 

- Ama, ne sumnjam ja u ideale, sadržane u Povelji, MOJ 
Crni Noćni Leptiru, nego sumnjam u ljude, u njihovu 

kratkovidnu, egoističnu, nesavršenu, ljudsku pamet. Sve mi 
se čini: da će oni prije poći s kapitalistima u katastrofu nego 
što će prihvatiti ove naše ideale. 

- E, pa ne možemo tek tako stajati po strani i nijemo, 
skrštenih ruku, samo posmatrati - dok nam oni ubijaju nadu, 
dok uništavaju život, čovječanstvo, dok nam uništavaju pla- 
netu. Uostalom, sad i mi imamo svoju Armiju spasa i svoju 
Državu. Mi želimo da budemo - probuđena savjest čovje- 
čanstva i njegova još živuća, tinjajuća, nada. Ne smijemo 
dozvoliti da pohlepni, nesavjesni i nemoralni ljudi ubiju 
čovječanstvu svaku nadu. Slažeš li se? 

- Naravno da se s tobom slažem u svemu, mada još nisam 
dala svečanu obavezu i tebi na vjernost, ha, ha, ha... Nego, ja 
sam slabo upućena u politiku i filozofiju pa bih željela da mi 
malo razbistriš: kakva je ustvari razlika između, recimo, 
članova sadržanih u Povelji, komunizma i kapitalizma? 

- Rado ću ti objasniti, a poći ću od kapitalizma. Kapita- 
lizam je društveno-politički sistem zasnovan na najgoroj 
ljudskoj karakternoj osobini - na sebičnosti, ili bolje reći na 
pohlepi; zato je on bezdušan, a nastao je, postoji i opstaje 
na nepravdi, odnosno iskorištavanju čovjeka od strane dru- 
gog čovjeka, na eksploataciji, na izrabljivanju, na najgorem 
ljudskom parazitizmu. Ovaj društveni poredak temelji se na 
privatnom vlasništvu i profitu. Zato pojedinci, grupe i drža- 
ve ne biraju sredstva da ostvare profit: ratom, silom, Zloči- 
nom, proizvodnjom i prodajom oružja, huškanjem na rato- 
ve, izazivanjem ratova i regionalnih kriza, terorizmom, 
miješanjem u unutrašnje stvari drugih država, kolonijaliz- 
mom i neokolonijalizmom, kriminalom, pljačkom, korupci- 
jom, švercom, mitom, utajom poreza, prodajom bijelog 
roblja, prodajom droge, prostitucijom i tako dalje, i nikad 
kraja prljavštinama i zlu. Tako se stvaraju ogromne društve- 
ne razlike: na jednoj strani mali broj enormno bogatih moć- 
nika, a na drugoj strani milijarde siromašnih, bijednih i 
poniženih stanovnika ove naše planete. U kapitalizmu čovje- 
čanstvo se razvija neplanski, stihijski, što će planetu Zemlju 

u skoroj budućnosti odvesti u ekološku kataklizmu. Ta sti- 
hijnost se ogleda u sljedećem: nepotrebnom postojanju 
mnoštva država i izdržavanju tolikih skupih administracija, 
ulaganju sredstava u brojne armije, proizvodnji naoružanja 
i vojne opreme, ratovima, bogati pojedinci troše i rasipaju 
novac u besmislen luksuz, rascjepkanost nauke i nedovoljno 
ulaganje u nju, nedovoljno ulaganje u proizvodnju hrane, 
ogromne razlike u razvijenosti između pojedinih država i 
pojedinih regija, haotična gradnja svega i svačega, nekon- 
trolisani priraštaj stanovništva, nekontrolisano i nepodno- 
šljivo zagađivanje prirodne sredine i mala ulaganja u njenu 
zaštitu i tako redom. I da zaključim: kapitalisti neće da vide 
da je kapitalizam besmislen i neodrživ društveni sistem. 
Glupi ljudi to ne vide, također. Uskoro će ijedni i drugi vidje- 
ti ekološku katastrofu, koja je već započela. 

Salem uze olovku i list papira i nacrta Mejrimi, po nje- 
govom mišljenju, uprošćenu šemu kapitalizma: 


SEBIČNOST (POHLEPA) 
I 
I 
KAPITALIZAM II 
I 
SOCIJALNA NEPRAVDA ČINJENJE ZLA 
MI 
I 
EKOLOŠKA KATASTROFA 
I UNIŠTENJE PLANETE ZEMLJE 


Potom nastavi da objašnjava: 

- Komunizam je društveno uređenje zasnovano na najboljoj 
ljudskoj karakternoj osobini — nesebičnosti. Zasniva se na aps6" 
lutnoj socijalnoj jednakosti i pravdi, i nema iskorištavanja čovje- 
ka od strane drugog čovjeka, nema činjenja zla (nema privatne 
svojine, sve je društveno). I da rezimiram: u komunizmu pla- 
neta, ili Država, Zemlja bi bila planeta, ili Država, sreće i blag" 
stanja za sve ljude — a ne samo za bogate pojedince, kao što Je u 

kapitalizmu. Planeta Zemlja razvijala bi se planski i bila bi 
spašena od ekološke propasti. 


Ovaj put Salem na hartiji grafički predstavi komunizam: 


NESEBIČNOST 
I 
I 
KOMUNIZAM 
II 


II 
SOCIJALNA PRAVDA ČINJENJE DOBRA 
II : 


II 
OČUVANJE PLANETE ZEMLJE I ŽIVOTA NA NJOJ 


Nisi me pitala o socijalizmu, ne znam zbog čega, pa da 
kažem koju riječ i o njemu. Socijalizam ne znači isto što i komu- 
nizam. To je zlonamjerna teza od strane kapitalističke propa- 
gande, kako bi nanijela štetu komunizmu. Jer, socijalizam nije 
dobro društveno uređenje, zapravo je loše. U njemu postoji i 
privatno i društveno vlasništvo i zato je njegova propast, i 
restauracija kapitalizma, neminovnost. U komunizmu je to 
nemoguće — jer nema privatnog vlasništva. Ali, komunizam 
nikad i nigdje nije u praksi ni postojao. Da jeste, ne bi propao. 
Ipak, ovo što nudi naš pokret, što je sadržano u Povelji Države 
Zemlje, bolje je i humanije i od komunizma. To me neizmjerno 
raduje jer pokazuje da i od boljeg ima bolje. Posebno me veseli 
što je mudrost življenja, koju mi svijetu nudimo, posve očišćena 
od bilo kakve, i bilo čije, ideologije i dogme — a ipak je najhu- 
manije društveno uređenje koje je čovječanstvo ikada imalo 
priliku upoznati, i kao takvo — ono je sad prihvatljivo za sve 
dobronamjerne ljude. 

— Aha, sad mi je sve to barem mrvičak jasnije, makar mi je 
još uvijek poprilično zapetljano — reče Mejrima, koja je sve 
vrijeme pažljivo slušala Salemova tumačenja različitih društve- 
nih uređenja, Pa se spremiše i krenuše prvo na ručak, a zatim 
na popodnevnu obuku. 

i su s druge strane Pećine; oko 


njih je iskrčena džungla i napravljen mali poligon jer se sve 
letjelice mogu dizati i spuštati vertikalno. Pored hangara, u 
trećem koncentričnom krugu, nalaze se garaže za mnogobrojna 
cestovna vozila, raznih tipova i za različite namjene. Kroz džun- 
glu je izgrađen tajni put, koji je naučni laboratorij u srcu džun- 
gle povezivao s civilizacijom. No, zbog praktičnosti letjelica, 
cestovna vozila su se rijetko koristila. Sve letjelice i cestovna 
vozila maskirani su poluprozirnim, jedva vidljivim navlakama, 
dok su motori i letjelica i cestovnih vozila radili gotovo bez 
imalo buke. Saobraćaj i veze nalazili su se u nadležnosti Mah- 
muda Asaba, koji je Salemu i Mejrimi priopćio da im je u 
narednim mjesecima prioritetan zadatak savladati obuku na 
svim letjelicama kao i na svim cestovnim vozilima. Letjelice su 
služile u različite svrhe pa ih je bilo različitih tipova i raznih 
veličina: od onih u koje se mogao smjestiti samo jedan čovjek 
do onih međuplanetarnih i međuzvjezdanih, koje su neupore- 
divo veće. U njih je ugrađena najsuvremenija oprema i uređaji: 
posljednja riječ, ili čudo, nauke i tehnike. Obuka na njima nije 
bila lahka, a oni su odmah prionuli na učenje s takvom upor- 
nošću i entuzijazmom da su se instruktori samo čudili. 

Tri dana u hefti išli su na praktičnu obuku cestovnim vozi- 
lima i letjelicama, a dva dana na obuku u naučni laboratorij. 
Subotom i nedjeljom bili su slobodni. Obuka u naučnom labo- 
ratoriju činila im se kudikamo teža nego ona na letjelicama i 
cestovnim vozilima, jer je u njemu bilo mnogo raznih sprava, 
pa čak mnogo povezanih sistema: aparata, ekrana, tasterskih 
tabli, robota, poluga, malih i velikih antena, pa astronomski 
opservatorij, pa... čega sve tu nije bilo?! Instruktor na cestovnim 
vozilima bio je Indijac Siktar Mohamba, a na letjelicama Kana- 
đanin Tom Step. Na Salemovu molbu, Salema su kao šegrta U 
laboratoriju dodijelili Huanu Pindu, velikom naučniku, jer st 
se već bili sprijateljili. U drugom koncentričnom krugu radile 
su pretežno žene pa su Mejrimu poslali na obuku kod Iračanke 
Mehdije Hasaf. No, oboje su morali proći obuku u oba koncenr 
trična nivoa jer su oni u tehnološkom smislu tijesno povezani; 


Hangari za letjelice smješten 

FJORNNE 


i nije moguće u jedan krug biti upućen, 


a u drugi ne biti. U 
početku je obuka bila n 


aporna i tek nakon tri mjeseca, pošto su 
uspješno okončali saobraćajnu obuku, mogli su malo odahnu- 
ti dušom i izaći katkad u džunglu da prošetaju. Tad bi obilazili 
sva ona mjesta koja su im ostala u neprijatnom sjećanju, kad su 
ono bili zalutali. Sa sobom su redovito nosili lasersko oružje, 
maskirne uniforme i specijalne busole, koje stalno pokazuju vaš 
tačan položaj u odnosu na Pećinu. Ona bi govorila: 

- Ovdje smo brali jagode. Ovdje smo ratovali protiv maj- 
muna. A ovdje nas je spasio od lava mrki medvjed... 

On bi samo dodavao: 

— Ovdje sam te ljubio. I ovdje sam te ljubio. I ovdje... 

Zatim bi se smijali i ponovo ljubili. 

— Ovdje su te napale muhe zunzare i svega prekrile, da ti se 
ni oči nisu vidjele, ha, ha... — nastavljala bi ona. — Ličio si na 
košnicu prekrivenu pčelama, hi, hi. Zar si toliko sladak? Da se 
uvjerim... — i opet bi ga poljubila. 

— A tebe su, mlada damo, ovdje begenisali majmuni, Zaro- 
bili i vezali. Ličila si na Džejn. I da ti nije bilo tvog Tarzana, sad 
bi bila majmunova žena, i to, može biti, onog poglavice, pred- 
vodnika. Možda je bilo bolje da te nisam spasio, sad bi uživala 
velike počasti, ha, ha, ha... — najzad se nasmija i on, od sveg srca, 
dok su prolazili pored onog drveta, sličnog baobabu. 

Ponekad bi u slobodno vrijeme sjeli u letjelicu s dva sjedala 
i dugo nadlijetali džunglu i širu teritoriju Države Zemlje, svoje 
države, kako bi je što bolje upoznali, ali i da bi uživali u raskoš- 
nim ljepotama bogate flore i faune. Kad bi im dosadilo, spusti- 
li bi se pokraj kakvog prekrasnog jezera, u džungli ih je bilo 
popriličan broj, sunčali se, kupali i uživali. Poslije šest mjeseci 
uspješno su završili i obuku u naučnom laboratoriju te su slje- 
deća dva mjeseca proveli na obuci u borilačkim vještinama iu 
rukovanju i gadanju skoro svim vrstama oružja | oruđa, što ih 
je Država Zemlja posjedovala. Sad su dva dana radili u labora- 
toriju, a tri pohađali obuku. U skladištu se nalazilo većinom 
lasersko i raketno naoružanje; rakete su punjene Salemu nepo- 
znatim smrtonosnim materijama. Bio je tu i manji dio 

konvencionalnog naoružanja. A većina tog suvremenog oružja 
napravljena je i usavršena u Laboratoriju Zemlja, zahvaljujući 
visprenosti njegovih stručnjaka. Sve vrste letjelica dobro su 
opremljene raketnim i laserskim naoružanjem dalekog dometa, 
velike razorne moći i gotovo nepromašive preciznosti, bilo da 
se njima dejstvuje danju bilo noću. 

Pošto su završili i ovu obuku, Salemu i Mejrimi su dodije- 
ljene naročite diplome, kao dokaz da su prošli sve potrebne 
kurseve. Zanimljivo je napomenuti da nije bilo nikakvog poli- 
tičkog ili ideološkog tečaja. Kad se Salem zainteresovao zbog 
čega ih nema, i da li će ih biti, odgovorili su mu: 

— Nama nije potrebna nikakva politika niti ideologija. Ima- 
mo zacrtane ciljeve, koji niti su politički niti ideološki već posve 
praktični, čovječanstvu neophodni i zato humani. Mi ne želimo 
ni manje ni više od toga. Kad ih ostvarimo, tad će svaka politi- 
ka i svaka ideologija biti sasvim nepotrebne i suvišne. 


Nakon toga Salem po ko zna koji put pomisli: , Taman, kao 
da su mene pitali!" 

4. 


S Huanom Pindom se dobro slagao pa su postali i bliski 
prijatelji. Svakog dana je od njega mnogo naučio i iskreno 
mu se divio jer skoro da nije bilo dana, a da genijalni učenjak 
nešto ne usavrši, ne dođe do kakvog važnog zaključka, pro- 
nalaska ili izuma. Tako se na glavu nasadio dok nije izumio 
gotovo bezbojne, jedva primijetne, poklopce za oči na 
maskirnim kacigama, a kroz koje se odlično vidjelo. Zatim 
je usavršio vlastiti izum, aparat za dešifrovanje i prevođenje 
jezika bića s drugih planeta na naučni jezik, a s naučnog i na 
bilo koji drugi jezik, kojim se govori na našoj planeti. Tom 
epohalnom izumu dao je ime ,Prevodilac" a otada i budan 
sanja da konstruiše aparat za prisluškivanje zlih i sebičnih 
misli kod ljudi. Do ideje je došao još kao student u Latinskoj 
Americi, ali u svojoj siromašnoj domovini nije imao ni mini- 
malne uvjete za ostvarenje svog sna, i mnogih drugih snova, 
koje je kao velike ideje nosio u svojoj glavi, a koji bi mogli 
poslužiti za dobrobit cijelog čovječanstva. A kada je pristu- 
pio Edvardsovom pokretu i došao u Laboratorij Zemlja, 
stvorio je, konačno, sebi, zajedno s drugima, idealne uvjete 
za naučnoistraživački rad. Huan je imao uži tim suradnika, 
to su: Rus Nikodin Abrašev, Nijemac Ginter Šlege i Italijan 
Pikulo Riva. S njima je ostvario mnoga naučna dostignuća. 
Tako su godinama pokušavali ostvariti svoj najveći san, ali 
aparat za prisluškivanje zlih i sebičnih misli nije bio dovolj- 
no usavršen da bi bio primjenjiv u praksi. I nakon toliko 
bezuspješnih pokušaja napokon su za neodređeno vrijeme 


digli ruke od tog sna i prionuli na druge poslove, koji nisu 
mogli čekati. 

Ali, stvari su se odvijale drugačije... Već prve subote 
nakon njihove odluke Pindo se spremao da iz svog malog 
stana iznese cvijeća i dva para brbljivih papagaja na svjetlost 
dana. Nikad nije propuštao da to učini neradnim danima, 
jer muje to bila jedina radosti sve za šta je Znao u privatnom 
životu. Cijeloga sebe, svoj život bez ostatka, priložio je na 
oltar nauci i Državi Zemlji, pa da ovdje, u Pećini, nije upo- 
znao, skoro slučajno, srodnu djevojačku dušicu, od silnih 
obaveza ne bi stigao ni da se oženi, zacijelo bi ostao vječiti 
neženja. I dok mu je supruga Magdalene dodavala saksije s 
cvijećima, on se, po prirodi veoma šutljiv, razbrbljao s papa- 
gajima, gore i od samih papagaja, pozva ga preko lokneta u 
svoj ured predsjednik Edvards. 

- E, baš mije žao, ljepotani, a tako sam želio da se s vama 
sit napričam. Ali, ne brinite, odmah se vraćam — pravda se 
on svojim pernatim prijateljima, pa se okrenu Magdalene i 
reče: — Nešto je sigurno važno kad me poziva neradnim 
danom. 

Predsjednikov ured bio je u isto vrijeme i dio naučnog 
laboratorija, jer je i Edvards naučnik, pa kad god bi mu to 
predsjedničke obaveze dopuštale, bavio se i naučnim radom; 
pritiskom na dugme on je iz svog ureda mogao dizati pre- 
gradne zidove na strop i tako spajati prostorije po želji, kad 
to iziskuje potreba, pa je čak mogao cijeli koncentrični nivo 
ili cijeli laboratorij pretvoriti u samo jednu, ogromnu, pro- 
storiju. On Pindu odmah priopći zanimljivu vijest: 

- Naš agentjavlja da bi Amerikanci u jednoj svojoj vojnoj 
bazi mogli imati materijal koji je potreban za vaš aparat. Pao 
je kao grumen rasprsnutog meteora na jedan ranč u AriZ0- 
ni. Oni su ga odmah prenijeli u vojnu bazu u Nevadi; bio je 
veličine, otprilike, jednospratne kuće pa su ga separirali U 
materijal različite granulaćcije. Njihovi stručnjaci su ustano- 
vili da takva ruda ne postoji nigdje na našoj planeti, da je 
višestruke namjene i da je od neprocjenjive vrijednost. Oni 
ga koriste isključivo u vojne svrhe pa ga je ostalo još svega 
dvadeset-trideset tona. Naučnici su također utvrdili da se U 

njegovoj blizini mogu naslućivati ružne misli, ali nedovoljno 
artikulisane. Pomislio sam: možda je to materijal koji vama 
treba. Skladište čuvaju naoružani vojnici sa psima čuvarima. 
Naš čovjek nam je dostavio i mapu vojne baze, razrađenu u 
detalje. Dok je Predsjednik pričao, Pindo je zadovoljno trljao 
ruke i mislio: , Možda je baš to ono što nama fali." 

Istog časa otpočele su opsežne pripreme za prepad na 
vojnu bazu. Ništa se nije prepuštalo slučaju. Operacijom su 
osobno rukovodili predsjednik Edvards, Japanac Kjoto i 
Huan Pindo. U tu svrhu određene su dvije maskirane letje- 
lice: jedna manja za prijenos komandosa i druga, znatno 
veća, u koju bi se utovarila ruda. Pindo je komandovao 
prvom, a Edvards drugom. Južnoamerikanac je lično oda- 
brao deset ljudi, među njima i Salema, dok su Edvardsu i 
Kjotu bila potrebna samo trojica rukovaoca trima velikim 
utovarivačima. Tri dana su pomoću mape uvježbavali akci- 
ju; i kada su sve uvježbali do savršenstva, poletjeli su tačno 
u ponoć prema američkoj vojnoj bazi. Čim su stigli, kratko 
su nadlijetali bazu i, kako je svako od njih znao svoj zadatak, 
odmah su stupili u akciju. Prva letjelica u niskom letu kru- 
žila je polahko oko spremišta, izbacujući psima čuvarima 
komade bivoljeg mesa, natopljene bezmirisnom anestezi- 
jom. Za to vrijeme Pindovi specijalci su iz specijalnih puša- 
ka pogađali stražare uspavljujućim mecima, dok je naročit 
aparat, montiran na vanjskoj strani letjelice, svojim prisu- 
stvom blokirao alarmni uređaj u cijeloj vojnoj bazi. Ubrzo 
su i psi zaspali pored usnulih vojnika i velika se letjelica 
spustila ispred samog ulaza u skladište. Posebnom spravom 
odmandalili su spremišna vrata, iskrcali tri utovarivača i 
započeli utovar, kako uskoro u skladištu ne bi ostalo ni zrno 
korisne rude. Dok je trajala operacija utovar, oko skladišta 
su stražarili Pindovi komandosi, s oružjem spremnim za 
dejstvovanje. U veliku letjelicu zadnji su ušli Kjoto i Edvards 
i ona se odmah uputila ka Africi, dok je Pindo pokupio svo- 
je specijalce i napravio još dva kruga oko baze. Tada su 
Amerikanci otkrili da nešto nije uredu, uzbunili sve 

susjedne vojne baze pa otvorili takvu nasumičnu paljbu iz 
svih raspoloživih oruđa i oružja da se svo nebo svijetljelo 
kao od vatrometa za vrijeme proslave Dana nezavisnosti. Pa 
makar što su letjelice bile i nevidljive i nečujne, ipak, jedna 
raketa proletje tik ispred pilotske kabine, našto pilot samo 
poveća brzinu i uskoro dostiže veću letjelicu. Za to vrijeme 
američko zrakoplovstvo diglo je u zrak trećinu svojih naj- 
suvremenijih aparata lovaca, pretražujući svaku stopu Zrač- 
nog prostora iznad Amerike, pa i šire. 

Pošto se spustiše na malu pistu ispred Pećine, Edvards 

i Pindo pogledaše na svoje satove. Čitava operacija nazvana 
,Skok duhova" izvršena je za dva sata i devet minuta. Zado- 
voljni uspješno obavljenom akcijom, u kojoj niko nije stra- 
dao, ljudi se stadoše grliti, ljubiti i čestitati jedni drugima. 

Amerikanci su poslije tog misterioznog nestanka rude 

bili vrlo ljuti. Prijeteći svojim generalima i admiralima, nji- 
hov predsjednik je grmio: ,Sve ću vas posmjenjivati i dati 
na Vojni sud, ne pronađete li i u roku od tri mjeseca ne 
vratite u vojnu bazu ukradenu rudu!" Po svijetu su razasla- 
li svoje najsposobnije obavještajce, raspisali nagradu od sto 
miliona dolara onome ko pomogne da se pronađe nestali 
vojni materijal; no, rezultata nije bilo. Najviše su sumnjali u 
ljute neprijatelje Ruse i Kineze pa su glavninu istraga usmje- 
rili u tim pravcima, daleko od male džungla-države u srcu 
Afrike. 

Pindov peteročlani tim naučnika radio je danonoćno ne 
bi li napravio nedostajući dio za svoj prisluškivač zlih misli. 
Prerađivali su ukradenu rudu, pravili razne smjese, vršili 
bezbrojne pokuse. Posao je bio mukotrpan i tekao je sporo. 
Aparat nije smio registrovati sve misli, niti lažne, odglumlje- 
ne, već samo iskrene zle misli. Usto je morao biti minijatu- 
ran. I nisu ga mogli isprobavati na licu mjesta pa su ga slali 
svojim agentima kako bi ga ugradili u kancelarije, odjeću ili 
u predmete za svakodnevnu upotrebu visokih državnih ! 
vojnih ličnosti vodećih zemalja svijeta. Kad bi ustanovili da 
slabo ili nikako ne funkcionira, ponovo bi ga vraćali U 

Laboratorij Zemlja na doradu i usavršavanje, nakon čega bi 
se radnja ponavljala. Pindo je toliko želio stvoriti to djelo da 
niti je mogao da jede, niti da spava, niti da misli na bilo šta 
drugo. Želja se pretvorila u moru te je drastično smršao i 
počeo da sijedi. Svi koji su ga poznavali mislili su da će izlu- 
djeti. Salem ga je žalio pa je i sam činio najviše što je mogao, 
ali sav napor koji su ulagali bio je uzaludan, da su svi, pa i 
Pindo, riješili da definitivno odustanu od sizifovskih poku- 
šaja. 

- Da još ovo pokušamo — rekao je Pindo — i onda ću pre- 
križiti ovaj projekt, kao posve beznadežan. 

U elektromagnetni kondenzator, koji je bio izrađen od 
nepoznate ukradene rude, ugradio je samo jednu srebrenu 
iglu, za koju se odavno nosio mišlju da bi je trebao ugraditi, 
i posljednji put je poslao aparat na provjeru. Potom su s 
velikim nestrpljenjem i s malim tračkom nade iščekivali 
rezultate s terena. Proticali su mnogi dugi dani, pa i sedmi- 
ce, duže od godina, a njih nije bilo, kad baš Salem slučajno 
primijeti. Na ekranu su se stala ispisivati slova: , Pažnja! Zle 
misli: predsjednik Rusije Boris Jeljcin namjerava u roku od 
mjesec dana napasti Čečeniju!.." Potom su slijedili podaci 
kako je misli napasti, kojim snagama, koji su ciljevi napada 
i slično. Na kraju je pisalo: ,Stop! Nema zlih misli" Huan 
Pindo je zaurlao od radosti i potrčao u zagrljaj svojim ljudi- 
ma i članovima Predsjedništva; no, čim je minula prva eufo- 
rija, on se odjednom snuždio i tužno progovorio: 

— Šta ako su ovo lažne zle misli?! Morat ćemo ipak pričeka- 
ti još mjesec dana, kako bismo se uvjerili. 

Tako je nastao dugi mjesec nestrpljivog iščekivanja — je 
li na pomolu veliko otkriće ili samo još jedna u nizu iznevje- 
ra njihovih velikih nadanja. Za to vrijeme na ekranu su se 
ispisivale sve nove i nove zle misli, u čiju se vjerodostojnost 
nisu mogli uvjeriti. Poslije tačno mjesec dana sve radio i tv 
stanice u svijetu prenijele su vijest da je Rusija napala Čeče- 
niju. Sve se dogodilo onako kao što je izvijestio ,Čitač zlih 
misli" Više nije bilo dvojbe, ostvario se Pindov dugogodišnji 

san — otkrili su epohalni pronalazak, koji bi, možda, mogao 
promijeniti svijet. 

Pravo veselje u Laboratoriju Zemlja tek je tad počelo. 

Huan Pindo i njegova grupa naučnika sada i nisu radili 
drugo doli proizvodili detektore za čitanje i prenošenje zlih 
misli, koje su nazvali ,Čitačima". Po naređenju Predsjedniš- 
tva u naučnim radionicama improvizovali su malu fabriku, 
primili i obučili nove ljude i prešli na serijsku proizvodnju. 
Tada se Pindova grupa mogla malo odmoriti, a zatim posve- 
titi uobičajenim naučnim poslovima. Za to vrijeme pouzda- 
ni Zemljini obavještajci neprekidno su instalirali ,Čitače" u 
blizini najvažnijih političkih i vojnih ličnosti širom svijeta. 
Tako su se na ekrane u laboratoriju danonoćno slivala oba- 
vještenja o zlim i sebičnim mislima najvažnijih i najmoćnijih 
ljudi naše planete. Onda su primili još ljudstva, obučili ih i 
oni su te strogo povjerljive informacije, prihvatali, sortirali, 
važnije pohranjivali u laboratorijski arhiv, manje važne bri- 
sali, pratili njihove realizacije u praksi i o svemu bitnom 
odmah izvještavali Predsjedništvo. Više se nije mogao dogo- 
diti kakav rat, krvavi vojni puč ili drugo krupno zlo u svije- 
tu, a da za to u Državi Zemlji nisu unaprijed znali. 

— Šta nam vrijedi što znamo zle misli najmoćnijih ljudi 
svijeta, kad zla koja smjeraju počiniti ne možemo ničim sprije- 
čiti? — rekao je Pindo predsjedniku Edvardsu. — Kad bismo 
barem mogli izumiti kakav lijek protiv ljudske sebičnosti, tek 
tad bi naš aČitač, imao pravog smisla — jer je sebičnost majka 
svakog zla. 

Otada se sav posvetio istraživanjima ne bi li pronašao 
takav lijek. 

Kad bi se kakvo zlo spremalo važnim ličnostima, koje SU! 
prijatelji Države Zemlje, tada bi ih Predsjedništvo 0 tome 
blagovremeno informisalo na čemu su mu oni bili veoić 
zahvalni. Tako je ova država svakim danom sticala sve veći 
krug prijatelja i simpatizera. Imala ih je među predsjedni- 
cima i među najvišim političkim i vojnim ličnostima brojnih, 
naročito malih i siromašnih, zemalja, koje su simpatisale ; 


46 


davale podršku ideji jedne države na cijeloj planeti i ideji 
socijalne jednakosti i pravde. Njeni članovi Predsjedništva 
često su posjećivali državnike prijateljskih zemalja i sura- 
đivali s njima na razne načine, ali ih nikada ne bi pozivali u 
uzvratnu posjetu iz, za Državu Zemlju, sigurnosnih razloga, 
zato što je ona još uvijek važila kao ilegalna i ni od koga 
priznata zemlja. 

Salem i Mejrima su mnogo i požrtvovano radili jer su se 
poistovjetili s Državom Zemljom i njenom Armijom spasa i 
živjeli su samo za njih i za ostvarenje ideja sadržanih u 
Povelji. I usputno su učili jer se u Laboratoriju Zemlja zaista 
imalo mnogo toga naučiti. Subotom i nedjeljom ponovno bi 
izlazili u šetnju po džungli ili bi odlazili na kupanje na sve 
nova i nova jezera, koja bi otkrivali i koja bi zbog njihove 
čarobne ljepote nazivali očima džungle. Katkad bi posjetili 
kojeg prijatelja ili bi im on uzvratio posjetu. Najbolje su se 
slagali i prijateljevali s Pindom i njegovom suprugom 
Australkom Magdalene Hopkins te s mladim parom Grkom 
Mistisom Fijakisom i Kongoankom Mkomo ljola, koji su se 
zabavljali i bili na dobrom putu da uplove u bračnu luku. 
Mistis je spadao u krug od sto ijednog najpoznatijeg Zemlji- 
nog naučnika, radio je u istom laboratorijskom krugu sa 
Salemom i dobro su se slagali, dok je Mkomo bila crnkinja, 
radila je sa Mejrimom i bile su najbolje prijateljice. 

Mejrimi se bližio rođendan te je odlučila da priredi pri- 
kladnu zabavu. Obratila se Predsjedništvu s molbom da joj 
za tu priliku odobre korištenje posebne sale, namijenjene 
isključivo za razne svečanosti te za vjerske obrede svima 
onima koji žele da ih praktikuju. Kako je dobila odobrenje, 
ona i Salem su tu prostoriju ukrasili, koliko se u takvim 
uvjetima dalo. Potom su pripremili bogatu rođendansku 
zakusku na koju su bili pozvani peteročlano Predsjedništvo, 
cijela Salemova grupa naučnika, na čelu s Huanom i njego- 
vom suprugom, Mkomo ljola i još neke Mejrimine prijate- 
ljice, svi njihovi instruktori, stražari koji su ih pronašli u 
džungli kao i brojni prijatelji i poznanici. Salem je želio da 

poklon za rođendan Mejrimi bude kakvo lijepo iznenađenje 
ali u datim uvjetima i nije se mogao ničemu prikladnom 
dosjetiti pa je počeo zapadati u sve dublju melanholiju, 
Prijateljeva potištenost nije promakla Pindu pa ga je upitao 
za uzrok, 

— Ma ništa, onako, vjerovatno od premorenosti -— lagao 
je Salem. 

— Nije to od premorenosti. Poznam ja ljude. Reci slobod- 
no šta te muči. I ja bih se tebi povjerio bez ustezanja — nava- 
ljivao je slavni naučnik. 

Kad mu se Salem diskretno odade, on malo pošutje, 
nasmija se široko i veli: 

- Zbog čega sve ljudi mogu da budu nesretni. Što mi se 
nisi odmah povjerio? A koji joj je po redu, ako mogu znati? 

Za vrijeme ručka odjednom se negdje izgubi, a nakon 
radnog vremena pozva Salema ustranu, pruži mu zamotu- 
ljak i kroz širok prostodušan osmijeh kaza: 

- Ovo ćeš joj pokloniti za rođendan - zašutje na moment 
pa dodade — ali samo pod jednim uvjetom. 

- Kojim? - upita Salem. 

-— Da joj ne kazuješ otkuda ti, važi? 

— Važi - reče Salem, ne znajući šta drugo da kaže jer nije 
ni naslućivao šta krije tajnoviti zamotuljak, te samo dodade: 
— Hvala velika, prijatelju! 

Čim ostade sam, nestrpljivo odvi zamotuljak i opazi lijepo 
ukrašenu kutijicu od slonove kosti, na kojoj je pisalo slovima 
boje zlata: aSretan ti 21. rođendan, najdraža!+A ispod toga: 
xMejrimi od Salema!; Nestrpljivo otvori kutijicu i, zapanjen, 
ostade bez daha. U njoj je blistao dragi kamen, veličine golubi- 
jeg jajeta, tirkiznoplave boje. Nije znao kojoj vrsti pripada, ali 
je bio siguran da je od neprocjenjive vrijednosti. eZaista na 
svijetu još ima dobrih ljudi, poput ovog Pinda,, pomisli pa 
drhtavim rukama strpa zamotuljak u džep i radosno pohita U 
svoju i Mejriminu sobu. 

Zabava je bila skromna i sve je teklo lijepo. Predsjedniku 
Edvardsu pripala je čast da prvi zapleše sa slavljenicom, dok 

je Salem zaplesao s Edvardsovom suprugom Keti. Pritom je 
atmosfera bila opuštena, vesela, kao da su svi jedna golema 
familija. Mkomo je plesala crnačke plesove, privlačeći div- 
ljim pokretima i svojom živopisnom odjećom pažnju gosti- 
ju. Dugo je bila u središtu pozornosti, a kad se umorila, 
ispričala je Salemu i Mejrimi svoju tužnu životnu priču. 

- Rođena sam u siromašnoj porodici, ovdje blizu, u Kon- 
gu. Otac je umro od teške bolesti kad sam imala šest godina 
pa je svu skrb o nama devetero braće i sestara preuzela na 
sebe majka. Živjelo se bijedno, više gladovalo nego što smo 
bili siti. Braća i sestre umirali su jedno po jedno, što od 
raznih boleština, što od gladi i neuhranjenosti. Majka se 
prostituisala samo da bi nekako prehranila sebe i nas troje 
djece, što je još preostalo. Kad bi u grad navratili, ili se u 
prolazu u njemu nakratko zadržali, bijelci, bogati lovci na 
drago kamenje i na rijetke skupe životinje, mi bismo od njih 
prosili. Onda su jednog dana pokupili mene i majku, odveli 
nas u rupu, što se zvala hotel, a zapravo je obični bordel, 
nahranili, napojili i poveli u sobu. Imala sam samo dvanaest 
godina; mnogo sam se bojala tih razularenih, smrdljivih 
spodoba pa sam iz suludog straha na stubištu čvrsto zagri- 
zla u ruku kojom me vodio jednog bradatog gorostasa, da 
mu se lice svo izobličilo od bola. I dok je on urlikao nalik 
ranjenoj zvijeri, zagledajući pozlijeđenu ruku, ja sam uspje- 
la nekako da umaknem. Majku su pak odveli u sobu, izdo- 
voljili se i iživljavali na njoj, da bi je na kraju sadistički 
mučili iumorili groznom smrću. Odmah su napustili mjesto 
ne čekajući dan. Ostala sam posve sama na ovom bezdušnom 
svijetu i, nedugo zatim, upoznala njega. Pripadao je drugom 
plemenu, koje je s mojim plemenom bilo u mržnji i zavadi. 
Naša dva plemena oduvijek su međusobno ratovala i ubija- 
la se: sad zbog hrane, sad zbog vode, sad zbog zemlje, sad 
opet zbog nečega petog ili desetog. Ali to nama nije smetalo 
da se volimo. Bio je od mene stariji četiri godine i jednako 
tako siromašan kao i ja. Prepustila sam svoju sudbinu u 
njegove ruke, vjerovala mu bezgranično, a on je to 

zloupotrijebio, iskoristio me i odselio se s roditeljima u 
Ameriku. Tamo je izučio nekakve vojne škole, vratio se u 
Kongo i veoma brzo napredovao na vojnoj hijerarhijskoj 
ljestvici. Potom je s grupom oficira izvršio klasični vojni puč, 
Tada je njegovo pleme izvršilo strahovit pokolj, bolje reći 
genocid, nad mojim plemenom. Očevici kažu da se u tom 
divljaštvu, u zvjerstvima nad nedužnim civilima: djecom, 
ženama i starcima, naročito isticao on. Kud god da je prola- 
zio Mukambe sa svojim uniformisanim saplemenicima, iza 
njega su ostajala samo zgarišta, mrtvi, krv i suze, ako bi iko 
preživio, da bi mogao plakati. Kamo god je prohodio sa 
svojom zloglasnom falangom, govorio bi da traži mene. 
Napokon me je pronašao u jednom zabačenom selu, gdje 
sam se bila sklonila. Sve stanovnike malog mirnog sela stri- 
jeljali su tu, pred mojim očima, nabacali na gomilu, polili 
benzinom i zapalili. Mene su silovali, on i cijela četa vojnika, 
tukli me do krvi, gasili čikove cigareta svuda po mom tijelu. 
A kad su pošli i kad je jedan njegov pijani vojnik uz ciničan, 
neljudski smijeh bio uperio automat u me da me ubije, on 
ga zadrža rukom, govoreći:,,Nemoj, to bi za nju bila nagrada. 
Gore joj je ako živi." I otišao, ni ne osvrnuvši se. Sada je jedan 
od tri glavna čovjeka u vojnoj hunti moje bivše domovine. 
Voljela bih da naša Armija spasa pobijedi, da Država Zemlja 
postane država na cijeloj planeti — pa da se sretnem s njim. 
Željela bih samo da ga pošteno, ljudski, pljunem, makar što 
on ni toga nije dostojan — ni poštene ljudske pljuvačke. 
Nadam se da ću to dočekati, i živim za taj dan! - završi lje- 
puškasta i dražesna Mkomo svoju dirljivu ispovijest, pogle- 
da slušaoce otvoreno i hrabro svojim dubokim očima, punim 
prikrivene sjete, i ode plesati s Mistisom, jer je bio došao po 
nju. 

U Salemovim i Mejriminim ustima ostao je gorak okus 
njenih riječi i želja da budu prisutni, ako se kad sretnu Mko- 
mo i Mukambe, 

Zvanice su, uz poljubac i čestitanja, svoje poklone urt 
čile slavljenici odmah, prilikom dolaska: ko prsten, ko 

minđuše, ko kakav lančić od zlata, ko narukvicu ili zlatni 
broš. Bilo je tu doista lijepih i vrijednih poklona. A kada je 
došla reda da joj uruči poklon i da s njom zapleše, i to na 
vrhuncu rođendanske zabave i dok su sve oči bile u njih 
uprte, Salem pomisli: ,,Ala bih se osramotio da nije bilo 
Pindovog razumijevanja i dobrote." Pa kad ju je poljubio i 
poklonio joj otvorenu kutijicu sa svjetlucavim draguljem, 
svima su oči stale od iznenađenja i zadivljenosti. Svima, osim 
jednom, njima dragom čovjeku, koji se skromno i zadovolj- 
no smješkao, negdje iz prikrajka u dnu sale. Odmah su 
zaplesali, a dvoranom se prolomi spontan aplauz, kad Salem 
osjeti da mu dolazi ,ono njegovo". S mukom je otplesao do 
kraja; i dok su gosti bili zauzeti oko razgledanja slavljenici- 
nog poklona, on se neopaženo iskrao, ušao u sobu, zagnjurio 
lice u jastuk pa, kao nekad u majčinom krilu, pošteno se 
isplakao. A Mejrima ga ništa nije pitala, jer mu je obećala da 
će uvijek imati razumijevanja za njegove emocionalne pro- 
bleme, već je samo pomislila: , Bože, šta li ga je sad rastuži- 
10? Sigurno ubijeni lav kraj jezera u džungli, ha, ha.." A kad 
su se nakon zabave vratili u sobu, ipak ga je upitala: 

- Otkuda ti basnoslovni dragulj, što si mi ga noćas dari- 
vao? 

- Ako ti kažem istinu, da li ćeš me manje voljeti? 

- Naprotiv. Voljet ću te više, zbog iskrenosti, ma kakva 
ta istina bila. 

— Dao mi ga jedan drag čovjek, da ti poklonim. 

Mejrima nije dalje propitivala, samo je rekla: 

- Zaista te sada volim više, ako se neko više uopće i može 
voljeti. 

Tako je Mejrima u Pećini, u srcu najveće afričke džungle, 
proslavila svoj 21. rođendan. 

Huan Pindo i njegova naučna grupa, kao i ostale grupe 
naučnika u Laboratoriju, sve su učinili ne bi li pronašli lijek 
protiv zla. A kad im to ni nakon dužeg vremena i ogromnog 
uloženog truda nije uspijevalo, on je definitivno digao ruke od 
tog posla i tužno rekao: 

— Ne vrijedi pokušavati. Nikad ga nećemo pronaći! 

S tom činjenicom svi su se pomirili i život je tekao dalje. 

Naučni Laboratorij Zemlja održavao je povremene kontak- 
te sa živim bićima s planeta iz susjednih sunčevih sistema. 
Signali su se prenosili preko velikih, moćnih astronomskih 
antena i radara, ali je komunikacija postala moguća tek pošto 
je Pindo izumio spravu za prevođenje i tumačenje tih jezika na 
jezik nauke, a onda i na jezik bilo kojeg naroda svijeta. Komu- 
niciranje pomoću jezika nauke mnogo ih je obradovalo jer je 
moglo da znači samo jedno — da su uspostavili kontakt s kole- 
gama, također naučnicima, s drugih planeta i da i oni sigurno 
imaju takav, ili sličan, aparat. 

Predsjednik Edvards je dosad dvaput razgovarao s naučni- 
cima s planete Paklem, što se nalazi u sunčevom sistemu drugom 
po redu od naše planete. Od njih je saznao da na Paklemu 
postoje dva suprotstavljena društvena sistema, u jednom je 
privatna, a u drugom društvena svojina. Oni neprekidno ratuju 
za prevlast na planeti, pa makar što imaju nuklearno oružje, 
dosad su ratovali isključivo konvencionalnim. No, toliko su 
zakrvljeni, da je samo pitanje vremena kad će posegnuti za 
strašnim atomskim naoružanjem, do perfekcije usavršenim 24 
ubijanje i razaranje, i tako učiniti kraj ovoj, gotovo je izvjesno 
na smrt osuđenoj planeti. Svaki prekriva, otprilike, pola 

planete, podjednako su snažni, dobro su se ušančili i nijedan ne 
odstupa ni za pedalj. 

Dvaput je također kontaktirao i s naučnicima s planete 
Rajzem. Oni su bili toliko oduševljeni da su Edvardsa odmah 
spojili sa svojom predsjednicom, lično. Zvala se Gba, kazala je 
da su se i kod njih vodili krvavi ratovi između pristalica dva 
različita društvena uređenja, ali da je u tim ratovima njen otac 
izašao kao pobjednik, ujedinio čitavu planetu i uspostavio druš- 
tveno uređenje apsolutne socijalne pravde za sve. Otada je 
prošlo dosta vremena, a njena planeta živi u miru, blagostanju 
i sreći. Rekla je također da pouzdano zna kako njena planeta ne 
posjeduje rude od kojih bi se moglo proizvoditi atomsko oruž- 
je. Njoj teče drugi petogodišnji mandat predsjednice planete i 
kad isteče, više se nema pravo kandidovati. ,Od toga, osim časti, 
ionako nemam nikakve koristi. Ovdje je bolje biti običan gra- 
đanin nego predsjednik planete", završila je i pozvala Edvardsa 
da posjeti Rajzem. To se jednom i dogodilo kada se Edvards 
uvjerio u sve ovo o čemu je ona pričala, ali je Rajzemovcima 
objasnio situaciju na Zemlji i nije ih smio pozvati u uzvratnu 
posjetu, iz sigurnosnih razloga. 

— Ne smeta, doći ćemo kad se za to na Zemlji stvore uvjeti. 
Ni mi još nemamo međuplanetarne i međuzvjezdane letjelice, 
iako na tome zdušno radimo i blizu smo postizanja tog velikog 
cilja. Zato vi ponovo posjetite nas, i to što prije — rekla je pred- 
sjednica Gba i smijala se dok ih je ohrabrivala da nakupe što 
više nečega što je kod njih obično kamenje, i bezvrijedno je, a 
na planeti Zemlji zove se zlato. 

Odnedavno je predsjednik Edvards uspostavio vezu s još 
jednom planetom, s planetom Gozbem, što je također smješte- 
na u susjednom sunčevom sistemu, ali gledajući s lijeve strane 
od planete Zemlje, dok se Rajzem i Paklem nalaze s njene desne 
strane. Tom prilikom naučnici s te planete javljali su da je kod 
njih sva svojina u privatnom vlasništvu i da nema ratnih suko- 
ba. , Ratovi su davno završeni", rekli su, ,ali naša planeta je na 
izdisaju zbog užasne zagađenosti. Nama više niko ne može 
pomoći!" završili su svoje javljanje Gozbemovci. 

Bilo je vrijeme pauzi za ručak kada je predsjednik Edvards 
preko lokneta pozvao hitno Huana Pinda kod sebe na razgovor, 
Ovaj je odmah dotrčao kao bez duše, sluteći neku važnu i dobru 
novost. 

- Dobio sam vijest koja će te sigurno obradovati. Upravo 
sam razgovarao s naučnikom s planete Paklem. On je šef neke 
naučne institucije i javlja kako na toj planeti samo što nije izbio 
nuklearni rat. Vapi za pomoć. Ali, kako bismo mu mi mogli 
pomoći? Objasnio sam mu to i rekao da sve što imamo to je 
aparat za registrovanje zlih misli. Priznao je da je sada kasno i 
da im naš ,Čitač" ne bi ništa vrijedio. A sad slušaj ovo. Javio je 
da je pronašao preparat koji se spravlja od soka pet biljaka i 
masti pet životinja i da je od njega moguće napraviti lijek protiv 
sebičnosti i svakog zla. On je otkrio formulu i već ga je proizveo, 
ali, veli, da je sada kasno da ga iskoristi. ,,A i ko bi mi vjerovao? 
Rekli bi da sam lud." Pošto sam ga upoznao sa situacijom na 
našoj planeti, pozvao nas je da dođemo po preparat i formulu, 
dok još nije kasno. ,Ovo činim zbog vas Zemljana, iz humanih 
razloga, kako ne biste doživjeli našu sudbinu, sudbinu Paklema. 
,Za svaki slučaj ponesite barem jedan vaš 'Čitač" ,,, rekao je 
tužno i izgubljeno na kraju razgovora. Dakle, drugar, na Pakle- 
mu ima lijek protiv zla. To je ta radosna vijest zbog koje sam te 
ZVao. 

- Šta ako stignemo kasno? — zabrinuto će Pindo. 

- Zato požurimo s pripremama i krenimo što je moguće 
prije - završi razgovor Edvards. . 

Dok su se naučnici Države Zemlje ubrzano pripremali 
da zaplove u međuzvjezdane prostore, posjete planetu 
Paklem i po mogućnosti donesu preparat od koga se prav! 
lijek protiv sebičnosti i zla, dogodilo se nešto što ih je mn0r 
go rastužilo i zabrinulo. Dogodilo se da su dva njihova age!i" 
ta uhvaćena na djelu, jedan u Londonu, drugi u Vašingtont. 
Škot Ted O' Brijan umro je u najgorim mukama, koje su mogli 
smisliti isljednici Skotland Jarda,a da ni riječ nije prozborio, 
a kamoli šta odao. Dok Rumun Vasil Nikolesku nije izdržao 
muke kojima je bio podvrgnut od strane američke 

obavještajne službe CIA, pa je sve odao, što je znao o Državi 
Zemlji, osim gdje se tačno nalazi. A da bi im zavarao trag, 
dodao je kako pretpostavlja da je to najvjerovatnije u džun- 
glama Južne Amerike ili čak negdje u Indokini. Na kraju su 
ga svejedno pogubili na električnoj stolici, dok ,Čitač", koji 
su kod njega pronašli, za njih više nije predstavljao nikakvu 
tajnu. 

Odmah su stupili u akciju. Angažovali su kapitalističku 
vojnu alijansu NATO, sve obavještajne, civilne i vojne, služ- 
be, sve špijunske letjelice, računajući i satelite, diplomatska 
predstavništva u inozemstvu, pomorske snage, izdvajajući 
pritom ogromna novčana sredstva sve s ciljem, kako su 
govorili, da se što prije pronađe i uništi bauk komunizma 
- ilegalna komunistička Država Zemlja, njena Armija spasa, 
a njen zločinački režim, diktatorski vlastodršci da se odmah 
pohvataju, živi ili mrtvi, izvedu pred kapitalističke sudove 
pravde i, za primjer onima koji bi takvo što ubuduće i pomi- 
slili, a kamoli pokušali, najstrožije kazne. Zajedničku nared- 
bu su izdali lično Predsjednik Amerike i najviši državnici 
drugih najmoćnijih kapitalističkih država svijeta. Ništa nisu 
prepuštali slučaju. Prekopat će, ako treba, cijelu Zemljinu 
kuglu i pronaći tu banana-državu, izvadit će to zaraženo 
tkivo iz zdravog kapitalističkog organizma i planetu Zemlju 
zauvijek osloboditi tog strašnog bauka, bauka komunizma, 
koji opasno prijeti njihovom društvenom uređenju privatne 
svojine i socijalne nejednakosti i nepravde, te savršenom 
demokratskom poretku u svijetu, a koji su oni uspostavili 
po vlastitoj volji i po vlastitoj mjeri. I kako bi bili sigurni od 
svake eventualnosti, krenuli su od svojih zemalja, prečeš- 
ljali ih i pretresli da nije ostao ni kamen na kamenu. Potom 
su sve svoje obavještajne snage i sve špijunske letjelice 
usmjerili ka Rusiji, slikali, pretražili, izvratili i Sibir i Sjever- 
no more; pa su dobro precunjali i Zemljine polove jer, ko 
zna, možda su se komunisti prerušili u bijele medvjede pa 
s Grenlanda spremaju strategiju i taktiku za osvajanje svi- 
jeta. Napokon su pod njihovu obavještajnu lupu došle Kina, 

Sjeverna Koreja i Kuba, te male oaze zaostalog komunizma, 
koji se samo čudom drži i čudom istrajava, uprkos svim 
mjerama što su ih oni, kapitalisti, protiv njih poduzeli. Kad 
su tako prebiskali još Kanadu i Australiju, ostalim su drža- 
vicama svijeta diskretno priprijetili da se ne smiju buniti 
što će NATO u njima angažovati svoje oružane snage u 
potrazi za komunističkom Državom Zemljom, nimalo ne 
hajući što tako grubo gaze njihovu nezavisnost i suverenost, 
Krenuli su od Južne Amerike i Indokine, češljajući velikim 
vojnim snagama stopu po stopu zemalja tih regiona. 

Tako je nastala nezapamćena trka s vremenom - ili će 
naučnici Države Zemlje prije pronaći lijek protiv sebičnosti 
i zla i njime početi tajno liječiti kapitalističke državnike, ili 
će kapitalisti biti brži, otkriti džungla-državicu društvene 
jednakosti i pravde i uništiti je do temelja. 

Predsjedništvo Države Zemlje na svojim je monitorima 

budno pratilo sve zle misli kapitalističkih državnika i vojnih 
funkcionera, znalo za sve njihove planove i aktivnosti koje 
poduzimaju s ciljem uništenja Države Zemlje, te je sukladno 
tome i samo poduzimalo neophodne diplomatske i sigur- 
nosne mjere. Pozvalo je sve svoje državljane i simpatizere 
u svijetu, osim onih na specijalnim zadacima, da se vrate u 
svoju državu i da je brane, ako ustreba. Stepen budnosti, 
mobilnosti i borbene gotovosti u Državi podiglo je na najvi- 
šu razinu. Zatim je naredilo da se oko Pećine u džungli 
iskopa još dvostruko više, nego što ih ima, podzemnih bun- 
kera, skladišta, skloništa i drugih neophodnih prostorija te 
da se u njima rasporedi sve raspoloživo naoružanje i vojni 
materijali. I, na kraju, naređeno je svim graničarima i svim 
pripadnicima Armije spasa da, ukoliko kapitalisti otkriju 
Državu Zemlju, ne prihvataju s njima borbu već da se povla- 
če sve do Pećine, ne bi li se u međuvremenu iznašlo neko 
rješenje., Tek ukoliko agresor stigne do Pećine i napadneje, 
branit ćemo se svim raspoloživim sredstvima, i do zadnjeg 
čovjeka!" stajalo je u Naređenju Predsjedništva, upućenog 
svim svojim državljanima. 

Pod dojmom neposredne ratne opasnosti tri dana su 
vršene užurbane i opsežne pripreme naučne ekspedicije za 
polazak na daleku planetu Paklem po spasonosni lijek pro- 
tiv zla i u neizvjesnu trku s vremenom. Bilo je to najdelikat- 
nije razdoblje u povijesti Države Zemlje, njeno: biti — ili ne 
biti. 

Za posjetu Paklemu određena su dva, od tri postojeća, 
vasionska interplanetarna i interzvjezdana broda. Jedan je 
namijenjen za ljudstvo i zove se ,Država Zemlja", a drugi za 
materijal od koga se pravi lijek protiv zla i plovit će pod 
imenom , Armija spasa". Brodovi su ovalnog oblika, promje- 
ratrideset metara, a za gorivo su trošili tajnu smjesu, pozna- 
tu samo naučnicima Laboratorija, i bili su maskirani jedva 
uočljivom materijom. Također su bili dobro naoružani pje- 
šadijskim naoružanjem, laserskim topovima i mitraljezima 
kao i raketnim lanserima dalekog dometa. Okolo su blindi- 
rani materijalima koje je teško probiti, pogotovo to nije 
moguće lahkim naoružanjem. Usto su opremljeni najsuvre- 
menijim tehničkim spravama i pomagalima. Za put su odre- 
đene posade od ukupno pedeset ljudi. Prvobitno je bilo 
planirano da pođe i šest žena, ali zbog ratne situacije na 
Paklemu i zbog mogućih opasnosti koje usput vrebaju, odu- 
stalo se od te namjere. Među tih šest žena nalazila se i Mej- 
rima, kojoj će zbog te promjene plana teško pasti rastanak 
sa Salemom, za duže vrijeme. Među pedeset odabranih 
nalazio se, dakle, i Salem, zatim predsjednik Edvards, Kinez 
Čam Van (dok su ostala tri člana Predsjedništva zbog zate- 
gnute situacije s kapitalistima ostala u Pećini), Huan Pindo 
i cijeli njegov naučni tim: Abrašev, Šlege, Riva; te Mistis, 
instruktor letjelica Tom Step i mnogi drugi. Umjesto hrane 
i vode na takva putovanja, i slične zadatke, obavezno se nose 
pilule, i tu nije postojao izuzetak. Računalo se da bi se na 
putu moglo ostati najduže, ukoliko ne bude nepredvidivih 
okolnosti, dva mjeseca, i to dvadeset dana leta tamo i isto 
toliko u povratku, zatim usputno zadržavanje na Rajzemu 
dva puta po pet dana i, ukoliko sve bude teklo po planu, 

deset dana boravka na Paklemu. Letjelice su čudo nauke j 
tehnike i lete neslućenom brzinom, jedino je još misao brža 
od njih. 

Najteži je bio rastanak s porodicama, osobito sa ženama, 
One su plakale, grlile svoje muževe i ljubile se na rastanku 
s njima. Svaka bi svome dala nešto za uspomenu, da je se 
sjeća ta dva duga mjeseca, i mislila — da li će ga više ikada 
vidjeti. 

— Uvijek ću biti u mislima s tobom. Zamišljat ću te ona- 
kvom kakva si bila dok si naga ležala kraj jezera, izvrnuta 
na leđa, s raspletenom crvenom kosom, sva pocrnjela od 
sunca kao Arapkinja, ispucalih žednih usana i dugih prepla- 
nulih nogu, moja arapska princezo, moja crvenokosa vilo 
— govorio je Salem Mejrimi na rastanku, držeći jednom 
rukom njenu ruku, dok je drugom željno milovao pramen 
njene guste kose. 

- A ja ću tebe stalno zamišljati prekrivenog rojem muha 
zunzara tamo, kraj malog jezera u džungli, ha, ha... 

— No, čim je on pogleda malo poprijeko, ona zabrza: 

- Šalim se, šalim, znaš kakvim ću te zamišljati? Onakvim 
kakav si bio dok sam te kao malo dijete iznosila na rukama iz 
jezera, kad ti ono grčevi bili pohvatali noge. Sjećaš li se? 

U taj mah se ču naređenje za ulazak u letjelice, a ona mu 
pruži mali kožni talisman, u koji je bila ušivena sva njena 
ljubav, malu lijepo ukrašenu hamajliju, u kojoj se nalazio, 
mirisom jorgovana namirisan, pramen njene crvene kose. 

- Miriši, uzdiši, i sjećaj me se, moj Crni Noćni Leptiru! I 
nemoj da bi sebi gore našao kakvu vanzemaljku!... — rekla 
je, lica svega umivenog suzama, priprijetivši mu prstićem. 

Svi su bili odjeveni u lahka, specijalna, astronautska odijela, 
spolja postavljena jedva primijetnim materijalom, dok im se na 
leđima nalazile boce komprimiranog zraka. U letjelicama su se 
nalazili veliki rezervoari zraka, iz kojih mogu pomoćnim pri- 
ključcima puniti svoje boce kad se isprazne, a da ih uopće ne 
skidaju s leđa. Verbalno su komunicirali pomoću minijaturnih 
specijalnih mobitela i slušalica za uši, što su im bili ugrađeni 
ispod hermetički zatvorenih kaciga. 

— Bosanac — upita Edvards — jesi li se navikao na život u 
Državi Zemlji? 

— Jesam — odgovori Salem, još uvijek pod snažnim utiskom 
rastanka s Mejrimom. — Baš kao da mi je to rođena domovina. 

— A... tuguješ za djevojkom, tuguješ? Lijepa je i, pametna. 
Sretan si što je imaš. I nemoj da brineš, brzo ćeš se ti njoj vrati- 
ti. 

- Eh... 

- Tvoja domovina je teško postradala u nedavnom krvavom 
ratu, Zar ne? 

- Da... 

—- Tvoj narod je mučenički i herojski narod. 

— Složio bih se s takvom konstatacijom. 

- Vjeruješ li ti, Bosanac, da je naša ideja ispravna? 

— Vjerujem, bezrezervno. 

- Mi smo samo karika u lancu otpora sili i nepravdi. Pa, ako 
nas ovaj put i pobijede, doći će drugi poslije nas i nastaviti našu 
borbu. Mi ćemo svakako na kraju pobijediti, jer su istina i prav- 
da na našoj strani. A ideja o istini, slobodi i pravdi je neuništiva. 

- Ono je Mars, crvena planeta, gola je i pusta - reče Čam 
Van, pokazujući prstom na nju dok su je prelijetali. 

Salem se nadviri kroz prozor i opazi njen stjenoviti crveni 
pejzaž. Niko nije izrazio želju da se spuste jer osim goleme 
stjenovite pustoši tu se nije imalo bogzna što vidjeti. 

- Ja bih rado da vidim izbliza Jupiter — javi se Nijemac Šle- 
ge. — Dali je neko boravio na njemu? 

Svi su šutjeli. Tad Edvards odobri: 

- Nije nam baš usput, ali skrenut ćemo malo udesno. I ja 
bih volio da ga posjetim. Nećemo se dugo zdržavati, par sati bit 
će dovoljno. 

Nakon dva dana leta stadoše mu se približavati velikom 
brzinom. Bio je sav okovan snijegom i ledom, osim što se u 
udolinama crnjelo malo nezamrznutog tla. Spustili su se u jed- 
nu takvu niziju. Svi su izašli da malo protegnu noge i da zado- 
volje znatiželju, Neki su ponijeli lično naoružanje, većina ga je 
ostavila u letjelici, smatrajući kako im neće biti potrebno. Onda 
zastadoše iznenađeni. Stotinjak metara udaljeno od njih žutje- 

lo se jezero, boje suhog zlata. Oko njega se širilo nepoznato 
kržljavo rastinje. 

- Gle, pa ovdje ima života! - uzviknu oduševljeno Tom Step 


i nepromišljeno skide svoju kacigu. Odmah stade da kašlje, 
umivši se suzama. 


- Sta je?! - povikaše neki uglas. 

On stavi kacigu pa od nezaustavljivog kašlja jedva pro- 
govori: 

- Ima zraka, samo što je oporog i neprijatnog mirisa, 
poput barutnog dima. 

- Pogledajte! — uskliknu Rus Abrašev, pokazujući na 
stijenje s njegove desne strane. 

U stijenju su bile izdubljene brojne plitke pećine, iz kojih 
su ih gledale mnoge užagrene oči. Bila su to neobična živa 
bića, malo veća od ovaca. Imala su tijelo životinje, tri glave, 
tri repa i osam nogu, po četiri sa svake strane. Noge su im 
bile malo izbačene nastranu, dok su im glave nalikovale 
glavama pasa buldoga, Neka su nepomično ležala i 

ljubopitljivo piljila u nepozvane goste, a druga su se premje- 
štala okolo, gegajući se u hodu, slično patkama. Bilo je moma- 
ka koji su ponijeli klasične snajpere baš za ovakve prilike. 
Jedan od njih je i Mubelele, crnac iz Mozambika, momak iz 
kruga za poslugu, koji bez dvoumljenja skide s ramena 
karabin, uperi ga u jednu životinju i radosno uskliknu: 

- Ponijet ću je kao trofej i kao dokaz da smo bili na Jupi- 
teru! 

Prasak njegove puške stopi se s trostrukim tužnim gla- 
sanjem ranjene životinje. On povuče obarač još jedanput i 
životinja se izvali na bok, otegnu nekoliko puta sa svojih 
osam nogu pa se najzad smiri. Bila je, očigledno, mrtva. 
Mubelele pođe prema njoj, a zatim se dogodi nešto zbog 
čega su se svi ukočili na mjestu. Nekolike životinje otvoriše 
čeljusti i zapalacaše velikim jezicima, što su umnogome 
sličili na zmijske, dok im iz usta poletješe munje i sve se 
nepogrešivo sručiše u lovca, da se on složi na tlo kao da je 
sasječen mitraljeskim rafalom. Svi su stajali opčinjeni onim 
što su vidjeli, tek jedan crnčev drug stade mu se oprezno 
primicati. Za njim krenu još jedan njihov prijatelj, ali im se 
ništa ne dogodi; životinje su izgledale tako miroljubivo da 
se Salemu učini kao da bi htjele da kažu: ,Krivac je kažnjen, 
vi ste nedužni. Sad je opet sve uredu." Ali ne rekoše ništa već 
su i dalje naizgled radoznalo samo posmatrale ljude. Dva 
čovjeka uzeše lovca za ruke i noge i ponesoše. Uto se čitava 
grupa stade natraške izmicati ka letjelicama. 

- Mrtav je! - uskliknu lovčev drug, pošto ga spustiše na 
tlo. 

Svud po tijelu vidjeli su se plikovi, nalik opekotinama, 
od nepoznatog smrtonosnog otrova da ni ekspedicijskom 
ljekaru Indijcu Siktaru Šamandri nije preostalo drugo već 
da potvrdi Mubeleleovu smrt. Tad svi zanijemješe, jedino 
Edvards reče: 

- Sahranit ćemo ga ovdje, iza letjelica. 

Tlo je bilo raskravljeno samo u tankom površinskom 
sloju da mu jedva iskopaše plitku raku pa ga položiše u nju 

u astronautskoj odori. Kratak posmrtni govor održao je 
Predsjednik i još par lovčevih drugova, pa mu oblikovaše 
grob. Iznad glave mu zadjenuše malu zastavu Države Zemlje, 
Bio je to prvi ljudski grob na planeti Jupiteru. 

Tad Edvards izdade naređenje za pokret. Mozambičani- 
nova smrt duboko ga potresla. Osobno se osjećao krivim, 
jer je dopustio neplanirano skretanje s unaprijed predviđe- 
ne maršrute. Ljudi su ulazili pokunjenih glava, vidno neras- 
položeni. ,Ovo je sami početak dugog putovanja, ko zna šta 
nas još čeka", pomisli Salem, grčevito stiskajući u džepu 
Mejriminu hamajliju. Dok je ulazio u brod, oko jezera je 
primjećivao jedva vidljivo kretanje životinja, sličnih koko- 
šima. Letjelice začas dostigoše maksimalnu brzinu i usmje- 
riše se prema susjednom sunčevom sistemu, ka planeti 
Rajzem, gdje je planirano naredno petodnevno odmorište. 
Brodovi su bili tehnički tako savršeno opremljeni da nije 
postojala mogućnost sudara s raznim nebeskim tijelima, a 
i orijentacija u svemirskim beskonačnostima bila je u sva- 
kom trenutku poznata, tačna i sigurna, i nije bilo bojazni da 
bi brodovi mogli zalutati. Na pola puta između dva sunčeva 
sistema upali su u potpuno mračan prostor, a kada su isp- 
lovljavali iz njega, osim jarke, zaslijepljujuće svjetlosti oče- 
kivalo ih je još jedno iznenađenje. Iz pilotske kabine javlja- 
li su Edvardsu da su na radaru registrovali tri nepoznata 
leteća objekta. Kako su se približavali, to su do Predsjedni- 
ka pristizale sve nove informacije o njima. Na monitorima 
su već imali njihovu sliku; nisu nalikovali letećim tanjirima 
već su dva imala oblik cigarete, a treći je sličio zašiljenoj 
grafitnoj olovci. Očito je da su nepoznata bića na svojim 
radarima registrovali Zemljine svemirske brodove, ali ih 
nisu mogla primijetiti s te udaljenosti zbog zaštitnih maski 
pa su ih Zato uporno tražili, čudeći se, Vjerovatno, što ih ne 
vide, Na njihovim radarim pojačavali su se zvučni i svjetlo- 
sni signali, a oni su ih samo slijedili, pa su se ipak malo-po- 
malo primicali Zemljanima. A da bi ih vidjeli, morali bi im 
prići posve blizu. Zato se odlučiše poslužiti malim 

lukavstvom. Posjedovali su, Prevodilac" i preko njega pozva- 
še Zemljane na predaju: 

- Mi smo sinovi Ognjene planete. Ušli ste u zabranjeni 
kosmički prostor, koji pripada samo nama. Zato vas, nepo- 
znata bića, pozivamo da se predate, mirno pođete s nama na 
našu planetu i ništa vam se neće dogoditi. U protivnom, mi 
ćemo vas zarobiti. Budete li se pritom opirali, uništit ćemo 
vas moćnim oružjem, koje imamo na našim letjelicama. 

Edvards kratko razmisli pa odluči da se posavjetuje s 
čam Vanom i Pindom. Tad reče: 

- U gadnom smo sosu. Ovo su sigurno kosmički pirati, 
koji presreću kosmičke brodove, zarobljavaju ih, odvode na 
svoju planetu i tako pljačkaju. Ko zna šta rade sa zaroblje- 
nicima, možda ih i ubijaju. Zato im nipošto ne smijemo 
dopasti u zarobljeništvo. Oni vjerovatno imaju moćno nao- 
ružanje i stoga su veoma opasni. Ali na našoj strani je gole- 
mo, možda odlučujuće, preimućstvo, koje moramo znati 
pametno iskoristiti. Naime, mi njih vidimo, dok oni nas ne, 
sve dok nam se sasvim ne približe. Zbog toga sam smislio 
sljedeći plan. Neka se ,Armija spasa" više odmakne od nas 
i neka javi svemirskim razbojnicima da je odlučila da se 
preda. Kad joj se oni približe, mi ćemo raspaliti po njihovim 
brodovima najrazornijim projektilima s naših lansera. Dru- 
gog izbora i nemamo. 

Čam Van i Pindo odmah se složiše i prenesoše potrebna 
naređenja posadama oba broda. Armija spasa, brzo se otkuči 
na dogovorenu udaljenost, pozva zapovjednika piratskih bro- 
dova i javi kako je spremna za predaju. Dvije piratske letje- 
lice istog časa stadoše naporedo prilaziti ,, Armiji spasa", dok 
je treća, što je nalikovala olovci i u kojoj se vjerovatno nala- 
zio razbojnički vođa, ostala poprilično udaljena, izvan doma- 
Šaja oružja ,Države Zemlje" i bez vidljive namjere da slijedi 
druga dva broda. Edvards naredi svojim momcima da se 
pripreme za paljbu. Čim se neprijateljske letjelice približiše 
da bi mogle biti idealna meta, a s koje još nisu mogle uočiti 
Zemljine brodove, Edvards naredi da se otvori vatra s oba 


63 


broda. Tad s moćnih lansera poletje na desetine razornih 
raketa i s nepogrešivom preciznošću sručiše se na razboj- 
nike. A one se redom stadoše odbijati od piratskih brodova 
kao da su ptičije peruške, pa Zemljani pretrnuše od straha. 
Edvardsove uši stade parati cerekavi smijeh razbojničkog 
vođe i njegove nadmene riječi: 

- Ne trošite džaba municiju kad vidite da nam ne može- 
te ništa. Zato vas posljednji put opominjem: bolje, predajte 
se dok vam ne bude posve kasno! 

U isto vrijeme s njegovih brodova ispališe nekoliko teš- 
kih upozoravajućih projektila. Bilo je jasno da su pucali 
nasumice jer nijedna ne pogodi cilj. Ni Zemljani nisu preki- 
dali paljbu jer i nisu imali drugog izbora. Bili su odlučili 
radije da poginu nego da dopadnu u šake nepoznatim raz- 
bojnicima i u njihovo grozno ropstvo. Pindo je dugo tražio 
spremište s gorivom, izgleda ga najzad uspio pronaći i pogo- 
diti jednom raketom pa se piratski brod bliži ,Državi Zemlja" 
prvo zapali, pretvori u buktinju, a zatim eksplodira, prire- 
divši Zemljanima najljepši vatromet, koji su ikada vidjeli u 
životu. Drugi brod se okrenu u namjeri da pobjegne od 
nevidljivih neprijatelja. To je za njega bilo kobno jer je pro- 
mjenom položaja samo olakšao Pindu i njegovim specijal- 
cima da raketom pronađu puti do njegovog spremišta gori- 
va. Tako i njega zadesi ista sudbina kao i njegovog brata 
blizanca. Vidjevši to, razbojnički harambaša samo uspje da 
poruči Zemljanima preko ,Prevodioca": ,Susrest ćemo mi 
se još!..', pa se izgubi u nepoznatom pravcu, U taj tren ljudi 
na ,Državi Zemlji" i na ,Armiji spasa" osjetiše golemo olak- 
šanje, koje odmah smijeni neopisivo veselje. Međutim, pred- 
sjednik Edvards naredi da letjelice smjesta maksimalno 
povećaju brzinu, zaključivši mudro: 

- Bolje da se što prije udaljimo od ovog đavoljeg prostora, 
jer bi se razbojnik mogao ponovo vratiti i natovariti nam na vrat 
ko zna koliko još tog piratskog ološa, tih vražijih ognjenih sino- 
Va. 

Prošlo je devet dana kako su poletjeli sa Zemlje i već su 
se približavali narednom sunčevom sistemu i planeti Raj- 
zem. 

- Zar se nećemo najaviti predsjednici Gba? - upita Čam 
Van Edvardsa. 

— Ne, mislim kako će biti bolje da joj priredimo iznena- 
đenje. 

Ali pravog iznenađenja nije bilo zato što su moćni rada- 
ri sigurnosnog sustava planete, i države, Rajzem na vrijeme 
otkrili ulazak nepoznatih i nenajavljenih letjelica u Rajze- 
movu orbitu pa su Rajzemovci odmah poduzeli za takve 
situacije predviđene sigurnosne mjere. 

Zemljani su dvaput u niskom letu, malom brzinom, nad- 
lijetali Rajzem, posmatrajući ga iz ptičije perspektive; tako 
su ga mogli sagledati u cijelosti i zaključiti kako je riječ o 
planeti očaravajuće ljepote i raskošnog bogatstva, da je 
Salem iskreno pomislio: ,Kao da su je bogovi stvarali za 
sebe!" Njenih desetjednakih okruglih kontinenata, pravilno 
poredanih kao pod konac, zelenjelo se, poput deset zelenih 
dragulja, smaragda, da ih je milina pogledati. Četiri se nala- 
Zila s jedne, a isto toliko s druge strane, dok su se u sredini, 
kao rukom položena, sterala preostala dva kontinenta, ili, 
ako hoćeš, dva velika ostrva. Međusobno su povezana širo- 
kim mostovima, a sa svih strana opasavala su ih nalik nebu 
modra mora. Svih deset kontinenata imalo je jednako pro- 
storno uređenje, koje je sigurno brižljivo isplanirano: na 
određenim mjestima građevine, nedaleko od njih industrij- 
ski kompleksi, do njih šume, a ostalo obradive površine i 

pašnjaci. Sva područja su ispresijecana i dobro uvezana 
širokim asfaltnim saobraćajnicama. Građevine su uglavnom 
okruglog oblika, pretežno visoke, visine, otprilike, i do pet- 
sto spratova, da bi najviša na Zemlji jedva dopirala do pola 
takve građevine. Znajući da je Rajzem veličine jedne i po 
Zemlje, i da broji svega milijardu stanovnika, Edvards je 
prilikom prošle posjete upitao Gba zbog čega prave tolike 
građevine. Ona je objasnila: , Nismo toliko bogati da bismo 
gradili manje. Šalim se. Kod nas su zemljotresi i vulkani 
prava rijetkost pa su zgrade stabilne i možemo ih penjati u 
visinu koliko želimo. Glavni razlog je ipak što na taj način 
čuvamo za budućnost obradive površine, koje bi se brzo 
smanjivale pod divljom, neplanskom gradnjom. Bogati smo, 
ne rasipamo na armije, vojnu opremu, naoružanje, ratove, 
preveliku administraciju, političke stranke i druge gluposti 
pa sebi možemo priuštiti barem nešto korisno, a raskošno. 
Kod nas se gradnja planira godinama unaprijed, svaki, pai 
najmanji, objekt i u strogoj su korelaciji s priraštajem sta- 
novništva. Zapravo, mi gradimo racionalno - nemamo manj- 
ka, ali je i nerazuman višak rasipanje sredstava uludo. Usto, 
mi strogo vodimo računa o kontroli priraštaja stanovništva. 
O tome najozbiljnije brinu specijalne službe. U centar tih 
službi slivaju se svi podaci, kad se ko rodi, kad umre, tako 
da u svakom trenutku znamo tačan broj stanovnika na našoj 
planeti." Zatim je nazvala službu i provjerila, da bi kazala: 
,Sad nas je slovom i brojem milijardu i tri člana naše zajed- 
nice. Naša je želja da se ta cifra stalno kreće oko milijarde. 
Tolerancija je stotinu gore ili dolje. Čim se dostigne taj 
dozvoljeni prag, odmah se pali crveno svjetlo za uzbunu i 
poduzimamo hitne mjere kako bi se greška popravila i pri- 
raštaj doveo na normalu. Sve to činimo radi očuvanja naše 
planete i života na njoj. Naši stručnjaci su ustanovili da je 
milijarda stanovnika optimalan broj, podnošljiv za našu 
planetu i da pod tim uvjetom život na njoj može potrajati 
bez ograničenja, odnosno do nekakvog njenog prirodnog 
kraja. Urbanističko i prostorno uređenje na kontinentima 

toliko je slično da su oni nalik jedan drugom kao jaje jajetu, 
kao da su preslikani" 

- Ne zove se ova planeta slučajno Rajzem! - uskliknu 
zadivljeno Šveđanin Bjorg Jergensen, mladi naučnik. — Bio 
bih presretan kad bih i u Raju živio na ovakvoj planeti. 

— Ko zna, ako se predsjednica Gba zaljubi u te, možda 
ćeš i živjeti, ha, ha, ha... - zadirkuje ga i šali se s njim njegov 
nerazdvojni drugar Finac Ulof Gakhonen. 

Njihovo društvo grohnu u smijeh, dok Bjorg blago pocr- 
venje pa uzvrati istom mjerom: 

- Ako se to dogodi, nagovorit ću je da te primi za svinja- 
ra, ha, ha. 

- Bolje da me primi kao evnuha, ali ovako, neuškoplje- 
nog, hi, hi, hi - ne da se zbuniti Gakhonen. 

Njihove beskrajne šeretluke prekide Edvards, objašnja- 
Vajući: 

- Čitava planeta Rajzem je jedna država. Od državnih funk- 
cionera samo je tročlano Predsjedništvo i tridesettročlana Skup- 
ština, po tri člana sa svakog kontinenta, a u nju ulaze i tri člana 
Predsjedništva. Skupština donosi zakone, bira i razrješava čla- 
nove Predsjedništva, raspravlja i odlučuje o najvažnijim pita- 
njima u Državi. Nemaju vladu već za sve oblasti u društvu 
postoje specijalne službe, kojima koordinira i rukovodi Pred- 
sjedništvo. To, ustvari, i jeste njegova osnovna funkcija. Za svoj 
rad službe su odgovorne Predsjedništvu, a ono Skupštini. 

,Gotovo identični članovi o organizaciji države sadržani 
su i u našoj Povelji", prisjeti se Salem, ,što znači da su ih 
Edvards i drugovi radili po uzoru na Rajzem" 

- Nema političkih stranaka niti političara — nastavlja 
Predsjednik. - Članovi Skupštine i Predsjedništva biraju se 
tajnim glasanjem na period od pet godina i smatraju se 
običnim radnicima na povjerenoj dužnosti. Skupština iz 
svojih redova bira tri člana Predsjedništva, a oni među 
sobom, opet tajnim glasanjem, biraju Predsjednika. Svi čla- 
novi Skupštine i Predsjedništva mogu biti birani na tu funk- 
ciju najviše dva mandata za svog života. Kod njih je 

društveno uređenje apsolutne socijalne jednakosti i pravde 
i 100% je društvena svojina. Nemaju vojsku već samo dobro 
obučenu i dobro naoružanu policiju. Svi poslovi su im orga- 
nizirani u specijalizovane službe, koje postoje i djeluju po 
kontinentima, a kojima rukovode i koordiniraju centrale, 
smještene u glavnom gradu, što se prostire na dva središnja 
kontinenta. Kod njih ne postoji novac, a materijalna dobra 
se raspoređuju prema kriterijima o moralnim kvalitetima i 
radnom pregalaštvu svake osobe. Prema tim kriterijima 
razvrstani su u tri kategorije, umnogome slično kao što je 
zacrtano i u našoj Povelji. Zanimljiva je njihova Specijalna 
služba odgoja i razvoja; ona prati razvoj svake ličnosti i 
brine se o njoj od rođenja pa do završetka školovanaja. To 
je vrlo ozbiljna služba, odgovorna i materijalno veoma opre- 
mljena. Za njihovo sudstvo Gba je kratko rekla: ,Ako ubiješ 
čovjeka, ni kriva ni dužna, osude te obavezno na smrt; 
napadneli te neko, bez ikakvog povoda, pa ga ubiješ u samo- 
odbrani, oslobode te svake odgovornosti; sve drugo smje- 
šteno je između tog dvoga." Jedino po čemu cijene ljude jest: 
moralnost u ponašanju i pregalaštvo u radu. Zato su usta- 
novili samo tri odlikovanja: Heroj moralnosti, Heroj prega- 
laštva i treće, najprestižnije, Heroj moralnosti i pregalaštva. 
Dobitnici tih priznanja najveći su idoli i najpopularnije lič- 
nosti na planeti, pa bilo da su čistači ulice, univerzitetski 
profesori ili članovi Predsjedništva. Inače, otkad nemaju 
privatnog vlasništva i novca, svi poroci i zla kao što su kri- 
minal, terorizam, droga, prostitucija, korupcija, šverc, mito 
i druga gotovo su iskorijenjeni. Zaposlenostim je stopostot- 
na, a ne žene se i ne udaju, kao kod nas. Oni ne znaju šta je 
brak. Svakodnevno biraju partnera po Želji; od malih nogu 
podvrgnuti su širokom seksualnom vaspitanju i u tom pogle- 
du veoma su otvoreni i slobodni. Koriste široku lepezu 
veoma pouzdanih kontraceptivnih sredstava, dok svu djecu 
smatraju svojom, to jest zajedničkom i o njima se brine 
Specijalna služba odgoja i razvoja, a ne biološki roditelji. 
Podaci o roditeljima djece vode se samo formalno, za 

statističke, medicinske i druge slične potrebe. Prosječan 
životni vijek im je oko 100 naših godina. Mislim da je inte- 
resantnije ako vam ne kažem sve o njima; bolje da nešto i 
sami otkrijete, a vrijeme je i da se spustimo u onu ravnicu 
nalijevom središnjem kontinentu. Tu smo se spustili i proš- 
li put, ako me pamćenje služi, zar ne, moj dobri Čam Vane? 

- Moje pamćenje je gore od tvoga, ali mi se čini da si u 
pravu - potvrdi Čam Van. 

Dok su aterirali na tlo, primijetili su dolje mnogo vozila, 
nekakvih oruđa uperenih u njih i mnogo naoružanih ljudi. 
Oko njih su oblijetale nekakve letjelice, slične zemaljskim 
automobilima. Poslije su saznali da pored klasičnih cestov- 
nih vozila i klasičnih letjelica Rajzemovci posjeduju i ovakve 
mašine, kombinaciju automobila i letjelice, a mogu služiti i 
kao jedno i kao drugo, sve prema potrebi. Čim se Edvardso- 
vi ljudi spustiše na tlo, istog im časa pristupi mnogo naoru- 
žanih policajaca s oružjima uperenim u njihove grudi. Koža 
im je roze boje, dok je kosa kod svih imala boju prezrele 
višnje i štrčala je uvis nalik ježevim bodljama. Osim što su 
im oči malo više razmaknute, u svemu ostalom su sličili na 
Zemljane. Salem pomisli: ,,U njihovoj policiji su, izgleda, sve 
sami košarkaški tipovi", kad Čam Van objasni: 

- Prosječna visina njihovih muškaraca je dva metra, a 
žena metar i devedeset. 

Policajci su nešto veoma oštro naređivali na nerazumlji- 
vom jeziku i pokazivali puškama, što su prije sličile trubama, 
da svi izađu iz Zemljinih brodova s rukama na tjemenu i da 
se postroje. Maskirane, jedva vidljive letjelice, i njihovi put- 
nici, nalik duhovima, ne učiniše nikakav utisak iznenađenja 
na Rajzemovce, jer su ih imali priliku upoznati za vrijeme 
prošle Edvardsove posjete Rajzemu. A Edvardsa začudi 
takav neprijateljski doček zbog čega on i Pindo pokušaše da 
uspostave kontakt s domaćinima pomoću aparata za prevo- 
đenje i da tako riješe ovaj, kako su mislili, slučajni nespora- 
zum, No, šta vrijedi, kad policajci nisu kod sebe imali nijedan 
sPrevodilac", Neki Zemljani se zabrinuše i uplašiše, drugi 


69 


stadoše negodovati, a Rajzemovci postadoše grubi, osobito 
njihov zapovjednik, koji zamahnu oružjem na Mistisa pa se 
u zadnji čas uzdrža. Tad posadama oba broda oduzeše oruž- 
je, prekopaše ih od glave do pete, postaviše jake straže oko 
obje letjelice, naguraše zarobljenike u četiri svoja neobična 
vozila i poletješe nekud s njima. Pošto ponovo prizemljiše, 
šef policije pokaza da izađu i da se postroje te stade nekome 
nešto govoriti u mali voki-toki. Ubrzo se na vratima zgrade 
ukaza krupna ljudeskara u istoj takvoj policijskoj uniformi. 
Edvards ga poznade, skide jedva vidljivu astronautsku kaci- 
gu i radosno uzviknu: 

- Romeb! 

Romeb zastade, na trenutak se ukoči pa, kao da se neče- 
ga prisjeća, isto tako radosno, povika: 

- Edvards! Edvards! 

Tad poletješe jedan drugom u zagrljaj, dok su ih ljudi s 
obje strane zbunjeno posmatrali. Romeb je nešto kratko 
rekao svojim policajcima, a oni odmah spustiše oružje pa 
zauzeše posve drugačiji stav, zablehnuti u svoje malopre- 
đašnje zarobljenike. Jedan policajac se uputi u zgradu te se 
uskoro vrati noseći ,Prevodilac", Edvards se obrati svojim 
drugovima: 

- Romeb je šef Specijalne policijske službe na cijelom 
Rajzemu. Bio je u pratnji predsjednice Gba kao šef osigura- 
nja kad smo prošli put boravili ovdje. 

Dva poznanika odmah započeše živahan razgovor uz 
pomoć aparata: 

- Izražavam iskreno žaljenje što je došlo do ovog nespo- 
razuma -— reče Romeb. - Razlog je što smo u kratkom vre- 
menskom razdoblju imali dva krupna incidenta s nepozna- 
tim i nedobronamjernim Zemljanima. Kad su se prvi put 
spustili, iznenadili su malo uspavanu odbranu naše zemlje, 
odmah stali kupiti kamenje, koje kod vas nazivaju zlato, a 
kojeg ovdje ima u takvim količinama da je bezvrijedno, i 
počeli unositi u svoju letjelicu. Čim su im se približili građa- 
ni, Zemljani su zapucali, ubivši pritom dva, a ranivši tri 

nedužna civila. I dok je naša policija mogla bilo šta poduze- 
ti, oni su uzletjeli i nestali. Otad je stepen pripravnosti na 
cijeloj planeti podignut na najviši nivo. Nedavno su ponovo 
došli s četiri velika broda, veća od vaših. Bilo ih je oko tri 
stotine naoružanih i oruđima teškog kalibra, veoma smrto- 
nosnim i velike razorne moći. Ovaj put su pokušali zauzeti 
našu planetu, ili barem jedan njen dio, kako bi napravili 
mostobran i izdržali dok im stigne pojačanje sa Zemlje. Ali 
mi smo ih očekivali. Razvila se žestoka borba, pri čemu ih 
je poginulo više od stotinu, dvadeset smo zarobili, dok su 
ostali s dva broda nekako uspjeli pobjeći. Tad smo jedan 
brod uništili, a jedan zarobili. Tom prilikom smo imali dva- 
deset osam mrtvih i sedam ranjenih policajaca. Zato smo od 
vas pomislili da su oni, da su se možda poslužili lukavstvom 
i maskirali poput vas, pa smo vas, naše prijatelje, onako 
negostoljubivo dočekali. Zarobljenike poslije možete posje- 
titi, ukoliko želite i ako odobri naša Predsjednica. 

Šef rajzemske policije naredi da se Zemljanima vrati sve 
njihovo naoružanje i oprema i da se oba broda dobro osiguraju 
i čuvaju do odlaska gostiju s Rajzema. Potom reče: 

- Ovog časa obavijestit ću predsjednicu Gba o vašem 
dolasku. 

Edvards zamoli da im osigura letjelice kako bi se otišli 
preobući u civilna odijela, što Romeb odmah i učini. Čim su 
se presvukli, javljeno im je da ih predsjednica Gba želi pri- 
miti i da ih očekuje u palači za audijencije. Prevezeni su 
policijskim letjelicama do palače, gdje su se prije susreta s 
Predsjednicom trebali presvući u neizbježna gostinska odi- 
jela. Na Rajzemu je postojao pradavni običaj da domaćin 
gostu odmah po dolasku daruje svoju odjeću. Ta odora je 
posebnog kroja i naročite boje; jednaka je i prepoznatljiva 
na čitavoj planeti; simbolje gostoprimstva, počasti i najviše 
pažnje. Gosti ovo lahko ruho nose Za Sve Vrl jeme gostovanja, 
a na polasku ga vraćaju svome domaćinu. Također treba 
napomenuti da pripadnici svake specijalne službe imaju 
odore naročitog kroja i posebne boje, koje nose kako na 

poslu tako i u slobodno vrijeme, jer nemaju drugu odjeću, i 
po kojima su prepoznatljivi u cijeloj državi. Tako su i člano- 
vi Skupštine i Predsjedništva uvijek obučeni u svoje naro- 
čite odore. 

Predsjednicin službenik, zadužen za brigu oko gostiju 
poveo ih je u zgradu pored palače, gdje ih je očekivala lju- 
bazna posluga. Pošto su obukli gostinska odijela, razmješte- 
ni su po sobama s brojem kreveta po vlastitoj želji i ko je s 
kim želio. Svi su se odlučili za dvokrevetne, tako da su se u 
jednoj nalazili Edvards i Čam Van, u drugoj Salem i Pindo i 
tako redom. Bila je to zapravo neka vrsta superluksuznog 
hotela u kome će boraviti, tačnije, samo prespavati tokom 
narednih pet noći jer su dani predviđeni za razgledanje 
planete, razne posjete, prijemove i slično. Salem na Zemlji 
nikada nije vidio tako uređene sobe, od čega mu je zastajao 
dah, a nabrajanje svih ljepota koje se u njima nalaze i cijelog 
komfora oduzelo bi mnogo vremena i prostora. Čim ih je 
posluga razmjestila po sobama, povela ih je u jedan od veli- 
kih restorana, što su se nalazili između svaka tri sprata ovog 
visokog hotela, da nešto prezalogaje i da se osvježe. Jela su 
nepoznati životinja i biljaka. Uopće uzev, što god su Zemlja- 
ni vidjeli na Rajzemu, uz njega su najčešće koristili tri epi- 
teta s prefiksom — pre: prelijepo, predivno, prekrasno, i 
jedan bez tog prefiksa: očaravajuće. Tako je bilo s hranom i 
s raznim napicima. Nacionalno piće ovdje je bimbu, veoma 
sličnog okusa crnom vinu pomiješanom s kolom. Izvire iz 
zemlje, izvori mu se nalaze na svim kontinentima, svi ga piju, 
i zaista je izvanrednog okusa. 

Poslije zakuske, koja je ustvari prije bila obilat ručak, 
poveli su ih u malu salu za svečane prijemove, gdje ih je već 
očekivala predsjednica Gba. Primila ih je prijateljski, srdač- 
no i toplo, baš kako i priliči iskrenim prijateljima. Na sebije 
imala predsjedničku odoru namijenjenu za žene, zapravo 
tanku žutu haljinu, skroz pripijenu uz skladno građeno 
tijelo, s jasno izraženim oblinama. Haljina i nije bila 

neobična, sličnu ste mogli kupiti u Parizu, Londonu, Njujor- 
ku ili skoro u bilo kojem gradu na Zemlji. Gba se isticala 
stasom, bila je visine oko dva metra i dugom plavom kosom, 
što joj je sezala do koljena, Pa ipak, nije nalikovala plavuša- 
ma na Zemlji, jer je njena kosa imala boju lanovog cvijeta, 
ili azurnomodrog neba. 

- TI ovdje žene farbaju kosu! - izletje Salemu uzdah div- 
ljenja, ali ga Pindo gurnu laktom i reče šapatom: 

— To je prirodna boja kose njihovih žena. 

Gba je bila uistinu lijepa, senzualna i veoma privlačna 
žena. Prava dama. Kod nje su se zadržali na prijemu nešto 
više od sata, kad je domaćica predložila gostima da se idu 
odmoriti od dugog putovanja i pozvala ih na sutrašnji veliki 
prijem, koji će upriličiti u njihovu čast. 

Bilo je ugodno nakon tolikog pređenog puta, i ne baš 
udobnog spavanja u letjelicama, razrahatiti se, naspavati i 
odmoriti. Ujutro su ustali u osam sati, okupali se, obrijali i 
namirisali. Tad su doručkovali u restoranu i samo su čekali 
vrijeme polaska na veliki, gala prijem. Za to vrijeme Edvar- 
ds je nazvao Japanca Kjota da čuje ima li kakvih novosti. 

— Sve je uobičajeno — javljao je Japanac — osim što sam 
od ,Čitača" saznao da kapitalisti pročešljavaju svaku stopu 
ove planete i da će na kraju sve snage usmjeriti na Afriku. 
Dotle bismo već morali i sami nešto smisliti. Također su se 
odnosi zaoštrili do krajnosti između kapitalista s jedne te 
Rusa i Kineza s druge strane. Razlog je što su, navodno, Rusi 
i Kinezi otkrili i pohapsili neke američke i britanske špijune. 
U Laboratoriju se uobičajeno radi; sigurnosna pripravnost 
je na visokom nivou, a neke prijateljske zemlje obećale su 
nam svaku vrstu pomoći, ako bi nam ustrebala. 

Edvards je javio za Mozambičaninovu smrt, prenio 
pozdrave posada obaju brodova, a zatim su krenuli na cere- 
monijalnu svečanost. 

Veliki gala prijem počeo je tačno u podne. Osim članova 
Predsjedništva i Skupštine prijemu su prisustvovali još i pred- 
sjednici svih specijalnih službi kao i heroji moralnosti i pre- 
galaštva te mnoge ugledne ličnosti na polju nauke, privrede, 
umjetnosti, obrazovanja, Zdravstva, ugledni policajci i brojne 
druge zvanice. Pošto je predsjednica Gba pozdravila sve pri- 
sutne, osobito goste, još jednom je podsjetila kojim povodom 
je upriličen prijem te zaželjela gostima dobrodošlicu i ugodan 
petodnevni boravak na Rajzemu. Zatim je održala kratak 

prigodan govor o prijateljstvu i budućoj suradnji između 
dvije države: Rajzema i Zemlje, pa je predsjedniku Edvardsu 
uručila specijalno urađene grb i zastavu svoje zemlje kao i 
Diplomu počasnog građanina Rajzema. Ista čast ukazanaje i 
Cam Vanu, a ostalim Zemljanima Gba je poklonila specijalne 
sate, ugrađene u dragulje teško procjenjive vrijednosti. Lijepa 
Predsjednica je potom dala riječ Edvardsu. On se zahvalio 
domaćinima na dobrodošlici i gostoprimstvu i izrazio nadu 
u vječno buduće prijateljstvo i saradnju dviju planeta. 

- Naročito će to doći do izražaja kada Država Zemlja 
postane država na cijeloj mojoj planeti. Mi želimo da nam u 
svemu služite kao svijetli uzor i da planeta Zemlja jednoga 
dana po prosperitetu, blagostanju i sreći ljudi bude posve 
slična nama dragom, prijateljskom Rajzemu. 

Završivši svoj govor, Edvards je poklonio svim članovima 
Rajzemovog Predsjedništva grb i zastavu Države Zemlje kao 
i specijalno urađene ,Prevodioce" iz Laboratorija Zemlja, 
kao simbol još čvrćeg povezivanja, prijateljstva i saradnje 
dviju država i dviju planeta. Predsjednici Gbajje uručio tako- 
đer Diplomu počasnog građanina Države Zemlje te jedan 
primjerak prikladno uramljene Povelje, prevedene na raj- 
zemski jezik. Treba napomenuti da se nekad na Rajzemu 
govorilo mnogo jezika, ali su Rajzemovci iz praktičnih i 
ekonomskih razloga od svih tih jezika uzeli ponešto i tako 
stvorili jedinstven jezik na cijeloj planeti. 

Poslije razmjene poklona i počasti za govornicom su se 
smjenjivali mnogi govornici: i gosti i domaćini, i svi su uglav- 
nom apelovali na gajenje prijateljskih odnosa između dvije 
planete i uspostavljanje čvrste saradnje na svim poljima, 
posebice na naučnom polju. Ovaj dio prijema Završio se 
bratimljenjem dviju država: Rajzema i Zemlje. Povelju o 
bratimljenju potpisali su Gba u ime Rajzema i Edvards kao 
predstavnik Zemlje. Dogovoreno je da stručnjaci obiju drža- 
va Povelju odmah lijepo uobliče, ispišu na jezicima Rajzema 
i Zemlje i urame; jedna ostaje domaćinima, a drugu će gosti 
ponijeti sa sobom. Tako je završio zvanični dio prijema. Onda 

je uslijedio šaroliki kulturnozabavni program, u kome su 
nastupali razni umjetnici. Napokon je uslijedila gurmanska 
večera za sve zvanice, zalivena velikom količinom bimbua, 
i na kraju - plesna zabava. Ova zabava i opuštanje momcima 
s vasionskih brodova bili su itekako potrebni, nakon svih 
uzbuđenja što su ih proživjeli u posljednje vrijeme. Među 
zvanicama je bilo zgodnih djevojaka, koje su jedva čekale da 
ih egzotični vanrajzemovci pozovu na ples i na možda kakvu 
ljubavnu avanturu. Glavni problem je, po svemu sudeći, bio 
jezik pa su ,Prevodioci" te noći na zabavi bili najtraženija 
roba. Što se tiče plesa, plesao je svako kako je znao i umio, 
pa su se plesači najviše sudarali, gurali, čepali i smijali, dok 
su se momci sa Zemlje rado skrivali pod duge modre kose 
Rajzemovih ljepotica kao pod grane žalosnih vrba, mrsili ih 
i divili se njihovoj bujnosti i boji. Na zabavi se i pjevalo da 
su mnogima grla posve promukla, razumije se, svako je 
pjevao pjesme koje je znao, i na svome maternjem jeziku. 

Predsjednica Gba mnogo je plesala, a bila je izvrsna 
plesačica. Plesala je s Edvardsom prvi počasni ples, kojim 
su otvorili plesnu zabavu, pa s Čam Vanom, Pindom, Sale- 
mom, a najviše je birala Bjorga Jergensena. Bio je stasit, 
visok preko dva metra, atletski građen, plav, pravilnih crta 
lica i lijep, kao bog Apolon. Oboje su imali ,Prevodioce" pa 
su dugo o svemu pričali, zbližili se, u jednom trenutku neg- 
dje se izgubili i dugo ih nije bilo u dvorani. Gdje su bili, šta 
radili? - može se samo nagađati. A kad su se ponovo vratili, 
ona je gledala samo njega, posve drugim, užagrenim očima, 
palila ga vatrenim pogledima, na što ni on nije ostajao nima- 
lo ravnodušan. Negdje s neba, iz oblaka, dobro ih je nacilja- 
la, i pogodila, Amorova strijela, ravno u srce. Tako je nezva- 
nični dio prijema, tačnije balska zabava, trajala do dva sata 
poslije ponoći, kada su svi pošli na spavanje, umorni i oša- 
mućeni nakon svega što su vidjeli i doživjeli na odavno 
nezapamćenom i zadugo nezaboravnom gala prijemu. 

Dok su se vraćali u hotel, Gakhonen se sasvim ozbiljnim 
tonom obrati Jergensenu: 

- Bogati, ako je ikako moguće, reci Gba da me ne prima 
za svinjara, radije bih bio konjušar. 

— Sreća tvoja pa oni vjerovatno nemaju svinja, a nesreća te 
nemaju ni konja. No, ne mari. Lično ću se zauzeti da gajiš kro- 
kodile, zmije ili mirisne tvorove. Ili ću te predložiti za Predsjed- 
nicinog evnuha, ali uškopljenog — odvrati zajedljivo Šveđanin. 

Naredna dva dana bila su predviđena za razgledanje 
Rajzema. Predsjednica Gba obećala je da će im ona osobno 
biti vodič. Krenuli su od dva središnja kontinenta da bi do 
kraja drugog dana obišli svih deset i uvjerili se u sve ono o 
čemu im je govorio Edvards. Čak je bilo sve ljepše i stvarni- 
je negoli im je on mogao riječima stvoriti predodžbu. Ono 
najinteresantnije, a o čemu on nije govorio, moglo bi se 
svesti na sljedeće. 

Rajzemova mora nisu slana — već slatka, a rijeke i jezera 
nisu slatkovodni — nego slani. Usto, svaki kontinent ima 
nekoliko jezera, zapravo neiscrpnih rezervoara, goriva i 
gasa, koji niti su biljnog niti životinjskog porijekla, već se 
sastoje od Zemljanima nepoznatih hemijskih jedinjenja. 
Rajzemovci to gorivo koriste za sve vrste cestovnih vozila i 
letjelica, a rijetko za zagrijavanje, jer im je klima umjerena 
i kreće se od dvadeset do trideset pet stepeni celzijusa. Ako 
kad i imaju potrebu za zagrijavanjem prostorija, oni to čine 
upotrebom sunčeve energije, koju dobrim dijelom koriste i 
za rasvjetu u stanovima. Imaju i termoelektrane koje tako- 
đer koriste gorivo iz spomenutih jezera, a proizvode struju 
za industriju i druge potrebe. Nemaju nuklearne elektrane 
jer njihovi geolozi još nikada nisu otkrili rude uranija i plu- 
tonija, za koje tvrde da na Rajzemu sasvim sigurno ne posto- 
je. Na svakom kontinentu imaju otprilike podjednako šuma, 
oko kojih danonoćno dežuraju pripadnici Specijalne vatro- 
gasne službe. Svaki požar odmah u začetku bude ugašen, 
mada se oni stvarno rijetko dešavaju. ,Bogati smo, svi smo 
uposleni pa to sebi možemo priuštiti. Uostalom, šume su 
neprocjenjivo bogatstvo za planetu", komentariše kratko 
Gba. Na Rajzemu je toliko parkova, toliko cvjetnih vrtova, 

cvijeće je oko svake zgrade, uz svaku saobraćajnicu da je 
Holandija, zemlja lala, blijeda kopija kad se po cvijeću upo- 
redi s ovom planetom. Zapravo, cijeli Rajzem izgleda vam 
kao rajski cvjetni vrtovi. Na njemu je životinjski svijet veoma 
bogat i raznolik; tu su i nnogobrojne vrste žitarica, voća i 
povrća. 1 eto, razgledali su devet kontinenata, a Salem pomi- 
sli kako još nije opazio nijednu životinju, nijedno drvo, nijed- 
nu voćku, nijedan cvijet ili povrtlarsku biljku, a da je takvu 
poznavao na Zemlji. Onda na zadnjem, desetom, kontinentu 
ugledao je nešto čemu se i začudio i neopisivo obradovao, 
kao da je ugledao rod najrođeniji. Prišao joj je s nevjericom, 
ubrao nježno i s čudnim strahopoštovanjem jedan plod, 
protrljao sujevjerno oči i dobro pogledao, onda zagrizao, 
osjetio njen poznati okus i zaključio: ,,Nema nikakve sumnje, 
ovo je prava bosanska šljiva plavka, zovu je još ,požegača" i 
,mađarica". Ili ima Boga, ili je neko, davno prije nas, boravio 
i na jednoj i na drugoj planeti. Svaka treća pretpostavka je 
isključena." Tad čvrsto odluči:,,Šta mojoj Mejrimi ponio s ovog 
međuzvjezdanog putovanja, šta ne ponio — ponijet ću joj pregršt 
ovih šljiva, pregršt naše Bosne.y Zato se istog trena obrati Gba: 

— Predsjednice, zamolio bih Vas da mi dozvolite da ube- 
rem i na Zemlju ponesem pregršt ovog voća? 

Ona se iznenadi, nasmija i začuđeno reče: 

— Sve što od mene traže da ponesu moja braća sa Zemlje, 
ne mogu im uskratiti. Samo se čudim — kod toliko toga vri- 
jednoga što bih ti poklonila, da si zatražio — kud si baš iza- 
brao to neugledno voće! 

Nakon Predsjednicinog odobrenja Salem ubra nekoliko 
pregršta šljiva, dvije-tri pojede, dok ostale pospremi da ih 
ponese u veliki zamrzivač, što se nalazio u vasionskom bro- 
du. Drugovi mu se nasmijaše, dok ga Italijan Riva prijateljski 
posavjetova: 

NE. Bolje ti je ponesi grumen onog njihovog kamenja. Ono 
ti na Zemlji vrijedi pravo bogatstvo. 

Za sve vrijeme, dok im je u ta dva dana bila i domaćin i 
turistički vodič i predsjednica jedne države, Gba je na sebe 

navukla masku zvaničnosti, pa iako je milo pogledavala 
Jergensena, nije se s njim upuštala ni u kakve prisnije kon- 
takte. Zemljanima je kazala da na njenoj planeti ima vrlo 
malo brda i još manje visokih planina, svega oko jedne 
petine svakog kontinenta, i oni se nalaze pod šumama; sve 
ostalo je ravnica, ravna kao tepsija. A kada se neko sjetio da 
je pita kako su riješili pitanje vjera, Gba se vidno iznenadila 
i kazala da tu nema, niti je ikad bilo, ikakvih problema. Raj- 
zemovci su jednobošci. Svaki kontinent ima svoje božanstvo, 
svoju vjeru i svoje hramove, dok svi zajedno vjeruju u jedno, 
vrhovno, božanstvo. ,Gotovo svi ljudi su vjernici, i ja sam 
vjernica", rekla je Predsjednica. ,Vjera je odvojena od držav- 
nih poslova, nema vjerske mržnje ni vjerskih ratova, ljudi 
jednostavno rade, mole se svome božanstvu i s tim je sve u 
najboljem redu." Gba nije razumjela aluziju na marksističko 
učenje, ali ih je povela da razgledaju jedan hram. Tako 
raskošnu bogomolju niste mogli vidjeti na Zemlji. Unutraš- 
njost hrama bila je bogato ukrašena, ali nigdje nije bilo kipo- 
va, čak ni slika po zidovima. To začudi goste da neko upita: 

- A gdje su vam božanstva? 

Ona ga iznenađeno pogleda i odgovori: 

- Valjda se zna gdje je bogovima mjesto, gore, na nebu. 

Ono što je Zemljane posebno impresioniralo jeste čista 
i zdrava prirodna sredina i briga svakog građanina za njeno 
očuvanje, kao i izvanredno velika materijalna sredstva koja 
se u to ulažu. ,Nema oblasti u koju se toliko isplati ulagati 
kao što je to u čistu i zdravu čovjekovu sredinu", kazala je 
poučno Gba, očigledno veliki zaljubljenik u prirodu. ,Mi 
nemamo problem s nuklearnim otpadom, a saznala sam da 
ga vi imate. Osim toga, mi ne koristimo vodu za proizvodnju 
električne energije, Zato na rijekama nemamo hidroelektra- 
na niti u njih ispuštamo ma i kap otpadnih materija iz tvor- 
nica, pa su naše rijeke bistre i prirodno čiste kao suza. 
Domaćica je goste povela u nekoliko zanimljivih tvornica. 
Gosti su tom prilikom mogli zapaziti daje većina industrije, 
ali i mnogo čega drugog, smješteno ispod zemlje. Zapravo, 

ispod površine tla teče čitav jedan život, živi i radi čitav jedan 
mali svijet. Zapazili su, također, da u njihovom procesu 
proizvodnje nema prljavih tehnologija, ili su svedene na 
minimalnu mjeru, da se svi štetni plinovi i sve druge otpad- 
ne materije filtriraju, prerađuju i u prirodu ispuštaju čiste i 
bezopasne u skoro stopostotnom procentu. Svi procesi pro- 
izvodnje su automatizirani da devedeset posto radova obav- 
ljaju roboti, a svega deset posto ljudi. Bilo je to još jedno 
rajzemovsko čudo nauke i tehnike. Kad uđete u njihove 
tvornice, zapazite takav red i čistoću da vam se čini kako ste 
prije ušli u kakvu apoteku. Na čitavom Rajzemu ne možete 
vidjeti opušak, bačeni papirić ili bilo kakvo smeće. Oni dje- 
cu od rođenja uče savršenoj ekološkoj kulturi, pa su u tome 
ispred Zemljana barem hiljadu godina. Najvećom nemoral- 
nošću, primitivizmom, porugom i prezirom smatralo se ako 
bi neko bilo na koji način zagađivao prirodnu sredinu i kršio 
njihove savršene ekološke principe ponašanja. Na kraju su 
još razgledali zaprepašćujuće čudo elektrotehnike: ogromni 
reflektor ili, tačnije, gigantski luster u obliku kugle na nosa- 
čima, odnosno čeličnoj konstrukciji, visine pet hiljada meta- 
ra. Na sredini svakog kontinenta postavljen je po jedan takav, 
koji služe kao noćna rasvjeta i koji noći na Rajzemu pretva- 
raju u dane. ,, Na našoj planeti nema mraka" rekla je Gba. Na 
vrhu džinovske konstrukcije, ispod samog lustera, nalazi se 
zanimljiva kućica, s terasama izbačenim na sve četiri strane, 
dobro snabdjevena hranom i pićem. Brzim i sigurnim diza- 
lom Zemljani su se penjali u kućicu i odozgo, s terasa, kao 
iz letjelice posmatrali Rajzem, planetu, kako im se tada 
činilo, svih mogućih čuda. U večernjim satima bio je dogo- 
voren skup naučnika s obje planete, s ciljem uspostavljanja 
tješnje suradnje te razmjene iskustava i značajnih naučnih 
ideja i projekata. Na skup su pošli Pindo i cijela njegova 
naučna grupa, Edvards, Čam Van, Mistis, Tom Step i svi oni 
koje bi takav skup mogao zanimati. Te noći potpisana je 
Povelja o bratimljenju naučnika Rajzema i Zemlje, razmije- 
njena brojna iskustva, ideje i projekti te donesen zaključak 

kako je za obje planete od višestrukog i neprocjenjivog 
značaja dinamiziranje kontinuirane buduće suradnje na 
naučnom polju. Tom prilikom domaćini su gostima poklo- 
nili brojne projekte za unapređenje industrijske proizvod- 
nje, zaštitu čovjekove okoline, projekt o automobilu letjelici, 
o elektrotehničkom lusteru za noćnu rasvjetu, o nekim vrsta- 
ma naoružanja, te o biciklu što se vozi zrakom bez pogonskog 
goriva, i druge manje važne projekte. Gosti su kolegama 
domaćinima poklonili projekte o svim vrstama letjelica, koje 
su izumili u svom laboratoriju. Rajzemovci su naročito sma- 
trali važnim, i obradovali im se, projekte o svemirskim među- 
planetarnim i međuzvjezdanim brodovima. ,,To je za nas od 
nemjerljivog značaja. Time ste omogućili da i mi vas, nadam 
se, uskoro posjetimo na vašoj planeti", rekao je, i zahvalio 
se, predsjednik Specijalne službe naučnika. Od svojih gosti- 
ju dobili su još njihov ,Prevodilac", projekte što se koriste u 
industriji, u proizvodnji naoružanja, osobito laserskog, 
,Čitač" zlih misli (što su domaćini uz smijeh prokomentarisa- 
li: Nama takav baš i ne treba ...,) i razne druge izume. 

Salem je tužno razmišljao kako dani na Rajzemu prolaze 
nevjerovatno brzo, kao u najljepšem snu. Već su prohujala 
četiri dana i preostali su im još samo dan i noć ovog pravog 
rajskog života pa će se ponovo otisnuti i zaploviti u nepozna- 
te međuzvjezdane prostore i u novu veliku neizvjesnost. 

Kad je pomislio da su svi zaspali kao zaklani, iscrpljeni 
od svega što su obišli i vidjeli toga dana, Jergensen ustade i 
tiho, na prstima, poče da se oblači. I taman što je uhvatio 
kvaku na vratima, zgrabi ga za ruku njegov drug Gakhonen: 

- Povedi i mene! — naredi tiho, ali odrješito. 

Naljućen što je otkriven Šveđanin odbrusi: 

- Ah, što ćeš mi ti?! I gdje da te povedem?! 

— Pa, tamo kamo ideš i ti. Naći će se i za me kakva... 

Jergensen malo promisli i, nemajući kud, samo promrsi: 

- Hajde kad si navalio, đavo te odnio! 

Vratili su se predzoru te tako uopće nisu spavali, 

Petog, posljednjeg dana boravka na Rajzemu, na progra- 
mu su predviđene samo dvije posjete: posjeta zatvoru u 
kome se nalaze zarobljenici sa Zemlje i posjeta jednoj plaži, 
na kojoj bi se gosti kupali, sunčali i dobro odmorili prije 
polaska na dalek put. 

Šef policije Romeb ispričao je Edvardsu na putu do zatvora 
neke informacije o zarobljenicima do kojih je došao tokom 
istrage: 

- Od njih dvadeset samo četverica su čvrsti i opaki, i 
spremni su počiniti svako zlo. U istražnom postupku pri- 
mjenjivao sam sve poznate policijske, pa i psihološke, meto- 
de ne bih li ih omekšao i tako od njih dobio podatke o zlo- 
činačkim namjerama i terorističkim djelima što su ih 
počinili prema Državi Rajzem, ali bez ikakvog rezultata. 
Radije bi umrli nego što bi bilo šta odali. Najopasniji je njihov 
vođa, nekakav Džim Frentis, koji me u jeku najžešćeg istraž- 
nog postupka pljunuo u lice. Drugi, koji je jednako tako opak, 
je njegov zamjenik Rej Džaklinski, preostala dva opaka su 
Nik Skoter i Pablo Perera. Ostala šesnaesterica su, čini mi 
se, dobri momci, Većina ih je oženjenih, ti bolje znaš šta to 
znači, mirni su, tihi, ustrašeni i zabrinuti Za svoje porodice; 
svjesni su počinjenih nedjela, kaju se i tvrde da takvo što 
nikad ubuduće ne bi učinili. Odmah su progovorili i pružili 
nam sve tražene informacije, a koje su im bile poznate. Pri- 
premila ih je, naoružala i poslala protiv nas kao pilot-projekt 
nekakva obavještajna služba CIA, po naređenju najvišeg 
državnog i vojnog vrha nekakve države Amerike i nekakvog 
vojnog NATO-saveza. Otkrili su da imamo mnogo kamenja, 

što ga Zemljani nazivaju zlato. Po njihovim lošim procjena- 
ma mislili su da ćemo im predstavljati lahak zalogaj, dopre- 
mili su dosta savremenog oružja u namjeri da zauzmu našu 
teritoriju, ili barem jedan njen dio, i da se održe dok im 
stigne pojačanje sa Zemlje. To je sve što su mi zarobljenici 
znali reći. 

- Zanima me kakvih tipova zatvora imate i u kakvom su 
smješteni robijaši Zemljani - obrati se Edvards Gba, koja se 
nijednog trenutka nije odvajala od gostiju. Ona ga iznena- 
dđeno pogleda: 

- Mi na cijeloj planeti imamo svega dva zatvora: jedan 
za muškarce, drugi za žene. Naši građani čine tako malo 
kaznenih djela da su nam i ova dva rijetko popunjena. 

,A našima je malo što čine zla na svojoj planeti pa ih 
izvoze i na druge" mislio je razočarano Edvards. 

Zatvor je prije ličio na kakvu dobrotvornu nego na 
kaznenu ustanovu, da je na Zemlji malo takvih hotela. Edvar- 
ds, sav zbunjen, zatraži objašnjenje od Predsjednice, a ona 
mu rado objasni: 

- Naše društvo je bogato i zašto onda i zatvorenicima ne 
bismo pružili udobnost? Osim toga, kaznena djela koja poči- 
ne naši građani rijetka su pojava i prije su splet slučajnih 
okolnosti nego zlih namjera, počine ih obično u afektu te 
smatramo da ih ne treba prestrogo kažnjavati. Njihova je 
kazna u tome što nisu slobodni i što svakodnevno obavljaju 
teške poslove pa ih ne treba zakidati barem na komforu. 

Dok su gosti razgledali zatvor, stražari su zarobljenike 
izveli na zatvorsko dvorište i postrojili. Bili su podšišani, 
obrijani, čisti i uredni. Čim ugledaše Zemljane, plaho se 
iznenadiše. Većina ih je pomislila da je doputovala kakva 
visoka delegacija sa Zemlje kako bi pregovarala o njihovom 
oslobađanju. 

- Ko je od vas Džim Frentis? - upita Edvards. 

— Ja = javi se prvi s desne strane. 

-— Zbog čega ste činili zločine u ovoj državi i tako osra- 
motili našu planetu? 

Džim je žvakao pljuvačku kao duhan, ili kao žvakaću 
gumu, onda razvuče usta u ironičan, provokativan osmijeh: 

- Oho, ti si mi, izgleda, nekakav ruski špijun... ili kineski. 
Eto, imaš i žutih sa sobom. 

- Ušuti već jednom! — dreknu Edvards. - Nisi mi odgo- 
vorio na pitanje. 

- Nisam, je li?! E, pa da ti odgovorim. Ovi ovdje divljaci 
su primitivci kao što ste i vi, Rusi i Kinezi, i ne zaslužuju ovu 
rajsku planetu. Ona će biti naša, jer ćemo je osvojiti, kad-tad! 

- Ti si zlikovac i obično ljudsko đubre! — reče bijesno 
Edvards. 

-Atisi nitkov i najgora izdajnička hulja! Ako imaš muda, 
hajde, izađi mi na dvoboj. Biraj: nož ili pištolj! — izaziva 
cinično Džim, a onda pljunu prema Edvardsu. 

- Smijem, i ne bojim te se - reče Predsjednik — ali mi je 
ispod časti boriti se s takvim prostakom. Usto, ne želim da 
prljam čast funkcije koju obnašam... 

- Čast funkcije, ha, ha, ha! — ruga se vođa robijaša. — Velike 
mi časti špijuna i izdajnika. Kad si slabić, nađi sebi makar dže- 
beliju, ili ste svi žene u muškim pantalonama?! Ha, ha, ha... Ima 
li barem taj gorila muda da se bori sa mnom? — Džim pokaza 
rukom na Jergensena. -— Ili je i on bebica?! 

Romeb je čitav razgovor prevodio Predsjednici, a Jer- 
gensen pocrvenje, istupi korak ispred ostalih i kratko reče: 

- Biraj: nož ili pištolj! 

- Aha, vidi, ima i jedno muško, ha, ha... Nož, da ti mogu 
skinuti skalp, momče, ha, ha, ha! 

Edvards pokuša ubijediti Šveđanina da se ne bori, ali on 
ne posluša. 

Policajci odmah donesoše dva jednaka bodeža, oslobo- 
diše Džimu ruke pa mu pružiše jedan, dok drugi dadoše 
Bjorgu. Frentis nožem nacrta kružnicu, prečnika desetak 
metara, uđe u nju, zauzZe stav i, žvaćući jednako pljuvačku, 
stade provocirati: 

- Hajde navali, gorilo, ako imaš muda! Ha, ha... 

Robijaš je bio za glavu niži od Šveđanina, čvrst kao gro- 
mada stijene, mišićavog istetoviranog tijela, debelog kratkog 
vrata i snažan poput bika. Usto je viši oficir CIA paje sigur- 
no dobro poznavao borilačke vještine i bio vještu rukovanju 
hladnim i vatrenim oružjem. 

Osim što je viši od Frentisa, Jergensen je imao duže ruke 
i noge, bio snažan, mišićav i skladno građen. U svojoj zemlji 
završio je vojne škole, ovladao borilačkim vještinama paje 
bio i trostruki prvak države u karateu na vojnim igrama. 
Postavši član Armije spasa, prošao je još jednu temeljitu 
obuku u borilačkim vještinama i rukovanju hladnim i vatre- 
nim naoružanjem, pod budnim okom najboljih majstora i 
instruktora, da je uskoro i sam postao jedan od najprizna- 
tijih učitelja karatea, džudoa i drugih borilačkih vještina. 

Edvards je još jednom pokušao da ubijedi Bjorga da 
odustane od nepotrebne i neizvjesne borbe s oficirom CIA, 
čak da mu to strogo naredi, ali se umiješa Gba, govoreći: 

- Ne, Džone, pusti ga neka se bori. To je pitanje časti. 

Čini se da se namjerila vila na Halila", razmišljao je 
Salem. ,,A šta bi se desilo da je mene izazvao na dvoboj?! Da 
li bi nadvladao stid pred tolikim očima, koje me posmatraju, 
i da li bih i ja rekao: 'Biraj: nož ili pištolj?" Ili bi pobijedio 
strah i saznanje da nemam nikakvu šansu s tom snažnom, 
obučenom, iskusnom i bezosjećajnom mašinom, s tom zvi- 
jeri u ljudskom obliku?" Bila je to teška dilema, za koju 
nikako ne bi znao odgovoriti kako bi je riješio, ni sebi ni 
drugima. Kukavičluk je moralno pitanje, ali odgovor na 
njega mogla bi dati samo stvarna životna situacija, da je 
Frentis upro prstom u njega i rekao: , Ti!" ,Eto kako čovjek 
malo poznaje i samoga sebe, pa kako onda može tvrditi da 
poznaje druge ljude?", pomislio je, dok su se borci u jedva 
vidljivom ringu, ringu smrti, mjerkali, ispitivali snagu jedan 
drugom i vagali šanse. Poslije kratkotrajnog ispitivanja sna- 
ga oni su žestoko krenuli u napade, s velikom mržnjom i 
prezirom jednog prema drugom. Otpočela je krvava igra, 

igra smrti. Iz tog krvavog plesa jedan borac, najvjerovatnije, 
neće izaći Živ. 

Od samog početka robijaš je divljački, zvjerski napadao, 
pokušavajući što prije borbu riješiti u svoju korist, dok je 
Jergensen nastojao svojim dugim rukama i nogama zadrža- 
ti protivnika na odstojanju; pratio je svaki njegov pokret, 
svaki njegov mig, očekujući da napravi kobnu grešku. Borba 
je za takve situacije potrajala neuobičajeno dugo jer je i 
Frentis, napokon, shvatio da dugajlija nije mačiji kašalj, kako 
je vjerovatno na početku zamišljao, pa je postao za nijansu 
oprezniji i manje je srljao. Borci su u žaru borbe izgledali 
strašno, s noževima u rukama, pogureni kao Indijanci, zako- 
lutanih, od mržnje i straha razrogačenih očiju, a goli do pasa 
pa im je koža svud po tijelu začas postala izbrazdana oštrim 
sječivima da im se iz rana curkom slivala krv i padala u 
sitnu, mehku prašinu, mijeseći s njom pod njihovim bosim 
nogama tanke kolačiće. U jednom trenutku Frentis je izgubio 
strpljenje, jurnuo svom snagom na protivnika, napravio 
veliku, fatalnu grešku, jer je Šveđanin vješto izbjegao bodež, 
i dok je još bio pod inercijom naleta, sustigla ga je Jergense- 
nova noga, kao maljem pogodila pravo u zatiljak da se pro- 
stro potrbuške koliki je dug, zabo nos u prašinu i ostao tako 
koji časak, ne znajući ni sam šta mu se stvarno dogodilo. 
Njegov bodež odletje daleko izvan obilježenog kruga, dok 
mu Šveđanin odlučno priđe, uhvati ga za kosu, okrenu mu 
glavu, kako bi mogao gledati smrti ravno u oči, sjede na 
njega i zamahnu nožem. Dvosjekli bodež zablista na suncu, 
poletje svom silinom iza Bjorgove glave, presijecajući 
posmatračima dah, pa se jedva zaustavi negdje u visini Jer- 
gensenovih grudi. Odozdo su ga gledala dva divlja, zmijska 
oka i zacerekana usna duplja, koja je siktala: 

- Hajde, ubij me! Bolje da me ubiješ nego da osramoćen 
živim! Ili si žena pa nemaš muda!.. Ne možeš ni to ljudski 
da uradiš! 

Jergensen se uspravi, pljunu odozgo gadljivo na oficira 
CIA i samo što prousti: 

- Životinjo! 

Ali borba još nije gotova jer Frentis je htio samo jedno 
- da ona okonča nečijom mrtvom glavom, štaviše, izgledalo 
je da mu je svejedno čijom, njegovom ili njegovog neprija- 
telja. Odmah skoči, neprestano izazivajući: 

- Borba nije bila fer, nisi se borio pošteno! Pruži mi još 
jednu šansu. Izađi mi na dvoboj pištoljima. Izađi, ako smiješ. 
Tad ću te ubiti! Kunem ti se da ću te ubiti! — frcao je, govo- 
reći izvan sebe, izobličenog lica od mržnje i bijesa. 

— Ne, dosta je više, Bjorg! Pobijedio si ga jednom — molio 
je Edvards. 

Molili su i Gakhonen i ostali; i Gba je rekla da je sada 
dosta. A on odlučno reče: 

— Donesite pištolje, pružit ću mu priliku na revanš. On 
me ponovo izazvao. 

Policajcima je bilo i tako svejedno. Tuku se dva čovjeka 
s neke daleke planete; istina, na njihovoj zemlji. Ali, ne mari. 
Neka se poubijaju, svi ako žele, i kad su takve budale. Doni- 
jeli su jednake pištolje, napunjene. Sudija je bio lično Romeb. 
On odbroja trideset koraka, okrenu borce suprotno jednog 
od drugog i zadjenu im pištolje za pojaseve. Potom izvadi 
svoj pištolj i objasni: 

— Čut ćete dva moja pucnja u pravilnim vremenskim raz- 
macima. Kad čujete treći, vadite pištolje, okrenite se i pucajte 
jedan u drugoga. Svaki pištolj napunjen je s tri metka, a vi se ne 
smijete micati s mjesta niti saginjati. Obavezni ste stajati u sta- 
vu mirno i pucati. Ko prekrši pravila, poražen je i bit će kažnjen 
smrću. Slažete li se s pravilima? . 

Pindo je pomoću ,Prevodioca" tumačio pravila. Čim 
Završi, oni klimnuše glavama i dvoboj je mogao da počne. 
Svud uokolo, u zraku, visilo je napeto iščekivanje. Gakhonen 
i svi s tankim živcima okrenuše glave od tog prizora kad se 
začu prvi pucanj; mala pauza od tri sekunde pa drugi pucanj; 
ponovo pauza pa treći pucanj; istog časa gruhnuše dva puc- 
nja, slijevajući se u jedan. Visoko preko Bjorgove glave pro- 
zvižda zrno iz Džimovog pištolja, dok se robijaš sruši, slično 

naglo prevrnutom ormaru. Izvalio se na leđa, očiju začuđe- 
nih i uprtih u nasmijano sunce s tuđeg plavog neba. Nasred 
čela zjapila je ružna rupa iz koje je tekla tamnocrvena krv i 
u malim mlazovima slivala se u prašinu. 

Desilo se to prvi put da je jedan čovjek sa Zemlje ubio 
drugog čovjeka sa Zemlje - na nekoj drugoj planeti. 

Bjorga su prijatelji tapšali i ljubili. Predsjednica Gba 
blistala je od sreće; osobno mu priđe, zagrli ga i poljubi. A 
on, osim što je bio izranjavan i iscrpljen, bio je i beskrajno 
tužan. Prvi put mu se desilo da je ubio čovjeka. Makar i hulju 
- ali ipak čovjeka. I Salem je pomislio: ,Umjesto najveće 
potrebe, ljudi su često jedan drugom vuk, zvijer, najveće zlo!" 

Gba pozva Romeba, nešto se s njim nakratko sašapta, 
zamoli za malo pažnje te objavi: 

-— U čast mojih gostiju i moje braće sa Zemlje, u znak 
sjećanja na njihovu posjetu bratskoj planeti Rajzem, doni- 
jela sam sljedeću odluku: da se šesnaest zarobljenika sa 
Zemlje oslobode dalje krivice i odgovornosti. Smatramo da 
oni nisu zli, već da su samo zavedeni i kao slijepo oruđe 
poslani na našu planetu da počine zla. Oni su izrazili iskre- 
no kajanje, što smo mi također uzeli u obzir Ovog časa oni 
su slobodni i mogu se svojim brodom vratiti na svoju pla- 
netu. 

Dalije Gba puštanjem šesnaesterice na slobodu učinila 
kobnu grešku ili je kob bila namijenjena planeti Rajzem već 
prilikom njenog stvaranja, teško bi bilo reći. Tek, policajci 
robijaše odmah oslobodiše. Jedan od njih zahvali se i pred- 
sjednici Gba i svojim zemljacima sa Zemlje, te izrazi kajanje 
za ono što su učinili. Oni se u pratnji policajaca zaputiše 
prema svome brodu, a Gba nastavi: 

— Ostala trojica su nepopravljivi zlikovci i ostat će u 
zatvoru dok ne odsluže pravednu i zasluženu kaznu. 

U tom času stiže letjelica Specijalne pokopne službe. 
Njeni radnici pokupiše mrtvog Džima Frentisa kako bi ga 
pokopali u isto groblje u kome su pokopani i njegovi 

drugovi, poginuli u bezuspješnom, a besmislenom napadu 
na planetu Rajzem. 

Dok su policajci odvodili trojicu preostalih CIA-inih age- 
nata u zatvorske ćelije, Rej Džaklinski se okrenu i dobaci: 

- Doći će moji drugovi ponovo, da nas oslobode, i da 
zauzmu ovu smrdljivu planetu - ili da je unište. U to može- 
te biti sasvim sigurni. Mi imamo takvo moćno oružje, koje 
vi nemate i kome se ne možete suprotstaviti. 

Pa se obrati lično Edvardsu: - Naći ćemo mi i vas, zemlja- 
ci, makar se zavukli i u mišiju rupu, kučkini sinovi! 

- Šta onaj govori? — upita Gba. 

— Trtlja i prijeti bezveze — odgovori Edvards, a ovamo 
misli: ,Što da joj prevodim i da je uvaljujem u brigu? Ionako 
joj ne možemo pomoći, niko im ne može pomoći, odluče li 
čvrsto kapitalisti ostvariti svoje prijetnje." 

Prije ručka Gba ih je povela da posjete nakratko još i 
žitna polja, zapravo, kako im se činilo, beskrajne plantaže 
nepoznatog agrobilja. ,, Šta drugo reći?" mislio je Salem. 
,Možda samo to da su Rajzem i Zemlja po svemu dva tako 
različita svijeta, bezmalo kao Raj i Pakao." A ručak se sasto- 
jao od egzotičnih jela, bio veoma obilat i ukusan; uz njega i 
poslije njega, točilo se u neograničenim količinama rajzem- 
sko, ili bi bilo bolje reći rajsko, nacionalno piće bimbu, koje 
slabo opija, ali koje je takvog ugodnog okusa da što ga više 
piješ, sve si ga žedniji. No, nakon svega što se toga dana 
događalo, mnogi nisu imali naročit apetit te su jedva čekali 
da pođu na plažu. 

O plažama bi se ukratko moglo reći da ih ima mnogo na 
svim kontinentima, lijepo su uređene, čiste i na njima i uz 
njih imate sve što biste u takvim prilikama mogli poželjeti. 
Sve vam je to na raspolaganju, uzimate prema želji i potrebi, 
a da ništa ne plaćate. Zemljanima je bilo zanimljivo, i pred- 
stavljalo uživanje, posmatrati rajzemske ljepotice dok se sa 
svojim dugim, raspletenim, modrim kosama kupaju u moru; 
sličile su na neka nadstvarna bića, na morske sirene ili nimfe, 
S gostima na plaži nalazila se čitavo vrijeme i predsjednica 

Gba, izlažući suncu svoje prelijepo tijelo i kupajući se s njima, 
tako da je poslijepodne bilo zabavno i prijatno. 

I cijele naredne noći Bjorg i Ulof su negdje izbivali iz 
hotela, vratili se rano ujutro pa pospali kao začarani, da su 
njihovi drugovi imali muku dok su ih probudili kako bi se 
pripravljali za dalek put. Već u deset sati bio je zakazan 
kratak oproštajni prijem. Predsjednica Gba je Edvardsu i 
družini zaželjela sretan put, i pozvala ih da se u povratku 
ponovo svrate na prijateljski Rajzem, što su gosti sa zado- 
voljstvom obećali. Ovaj put su na prijemu i oproštaju gosti- 
ju bili prisutni samo članovi Predsjedništva, predsjednici 
Skupštine i Vrhovnog suda, zatim Romeb i šefovi nekih 
specijalnih službi. Gba je snishodljivo rekla: 

— Zamolila bih prijatelja Edvardsa za jednu uslugu? 

- Samo izvolite, predsjednice Gba — radoznalo će Edvar- 
ds. 

- Ako je moguće da vaš prijatelj Bjorg ostane kao gost 
na Rajzemu do vašeg povratka s Paklema? Bila bih vam 
mnogo zahvalna. 

Predsjednik se osmjehnu, pogleda u Bjorga, čije je lice 
malo pocrvenjelo, a on oborio glavu i šuti. 

- Ima nas dovoljno u ekspediciji i jedan manje ili više 
neće značiti mnogo. Ukoliko naš prijatelj tako želi, nemam 
ništa protiv. 

Svi su znatiželjno iščekivali šta će reći Bjorg, 
dalje šutio jednako oborene glave, što se smatralo 
pristankom, na što Gba reče: 

- Zahvaljujem ti, predsjedniče Edvardse. Mi usluge ne 
zaboravljamo i u nama ćete uvijek imati iskrene prijatelje. 

- Želio bih nešto da pitam? — javi se Gakhonen. 

- Samo pitaj - odobri Edvards. 

- Moguliija da ostanem na Rajzemu dov 

Predsjednik pomisli kako se Ulofšali z 
sebe i sve okrenu na šalu: 


- Mogao bi, samo ja ne vidim da se ikakva R 
zanima za tebe. 


aonjei 
njegovim 


ašeg povratka? 
ato se obazre oko 


ajzemovka 

(ZET 


Ulofovi drugovi prasnuše u smijeh, a on postiđeno obo- 
ri glavu i razočarano pomisli: ,,Eh, kud joj ne rekoh da dođe 
i da zamoli. Ili što se ranije nisam sjetio da zamolim pred- 
sjednicu Gba da se zauzme kod Edvardsa i za me. A da je 
pamet do sudije, kao što je od sudije..." 

Nakon oproštajnog prijema slijedio je odlazak do sve- 
mirskih brodova i ceremonijalni ispraćaj. Predsjednica Gba 
i predsjednik Edvards srdačno se zagrliše i izljubiše, a Jer- 
gensen se, poniknutog pogleda, pozdravi s drugovima, dok 
se izgrli i izljubi jedino s Gakhonenom, pritom su u obojice 
tekle suze. Samo što su Bjorgove, vjerovatno, bile radosnice, 
a Ulofove žalosnice. Zemljani uđoše u letjelice, navukoše 
astronautska odijela, a domaćinima vratiše gostinska; vrata 
se pozatvaraše da bi se brodovi istog trena počeli dizati 
jedan za drugim i stali udaljavati, u početku lagahno, a onda 
sve brže. Domaćini su im dugo mahali, pa i onda kad se 
brodovi pretvoriše u sitne, jedva primijetne, tačke i kad se 
sasvim izgubiše iz vidnog polja. 

,Eto, tek smo stigli do pola puta prema Paklemu, a već 
nas je dvojica manje. Ko zna koliko će nas se živih vratiti na 
Zemlju", razmišljao je Salem, dok su se letjelice usmjeravale 
ka tajnovitom sunčevom sistemu i nepoznatoj planeti 
Paklem. Ali se sjeti Mejrime, sjeti se njenih riječi kad mu je 
na polasku poklonila hamajliju: ,Miriši, uzdiši i sjećaj me 
se!" 'Tad sve misli, kao pčele na cvijet, odjednom pohrliše k 
njoj, nagoj, usnuloj kraj njega, na obali pustog jezera u džun- 
gli. U duši mu postade teško; a kad talisman prinese nosu 
pa osjeti miris jorgovana, miris njene kose, odmah mu bija- 
še lakše. 

10. 


Neki članovi posada su drijemali, uljuljkani jednoličnim 
letom kosmičkih brodova, drugi su se s čežnjom sjećali 
nezaboravnih dana provedenih na Rajzemu, treći su napro- 
sto sanjarili o onome što bi željeli da im se dogodi u buduć- 
nosti, dok Edvards još jednom uspostavi vezu s Laboratori- 
jem Zemlja: 

- Šta ima novo? — pitao je kratko. 

- Kapitalisti još uvijek njuškaju po Južnoj Americi i Azi- 
ji. Drugo je sve uredu, osim što su neki naši agenti otkriveni 
i pohapšeni, drugi su kompromitovani. Morali smo ih povu- 
ći kako ne bi dopali u kandže kapitalističkih obavještajnih 
službi. Na njihovo mjesto tražili smo dobrovoljce. Prijavili 
su se mnogi pa smo neke poslali u Francusku, druge u Nje- 
mačku, treće u Englesku, dok su Mejrima Bošnjak, Klara 
Potrfili Pjotr Nježinski, na osobno traženje, upućeni u Ame- 
riku. Mejrima i Klara bit će infiltrirane u Predsjednikovu 
administraciju, kako bi barem jedna od njih uskoro bila 
promaknuta u njegovu ličnu kuharsku poslugu - izvještavao 
je Kjoto. 

- Dobro ste uradili. Naročito pazite da vam sigurnosna 
situacija bude stalno pod kontrolom — hvalio je i savjetovao 
svog zamjenika Edvards, dok je Kjoto nastavljao: 

- Pri polasku na zadatak Mejrima me zamolila da pre- 
nesem pozdrave Salemu kao i objašnjenje zbog čega se 
odlučila na takav korak. ,Jednostavno nisam mogla da pod- 
nesem samoću, dosadu i tešku tugu za njim. Reci mu, tako- 
đer, da ga neizmjerno volim i da ću ga voljeti, vjerno, do 
groba! 

Salema je ta vijest vrlo zabrinula i rastužila. Znao je da 
je Mejrima veoma hrabra, i pustolovnog duha, ali da je mogla 
donijeti tako opasnu i nepromišljenu odluku, u to jedva da 
je mogao povjerovati. , Učinio sam nepopravljivu i neopro- 
stivu grešku. Nije trebalo da se odvajam od nje, da je ostav- 
ljam samu. Ona je bezazlena i nepromišljena kao dijete - i 
uvijek treba neko ko će brinuti o njoj", korio je samoga sebe 
dok mu je oči neobranjivo napadao san, a letjelice ulijetale 
u još jednu zonu sumraka. 

Brodove je iznenada zahvatio nepoznati kosmički vjetar, 
tako snažan orkan, da ih je nosio lahko kao da su dvije slam- 
čice, igrao se njima, kovitlao ih i nasukao na nepoznatu 
planetu. 

Unutrašnjost brodova osvjetljavale su zmijolike munje, 
ukrštale se poput velikih gorećih mačeva, ganjale, dostizale 
jedna drugu, spajale se i parile, porađajući strašni tutanj 
gromova, od kojih vam se unutrica prevrće. Kroz prozore 
brodova, na svjetlosti munja, vidjeli su sve same aveti, uža- 
sna nepoznata bića: dvoglave, troglave, stoglave, bijele, crne, 
užarene ptičurine, velike kao svemirski brodovi; gigantske 
dinosaure, zuba velikih i oštrih, nalik zupcima kakvih ogro- 
mnih pila; ljigave krokodile dugačkih, nepreglednih repova; 
piskutave, poput grozdova poprikačane jedne za druge šiš- 
miše; krilate zmajeve, što na sve strane bljuju oganj; po tlu 
se valjale zmijurine veće od svakog udava, dok su na sve 
strane prolijetale bijele icrne mrtvačke lobanje s ukrštenim 
potkoljeničnim i natkoljeničnim kostima; ajezivi krici, zapo- 
maganja i neartikulisani pakleni glasovi razigravali im takve 
žmarce po kičmi kao da ih je neko privezao za električnu 
stolicu, da od straha nisu mogli ljudski ni da umru. Zemlja- 
ni su dograbili svoje oružje, okretali se izbezumljeno oko 
sebe i samo urlikali prestrašeno, užasnuti onim što su vidje- 
li. Tad se vrata uz zaglušujuću škripu otvoriše i gruhnuše, a 
avetinjska neman nahrupi unutar da ljudi jednom umriješe 
od straha pa oživješe, jer sablasna gamad odmah napade, 
stade ih čupati, trgati, čerečiti i trpati u svoje razjapljene, 

nezasite čeljusti. Neki na mjestu umriješe groznom smrću, 
nekima srce prepuče od straha, preostali počeše da se bra- 
ne, pucajući na sve živo, iskačući iz letjelica i probijajući se 
u nepoznatom pravcu. Pritom su gazili po, kao balvani debe- 
lim, ljigavim zmijama, klizavim krokodilina, šišmišima, 
žabama kornjačama, žabama krastačama, padali, valjali se 
po ljigavoj gnojnoj sluzi, ustajali, gazili nekakvu krv do kolje- 
na, gurali se s bijelim duhovima, raščupanim vješticama i 
zubatim krvožednim vampirima, nestajali u stoglavim ala- 
vim, razjapljenim raljama nemani, pucali sumahnuto i pro- 
bijali se ka osvijetljenom ulazu u nekakvu pećinu. Na ulazu 
je stajao natpis, krvlju ispisanim krupnim slovima: ,,Ko uđe 
u ovu pećinu — neka ostavi svaku nadu!" Ljudi nisu imali 
izbora, uprkos upozorenju, preživjeli su ulazili i sabijali se 
u jarko osvijetljen hodnik što je vodio u unutrašnjost pećine. 
Usto su ih slijedili čopori razjarenih krvožednih čudovišta, 
najrazličitijeg oblika. Na začelju su se nalazili Huan Pindo i 
Tom Step. Iz bacača plamena bljuvali su vatru na čudovišta 
i uzmicali. 

— Ova planeta je sto puta gora od devetog kruga Dante- 
ovog pakla! - kriknu Edvards pa s Čam Vanom stade da puca 
iz laserskog oružja po nemanima ispred sebe i da se probi- 
ja ka središtu pećine. 

Ali, stigoše do kraja širokog hodnika, koji se stade gra- 
nati u bezbroj hodničića. Na njegovom kraju je pisalo: ,,Iz 
ovog labirinta samo što jedan put vodi u spas, dok svi drugi 
vode u sigurnu smrt!" Ljudi se u strahu nisu razdvajali nego 
zbijeni jedan uz drugog, slični slijepim miševima, zaputiše 
se nasumice izabranim tunelčićem. Tad izbiše u široku ćeli- 
ju bez izlaza. Na njenoj sredini visio je o verigama veliki 
kazan ključalog ulja. Dva čudovišta, što su tu stražarila, 
dograbiše prvog čovjeka i zavitlaše ga usred kazana. Ču se 
samo kako ulje cvrknu, ali čovjek i ne zijevnu. Edvardsova 
se užasnuta družina okrenu i nadade bježati. 

Zatim odabraše drugi hodničić. Kad su pomislili da se 
tu, možda, nalazi spas, ponovo završiše u prostranoj ćeliji u 

kojoj se sada žario pakleni oganj. I prije negoli su se snašli, 
dva čudovišta uhvatiše još jednog čovjeka, nataknuše živog 
na ražanj i stadoše okretati iznad ognja. Čovjeku prsnuše 
zjenice, a on poče da urla od bola, da se dere kao jarac. 

Oni ti odmah bježi nazad pa udariše trećim prolazom. 
Salem se u početku nalazio u sredini ovog ljudskog stampe- 
da, ali kako su ljudi ispred njega ginuli, to se on bližio čelu, 
i postajalo je sve izvjesnije kako će i on ubrzo doći na red 
da umre jednom od groznih smrti u nekoj od ćelija smrti, ne 
pronađu li uskoro izlaz. Tad se pred njima ukaza ćelija puna 
gladnih krokodila. Gmizali su jedan preko drugog, propinja- 
li se, otimali, borili, izdizali svoje proždrljive čeljusti, pune 
strašnih oštrih zuba. Stražari ščepaše jednog nesretnika i 
hitnuše pravo među krokodile. Oćuti se samo kako krckaju 
i prašće njegove koščice, završavajući u krvoločnim raljama. 

Potom je slijedila prostorija s dugačkim kao igle šiljatim 
ekserima, poredanim u guste redove. Na njima je prikucan, 
razapet, sličan mučeniku, završio Italijan Riva. Sljedeća soba 
bila je utočište ljutih, otrovnih škorpija. Njima se činio uku- 
snim Nijemac Šlege pa se odmah zasladiše njime. Ostala su 
samo još dva čovjeka ispred i na red je dolazio Salem. 
Kakvom li će on užasnom smrću biti umoren? 

Panično bježeći, izbiše najzad pred najveću prostoriju. 
Na njenom ulazu pisalo je ognjenim slovima: , Kralj Paklene 
planete!" A ispod, malo sitnijim, krvlju pisanim slovima: 
,Kralj sebičnosti, mraka, društvene nejednakosti i nepravde, 
i svakog drugog zla!" Kad pogledaše unutra, učas se slediše 
od straha. Ogromna stoglava neman, neodređenog oblika, 
ispunjavala je čitavu ćeliju. Tijelo joj je bilo od pihtijaste 
sluzave mase i završavalo je bezbrojnim dugačkim pipcima. 
Čudovište, ili bolje reći nakaza, pred njima nalikovalo je 
ogromnoj sipi, ali je imalo glave tako ružne, odvratno gad- 
ljive i jezive da ljudi istog trena svrnuše s njega užasnute 
poglede i okrenuše se u namjeri da pobjegnu. Ono brzinom 
svjetlosti opruži svoje pipke, omota ih kao kandžije oko dva 
najbliža čovjeka pa ih munjevito prinese mnogobrojnim 

odvratnim rupama, što su zjapile sličeći usnim dupljama. U 
njima jadnici odmah potonuše, nestadoše, kao da nikad nisu 
ni postojali. Ono malo ljudi, što je preostalo u životu, bježa- 
lo je glavom bez obzira, zbijeni jedni uz druge poput divljih 
goveda. Ispred njih je Salem, a pred njim se stvori labirint s 
bezbroj hodničića. Sad je on na redu da umre. Kojim li će 
putem krenuti? Kakvu li će smrt odabrati? 

A tad, očajan, izgubljen u beznađu, on u jednom hodniku 
opazi nešto što raspali njegovu znatiželju i probudi u njemu 
tračak nade. Tunelčićem su na kratkim rastojanjima bili 
prosuti sitni kamenčići, bijeli piljci, i sterali se sve dokle je 
pogled sezao. Glavno je da su tu, da ih jasno vidi, pa bilo da 
ih je neko tu namjerno polagao bilo da su mu slučajno ispa- 
dali.,,Nema sumnje, ovaj hodnik, ili vodi u najstrašniju smrt 
ili u spas", pomisli Salem i bez trunke dvoumljenja potrča 
njime u susret sudbini. Bio je dugačak i zavojit te im se čini- 
lo kako, može biti, i nema nigdje kraja. Usput su im se pri- 
ječili paklenski stražari, nastojeći ih zadržati, ali su ih oni 
razgonili i sklanjali s puta svojim oružjima. Već ih je hvatao 
pesimizam očajnika, pomišljali su i da odustanu, da se vra- 
te i da krenu drugim putem, kad se u daljini nazrije svjetlost, 
bijela, danjska svjetlost. Poletjeli su prema njoj kao da su 
okrilatili, nimalo ne osjećajući umor. Na samom kraju tune- 
la stajala su zlatna slova: ,, Vi, koji ste imali rijetku sreću, 
pronašli ste SPAS!" Ispod njih je pisalo malo sitnijim slovima: 
"Nesebičnost, društvena jednakost i pravda, činjenje dobra!" 

. Izbiše na svjetlost dana. Iznad njih se modrilo nebo, s 
kojega ih je gledalo i prijateljski se smiješilo toplo sunce. 
Pred njima, jedva primijetna, nalazila su se dva njihova 
maskirana broda, spremna da ih prime i da polete. A Salem 
se budio, okupan vrelim znojem, dok su ,Država Zemlja" i 
vArmija spasa', ploveći mehko i nečujno, izranjale iz mračne 
zone; 1 sve Je opet postajalo svjetlost, samo svjetlost. 

— Ti si, haman, imao košmarne snove, kao da si sanjao 
svoj boravak u Paklu - reče Huan Pindo, obradovan što mu 
se drug probudio. 

U taj čas ljudi pored radara izvijestiše posade obaju 
brodova da su registrovali osam kosmičkih letjelica, koje im 
dolaze ususret. Ljudstvo se odmah stavi u borbenu gotovost, 
a slika nepoznatih letećih objekata uskoro se pojavi na 
ekranima. Bili su ogromnih dimenzija i izgledali su zastra- 
šujuće, načičkani nevjerovatnim tehničkim spravama i 
raznim oruđima. Zemljini stručnjaci brzo procijeniše da bi 
im rakete i topovske cijevi, što su se jasno vidjele na letjeli- 
cama, mogle biti promjera i do deset metara. 

— Njima vjerovatno teroriziraju planete u kosmosu, jer 
ih mogu gađati i uništavati kao od šale - reče Edvards. — To 
su još opakiji svemirski razbojnici od onih s kojima smo 
imali okršaj. Sreća naša te su nas presreli oni cigaret-bro- 
dovi, a da su nas presreli ovi, sigurno bismo bili zauvijek 
potopljeni. 

— Baš tad u njihove slušalice doprije takva glasina kao 
da im pored samih ušiju iz sve snage riče krdo razljućenih 
lavova. U isto vrijeme na ekranima nestade slike brodova, a 
pojavi se kabina s čudovištem. Bile su to mogućnosti njiho- 
ve savršene tehnike. Nepoznata bića slala su Zemljanima 
sliku po vlastitoj želji. Njihov vođa bio je visine oko tri metra, 
sličio je majmunu gorili; prijetio je podignutom šapom i na 
nerazumljivom jeziku sigurno pozivao neznane svemirske 
putnike na predaju. 

— To im je najvjerovatnije vođa — javi se ponovo Edvards. 
— Pa iako su tehnički kudikamo napredniji od nas, s njima se 
ipak ne možemo sporazumijevati jer, očito, nemaju ,,Prevodi- 
lac%. Ali ne treba biti mnogo pametan da bi se zaključilo kako 
nam prijete i pozivaju nas na predaju. Sreća je u nesreći što nas 
ne mogu vidjeti, što su još veoma daleko i što vjerovatno nisu 
od nas brži. Odmah ćemo skrenuti ulijevo, dodati maksimalnu 
brzinu i zaobići ih u velikom luku. Tako ćemo izgubiti nekoliko 
sati, ali ćemo izbjeći susret s opasnim svemirskim piratima. u 

- Nemamo ,,Prevodilac" jer nam i ne treba — doprije do njih 
sasvim ljudski glas. Govorio je engleskim jezikom, zbog čega se 
ljudi skameniše, a glas je nastavljao: — Predajte se, Zemljani, jer 

mi o vašoj planeti znamo sve. Ako se predate, možda ćemo vas 
pustiti da odete, a možda ćemo vas ostaviti da živite s nama na 
našoj planeti. Ne predate li se, svi ćete umrijeti, jer nam ne 
možete umaći. 

Zemljani su znali da na Zemlji ne postoje ni takva bića ni 
takvi brodovi. Ko su onda ta bića? Kako mogu znati engleski 
jezik i sve o planeti Zemlji? Njihovom čudu, ali i zabrinutosti, 
nije bilo kraja. Pred njima je velika misterija koju bi oni rado 
željeli razriješiti. No, ni na kraj pameti im nije bilo da je istra- 
žuju, zato što su se nalazili u životnoj opasnosti. Edvardsovo lice 
iskazivalo je veliku zabrinutost, prvi put otkad su krenuli sa 
Zemlje. On malo razmisli, othuknu, uze papir i olovku pa stade 
pisati. Zatim cedulju predade Čam Vanu, ovaj Pindu i tako 
redom, do zadnjeg člana posada obaju brodova. Na cedulji je 
pisalo: ,Oni nas čuju, ali nas ne vide. To je još uvijek naša veli- 
ka prednost. Uradit ćemo odmah sve što smo se maločas dogo- 
vorili, jedino što ćemo skrenuti udesno, a ne ulijevo. Javite 
ukratko ,,Armiji spasa" da nas slijedi." U potpisu je stajalo: 
sEdvards". Edvardsova momčad bila je uigrana i djelovala je 
sinhronizovano, kao najbolji švicarski sat. Brodovi u taj čas 
skrenuše s predviđene putanje, napraviše golemi luk i nakon 
dva sata prvo se s ekrana izgubi piratski vođa, a potom i zvučni 
i svjetlosni signali s radara, koji su upozoravali na razbojničke 
brodove. Varka je uspjela. Pirati su krenuli u presretanje lijevo, 
a kad su shvatili da su nadmudreni, Zemljani su bili toliko 
odmakli da je bilo nemoguće dostići ih. 

Ljudi najzad s olakšanjem odahnuše, ali im je misli dugo 
zaokupljala nerazjašnjena misterija. 

11. 


Ulazili su u nepoznat sunčev sistem, pomoću nepogrešivih 
radarskih i satelitskih sustava locirali planetu Paklem i velikom 
brzinom uputili se k njoj. Edvards je u nekoliko navrata poku- 
šavao preko ,,Prevodioca" da uspostavi vezu s naučnikom koji 
je vapio za pomoć i koji ga je pozivao da dođe na Paklem. Ali 
su, vjerovatno, snažni radari, smješteni negdje na satelitima, što 
su kružili u orbiti, ometali proboj signala i njihov prijem na 
naučnikovom aparatu. U eteru se čulo bezbroj raznih zvučnih 
signala i glasova pa je bilo nemoguće uspostaviti bilo satelitsku 
bilo radiovezu. Tek u kasnim noćnim satima, pošto su na ,,Pre- 
vodilac" priključili Pindov izum za čišćenje nepoželjnih zvuko- 
va, čuo se slabašan, jedva razgovijetan, glas nepoznatog bića s 
nepoznate planete. Oveselio se kad je saznao da su Zemljani 
blizu Paklema te im je detaljno objasnio gdje se nalazi zgrada u 
kojoj stanuje i gdje trebaju da se spuste. Zatim se veza prekinu- 
la i više je nije bilo moguće uspostaviti. 

Proticao je dvadeset peti dan kako su krenuli sa Zemlje. 
Nalazili su se u Paklemovoj orbiti, odlučivši da se zbog sigur- 
nosti ne spuštaju danju već da sačekaju noć. Za to vrijeme sli- 
kali su satelitskim kamerama površinu planete pa se njen reljef 
nedugo zatim počeo sterati ispred njihovih očiju na velikim 
ekranima smještenim u mini laboratorijima letjelice. Tom pri- 
likom su zapazili da je Paklem nevjerovatno brdovita planeta, 
bez ijedne veće nizije, i po tome je sušta suprotnost Rajzemu. 
Nema kontinenata ili većih ostrva već je sva izjedna. Na njoj je 
vidljivo mnoštvo manjih, jedva uočljivih, i nekoliko većih jeze- 
ra i rijeka. Činilo im se da je rat niskog intenziteta na Paklemu 
već počeo, i to najvjerovatnije konvencionalnim naoružanjem 

— jer su se na određenim mjestima učestalo pojavljivale pečur- 
ke dima i prašine od eksplozija eksplozivnih sredstava velike 
razorne moći. Kamerom su potražili zgradu i mjesto na kome 
se nalazi, prema opisu naučnika s Paklema. Onda su je zausta- 
vili na ekranu i uvećali koliko je to bilo moguće. Nalazila se na 
maloj poljani, opasanoj sa svih strana šumom, i do nje je vodio 
širok asfaltni put. Pored nje se pružao neveliki vrt s prostranim 
bazenom. Oko nje nije bilo nikakvog vidljivog kretanja, a toliko 
je podsjećala na građevine iz Kine, da imate dojam kao da je 
neka sila uzela jednu od njih i rukom je prenijela evo ovdje, u 
ovaj ljetnikovac. 

Spustili su se tiho i oprezno, na unaprijed predviđeno mje- 
sto, jedva vidljivi i nečujni poput sablasti, spremni na sva mogu- 
ća iznenađenja. Uzeli su lično naoružanje, izašli iz letjelica i 
počeli da se šuljaju, kao komandosi u akciji, pribojavajući se od 
namještene klopke, zaobišli veliki bazen i bez problema dospje- 
li do trospratne zgrade. Ništa se nije čulo, ni zvuk, ni glas, pa ni 
pucnjava niti kakve detonacije u daljini. Vladao je muk i tama 
kao u grobu. Edvards je virnuo kroz prozor i pri svjetlosti svi- 
jeće opazio pogurenog starčića, duge jareće brade, ogrnutog 
kućnim ogrtačem, kako sjedi u naslonjaču nad debelom knjigom 
na stolu. Nasuprot njemu na kanabeu sjedjele su dvije djevojke, 
pognutih, rukama podnimljenih glava, prazno buljeći u pod. 

Edvards malo osluhnu, popričeka, pa zgrčenim prstima šake 
triput zalupa na vrata. Nedugo zatim ona se otvoriše. Na njima 
se pojavi starac. Iza njegovih leđa u došljake su znatiželjno 

piljile obje djevojke, jedna je u rukama imala čirak sa svijećom. 
Oni se ne uplašiše maskirnih uniformi na došljacima, jer je 
Edvards o tome upoznao domaćina još dokje s njim razgovarao 
sa Zemlje. Zato se starac samo tužno osmjehnu i nešto reče 
djevojkama, našto se, po izgledu, mlađa izgubi pa potom pono- 
vo pomoli, noseći, vjerovatno, njihovu verziju ,Prevodioca". 
Domaćin ga uze iz djevojčinih ruku, reče da zna ko su gosti i 
zaželje im dobrodošlicu. Odmah se stade grliti i ljubiti prvo s 
Edvardsom pa s Čam Vanom, pa s Huanom Pindom, s ostalima 
se samo pozdravi i pokaza rukom prema vratima, pozivajući 

goste u kuću. Kako svi ljudi nisu mogli stati u prostorije na 
prvom spratu, starac predloži Edvardsu da ih odmah razmjeste 
po sobama i na druga dva sprata. Predsjednik se složi, ali pošto 
je prethodno desetak ljudi poslao na stražu oko kuće i oko 
brodova. 

-— Nema potrebe — reče starac. — Do prije tri dana držali su 
me u nekoj vrsti kućnog pritvora. Ali otkako su započeli žešći 
oružani sukobi, svi vojno sposobni muškarci mobilizirani su u 
svoje kasarne. Uokolo nadaleko nema ni žive muške duše. 

Onda stade da se kori i snebiva: 

- Viste, pretpostavljam, gladni, ali ja nemam gotove hrane 
za toliko ljudi. 

— Mi kao hranu koristimo pilule, tako da se oko toga uopće 
ne trebate brinuti — umiri ga Predsjednik. 

Stari naučnik pozva u svoju radnu sobu Edvardsa, Čam Vana 
i Huana Pinda, koji povede i Salema, držeći ga ispod ruke. 
Paklemovac odmah zapodjenu s njima živ razgovor. Starija 
djevojka donese piće, nasu svima u kristalne čaše pa sjede pored 
sestre. Piće je okusom podsjećalo na neke likere što se konzu- 
miraju na Zemlji, ali kao kad stavite u njih suhu orahovu jezgru. 

Sudeći prema starcu i dvjema djevojkama ljudi na Paklemu 
su neka vrsta mješavine četiri rase, koje žive na dalekoj planeti 
Zemlji: bijele, žute, crne i crvene. Kao da su nastali njihovim 
ukrštanjem: oči i brada su im kao kod Kineza; kosa i usne kao 
kod crnaca; ten lica, uši, nos i jagodične kosti ličili su po svemu 
na takve dijelove tijela kod bijelaca; dok im je ostali dio kože bio 
crvene, bakarne, boje, poput kože Indijanaca. Reklo bi se da su 
od svake Zemljine rase uzeli ono najbolje, pa su bili izvanredne 
ljepote: vitkog, skladnog, gipkog i vrlo pokretljivog tijela. Kao 
da im je tijelo sazdano samo od mišića i kao da hodaju isklju- 
čivo na prstima, ,I uopće uzev, mnogo čega je sličnog na Pakle- 
mu i na Zemlji, počev od ljudi i građevina pa do raznih pred- 
meta. Da li je moguća tolika slučajna podudarnost ili je riječ o 
nečemu drugome, ljudima teško shvatljivom?" — pitao se Salem. 
Njegova razmišljanja prekide Paklemovac: 

— Ovo su moje dvije kćeri. Imam i sina. Starija kći Kea je 
udata pa su njen muž i moj sin mobilizirani i, najvjerovatnije, 
odvedeni negdje na ratište. Mlađa kćerka Lea pohađa srednju 
školu, ima šesnaest godina i, jasno, neudata je. Nije mi Žao sebe, 
star sam, ali, dođe li do nuklerane katastrofe, žao mi je njih, 
djece, žao mi je mladosti. 

Starac neko vrijeme naprosto zanijemje od prevelikog uzbu- 
đenja i tuge. Suze su mu kapale iz očiju kao kapi kiše, slivale se 
u potočićima niz dugu sijedu bradu, natapajući obilato požu- 
tjele stranice debele knjige, rastvorene pred njim. Niz lice stari- 
je djevojke također se otkidoše dvije suze, a onda gruhnu u plač 
i mlađa. Čitava porodica sada je jecala i naricala, kao da opla- 
kuje najmilijeg člana familije, strahujući od svakog novog dana 
i tugujući zbog crne, nesretne sudbine, svoje, ali i čitave plane- 
te Paklem. Otac ove porodice prvi se pribra, smiri i nastavi: 

- Mi koristimo nuklearnu energiju za osvjetljenje. Nikad 
nam je dosad nisu isključivali. Sad su to učinili iz sigurnosnih 
razloga. Zato što se rat atomskim bombama manje razorne moći 
već vodi u pojedinim dijelovima naše planete. Sve to ukazuje 
na zaključak da je nuklearni rat kataklizmičkih razmjera sasvim 
izvjestan. Na našoj planeti toliko je skladišta tog paklenog, 
đavolskog oružja da bi je moglo i hiljadu puta raznijeti u param- 
parčad, samo kad bi se ta spremišta upalila i aktivirala. 

Domaćin napravi malu pauzu, duboko uzdahnu pa produ- 
ži kazivanje: 

- Više od dvjesta godina Paklem je podijeljen na dva suprot- 
stavljena politička sistema. Onaj s apsolutnom privatnom i onaj 
s apsolutnom društvenom svojinom. Pola planete pripada jed- 
nom, a pola drugom političkom i vojnom bloku. Jednako su 
razvijeni u svim oblastima, a od samog svog nastanka prekinu- 
li su svaku vrstu suradnje, i jedino gradili zid nepovjerenja i 
mržnje, neprekidno se naoružavali i pripremali za taj konačni 
obračun. On je, čini mi se, već nastupio — dok ti glupi i zli poli- 
tičari ne vide da u njemu nema pobjednika, da će i pobjednik 
biti poražen, i da ćemo svi biti poraženi i vječni gubitnici. Rođen 
sam u državi s uređenjem koje se zasniva na društvenoj svojini. 

Tu se školovao i dugo radio kao mladi naučnik u najprestižnijem 
naučnom institutu u zemlji, doprinio mnogim inovacijama i 
pronalascima od nemjerljivog značaja. Onda su me kao špijuna 
poslali u neprijateljsku državu. Tamo sam, tobože, zatražio 
politički azil; on mi je odobren pa sam dugi niz godina radio u 
jednoj njihovoj naučnoj ustanovi, usto prikupljao obavještajne 
podatke, koji su slovili kao najstrožija državna tajna, i slao ih u 
svoju domovinu. U to vrijeme špijunski rat se neprestano inten- 
zivirao, usložnjavao i usavršavao do neslućenih razmjera. Jednog 
dana sam shvatio da to što radim ne vrijedi ničemu i da ćemo, 
malo prije ili kasnije, svi otići dođavola. Tad sam došao na 
zanimljivu ideju i počeo da radim na projektu koji sam smatrao 
svojim životnim djelom. Želio sam da izumim lijek protiv zlih 
misli, zapravo lijek protiv svakog zla, kako bi se ljudi liječili od 
toga kao od opake bolesti. Jer sebični i zli ljudi i jesu bolesnici, 
i to teški bolesnici, što se kod nas često previđalo, tolerisalo i 
opraštalo. I dok su mnogi radili na tome da unište ovu jadnu 
planetu, ja sam želio da je spasim. Koliko godina sam proveo 
radeći na realizaciji te ideje, koliko hiljada pokusa sam izvršio, 
koliko besanih noći proveo nad tim projektom, to Bog sami zna, 
i sve to skrivajući od drugih ljudi. Prije godinu dana shvatio sam 
da sam najzad na dobrom tragu. Pošto sam pronašao taj prepa- 
rat, sastavljen od soka pet biljaka i od masti pet životinja, što 
žive na našoj planeti, onda sam ga samo obogaćivao drugim 
korisnim sastojcima i dobro isprobao u praksi, na zatvorenici- 
ma, poznatim zlikovcima. Njegov učinak je stopostotan, dejstvo 
lijeka traje tri mjeseca, a nakon tog perioda zlikovcu, bolje reći 
bolesniku, treba ponovo dati određenu dozu. Taj lijek im se 
stavlja u hranu, vodu ili u kakvo bilo piće i oni po pravilu ne 
znaju za njega, jer inače nikada ne bi pristali da ga uzmu. Moj 
najveći problem je bio što nisam pouzdano znao koji ljudi su 
spremni počiniti zlo. Eh, kako bi mi tad bio dobro došao vaš 
"Čitač", za koji ste mi javili s vaše planete da ga imate. No, kako 
se nisam sjetio da takvo što pokušam izumili, to sam bio odlu- 
čio da čitavim garniturama vodećih državnika obiju zemalja 
stavim lijek u hranu ili piće. A to je bio najteži dio plana. Za 

njegovo ostvarenje bilo mi je potrebno mnogo povjerljivih 
suradnika, koje je bilo teško pronaći, jer je takvo što skopčano 
s velikim rizikom. Bio sam odlučio vrbovati povjerljiv krug 
ljudi s obje strane, objasniti im značaj tog epohalnog, za Paklem 
spasonosnog, otkrića, svjestan da bi to potrajalo mjesecima a 
možda i godinama. Prije šest mjeseci šefovi me pozovu u moju 
zemlju i tako sam privremeno bio spriječen u tim nastojanjima. 
Istina, i dalje sam nastavio s radom, samo u promijenjenim 
okolnostima. Kako sam bio postavljen za šefa jedne naučne 
ustanove, krišom sam nastavio proizvodnju preparata, nazvav- 
ši ga ,Barbentin", jer sam sa sobom uspio prenijeti preko grani- 
ce formulu tog lijeka, zapravo čitav postupak njegovog sprav- 
ljanja snimljenog na disketi, jednu pilulu tog čudesnog 
medikamenta te , Prevodilac" i još neke projekte. Od podređe- 
nih sam tajio čemu služi ,Barbentin' ali smo ga u podrumu 
ustanove proizveli i uskladištili svakako više od deset tona. Tad 
me je neko prokazao, a oni su me podvrgli detaljnim i strogim 
ispitivanjima. Dobro sam se branio, no vlasti su posumnjale 
kako je preparat od velike, možda i vojne, važnosti, kakvo tajno 
nadmoćno oružje, te su ga svega prevezli i uskladištili u jednu 
vojnu bazu. Zatim su otpočeli veći ratni sukobi, zbog čega su 
privremeno obustavili istražni postupak protiv mene i zajedno 
s mojom porodicom stavili me u ovaj ljetnikovac, u neku vrstu 
kućnog pritvora. Sreća te se u podrumu ove zgrade nalazi mali 
laboratorij gdje uglavnom provodim sve vrijeme, baveći se 
pomalo naučnim radom. Sa sobom sam uspio prokrijumčariti 
i ovo. Tad pruži Pindu disketu i u maloj boci preostalu pilulu 
protiv sebičnosti i zla pa, kao da se pravda, objasni: 

— Nema, nažalost, električne energije te disketu ne možemo 
pregledati. 

Dok je primao poklone, Pindu od uzbuđenja ruke vidno 
zadrhtaše da mu bočica s pronalaskom umalo ne ispade, Zauz- 
vrat uručio je domaćinu jedan ,Čitač" i još neke prikladne 
projekte i zahvalio mu u ime Države Zemlje. Čim on završi, 
progovori domaćin s dubokom sjetom i gorčinom u glasu: 

- Zahvaljujem vam na poklonima, iako je sva prilika da mi 
neće biti potrebni. A ovo vam je detaljna mapa terena, koju sam 
uradio specijalno za vas, gdje se nalazi mala vojna baza u kojoj 
je spremište s preparatom. Skladište je ispod tla i dobro je utvr- 
deno. Na vrata ne možete ući, jer su dobro čuvana, ali dvjesta 
metara od skladišta nalazi se zaključan rešetkasti ulaz u široku 
ventilacionu cijev. Ulaz je smješten u ovoj šumi, evo, na ovom 
mjestu. Ući ćete kroz njega, a zatim kroz cijev dospjeti do samog 
spremišta. Preparat je hermetički zatvoren u velikim bačvama, 
a vi morate djelovati brzo i efikasno i ukoliko želite biti uspješ- 
ni, većinu posla trebali biste obaviti prije nego što budete otkri- 
veni. Mnogo će zavisiti i od toga koliko je vojnika poslato na 
ratište, a koliko ih je ostalo u vojnoj bazi. Samo, glavni problem 
tu nisu vojnici nego drveće. 

— Kakvo drveće?! — uskliknu začuđeno Čam Van. 

— Kod nas postoje bića: pola biljke, pola životinje; zovu ih 
katineje, što znači — bacači plamena. Donji dio im je od duboko 
ukorijenjenih žila i stabala, a gornji dio od glave, vrata i poprsja 
veoma inteligentne, ljute i opasne životinje. Takva stvorenja se 
sade baš oko skladišta i sličnih vojnih objekata, da se bolji čuva- 
ri ne mogu ni zamisliti. Veoma su privržena čovjeku, a zbog, 
začuđujuće inteligencije veoma su pogodna za dresiranje, dok 
su opasna zato što mogu na veliku udaljenost ištrcati plamen i 
jako otrovnu hemikaliju. Plamen i hemikalija pale, truju i ubi- 
jaju sve živo daleko oko njih. No, vaš prijatelj je i o tome vodio 
računa — da ne pomislite kako su svi ljudi na Paklemu bili glu- 
pi i zli. Spravio sam materiju dovoljno otpornu i na vatru i na 
otrove. Potrebno je samo da njome pažljivo premažete svoja 
odijela, jer to je vatra slična onoj koju stvaraju napalm-bombe, 
teško se gasi i obično za posljedicu ima smrt, 

Dva dana su Edvardsovi naučnici-komandosi leškarili i 
odmarali se u osamljenom ljetnikovcu, usto se pripremajući za 
Prepad na vojno skladište. Željeli su ostati na Paklemu i svih 
deset dana kako bi ga bolje razgledali i upoznali, samo što to 
više ratne okolnosti u kojima se ova planeta nalazila nisu dozvo- 
ljavale. Domaćin je neprestano osluškivao vijesli što ih je 

emitirala nacionalna radiotelevizija, dok su gosti morali biti 
pripravni krenuti u akciju onog časa kada to bude situacija 
nalagala. Dobro su namazali svoja astronautska odijela mašću 
otpornom na vatru i otrov, pregledali i uredovali svo naoružanje, 
dobro proučili mapu i u detalje razradili plan akcije. Potom su 
razgledali okolinu, pijuckali domaći ,,liker" i čekali. Za to vri- 
jeme Pindo i drugi istaknuti naučnici sa Zemlje provodili su 
vrijeme družeći se s domaćim naučnikom u njegovom mini 
laboratoriju i razmjenjujući s njim mnoge ideje i projekte. 
Salem je ipak najviše vremena provodio s prelijepom Leom. 
Brzo su se sprijateljili pa se ona stalno vrzmala oko njega, nose- 
ći ,Prevodilac" u ruci i neprekidno se zanimajući za planetu 
Zemlju, a zatim i za pojedinosti o njemu lično. Čeznutljivo ga 
je gledala svojim kosim okicama i toliko u njega stekla povjere- 
nje da ga je pitala: 
— Jesi li oženjen ? 
— Nisam. 
— Jesu li vaše djevojke ljepše od Paklemovki? 
— Ne znam. Ali sudeći prema tebi i tvojoj sestri, nisu. 
- Bi li se ti oženio sa mnom i ostao živjeti na Paklemu? — 
upita djetinje povjerljivo, ni ne trepnuvši. 
- Ne bih. 
- Zbog čega? Sigurno nisam dovoljno lijepa za tvoj ukus? 
— Nije zato. Već što sam na važnom zadatku 
učiniti. 
- A pošto obaviš zadatak, da se vratiš i da živiš o 
mnom, vječno? 
- Ne mogu. 
- Zašto? 
- Imam djevojku. 
Leinim licem pređe sjenka tuge. 
- Jeli lijepa ta djevojka? 
— Jest. 
— Jeli ljepša od mene? 
-— Lijepe ste obje, svaka na svoj način, Ali, ja nju volim, i 
mnogo mi znači. 


,i ne mogu to 


vdje sa 

Djevojče pokunji glavu, zašutje malo, uzdahnu dva-triput 
uzastopce pa nastavi da pita: 

- Dali bi mogao da voliš i mene kao nju? 

— Bih, kad ne bih imao nju. 

Lea frknu ljutito, zakrenu se ustranu, da Salem ne vidje suzu 
u njenom oku, pa pobježe negdje, ali samo nakratko. 

Kea je dvorila ostale goste, nudila ih pićem i nalivala prazne 
čaše. Lea je služila jedino Salema, ni na trenutak se ne odvaja- 
jući od njega. Samo je gledala u dubinu njegovih modrih očiju, 
kao daje kakvo božanstvo, njoj namijenjeno. A on ju je saučesno 
posmatrao i iskreno žalio. ,,To lijepo, mlado, bezazleno stvorenje 
nije još ni svjesno kakvo golemo zlo može zadesiti njega i nje- 
govu planetu. Zaista je teško znati i gledati, a ne moći ništa 
učiniti za spas tih jadnih ljudskih bića. Ko zna, ne učinimo li 
brzo nešto, možda ista sudbina uskoro čeka i nas na Zemlji", 
mislio je, i nikad se nije činio sebi tako očajno malehnim, bezna- 
čajnim, jadnim i nemoćnim. 

Trećeg dana njihovog boravka na Paklemu, rano ujutro, 
radio je javio nevjerovatnu vijest — od koje se ledi krv u žilama: 
, Pažnja! Pažnja! Iz pouzdanih izvora saznajemo da se najcrnji 
neprijatelj, crni satana, sprema danas, tačno u podne, napasti 
našu zemlju nuklearnim projektilima najrazornije snage. Mi 
smo neprijatelju spremni stostruko uzvratiti na svaki takav 
pokušaj. Moli se stanovništvo da ne paniči — nego da se skloni 
u atomska skloništa, navuče na se zaštitnu radiobiološkohemij- 
sku opremu i čeka dalja uputstva. Pažnja! Pažnja!..." Od tog časa 
na radiju se neprestano vrtjela samo ta vijest. Edvards dade znak 
momcima da se odmah spreme za pokret. Potom se obrati 
starcu i njegovim kćerima: 

— Podite s nama našim brodovima na Zemlju. Mi ćemo vas 
prihvatiti kao svoje, i ništa vam tamo neće faliti, | 

Starac nije plakao. Kao da nije imao više suza Za to i kao da 
se pomirio sa sudbinom. Samo se zahvali Edvardsu i tužno 
dodade: 

- Kakva bi to bila šteta propustiti tu čast da prisustvuješ 
nestanku jedne planete, tvoje rođene planete, kad već nisi imao 

čast da prisustvuješ njenom stvaranju. Ali, moje kćeri bi možda 
mogle. One su mlade i trebale bi živjeti. Usto bi bilo šteta da 
neko biće s ove planete ne preživi. Neka se bar ne zaboravi da 
je nekad postojala jedna planeta, koja se zvala Paklem, a koje 
zbog ljudske gluposti i sebičnosti više nema. 

Djevojke uglas zavrištaše, zapištaše kao dvije guje prinesene 
ljutom ognju, i obisnuše se ocu oko vrata. Nijedna nije htjela za 
takvo što ni da čuje. 

— Radije ću umrijeti hiljadu puta nego što ću izdati i napu- 
stiti svoju zemlju, svoju planetu, svog starog, bespomoćnog oca, 
svog jedinog brata i svog voljenog muža — bila je smrtno odluč- 
na Kea. 

— Dobro — reče odlučno stari naučnik — Kea bi mogla da 
ostane sa mnom, ali Lea bi morala poći s vama. 

Tad Lea ciknu, stade da vrišti, da plače iz sve snage, da kle- 
či, grleći i ljubeći očeva stara koljena, moleći ga da je ne tjera 
od sebe. Zatim poče čupati pramenove svoje duge crne kose, 
bacati ih okolo i valjati se po tlu. 

— Ne tjeraj me, oče, od sebe, preklinjem te, molim te i 
kumim, zaklinjem te mrtvom majkom! — vapila je da bi se od 
tuge i kamen raspuknuo, gledajući to, a kamoli ne bi čovjek 
suosjećao. 

Domaćin namignu Edvardsu, pozva ga ustranu pa mu nešto 
tiho reče. Edvards istog trena dade mig svojim ljudima, a oni 
donesoše konopac pa trojica snažnih momaka dograbiše Leu, 
vezaše nesretnoj djevojci ruke i noge te je kao vreću položiše na 
tlo. Otac i sestra je posljednji put izljubiše, a ona se obeznani. 
Onda se gosti izljubiše sa starcem i Keom, oprostiše se s njima 
i pođoše prema brodovima. Salem i Mistis unesoše Leu u letje- 

licu. 

- Ako brzo obavimo posao ili ako se u podne ništa od 
najavljenog ne desi, vratit ćemo se ponovo k vama — obeća 
Edvards pa se žurno uputi za svojim specijalcima. 

Brodovi su dva-triput nadletjeli ljetnikovac, dok su otac i 
kćerka jednako stajali, kao dva živa spomenika, i mahali im 
odozdo crvenim maramama. 

Spustili su letjelice na unaprijed označenom mjestu. Odmah 
su krenuli prema rešetkastom otvoru za ventilaciju, ali su mora- 
li proći kroz šumu neobičnih živih bića, bacača plamena i 
smrtonosnog otrova. S oružjem u rukama jurnuše jedan za 
drugim, trčali su što su brže mogli, pognuti, dok se na njih 
odjednom sruči takva kiša vatre i otrova da su teškom mukom 
opažali pravac kojim se trebaju kretati. Jedan čovjek, koji vje- 
rovatno nije pažljivo premazao svoju odjeću, jauknu, iskoči iz 
kolone pa se stade valjati i premetati po tlu, sličan netom zakla- 
noj kokoši. Bio je zahvaćen vatrom da je tako brzo gorio kako 
za nekoliko sekunda od njega ne ostade ništa, do sami prah i 
pepeo. Njemu nije bilo pomoći te ljudi u golemom strahu samo 
nastaviše trčati. Vatra i hemijska supstanca odbijale su se od njih 
kao od stakla, padale na tlo, zbog čega je izgledalo da gori cije- 
la šuma, i zemlja zajedno s njom. Čim stigoše do poklopca, 
prerezaše bravu, otvoriše vratašca pa se hitro počeše spuštati u 
široku cijev za ventilaciju. Kretali su se brzo jedan za drugim; a 
kad predoše kojih dvjesta metara, nakratko zastadoše, cijev se 
račvala u dva kraka: jedan je vodio u upravne prostorije, a dru- 
gi u skladište. Na to su ih upućivale slike i strelice tu postavlje- 
ne. Edvards šutke dade znak polovini ljudi da pođu za njim, ka 
upravnim prostorijama, a drugoj polovini da krenu za Pindom, 
ka spremištu. Salem se nalazio u Edvardsovoj grupi. Na samom 
ulazu u upravne prostorije dok su uklanjali rešetkasta vrata, 
aktivirali su sistem za uzbunjivanje. Neumoljivo je zatrubio 
podzemnim sobama i hodnicima, da bi probudio i mrtve. U taj 
čas iskočiše dva naoružana stražara. Gakhonen ih na mjestu 
usmrti laserskim automatom. Vrata su bila odmandaljena da 
ljudi na njih nahrupiše poput snažne bujice i razliše se po bez- 
brojnim uskim hodnicima. Razvi se kratka, ali vrlo žestoka 
borba, borba na život i smrt. Tutnjalo je i pržilo kao u šišu. 
Gakhonen je grabio prema ulaznim vratima, probijao se i rušio 
sve pred sobom. Isticao se vještinom i hrabrošću u borbi i bio 
jedan od ključnih ljudi u ovoj bitki. S njegove lijeve strane, s 
lahkim laserskim mitraljezima napredovali su Edvards i Čam 
Van, desno od njega jurišali su Salem i Italijan Riva s nekoliko 

drugova. Iz jednog ureda iskočiše dva stražara i osuše smrto- 
nosnu vatru po sredini prostorije. Salem vidje samo kako rafal 
presječe Gakhonena posred grudi i kako se sruši kao gromom 
pogođen. Neustrašivi junak bio je na mjestu mrtav. S njim 
pogiboše i dva njegova pratioca, dva najbolja druga. Salemu 
kroz glavu prostruja misao: ,,Eto, jadnik, želio je živjeti u raju 
Rajzema, a završio je u paklu Paklema." Ali vremena za senti- 
mentalnosti nije bilo, zato brzo uperi svoju bazuku u Ulofove 
ubice i ispali hitac. Stražari se pretvoriše u žive buktinje kako bi 
na podu za par sekunda od njih ostala samo jedva primijetna 
mrlja. Tad odbaci bazuku, jer mu je nestalo municije, a iz Ulo- 
fovih mrtvih ruku jedva iščupa njegov automat i otpoče iz 
njega da osvetnički riga vatru po Paklemovcima, koji su nepre- 
stano odnekud iskakali u buljucima. Iz spremišta je također 
dopirao eho snažne borbe. Cijela podzemna vojna baza je tut- 
njala, ječala i prolamala se od učestalih silnih detonacija i zaglu- 
šujuće pucnjave iz lahkog naoružanja. Bitka je ulazila u kritičnu, 
odlučujuću fazu, kad su svačije junaštvo i vještina odlučivali. 
Salem opazi s bočne strane tri stražara. Bili su okrenuti leđima. 
On iskoči na čistinu, opruži dug rafal pa ih pokosi sve trojicu 
da popadaše po podu poput zrelog pšeničnog klasja. Iza njego- 
vih leda zapraštaše pucnji. To mu je Predsjednik spasio život, 
ubivši vojnika u zadnji čas, baš kad je namjeravao da Salema 
potpraši s leđa. Bosanac zahvalno pogleda svog vođu, koji osmi- 
jehom i klimanjem glave kaza da je razumio zahvalnost, a baš 
tada smrtno ranjen pade Pikulo Riva. Italijan se grčio u muka- 
ma i otezao na podu kao zgnječeni crv, dok je pustio dušu. Oni 
pod neprekidnom borbom nastaviše da se probijaju i da napre- 
duju, da bi napokon stigli pred kapiju. Njeno zauzimanje plati- 
še životima još tri Zemljanina, ali je borba naglo jenjavala, da 
bi uskoro sasvim utihnula. Čuo se samo još pokoji sporadični 
pucanj iz spremišta. Bitka za podzemnu vojnu bazu bila je zavr- 
šena — jer su Zemljani njome posve ovladali. 
-— Imali smo sreću — reče Predsjednik - jer je očigledno da 
ovdje nije bila cijela posada vojnika, a da jeste, teško da bismo 
ih svladali. 

Odmah radiovezom pozva pilote da brodove prebace pred 
kapiju. Skladište je od kapije bilo dosta udaljeno te je utovar 
napredovao poprilično sporo. I samo što su završili s ukrcajem 
dragocjene materije, kadli počeše gruhati takve detonacije da 
se podzemno skladište poče ljuljati baš kao da je na vodi, ili kao 
da ga strefio snažan zemljotres. Edvards pogleda na sat. Bilo je 
podne, ni sekunda više niti manje. 

— Mrtve, nažalost, nemamo kad kupiti. Njihov grob je 
Paklem zajedno s cijelom vasionom — reče tužno Predsjednik i 
naredi pokret. 

Na sve strane tutnjale su nezamislive eksplozije, kao da se 
sva brda unaokolo s treskom ruše. Pošto se odlijepiše od tla, 
Čam Van prebroja ljudstvo i objavi: 

— Nedostaju četrnaesterica. Sad nas je ukupno trideset četi- 
ri. 

Letjeli su malom brzinom i prilično nisko iznad planete 
Paklem. Na njenoj površini jedna za drugom nicale su nepre- 
brojne užarene pečurke, širile se na sve strane, dizale uvis, 
razlivale i spajale, slične razbjesnjelom okeanu, ravnale brda i 
ostavljale iza sebe besprijekornu pustoš, kako ni crv ni mrav ne 
bi preživjeli. Sve su pretvarale u samu vatru, dim, prah i pepeo, 
penjale se u velike visine, stvarajući gustu mračnu masu, mrtvač- 
ki pokrov, od koga se površina planete ubrzo prestala vidjeti. 
Kad su nadletjeli iznad ljetnikovca, nije se vidio; iznad mjesta 
na kome se nalazio rasla je i širila se nevjerovatnom brzinom 
strašna vatrenocrna nuklearna pečurka. 

- Naučnik i Kea već su mrtvi — naruši neku čudnu grobnu 
tišinu Huan Pindo s dubokom gorčinom, pijetetomi plačljivom 
sjetom u glasu. I 

Djevojku su odvezali. Na nju su pazili Salem i Mistis. A ona 
je samo uronila glavu u Salemova njedra i neutješno plakala. 

Odjednom ih trgnuše paklene eksplozije, zbog čega posko- 
čiše sa svojih sjedišta. To su se bila upalila nuklearna skladišta 
i nuklearne elektrane. Sa svakom takvom eksplozijom unutra 
bi ih nešto nepodnošljivo opeklo, imali su utisak da im neko 
zabada nož u stomak. A uzbuđenje i napetost dostigoše vrhunac, 

postadoše gotovo nesnošljivi, kao da ih je sve iznenada zaskoćio 
kakav virus ludila, kad opaziše kako se planeta rasprsnu, dok 
njeni dijelovi poletješe na sve strane vasione, nalikujući koma- 
dićima rasprsnutog balona. Učas se čitava planeta rasprši, pre- 
tvarajući se u golemu kuglu vatre, prašine i dima, u prah i pepeo, 
u ništa. 

- Stanovnici planete Paklem više ne postoje! Ni planeta 
Paklem više ne postoji! Ona je izbrisana iz sunčevog sistema - 
tužno, sa suzom u oku reče Edvards, pošto je nadvladao ogro- 
mno uzbuđenje. 

- Trebalo bi da svi ljudi na Zemlji ovo vide, kako bi im 
poslužilo kao nauk! — dodade Pindo. 

- I vidjet će, nadam se — kaza Čam Van. — Jer naše brodske 
kamere sve ovo snimaju. 

Salem se osjećao mučno. Bilo je to prvi put da se istinski 
zastidio nečega što je učinio čovjek. ,Ovo je sigurno prvi takav 
slučaj — da je čovjek posve uništio nešto monumentalno, neko 
umjetničko remek-djelo, koje je stvorio Bog!", pomisli, kad ih 
zahvati takav bočni zračni udar od detonacija na Paklemu da 
ih ponese poput ptičijeg pera, skrenu s putanje, da tu nikakva 
radarska i navigaciona tehnička pomagala nisu ništa koristila. 
Tek kada taj talas oslabi, razli se u širinu, oni ponovo zauzeše 
željeni kurs letenja. 

12. 


Jedna od jedinica mjere za udaljenost između, sada već 
bivše, planete Paklema i Rajzema mogla bi biti i deset dana 
leta kosmičkim brodovima. Tih deset dana monotonije sva- 
ko je proživljavao na svoj način. Ljudi su, uglavnom, bili 
zadovoljni obavljenom misijom na Paklemu, ali i beskrajno 
tužni što su taj uspjeh skupo platili, visokom cijenom u 
ljudskim životima. Tužni su, jer se s njima ne raduju uspje- 
hu: Mozambičanin Mubelele, Finac Gakhonen, Italijan Riva, 
Rus Abrašev i mnogi drugi. Oni su pioniri, koji su dali svoje 
živote za velike ideale; oni su heroji, koji nisu žalili ni ono 
najsvetije i najvrednije za najhumaniju ideju — očuvanja 
planete Zemlje i života na njoj. Njihova imena bit će zlatnim 
slovima upisana, ili barem zapamćena, ne samo u povijesti 
Zemlje, nego i u povijesti kosmosa, zato što su njihovi idea- 
li kosmopolitski, njihove žrtve kosmopolitske, a i grobovi su 
im kosmopolitski. Zbog toga ih ne treba žaliti ni oplakivati 
— njih treba slaviti i veličati kao istinske kosmičke heroje. 

Mnogi su bili dodatno istinski potreseni - zbog propasti 
jedne cijele planete i smrti svih njenih stanovnika, osim Lee. 
Pitanje njene specijalne astronautske odjeće riješili su tako 
što su joj obukli odijelo jednog od najmanjih Zemljana, koje 
joj je odgovaralo baš kao da je krojeno za nju. A onaje naj- 
više vremena provodila spavajući. Kad bi se probudila i 
postala svjesna svega što se dogodilo njenoj planeti, dobi- 
jala bi takve jake i ružne napade histeričnog bola da su se 
Edvardsi drugovi pobojali da bi mogla doživjeti nervni slom 
pa su joj davali jake doze sedativa u tabletama ili u injekci- 
jama za smirenje. Ona bi tada zarila glavu u Salemovo krilo 

pa bi u suzama zaspala, i sanjala: sanjala svog starog oca, 
svoju sestru Keu, svog jedinog brata, svog Zeta; sanjala pla- 
netu Paklem, onakvom kakva je bila prije nego ju je zadesi- 
la kataklizma. Držeći joj glavu u krilu, Salem je mislio kako 
je nesretna Paklemovka ustinu siroče, dvostruko siroče, koje 
je ostalo i bez roditelja, ali i prvo siroče koje je ostalo bez 
svoje rođene planete. 

Huan Pindo bio je jako nestrpljiv, tačnije, gorio je od želje 
da što prije pregleda disketu što ju je dobio od Leinog oca. 
Odmah je želio da prouči postupak spravljanja čarobne 
pilule, lijeka protiv sebičnosti i zla. A ondaje uslijedilo razo- 
čarenje, takvo razočarenje i tuga da je pravo čudo kako ga 
nije strefio infarkt - sadržaj diskete bio je izbrisan, tako 
temeljito izbrisan, da se na njoj nije nalazilo ama baš ništa. 
Onda se pomirio s realnošću, tješeći se kako barem ima 
preparat barbentin, od koga se dobija željeni lijek, i jednu 
spravljenu pilulu. Rastvorit će je, analizirati njene sastojke, 
a tada će biti lahko postupkom sinteze doći do novih, istih 
takvih, pilula, koje će, također, nazvati ,Barbentin", ispitat 
će njihovu djelotvornost pa preći na serijsku proizvodnju. 
Uljuljkan tom nadom najzad i on potonu u nemirne, tačnije 
rečeno, košmarne snove. 

Predsjednik Edvards je nazvao Laboratorij Zemlja i na 
vezi dobio Mahmuda Asaba, jer je Kjoto tajno obilazio držav- 
nike nekih prijateljski naklonjenih zemalja ne bi li se bolje 
informisao o daljim namjerama kapitalista u vezi s potragom 
za Državom Zemljom, i ne bi li ubijedio prijatelje da se zauz- 
mu za primanje njegove zemlje u Ujedinjene nacije, ili barem 
Za njenu zaštitu od kapitalističke prijetnje vojnom silom i 
apresijom. Asab je također javljao da su neprijatelji zasada 
na pogrešnom tragu; kao: nanjušili nešto na Balkanu i Bli- 
skom Istoku, te se tako zaglibili u Srbiji i Iraku. ,To je dobro 
Za našu stvar", rekao je, ,jer ćemo tako dobiti na vremenu, 
našem najjačem adutu" Edvards je Asabu priopćio jednu 
dobru i dvije loše vijesti. Dobra je da su uspješno izvršili 

zadatak na Paklemu, a dvije loše su: gubitak toliko ljudi i 

nestanak planete Paklem te smrt njenih stanovnika. Čim 
završi razgovor s Asabom, Predsjednik izdade naređenje 
pilotima brodova da u velikom luku zaobiđu kosmički pro- 
stor opasnih pirata prije ulaska u zonu pomračenja pa se 
predade razmišljanjima o svojim zaista golemim državnič- 
kim brigama. 

U takvoj situaciji i Salem je zapadao u sve težu psihičku 
krizu da je i sam uzimao neuobičajene količine tableta za 
umirenje. Apatija i potištenost udružile se i napale ga kao 
rijetko kad. Da se i dalje bori za život, da posve ne potone, 
održavala ga je misao na dvije njemu tako drage osobe. 
Jedna je na Zemlji, koja ga voli i uvijek misli na njega, a i on 
bezmjerno voli nju; druga je tu, zaspala na njegovim grudi- 
ma, slomljena bolom, poput ranjene srne, izgubljena i bes- 
pomoćna, u tuđem svijetu, među tuđim ljudima, bez igdje 
ikog svog, poznatog, dragog. Upućena jedino na njega, s njim 
se zbližila, jedino njemu vjeruje. On je njeno ostrvo spasa 
na burom zatalasanoj pučini života, on je njena slaba, ali 
zasad jedina, nada. Ko bi se drugi o njoj starao, ko bi je razu- 
mijevao bolje od njega? Sličila je mladoj presađenoj biljci, 
koju neko treba zalijevati: ljubavlju, nježnošću, brigom, tre- 
ba njegovati, kako bi vegetirala i najzad se povratila u život. 
Bez sumnje, njegovim potonućem potonula bi i ona, uveh- 
nula, nalik nezalijevanoj biljci. I zbog nje vrijedi boriti se, 
živjeti. 

A kada su u povratku s Paklema Zemljani slijetali na 
Rajzem, dobrodošlicu im je zaželjelo na desetine hiljada 
Rajzemovaca, pozdravljajući goste burnim aplauzom i kli- 
čući: ,Zemlja! Zemlja! Edvards! Edvards!", dok je spektaku- 
laran dolazak prenosila uživo planetarna radiotelevizija. U 
društvu s predsjednicom Gba Edvardsove momke dočekao 
je, pozdravio i izljubio njihov Bjorg Jergensen. Bio je beskraj- 
no tužan zbog smrti svojih drugova, osobito gaje pogodila 
smrt najboljeg prijatelja Ulofa Gakhonena. Ali, ako im je 
sudbina namijenila takav kraj, onda se tu zaista ništa ne 
može, razmišljao je rezignirano Bjorg pa se odmah stavio 

na raspolaganje svom Predsjedniku i priključio se svojim 
drugovima. 

Prvi dan i noć po povratku na Rajzem Zemljani su pro- 
veli isključivo spavajući i odmarajući se. Drugog dana doma- 
ćini su priredili svečani prijem i zabavu u čast povratka 
gostiju s Paklema. Njemu su prisustvovale najznačajnije 
ličnosti rajzemskog društva. Na njemu su gostima dodije- 
ljena najviša priznanja Države Rajzem — odličja Heroja i 
pregalaštva 1. reda. Njima su posthumno odlikovani i svi 
Zemljani poginuli na Paklemu. Cijeli tok prijema sa zabavom 
direktno je prenosila domaća radiotelevizija. U jednom tre- 
nutku, dok je zabava bila na vrhuncu, Gba je pozvala Edvar- 
dsa na neformalan razgovor u susjednu prostoriju, u svoj 
predsjednički ured. Lahko su se neopaženo iskrali da bi uz 
piće bimbu baš u srdačnoj atmosferi, dugo i otvoreno, ćaska- 
li o svemu. 

-— Nemojte zaboraviti ponijeti onog našeg kamenja kada 
budete odlazili s naše planete. Ne trebate se nimalo ustru- 
čavati, ako je ono, kao što velite, kod vas od tolike vrijedno- 
sti - rekla je uz osmijeh, prostodušno i dobronamjerno, Gba. 

— Kod nas je ta ruda vrlo rijetka i zato veoma skupocje- 
na. Time nam činite neprocjenljivu uslugu i pružate veliku 
materijalnu pomoć. Zlatom dobivenim od vas mi za duže 
vrijeme rješavamo pitanje finansiranja cijele naše države, 
uključujući tu i njenu Armiju spasa, kao i njeno naoružava- 
nje i opremanje. Predsjednice Gba, zaista Vam veliko hvala! 

-— Ne trebate se zahvaljivati. Čim vam ponestane, vi dođi- 
te na bratski Rajzem i nakupite našeg kamenja koliko god 

želite. Mi ga imamo i previše i nema naročitu vrijednost. 

Nakon ovog srdačnog razgovora Gba se sasvim uozbijlji, 
poprimivši zvaničan stav; gledajući sjajnim, užarenim pogle- 
dom pravo u Edvardsove sive, čeličnohladne oči, ona reče: 

- Zeljela bih Vas, Predsjedniče, nešto zamoliti. Nadam se da 
mi molbu nećete uskratiti, zbog čega ću se osjećati Vašim vje- 
čitim dužnikom. " 

- Izvolite, predsjednice Gba, samo pitajte - zainteresova 
se živo Edvards, netremice piljeći u njenu raskošnu kosu, 
boje lanenog cvijeta. 

- Molila bih Vas za dopuštenje da Bjorg Jergensen ostane 
sa mnom na Rajzemu, zauvijek. Između nas je planula takva 
ljubav da mi jednostavno jedno bez drugog ne možemo živjeti. 
Kolika je naša ljubav, najbolje ću Vam, nadam se, dočarati ako 
kažem da bih ja pošla s njim na Zemlju, da kojim slučajem nisam 
Predsjednica moje države. 

Za sve vrijeme dok je govorila, Rajzemovka je vrebala sabe- 
sjednikov zagonetni pogled ne bi li iz njega naslutila priželjki- 
vani odgovor. Stajala je pred svojim prijateljem kao rob pred 
silnikom, i sva uzdrhtala čekala presudu — oslobođenje ili smrt. 
To nije moglo promaći Edvardsovom pronicljivom pogledu te 
se samo nasmija, radosno govoreći: 

— Nema mi većeg zadovoljstva već ako mogu koga usrećiti. 
Ničijoj sreći nikada ne bih stao na put, jer kao čovjek jednostav- 
no na takvo što nemam pravo. Pa, ako je samo do mene, imate 
i moje odobrenje i moj blagoslov. Trebalo bi jedino pitati Bjor- 
ga dali i on to doista želi. 

Blistajući od sreće, Gba priđe svom gostu, cmoknu ga u 
obraz i ushićeno reče: 

— Vi ste, predsjedniče Edvards, zbilja divan čovjek! I 

Potom se izvini, za koji trenutak, i pođe da potraži Šveđa- 
nina. A on se vrzmao odmah tu, oko vrata Predsjednicinog 
ureda, i nije ga bilo teško pronaći. Čim uđe pred Edvardsa, 
pocrvenje i obori glavu. Edvards kratko upita: | 

- Je li istina to, o čemu mi je Predsjednica govorila: da se 
volite i da je i tvoja želja da ostaneš zastalno s njom živjeti na 
Rajzemu? sme 

— Da, sve što je rekla, istina je. Ja je mnogo volim i mislim 
da mi život bez nje ne bi imao nikakvog smisla, Patio bih za 
njom isto koliko i ona za mnom = reče iskreno Jergensen, jed- 


nako gledajući preda se. I 
- E, neka vam je sa srećom — odobri Edvards. — Predstavlja 


mi veliku čast i zadovoljstvo da vam mogu prvi čestitati. 

Potom pruži ruku Gba, izljubi se s njom, a onda to isto 
učini s Bjorgom. 

— To nije sve — nastavi da objašnjava Gba, koja je sijala od 
sreće. — Mi ćemo se vjenčati i živjeti u braku, kao što je to običaj 
kod vas na Zemlji. Tako ću biti prva osoba na planeti koja će se 
udati za jednog čovjeka i koja će prekinuti neprikosnovenu 
tradiciju naših predaka. To mi ipak ne pada teško jer za njegovu 
ljubav podnijela bih i mnogo veću žrtvu nego što je ta. 

Istog časa odlučila je da nakratko prekine zabavu kako bi 
putem mas-medija svom narodu saopćila, poput bombe, sen- 
zacionalnu vijest. 

— Ja se udajem! — kazala je naciji, blistajući od sreće. 

Zatim je objasnila u tančine šta je to brak, ko je izabranik 
njenog srca te da će naredna tri dana biti svadba i veliko piro- 
vanje. Na kraju je pozvala sve Rajzemovke i Rajzemovce da joj 
se pridruže u veselju. 

Sutradan je obavljeno spektakularno vjenčanje u glavnom 

Rajzemovom hramu. Vjenčanje je obavio vrhovni planetarni 
propovjednik i sve je, ama baš sve, sličilo na uobičajena vjenča- 
nja na Zemlji. Rajzemska radiotelevizija prenosila je izravno 
čitav tok ceremonijalnog vjenčanja i trodnevno svadbeno vese- 
lje. Stanovnici Rajzema primali su to u početku s negodovanjem, 
pa čak i sa zgražanjem, da bi se nakon prvog šoka sve više stali 
zanimati za instituciju braka, prihvatajući tu neobičnu novota- 
riju kao nekakav hit, modu, šta li?, s velikom, gotovo dječijom 
naivnošću i oduševljenjem, te se za samo tri dana trajanja svad- 
benog veselja na Rajzemu vjenčalo nekoliko hiljada mladih 
bračnih parova. Zato je Skupšina Rajzema hitno donijela Zakon 
da se osim u hramu bračni parovi mogu vjenčavati i pred mati- 
čarem. Prvi bračni par koji se tako vjenčao na Rajzemu bili su 
predsjednica Gba i mladi naučnik sa Zemlje Bjorg Jergensen. 
Bio je to, također, prvi brak jednog Zemljanina s jednom van- 
zemaljkom i prvi brak jedne Rajzemovke s jednim vanrajze- 
movcem, te prvi brak između dva ljudska bića s dvije različite 
planete, Otada je brak na Rajzemu postao sasvim uobičajena 
pojava. 

Za sve vrijeme boravka na Rajzemu Lea se rijetko odvajala 
od Salema. Već se bila oporavila od onog prvobitnog šoka i 
postupno, ali permanentno, vraćala se u život. Gba ju je mnogo 
zavoljela, često ju je pozivala k sebi u društvo pa je, štaviše, do 
zadnjeg časa insistirala da Lea bude glavna djeveruša na njenoj 
svadbi. I pored najbolje volje Lea to nije mogla prihvatiti zbog 
stresnog stanja u kome se još uvijek nalazila. Osim sa Salemom 
Lea je najviše vremena provodila sa Gba, divila se njenoj dugoj 
modroj kosi i svemu što bi joj Gba pokazala na nepoznatoj 
planeti. Tako su postale uistinu nerazdvojne prijateljice. 

Jergensenovi drugovi primili su njegovu odluku s velikim 
iznenađenjem, usto neko s malo zavisti i ljubomore, neko s 
odobravanjem, ali niko s ljutnjom. Znali su da nije riječ ni o 
kakvom Bjorgovom strahu i kukavičluku, jer je uvijek bio pro- 
vjereni borac bez straha i mahane, odan ideji socijalne jedna- 
kosti i pravde, beskrajno odan Državi Zemlji i njenoj Armiji 
spasa. Nije, dakle, u pitanju ni izdajstvo. On je posljednji u 
njihovoj državi koji bi takvo što učinio. Uzrok njegovoj odluci 
je u nečemu što ne poznaje granice, u nečemu što je jače od svih 
ideja i ideala, jače od ljudi, jače i od samog života i smrti. Ono 
je samo po sebi ideal. Uzrok je najplemenitije ljudsko osjećanje. 
Uzrok je — ljubav. Znali su oni da je ljubav jedina sila, kojoj se 
niko ne može oduprijeti, a koja bi ga mogla vječno otrgnuti od 
njih, i smrt, razumije se. Zato su ga i dalje smatrali svojim dru- 
gom i prijateljem. I u 

Prije polaska na dalek put Edvardsovi momci su nakupili 
dosta rude, koju na Zemlji zovu zlatom, pa kako je sve bilo 
pripravno za put, predsjednica Gba priredila je posljednji, opro- 
štajni, prijem. Zatim je uslijedio ceremonijalni ispraćaj, koji će 
se sigurno dugo pamtiti. Pored najviših državnih dužnosnika 
na ispraćaju se nalazilo i barem nekoliko miliona ljudi. Oni su 
tim povodom doputovali organizovano sa svih kontinenata, Sve 
je neposredno, po običaju, prenosila radiotelevizija da su gle. 
daoci diljem Rajzema mogli vidjeti dirljiv rastanak ideološke 
braće i prijatelja: i poljupce, i zagrljaje, i obilate suze na Pere 
licima. Najtužniji je svakako bio Bjorg Jergensen. Ali, on je bio 

teško ranjen Amorovom strelicom pa je morao da ostane, da se 
liječi. Izliječiti ga može, svojom ljubavlju i svojim poljupcima, 
samo Rajzemova predsjednica Gba. Drugog lijeka nije mu bilo 
u cijelom kosmosu. 

Dok su uzlijetali, milionima prijateljskih srca mahalo im je 
odozdo crvenim zastavama i šalovima. Onda su polahko, u 
niskom letu, još triput nadletjeli rajsku planetu, koja se, možda, 
sasvim slučajno, zvala Rajzem. Još jednom su, moguće i zadnji 
put, ispod sebe ugledali deset, kao rukom poredanih zelenih 
ostrva da bi ubrzo zauzeli pravac letenja prema susjednom 
sunčevom sistemu, tamo gdje se nalazi majčica — planeta Zemlja 


i na njoj mala, ali za srce tako prirasla i kao život draga, džun- 
gla-država Zemlja. 

13. 


Dok su letjeli od Rajzema ka susjednoj planeti, desi im 
se nemio slučaj. Stručnjak za popravku i održavanje svih 
vrsta letjelica Ukrajinac Vitas Peščenko potuži se na nesno- 
sne bolove u glavi. Brodski ljekar Šamandra odmah mu 
priskoči u pomoć. Nakon rutinskog pregleda saopći kratku 
dijagnozu: 

— Nalazi se u stanju koje je karakteristično pred možda- 
nu kap. 

Indijac je sve poduzeo ne bi li Ukrajincu olakšao muke i 
ne bili ga spasio. No, sve je bilo uzalud, mladić svega dvaput 
zijevnu, pomjeri malo nogama i umrije. Šamandri preostade 
jedino da konstatuje ono što je već nagovijestio u dijagnozi: 

- Smrt, uzrokovana moždanom kapi! 

Među članovima družine opet je zacarila tuga. Još jedan 
drug iz operacije prije polaska nazvane ,Balet u kosmosu" 
sad je mrtav. Na izvršenje operacije krenulo ih je pedeset, a 
sada ih je na brodovima živih trideset tri. Mnogi su se pita- 
li: koliko li će ih se živih vratiti na Zemlju? Kako na brodo- 
vima nisu imali zamrzivače namijenjene za mrtve, a Edvar- 
ds nije želio mrtvog druga prepustiti beskrajnim kosmičkim 
prostranstvima, to odluči da svrate na planetu što se nala- 
zila ispred njih i da ga tu dostojno pokopaju. Planeti nisu 
znali ime te je nazvaše Bezimena. Dok su je prelijetali u 
niskom letu, zapazili su šatore i nekakve kućerke, a onda i 
kretanje nepoznatih živih bića. Zato prilikom spuštanja 
postadoše vrlo obazrivi, jer im se duboko u sjećanje UrEZAO 
nemio događaj na Jupiteru. Pristali su na pustoj poljani, 
pokupili svoje naoružanje i izašli napolje. Krajolik na tome 

mjestu umnogome je sličio takvima na Zemlji. U nedogled 
su se smjenjivale livade i niske šikare. U daljini se nazirala, 
kako im se činilo, velika rijeka. Čitav predio im je izgledao 
kao jedna prijatna pitomina, ali bez vidljivih znakova života. 
Bio je dan, dok je na planeti vladalo ljeto, jer je bilo sunčano 
i veoma toplo vrijeme. Ted Bejle, jedan od brodskih pilota, 
skide kacigu, udahnu zrak punim plućima, onda ga omirisa, 
ušmrknuvši ga kroz nos, pa izjavi kako je isti kao i na Zem- 
lji. Nekolicina ljudi odmah zatraži dozvolu da se preobuku 
u civilna odijela kako bi se bar malo raskomotili, makar dok 
se budu zadržali na ovom mjestu. Edvards prvo skide kaci- 
gu, udahnu zrak pa tek tad odobri. Svi ljudi smjesta zamije- 
niše astronautske uniforme civilnom odjećom, računajući 
tu i Edvardsa i Leu. Potom iznesoše druga. Istog časa mu 
ašovima u rahloj zemlji počeše kopati grob. Taman što su 
završili s kopanjem, kad opaziše kako između žbunova pre- 
trčavaju i prikradaju im se nekakva bića. Iz predostrožnosti 
prestadoše s radom, uzeše oružje i stadoše da iščekuju. Bića 
nastaviše s prikradanjem, ali je jasno da su mislila kako nisu 
otkrivena. Onda izbiše iza žbunja pa počeše opkoljavati 
ljude. Bila su posve neobična i vrlo zanimljiva. Glava, vrati 
ruke im nalikovali ljudima, a ostatak tijela pingvinima. Bili 
su to, dakle, pola ljudi, pola pingvini. Visine su bili između 
osamdeset i sto centimetara; odjeću i obuću nisu nosili, 
nikakvu. U rukama su imali luk i strijelu i na leđima tobolce 
s rezervnim strijelama. Strelice su im bile uperene u nepo- 
zvane goste, dok su se oni polahko primicali, pričajući nešto 
svojim jezikom. Zemljanima je bilo najzanimljivije to što se 
ta bića neprestano smiju, i dok govore, ona se smiju, skoro 
svaku riječ propraćaju smijehom; smijeh je valjda ukras, ili 
nešto kao začin njihovom govoru. Osim što se mnogo smiju, 
oni mnogo i pričaju pa biste mogli steći pogrešan dojam 
kako tu svi pričaju, a da niko nikog ne sluša. Ali, oni jedni 
druge itekako slušaju i savršeno se razumiju. Ljudi počeše 
da se neugodno vrpolje, da pripremaju i zatežu oružje, kad 
Predsjednik reče; 

- Gle, pa to su patuljci! Mi se nalazimo na planeti patu- 
ljaka. 

Ljudi se stadoše unezvijereno osvrtati, snebivati. Nisu 
znali kako dalje da se ponašaju, šta im je činiti. Tad će Pred- 
sjednik ponovo: 

- Oni su mirni i miroljubivi kao djeca. Čitao sam i slušao 
o njima. Od njih nam ne prijeti nikakva opasnost, zato 
nemojte da im učinite kakvo zlo. 

Patuljci u međuvremenu sasvim priđoše došljacima. Par 
koraka ispred ostalih istupi njihov vođa pa poče na svom 
jeziku da se obraća Edvardsu i njegovoj družini, zastajkuju- 
ći nakon svake riječi kako bi je propratio salvom smijeha, 
što je najpribližnije sličio kreketanju žaba. Iza njegovih leđa 
čavrljali su, i isto tako kreketali, njegovi sunarodnici. Edvar- 
ds na njegove riječi samo sleže ramenima što triput učini i 
poglavica patuljaka. Onda diže lijevu ruku do grudi i zadrža 
je ispruženu vodoravno. Predsjednik shvati da je to njihov 
znak prijateljstva i dobrodošlice pa i on učini isto. Dakle, 
kako je od početka mislio, pleme patuljaka nije došlo s 
namjerom da protiv njih ratuje već da im zaželi dobrodoš- 
licu i da s njima uglavi neku vrstu prijateljstva. Onda najpri- 
je poglavica a potom i ostali priđoše Zemljanima, počeše 
prijateljski da ih tapšu i miluju, a kad opaziše mrtvaca, 
iznenadiše se, prestadoše se smijati i samo su ispuštali gla- 
sove: ,Uuuu!" Njima su sigurno izražavali tugu i saučešće. A 
čim opaziše letjelice, staviše ruke iznad očiju, uplašiše se, 
ponovo ispuštajući iste glasove: ,,Uuuu!" Sad je to trebalo da 
znači čuđenje i strahopoštovanje. Vjerovatno su pomislili 
kako vide duhove ili kakva njihova božanstva. Tad brže-bo- 
lje stadoše uzmicati, tako što su neprestano, ali brzo i vješto, 
pravili kolut nazad. Pošto se dovoljno udaljiše, zastadoše i 
počeše se o nečemu tiho dogovarati. Nakon dogovora opre- 
zno se vratiše ljudima, pokazujući rukama na letjelice i 
zapitkujući nešto na svom jeziku. Edvards samo klimnu 
glavom, našto i oni svi zaklimaše glavama | opet ispustiše 
ono: ,,Uuuu!" Otad, kad god bi nešto htjeli od ljudi, uvijek bi 

se prvo obraćali Edvardsu, vjerovatno su razumjeli kako je 
on poglavica ljudi. 

Predsjednik naredi ljudima da Ukrajinca spuste u raku. 
Čim Edvards, Čam Van i još par najboljih Peščenkovih dru- 
gova održaše posmrtne govore, Zemljani počeše složno 
zatrpavati grob. Patuljci su im pritom pomagali, nabacujući 
zemlju rukama. Zanimljivo, za sve vrijeme dok je trajala mala 
pogrebna ceremonija, oni se nisu niti jednom nasmijali. Ali, 
čim su okrenuli leđa grobu, zapraštali su rafali njihovog 
smijeha: ,Krekrekre.." Tako Zemljani sahraniše svog druga 
te Pindo, na kraju, iznad Vitasove glave pobode zelenu zasta- 
vicu, simbol Države Zemlje, i simbol života uopće. 

— Da smo bar mogli sve poginule drugove ovako sahra- 
niti, da im se makar za grobove zna... - uzdahnu Predsjednik. 

Ostali su šuteći, oborenih glava, gledali skrušeno u svje- 
žu humku, odajući drugu na taj način dužnu počast. Još neko 
vrijeme stajali su pored groba, razgledajući naokolo da bi 
komandant Edvards napokon izdao naredbu za polazak. 
Samo, o polasku nije moglo biti ni riječi, zato što ih patuljci 
skoliše sa svih strana, ne dozvoljavajući im da pođu; hvata- 
li su ihjednom rukom, dok su drugom pokazivali ispred njih. 
Neki se ljudi iznenadiše i zabrinuše, pomišljajući kako ih 
patuljci možda namjeravaju odvesti u zarobljeništvo. Nedo- 
umicu riješi Edvards govoreći: 

— Oni nas ne puštaju da odemo dok ne posjetimo njiho- 
ve domove. Time nam ukazuju najvišu počast jer žele da 
budemo njihovi gosti. Učinit ćemo to, ništa nas ne košta, 
osim malo izgubljenog vremena. 

Salem ode po Leu, koja je bila ostala u jednom od bro- 
dova, Čim je patuljci ugledaše, odmah zavikaše: ,Uuuu!" Brzo 
kleknuše pred njom te sa strahopoštovanjem počeše puza- 
ti na koljenima i ljubiti joj stopala. Za nju su sigurno mislili 
da je kakvo božanstvo. A ona, onako božanstveno lijepa, i 
jest prije nalikovala kakvoj boginji negoli ljudskom biću. 
Nekoliko patuljaka začas se nekud trkom izgubi. Uskoro 
izadđoše pred povorku, noseći u rukama fino ispletenu i 

naročito ukrašenu nosiljku od pruća. U nju posadiše Leu pa 
je njih osam ponesoše. Ona je mogla samo tako ući u njiho- 
vo naselje, uostalom, kao što i priliči jednoj boginji. 
Naselje se sastojalo od velikog broja šatora i kućeraka 
opletenih prućem, a tek neki su i oblijepljeni blatom. Platna 
šatora šarenjela su se od jarkih boja, kojima je bila prefar- 
bana spoljašnjost i nekih kućica, da je naselje najpribližnije 
sličilo ciganskim na Zemlji. Salem se čudio otkud patuljcima 
platno i farba. No, kasnije će se ispostaviti da to nisu bila i 
jedina njihova čuda. Naselje je okolo ukriveno niskim 
grmljem i šikarama, dok je s njegove jedne strane proticala 
široka rijeka. U sredini ovog sela nalazila se jedna znatno 
veća kuća od patuljčevih kućeraka, sva oblijepljena zemljom, 
pokrivena bambusovom trskom, ofarbana i veoma ukraše- 
na. Na prvi pogled se dalo ocijeniti da im je to svakako hram. 
Ispred hrama gorjela je velika vatra na kojoj se nalazio isto 
tako golemi kazan u kome se nešto krčkalo, najvjerovatnije 
zajednički ručak. Oko vatre iskupilo se cijelo pleme patulja- 
ka: starci, žene, djeca. Svi su radoznalo iščekivali dolazak 
neobičnih gostiju. Između patuljastog naroda protrčavali su 
mali konji, slični ponijima, te razne druge životinje. Veliku 
galamu dizali su starci i žene, a još veću djeca, mali patuljci, 
jašući u trku konjčiće, jureći stoku, tjerajući štapom pred 
sobom kakav obruč i izvodeći bezbrojne ludorije. Zene patu- 
ljaka u mnogo čemu su nalikovale svojim muževima, osobi- 
to po količini brbljanja i neprestanog kreketavog smijeha. 
Okružena patuljcima povorka gostiju stiže pred hram. 
Narod se razmaknu da im napravi mjesta, a zatim iz svakog 
šatora ili kućice iznesoše za goste po jednu od pruća lijepo 
ispletenu stolicu ili stolac i posadiše ih na njih, dok oni posje- 
daše ukrug, na golu zemlju. Leu pompezno unesose Izravno u 
hram, oboriše zemljani kip, a nju posadiše namjesto njega. Onda 
joj stadoše donositi najbolju hranu i piće. A kad ona htjede da 
izađe, oni ne dadoše, jer ona je bila njihovo božanstvo, i njoj je 
mjesto baš tu, u pročelju hrama, Potom gostima stadoše nami- 
cati jela: razna mesa, od domaćih i divljih životinja, pržena na 

vatri i kuhana, s povrćem, umacima i nepoznatim, egzotičnim 
mirođijama, pa nekoliko vrsta ribe, pa kolače i voće. UZ sve to, 
točili su nekakvo piće, gorkokiselkastog okusa; na goste je dje- 
lovalo veoma prijatno i osvježavajuće. Otkako su uzletjeli s 
rodne planete, Zemljanima je ovo tek druga prilika, nakon 
Rajzema, da uživaju u pravim gurmanlucima, poslije dugog 
uzimanja hrane u jednoličnim pilulama, koje su ionako bez 
ikakvog okusa. Domaćini su im doista priuštili neopisivo zado- 
voljstvo. Nakon obilate gozbe domaćini su svojim gostima pri- 
redili bogat i šarolik zabavni program, u kome su učestvovali: 
muzičari, pjevači, glumci, imitatori, humoristi, izvođači ple- 
menskih igara, slični folklornim grupama na Zemlji, da bi 
program završio plesnom zabavom, nalik igrankama na Zemlji. 
Patuljci su u igru uvlačili i goste da su uskoro svi plesali s patu- 
ljcima, a Edvardsa je na nagovor poglavice birala lično poglavi- 
cina žena. Za goste je to bilo zabavno i nezaboravno druženje s 
patuljcima. Za to vrijeme Lea je morala sjedjeti na svom božan- 
skom tronu. Pred njom je bilo mnoštvo ponuda, raznih đako- 
nija, koje su domaćini prinijeli kao žrtvu na oltar svojoj boginji. 
Uz nju su se nalazile i neprestano je dvorile četiri najljepše 
djevojke iz plemena patuljaka. Pored nje se nalazio za nju naro- 
čito pripravljen ležaj od mehkih, mirisnih trava i cvijeća. Mogla 
je da se odmara ili da odspava, ali napuštati hram, e, to nije 
mogla. Jer patuljci su nakon zabave u redu jedan po jedan ula- 
zili u hram da se pomole. Čučnuli bi pred svoju boginju, smjer- 
no joj poljubili skut haljine, pognuli glavu i pomolili se na svom 
jeziku pa bi tiho izlazili. Za sve vrijeme molitve ne ču se niti 
jedan njihov kreketavi smijeh. A kada je sunce polazilo na 
počinak, Edvards odluči da i oni krenu na put. Onda ih patulj- 
ci skoliše i ne dadoše im. Neki ljudi počeše razgrtati patuljke ne 
bi li se kako probili silom, ali domaćini poskidaše s ramena 
lukove, namjestiše strijele i uperiše ih u goste. Strijele nisu 
nimalo bile bezazlene. Imale su šiljate, oštre vrhove i njima su 
domaćini lovili životinje. Stotine takvih vrhova bilo je upereno 
u grudi Zemljana. Oni vidješe da su nemoćni pa se vratiše pred 

hram i posjedaše na pletene stolice. Da bi kod | 
nervozu, Edvards reče; 


- Oni nisu ljudožderi. Samo žele da i noćas budemo njiho- 
vi gosti. 

I doista, poglavica patuljaka priđe Edvardsu, jednom rukom 
ga zagrli oko pasa, dok drugom pokaza na svoju kućicu, najve- 
ću i najljepšu u selu. Isto učiniše i ostali patuljci, svaki povede 
po jednog gosta u svoj skromni dom. A u tim domovima sve je 
odisalo skromnošću. Na sredini ognjište, u krajevima ležajevi 
od rogoza, gdjegdje od koje krpe, a najčešće od koža raznih 
životinja. Po zidovima okačeno malo drvenog i zemljanog posu- 
đa, primitivnog oružja, alata i muzičkih instrumenata. Ponegdje 
ste mogli opaziti od pruća ispletenu krletku i u njoj koju pticu 
pjevačicu, i to je, uglavnom, sve. No, čudni su običaji patuljaka. 
Pošto smjestiše goste u svoje domove, oni s djecom izađoše 
napolje, da prenoće pod vedrim nebom. U domu su imali da 
provedu noć samo gost i žena domaćinova. Gostima se to ne 
svidje, ali, običaj je običaj... 

Salem je sa svog ležaja buljio u šiljati, plamsajima vatre 
osvijetljeni svod domaćinovog šatora, kad mu se primače doma- 
ćica, poče nešto brbljati, učestalo kreketati, milovati ga po licu 
i mrsiti mu kosu, pa ga otkri i nagnu se da ga poljubi. Dotad je 
sve mirno podnosio, ali dalje se nije moglo. Zato zgrabi kožni 
pokrivač, navuče ga na glavu, prigrli čvrsto objema rukama i 
okrenu se na stranu, suprotnu od patuljice. Ona nešto oštro 
smrsi na svome jeziku, krekećući sve rjeđe, izmijenjenim ljutitim 
glasom, da bi ubrzo i sama legla, smirila se i odmah zahrkala, 
Ujutro su domaćini došli po svoje goste i poveli ih pred hram, 
na zajednički doručak. Prije doručka ponovo su obavili cere- 
monijalnu molitvu u hramu, klanjajući se Lei i ljubeći joj skut i 
stopala, Ona je noć provela na udobnom ležaju pored pr imitiv- 
nog oltara, s četiri nove dvorkinje, isto tako mlade i lijepe patu- 
ljice, u 

Kad završiše s molitvom i doručkom, svaki domaćin uze za 
ruku po jednog gosta i povede ga da mu pokaže gate 
Patuljci su imali vrtove i malene njive žitarica UZ svoje domove. 


judi smanjio 

U vrtovima su mirisale lijehe različitog cvijeća, a bujalo je i 
nekakvo povrće, dok su se njivice zlatile nepoznatim vrstama 
žitarica. Domaćini su se jako ponosili svojim imanjima, s kojih 
goste povedoše na prostrane pašnjake gdje im radosno pokaza- 
še brojne životinje, koje su očigledno zajednička svojina cijelog 
plemena. S pašnjaka su krenuli prema velikoj rijeci, što je goste 
mamila čistoćom i dubinom te ih nije trebalo mnogo nagova- 
rati da skinu odjeću i da se s domaćinima okupaju. Pritom se 
iznenadiše kako su ova bića, pola ljudi pola pingvini, izvanred- 
ni plivači i ronioci i kako su vješti u lovljenju riba. Lovili su ih 
korpicama od tankog pruća, drvenim rašljama, a nerijetko i 
golim rukama. Učas su nahvatali toliko riba da se od njih mogao 
skuhati zajednički kazan pun riblje čorbe. I dok su sve to obišli 
i vidjeli, bilo je vrijeme ručku. 

Domaćini su odlučili da poslije ručka na obližnjoj poljani 
gostima prirede demonstracije borilačkih i sportskih vještina. 
Uskoro se čitavo pleme iskupi oko arene koja je bila široki krug 
obilježen okolo plitkim kanalićem, preko koga gledaoci nisu 
smjeli prelaziti. Unutar kruga patuljci su se takmičili u hrvanju, 
boksu golim rukama, skoku udalj, razbijanju ćupa vezanih 
očiju, nadvlačenju konopcem, skakanju na mijeh, trčanju u 
vrećama, penjanju na stablo premazano klizavom smolom i 
bacanju kamena. Pobjednik u ovoj disciplini bio je poglavica 
patuljaka, koji, vjerovatno šale radi, donese kamen i ponudi ga 
Edvardsu. A kad Edvards zavitla kamenčić i kad gledaoci vidje- 
še gdje odletje, čitavo pleme u znak čuđenja i divljenja uskliknu: 
Uuuu!" Odmah donesoše daščani pod, uspravno ga prisloniše 
uz ukopano stablo i pričvrstiše. UZ njega se prisloni jedan patu- 
ljak. Stajao je mirno, dok su drugi s određene udaljenosti baca- 
li bodeže, takmičeći se ko će bodež zabosti u dasku bliže prislo- 
njenom patuljku, a da ga ne pozlijedi. Bili su nevjerovatno 
uvježbani i vješti; nijedan bodež ne pozlijedi njihovog druga, 
ali preciznost nije bila najbolja; između zakucanog bodeža i 
patuljkovog tijela uglavnom bi ostajalo još malo prostora. Patu- 
ljak pobjednik ponudi bodež Edvardsu, On načas pogleda u nož 
pa u prislonjenog patuljka, Dugo već nije vježbao bacanje noža. 

Nije želio da rizikuje patuljčev život, zbog čega odlučno zanije- 
ka glavom. Patuljci su napeto iščekivali, očekujući još jedan 
podvig poglavice ljudi. A kad on odbi ponuđeni nož, prasnu 
kreketavi smijeh iz stotina grla. Još kad pristupi nekakva mlada 
patuljica i nonšalantno pobaca noževe što se svi pozabadaše oko 
njenog suplemenika, istina, ne tako blizu kao kad su bacali 
muškarci, ali dovoljno dobro, i kad podsmješljivo pogleda 
Edvardsa, on je zaista bio izvrgnut poruzi i osramoćen. No, čast 
Zemljana spasi sjevernoamerički Indijanac, jedini Indijanac 
među Edvardsovim momcima. On izvadi svoj nož iza pasa, 
stade na crtu pa ga zavitla tako vješto da on odsječe pramen 
patuljčeve kose i zabode se tik uz njegovo tjeme. Gledalištem se 
prolomi: ,Uuuu!" Indijanac uze prvi domaćinov bodež, baci ga, 
a on se zabi dalje od patuljčeve glave. ,,Krekrekre...$ čulo se 
ruganje iz gledališta. Drugi bodež zari se nešto bliže patuljčevoj 
glavi. Opet se začu: ,,Krekrekre..." No, to je Oko Sokolovo samo 
isprobavao neobične bodeže i uštimavao ruku. Zato svih slje- 
dećih osamnaest poreda jedan do drugog, uz patuljčevo tijelo, 
da se između njih i patuljka ni konac ne bi mogao udjenuti. U 
gledalištu je nastao muk. Svaki fijuk noža propraćali su zaustav- 
ljajući dah. Čim Oko Sokolovo zavitla zadnji bodež, gledalištem 
se prolomiše salve oduševljenja. Sa svih strana čulo se samo: 
,Uuuu! Uuuu!" Istog trena patuljci utrčaše u arenu, baciše Indi- 
janca na ramena i u velikom oduševljenju počeše ga trkom 
nositi po poljani. Ovim činom sportski dio programa bio je 
okončan. 

Edvards priđe poglavici patuljaka i pokuša rukom da mu 
objasni kako je vrijeme da sa svojim momcima krene na put. 
Poglavica napokon odobri, klimajući glavom i, također, poka- 
Zujući rukom da Zemljani mogu slobodno poći. Na polasku je 
svaki gost dobio neki poklon od domaćina kod koga je prenoćio: 
ko luk i strijelu, ko štit, ko bodež - Oko Sokolovo se baš tome 
obradovao — ko kakvu lijepu kožu od bog zna kakve životinje, 
a ko pletenu krletku s pticama. Gosti uzvratiše, darujući svoje 
domaćine raznim sitnim predmetima, kojima se patuljci ove- 
seliše kao mala djeca. Osam patuljaka uđe u hram, s mirisnog 

ležaja uzeše svoju boginju, nježno je metnuše u pletenu nosiljku 
i ponesoše ispred Edvardsove družine. Dok su je pronosili kroz 
masu, patuljci su joj se smjerno i pobožno klanjali; činio je to 
sa strahopoštovanjem čak i njihov vrač; no, najbliži Lei su se 
tiskali, gurali i otimali ne bi li joj dodirnuli, a sretniji i poljubi- 
li, skut ili stopala. Dugo je goste ispraćalo cijelo pleme da bi se 
polahko počeli osipati starci, žene i djeca, kako bi na kraju 
ostali samo snažni, odrasli muškarci. Predsjednik naporedi sa 
Salemom i, kao uzgredno, reče: 

- Više ovo nije Bezimena planeta. Odsad ćemo je zvati 
Planeta patuljaka. 

-— Slažem se — prihvati Bosanac. — Tako su slatki, dragi, 
bezazleni i dobronamjerni, posve nalik djeci. Dok smo se nala- 
zili kod njih, nijednom ne čuh da je jedan na drugog ma i glas 
povisio, nekamoli da su se posvađali ili zbog nečega digli ruku 
jedan na drugog. Svi žive kao mala složna braća. Doista, Plane- 
ta patuljaka je kao iz bajke, kao da sam je sanjao. Pa sam nešto 
razmišljao o tome kako djeca i patuljci zaslužuju gotovo sve 
planete u kosmosu, dok bi odrasle trebalo skrhati na svega dvi- 
je-tri. 

— A kad se zakrve i skoro poubijaju, neka na kraju unište i 
njih, kao što su uništili Paklem, kao što će uništiti Gozbem, 
Zemlju i svaku drugu planetu, koja bude imala tu nesreću da 
na njoj žive — dovrši Džon Salemovo pesimistično razmišljanje. 

— Tačno tako. Sreća patuljaka i jeste u tome što su oni djeca, 
koja nikad ne odrastaju. Zato, ako bih mogao da biram planetu 
na kojoj bih da živim, bez dvoumljenja poslije Rajzema odabrao 
bih Planetu patuljaka — reče odlučno i uvjerljivo Salem dok su 
prilazili Ukrajinčevom grobu, 

Svi ljudi se okupiše oko svježe humke, odajući minutom 
šutnje počas svome drugu. Za to vrijeme na licima patuljaka 
jasno se opažalo suosjećanje s ljudima, Ali dok su prilazili od 
Peščenkovog groba ka letjelicama, oni ispoljiše neskriven strah. 
Ljudi ih pokušaše smiriti i ohrabriti, a oni kazaše: ,Uuuu!", 
zastadoše podalje od brodova, i ni makac dalje, Lea htjede da 

siđe s nosiljke i da produži pješke, a oni ne dadoše. Moralo je 
osam ljudi da je preuzme od patuljaka i ponesu do brodova. 
Za sve vrijeme dok su Zemljani ulazili u letjelice i uzlijetali, 
patuljci su ih pozdravljali vodoravno položenom rukom na 
prsima — svojim tradicionalnim simbolom vječnog gostoprim- 
stva i prijateljstva. , Država Zemljać ii s Armija spasa" još jednom 
nisko nadletješe površinu planete. Dolje su se na mnogim mje- 
stima vidjele skupine kućeraka i šatora, brojna naselja patuljaka, 
slična onome u kome su prenoćili. 
— Ovo je uistinu Planeta patuljaka! — uskliknu neko. 
Salem pomisli: ,,Ne dao Bog da za nju saznaju kapitalisti i 
njhovi špijuni, poput onog Frentisa, Džaklinskog i njima sličnih, 
patuljci bi sigurno prošli mnogo gore od američkih Indijanaca 
ili Vijetnamaca, a Planeta patuljaka ponovo bi se mogla zvati 
Bezimena, ili čak bivša planeta, poput Paklema, naprimjer. Dok 
su se letjelice velikom brzinom udaljavale od nje, Zemljani su 
mislili kako na Planeti patuljaka zauvijek ostavljaju dvije drage 
stvari —- Peščenkov grob i mnogo, mnogo istinskih prijatelja. 
Pritom komandant Edvards ne zaboravi skrenuti pažnju piloti- 
ma brodova da zaobiđu ,,piratsku teritoriju" prije ulaska u 
mračnu zonu, dok Pindo upita Salema: 
— Kako si, Bosanac, proveo noć s ljubaznom domaćicom? 
— Ah, čvrsto sam navukao pokrivač na glavu i okrenuo se 
zidu šatora. I . a 
— Ti si još dobro prošao. Ja sam se od svoje skrio pod ležaj. 
Prespavala je noć na meni, a mislila je da sam pobjegao s kona- 
ka. Hrkala je svu noć kao krmača, da ni oka nisam sklopio. 
Salem se glasno nasmija pa se prepusti sanjarenju i ugodnom 
drijemežu. A čim izbiše iz mračne zone i počeše se približavati 
Zemlji, uz kratke konsultacije s Čam Vanom i Pindom, Edvards 
odluči da opet nakratko posjete Jupiter, protegnu malo JO 
obiđu Mozambičev grob. Sletjeli su na isto mjesto kao i prošli 
put, Ovaj put bili su oprezni, ponijeli su svi osobno naoružanje 
i nisu skidali zaštitne maske s lica, čak ni Tom Step. Krenuli su 
ka malim udubljenjima u stijeni, ali troglavih osrapnogih dok 
tinja tamo više nije bilo. U dolini se jasno žutjelo jezero, do 

oko njega nisu primjećivali bilo kakva živa bića. Sve oko njih 
izgledalo je tako tiho i pusto da im se činilo kako zvukovi i ne 
postoje, niti su ikad postojali. Neki su počeli da osjećaju lahku 
jezu i neku vrstu manijakalnog straha od te grobne tišine. Tek 
tad su shvatili kako je ljudsko biće u makrokosmosu malehno, 
jadno i izgubljeno. Do takvog iskustvenog saznanja na Zemlji, 
među tolikim živim bićima, nikad ne bi mogli doći. Zapovjed- 
nik Edvards zaključi kako je dosta šetanja i razgledanja pa ih 
pozva da podu Mubeleleovom grobu. Bio je blizu, a kad su 
stigli, zastali su preneraženi onim što su tu zatekli. Grob je bio 
ograđen kamenovima. Svud po njemu zasijano je i cvjetalo 
raznobojno cvijeće. Iznad mrtvačeve glave stajao je lijepo iskle- 
san nadgrobni kamen, bez ikakvih oznaka. Pored male zelene 
zastave Države Zemlje nalazila se još jedna, veća, s crnom pod- 
logom i sa simbolima i pismenima nepoznatog značenja. 
Zemljani su bili opčinjeni i zaprepašteni onim što su tu zatekli. 
Prvi se pribra Čam Van, koji reče: 

— Neko sigurno uređuje Mubeleleov grob. 

- Ovo će za nas ostati velika tajna — kaza Džon Edvars. — Bilo 
bi zanimljivo pretražiti ovu tajanstvenu planetu. Ali mi niti 
imamo vremena za to niti želim da se upuštamo u još jednu 
nepotrebnu i možda opasnu avanturu. Zato, odmah polazimo. 

Uzletjeli su kao hipnotisani, da im se činilo kako u ustima 
i u grlu osjećaju trpak okus nerazjašnjene misterije. , Možda su 
nekad i nekako na tu planetu dospjela kakva živa bića, možda 
čak i ljudi, i tu se kriju, i žive, istinski izgubljeni u svemiru. Ko 
bi ga znao koliko je takvih nerazjašnjenih misterija u kosmosu? 
Ko bi to znao?...$, razmišljao je Salem dok se primicao toliko 
željeni trenutak — da nogama ponovo dotakne majčicu Zemlju. 

- Čam Van — obrati se komandant Kinezu — nazovi Labo- 
ratorij Zemlja i obavijesti ih o našem skorom dolasku. 

Doček je bio srdačan i radostan. Na poligonu ispred 
Pećine Džona i njegove specijalce dočekao je buran i duga- 
čak aplauz, ovacije, grljenje, ljubljenje i čestitanja. Na doče- 
ku su se nalazile i familije i prijatelji postradalih pa je sasvim 
razumljivo da je osim radosti na dočeku bilo imnogo žalosti 
i suza. Salem je bio tužan, i pored toliko priželjkivanog 
povratka na rodnu planetu. Njega nije niko posebno očeki- 
vao niti mu se naročito obradovao. Onaj ko bi to trebao biti, 
sada je hiljadama kilometara daleko. A on je, malo izdvojen 
ustranu i usamljen kao nikad dotad, stiskao u jednoj ruci 
mali kožni talisman, a u drugoj vrećicu rajzemovskih šljiva, 
zbog čega nije mogao da obriše izdajničku suzu, što mu je 
klizila niz obraz, pekla ga i smetala mu kao dosadna muha. 
Ali nije bio jedini, jednako tužan je bio i Mistis Fijakis. Nepo- 
sredno pred njihov dolazak ljola Mkomo je iznenada otpu- 
tovala na zadatak u Južnoafričku Republiku, na uporno 
osobno insistiranje. 

Odmah po dolasku Predsjednik se nije osjećao dobro. U 
prsima je osjećao bolno probadanje, imao vrućicu i nepre- 
stano kašljao da ga je od toga grlo boljelo kao da je poreza- 
no. Indijac Šamandra brižljivo ga pregleda. 

- Jaka prehlada s upalom oba plućna krila - reče kratko 
i suho, propisa bolesniku strogo mirovanje, injekcije, lijeko- 
ve i čajeve. 

Premda bolestan, Edvards je sazvao sjednicu Predsjed- 
ništva na kojoj je podnio izvještaj O uspješno izvršenoj 

operaciji pod nazivom ,Balet u kosmosu"; na sjednici je 
također pretresena cjelokupna politička i sigurnosna situ- 
acija u kojoj se nalazi Država Zemlja, a donesene su i smjer- 
nice daljih aktivnosti po prioritetima. Zatim je Kjoto izvije- 
stio Predsjedništvo o posjeti prijateljskim zemljama: 

— Naši prijatelji pokušali su se za nas zauzeti u UN, ali 
bez ikakvih rezultata, jer svu moć i vlast u UN imaju bogate 
i moćne kapitalističke države, dok ostale služe samo kao 
paravan iza kojeg se moćni skrivaju dok donose važne odlu- 
ke. Ostali igraju kako bogati i moćni sviraju, njihova moć je 
minorna, bogati ih ignorišu te služe samo za legalitet done- 
senih odluka, tačnije rečeno, služe kao budale u UN i Savje- 
tu sigurnosti. Tako je Savjet sigurnosti UN pod pritiskom 
bogatih i moćnih kapitalističkih zemalja donio Rezoluciju 
po kojoj je Država Zemlja nepriznata i zato nelegalna drža- 
va, koja predstavlja ozbiljnu prijetnju miru, stabilnosti i 
sigurnosti u svijetu, pa je odobrio, i ovlastio, NATO savez - da 
poduzme vojnu akciju protiv, kako su rekli, ove ilegalne 
piratske i terorističke banana-države. To je po nas veoma 
opasna i krajnje zabrinjavajuća odluka, zato što oni sad 
imaju legalno pravo pred cijelim svijetom da nas unište 
vojnom silom. Naši prijatelji su obećali da će nam i dalje 
pomagati i na diplomatskom i na vojnom planu, koliko budu 
mogli i smjeli, kako sene bi izložili odmazdii represiji boga- 
tih i moćnih zemalja u UN i NATO alijansi. 

Već sljedećag dana Pindo je svojski prionuo na posao. 
Pred njim je samo jedan cilj, najvažniji cilj u životu — proi- 
zvesti lijek protiv sebičnosti i zla. SVoju naučnu grupu popu- 
niojes dva nova čovjeka. Umjesto poginulih Nikodina Abra- 
Um me ee domom 
Ginter Šlege i Salem Bosan "" mu IM Are Nijemać 
pridružili i Leu, makar das bere Konstetiniti da Su sea 
pojačanjem grupi. Mjeremejntelu erat me erom 
po toj karakternoj crti Matije WW—-—_- "= = 
nika iz Pindove grupe. Pindo j ra Apacjh Ga RNam 

. je bio izričit: 

- Priključit ćemo je obavezno našoj grupi. Mlada je i 
pametna na oca, pa neka uči. 

Onje to učinio iz još najmanje dva razloga. Prvo, osjećao 
je sažaljenje i bratsku ljubav prema njoj zbog poznatih okol- 
nosti koje je proživjela, i drugo, kako bi bila stalno uz Salema, 
jerjojje on mogao najbolje pomoći oko prilagođavanja novoj 
životnoj situaciji. I nije pogriješio. Oni mu to nikada nisu 
zaboravili, a oduživali su se zalaganjem i požrtvovanošću u 
izvršavanju svih zadataka. A da bi napravio Željeni lijek 
protiv zla, barbentin, jedan od vodećih svjetskih učenjaka 
Huan Pindo imao je na raspolaganju veliku količinu rijetkog 
i dragocjenog preparata i spravljenu pilulu tog lijeka; ali, 
čini se, ono glavno nije imao — postupak, ili formulu, kako 
se on spravlja, jer postupak se, kao što znate, posve izbrisao 
s diskete. ,Da sam se sjetio, kamo sreće, pa od starca formu- 
lu prepisao na papir, bilo bi sigurnije, i sad ne bih brigu 
brinuo, a ovako...", kajao se on pa vidio da od kajanja nema 
fajde, nego se prihvatio posla. Odmah je pozvao vođe svih 
naučnih grupa pa s njima formirao takozvani konzilij nauč- 
nika, jer mu se mnogo žurilo. Sredstva informisanja su jav- 
ljala da je NATO pretražio bezmalo cijeli svijet i da nije 
pronašao malu Državu Zemlju. Kapitalističke glavešine sada 
samouvjereno tvrde kako ona može da se nalazi jedino u 
Africi, i da su u to sto posto sigurni. Generalni sekretar NATO 
izjavio je da će uskoro taj bauk i utočište komunizma, ta 
državica biti pronađena i uništena, pa makar morali cijelu 
Afriku preorati i prekopati uzduž i poprijeko. Nijedna afrič- 
ka država nije se smjela usprotiviti ulasku velikih NATO 
Snaga na njenu teritoriju, mada su te vojne snage faktički 
okupatori i bukvalno gaze njihovu nezavisnosti suverenitet. 
Ali NATO akciju odobrile su UN, koje svakoj državi, koja bi 
se usprotivila njihovim odlukama, mogu zavesti ekonomske 
i svake druge sankcije ili odrediti neke druge kaznene mje- 
re, kao, naprimjer, vojnog karaktera. Velika NATO armija 
krenula je iz tri pravca, s ciljem da se susretnu u srcu Afrike, 
Jedna grupa startovala je sa sjeverozapada, iz Alžira, 

Maroka i Mauritanije, druga sa sjeveroistoka, iz Sudana i 
Egipta, dok je treća, najveća, započela svoj pohod s juga, iz 
Južnoafričke Republike. Osim ogromnih kopnenih snaga u 
kampanju protiv male džungla-države uključila se sva sila 
NATO avijacije, koja iz zraka slika i pretražuje svaku stopu 
ovog crnog kontinenta. 

U takvoj atmosferi radio je Pindov tim najboljih naučni- 
ka što ih je Država Zemlja imala. Oni su danonoćno vodili 
najtežu trku, trku s vremenom: ili će oni prije proizvesti lijek 
protiv zla i podijeliti ga zlim rukovodstvima kapitalističkih 
država ili će kapitalisti prije pronaći državicu Zemlju i srav- 
niti je sa zemljom. 

Pošto su pilulu barbentina rastvorili i analizirali njene 
sastojke, naučnicima se činilo da neće biti teško napraviti 
nove, iste takve. Počeli su oprezno s proizvodnjom. Čim su 
stvorili malu zalihu pilula barbentina, odmah su ih preko 
mreže svojih agenata distribuirali do kuhinja i restorana 
visokih političkih i vojnih dužnosnika najmoćnijih kapitali- 
stičkih država svijeta. Nekoliko takvih pilula dospjelo je i u 
Mejrimine ruke. Ona se već nalazila u sastavu kuhinjskog 
osoblja predsjednika SAD Brka Baglame. Za to vrijeme Pred- 
sjedništvo Države Zemlje nalazilo se u stalnom zasjedanju. 
Pratilo je razvoj situacije na dva polja - onom vojnom oko 
napredovanja NATO snaga, i onom naučnom, oko napredo- 
vanja Pindove momčadi naučnika u proizvodnji toliko želje- 
nog lijeka. Borbenu gotovost cijele Države podigli su na 
najviši nivo. Sad im je jedino preostalo da čekaju rasplet 
dramatične situacije, koja se penjala ka svome vrhuncu. IZ 
čitavog svijeta stizali su dobrovoljci, pojedinačno ili u gru- 
pama. Bili su spremni da svojim životima brane Državu 

Zemlju. Zapovjednici Armije spasa primali su ih i raspore- 
đivali na borbene položaje ili na druge svrhovite dužnosti. 

Atmosfera u Laboratoriju Zemlja bila je naelektrizirana 

i napeta do krajnjih granica. Konzumirani lijek protiv zla 
morao bi da djeluje učinkovito već nakon dvadeset četiri 
sata. Poslije svake tranše razaslanog lijeka ljudi bi samo 

gledali na svoje sate. A kad se ni nakon dvadeset četiri sata 
ne bi ništa značajno dogodilo, Pindo bi sa svojim naučnicima 
primijenio drugačiji postupak pri spravljanju lijeka. Lijek bi 
razaslali i opet bi čekali. Tako bi se tok radnji stalno ponav- 
ljao. Ličilo je to na začarani krug, iz koga nema izlaza. Bio je 
to težak test za nerve, od čega su se oni trovali, bili napeti 
do nepodnošljivosti, do pucanja, makar da su od čelika. Jer 
NATO-vci su se mic po mic, stopu po stopu primicali sve 
bliže središtu Afrike, stezali čelični obruč bez izlaza, obruč 
smrti, oko džungla-države, a lijek protiv zla nije pokazivao 
rezultate, nikakve. Članovi Predsjedništva čas su pozivali 
Pinda u svoj ured, čas su, opet, trčali do njegovih naučnika 
u Laboratorij. Svaki put kad bi napravili lijek novom meto- 
dom, Pindo bi rekao članovima Predsjedništva: 

— Sad više nije do nas. Mi smo učinili šta je u našoj moći. 
Svima nam preostaje jedino da čekamo. 

Zatim bi svi samo gledali u veliki zidni sat. A njima se 
činilo da on vrijeme mjeri nekad suviše brzo, drugi put 
nepodnočšljivo sporo — sve u zavisnosti od situacije na tere- 
nu. 

Za sve vrijeme otkad su sletjeli na Zemlju, Salem i Lea nisu 
se razdvajali. Najveći dio vremena provodili su zajedno na poslu, 
u Laboratoriju. Rijetke slobodne trenutke ostajali bi sami, u 
SVojoj sobici; učio ju je jezike: bosanski i engleski, podjednako. 
A ona je, na svoj izričit zahtjev, spavala s njim u sobi, na Mejri- 
minom krevetu; divila se njenoj ljepoti, naročito njenoj dugoj, 
crvenoj kosi, gledajući je na uvećanim slikama, što su se nala- 
zile svuda po zidovima i na radnom stolu, lijepo uokvirene iu 
boji; bila je u raznim pozama, sama ili sa Salemom. Leaje lakše 
i brže učila bosanski od engleskog jezika, pri čemu bi nekad 
Salema natjerala na smijeh do suza, kad bi koju riječ izgovorila 
nepravilno ili naopako, kad, naprimjer, umjesto: ljubav, kaže: 
buljav, a umjesto: volim te, kaže: lovim te. Ona bi se čudila nje- 
govom smijehu i kao, našla bi se malo uvrijedena. Katkad bi 
izašli u džunglu, ali samo u blizinu Pećine. Tad bi se svemu 
čudila i divila, kao malo, posve malo dijete i hodala, i 

preskakala prepreke, i trčala, lahko kao srna, svojim gipkim, 
mladim, zaobljenim tijelom, hodajući isključivo na prstima; 
njišući talasasto vrcavim kukovima i jest posvemašno sličila na 
srnu, ili se Salemu takvom samo činila. Posvuda je pratila Bosan- 
ca, ne gubeći ga iz vida ma i za trenutak; bila je njegova vjerna 
sjenka, njegovo drugo ja; pratila je svaki njegov pokret, svaku 
riječ izgovorenu, svaku grimasu; uživala da udiše njegov dah, 
da ga gleda dok spava, dok jede, dok se brije, dok se svlači i 
oblači, pa je htjela da ga gleda i dok se kupa, ali bi joj on uvijek 
ispred nosa zaključavao vrata. Svim silama se trudila da ga 
oponaša; i učila od njega, učila tako brzo da je usvojila gotovo 
sve njegove manire, i u ponašanju počela da sliči posve na nje- 
ga. Ni s kim se drugim nije družila niti sprijateljila. Imala je 
samo njega i činilo se da joj je to dovoljno. Zapravo, uopće nije 
bila sretna ako bi se u društvu nalazila i treća osoba. Kao da je 
bila ljubomorna na svakog, ko bi se našao u njihovoj blizini. I 
uopće nije shvaćala težinu situacije u kojoj se nalazila Država 
Zemlja. Samo se čudila tolikoj strci, nervozi, zebnji ljudi oko 
sebe. Bila se sva pretvorila u sklad ljepote, bezazlenosti i dobro- 
te. A Salem je u njoj gledao bespomoćno djevojče s druge pla- 
nete, kome je prijeko potrebna pomoć i koje bi, vjerovatno, 
propalo bez njega, kao što mladunčad nekih životinja ne mogu 
da prežive kad ostanu bez majke; gledao ju je nekako kao mla- 
đu sestru Dinku, a i jesu sličnih godina i jednako djetinjaste. 
No, kako je ona gledala njega, onim lijepim, crnim, kosim 
okicama? Da li kao brata, ili nekako drugačije? — zaista bi bilo 
nemoguće prosuditi. Ili, možda, ne bi, čak ni laiku. 

Otkad je doputovao s Paklema, Salem je od Mejrime dobio 
samo jednu poruku, i to posredno, tajnim kanalima, radi pot- 
pune konspirativnosti. Poručila je svom Noćnom Leptiru da ga 
jednako mnogo voli, da mu šalje bezbroj vrelih poljubaca i da 
ne brine za nju. On je odručio istom vezom da je voli, da misli 
na nju i da strahuje da joj se šta lošega ne dogodi. Još ju je 
pozdravio i to je sve. Nikakvu neposrednu vezu sada ne mogu 
uspostaviti, i tako će biti sve dok je ona na tom zadatku. Onaje 
tamo pod strogom prismotrom, njen zadatak je od presudne 

važnosti za Državu Zemlju, naročito sada, kada se radi o biti ili 
ne biti, i kada bi ona svojom hrabrošću i snalažljivošću mogla 
da odigra važnu ulogu i da, eventualno, zaustavi kapitaliste. Ona 
je značajna halka u lancu onih koji bi mogli da spase Državu i 
njene stanovnike; mogla bi da postane istinski heroj svoje zemlje. 
Njen položaj u Vašingtonu je vrlo delikatan — težak, rizičan i 
krajnje opasan. Budu li otkrivene ona i Klara Potrfil, tad im niko 
ne može pomoći. Salem je to dobro razumio, ali, opet, činilo 
mu se kako se sve više udaljavaju i otuđuju jedno od drugog, 
kako jedno drugom sve više liče na strance, kao da se sve izme- 
đu njih dešavalo u nekoj davnoj, zamagljenoj prošlosti, još dok 
su bili djeca, ili u nekom drugom životu. Činilo mu se da je od 
njega razdvaja neka neumoljiva sila, ili da je zauvijek odnosi zla, 
crna sudbina. Možda su to samo teške slutnje zbog neizvjesne 
situacije u kojoj su i zbog blizine smrti, koja će ih zauvijek rasta- 
viti - ukoliko kapitalisti otkriju Državu Zemlju i ostvare svoje 
planove o njenom uništenju. ,, A ljubav, gdje se djenu onolika 
ljubav?", pitao se s nevjericom Salem. ,,Ili su ovo ipak samo 
tlapnje izazvane psihozom straha, tuge, neizvjesnosti, klonuća 
i slutnje bliske smrti? Možda nas, ipak, jedino smrt može rasta- 
viti?!" Nisu li za nju, samo za nju, šljive s Rajzema, što ih brižno 
čuva u zamrzivaču u svojoj sobi, jedini poklon što joj je donio 
sa svog putovanja po kosmosu? I 

Pindo je sa svojim konzilijem znanstvenika, mukotrpno 
radio, razmišljao, proučavao, mijenjao metode, mijenjao omje- 
re supstancija, kombinovao, pa čak mijenjao supstancije i tako 
ih dodavao uz glavni preparat, Rijetko je JE0 JEO rjeđe spavao; 
smršao je, oslabio, postao sama kost i koža, naglo posijedio; 
bodrio je kolege naučnike da istraju, smirivao članove Predsjed- 
ništva; mirnoćom, staloženošću i lijepom TeGjU hr abrio Je 
rijetke paničare i defetiste; i nikada ga nije napuštao optimizam. 
Takav je bio i kada mu se činilo da je pokušao spraviti svoj 
posljednji lijek protiv sebičnosti i Zla, i kada ga je pozvalo pete- 
ročlano Predsjedništvo da mu priopći strašnu i tužnu vijest - 
kako su NATO-vci stigli sa svih strana, izbili na same EronIkE 
Države Zemlje, zagrlili je svojim čeličnim zagrljajem smrti, pa 

je graničarima naređeno da se povlače dok ne bude izdato 
naređenje za paljbu po neprijatelju. Takav je bio Huan i kada 
mu je Predsjedništvo naložilo da sa svim članovima Laborato- 
rija odmah krene u rov i da raketnim bacačem brani Državu od 
kapitalista, u ovim najsudbonosnijim časovima njezinog posto- 
janja. 

-— Mi nemamo šta izgubiti. Mi smo ionako pobjednici. Oni 
ne mogu ubiti našu dušu i naše ideale. Poslije nas doći će drugi 
da se bore i da ih ostvare — rekao je sa smiješkom, polazeći sa 
suprugom Magdalene na borbeni položaj, na jednu od tri 
posljednje linije odbrane Države Zemlje, na liniju smrti. 

Pusto i tužno je izgledao Laboratorij Zemlja. Po prvi put 
otkad postoji ostao je sasma prazan. Svi su pošli na utvrđene 
linije — da svojim životima brane svoju jedinu domovinu. 

Oko Pećine su se nalazile tri koncentrične podzemne linije, 
dobro utvrđene, načičkane bunkerima, oruđima i oružjima, te 
mnogobrojnim ljudstvom da ti se čini kako ni igla više ne bi 
imala gdje da stane, U najvećem i najtvrđe urađenom bunkeru, 
na prvoj liniji do Pećine, nalazilo se Predsjedništvo. Ono je 
komandovalo odbranom i svi njegovi članovi bili su do zuba 
naoružani. U drugom bunkeru zdesna bio je Salem za laserskim 
topom. S njim je bila cijela posada topa, a on je s vremeria na 
vrijeme stiskao u džepu dragu Mejriminu hamajliju, vadio je 
nervoznim, oznojenim prstima, posmatrao i mirisao. U istom 
bunkeru nalazila se i Lea. On bi kradom bacao na nju brižljive 
i tužne poglede, dok je ona u rukama držala lasersku pušku i 
igrala se njome kao lutkom. Nimalo nije razumjela ozbiljnost i 
tragičnost situacije. Njoj je to još uvijek izgledalo kao bezazlena 
dječija igra, u koju su se, eto, nekim slučajem, uključili i odrasli. 
A ljudima su živci bili napeti do krajnosti. Branioci su samo 
iščekivali da se ispred njih ukaže strašni, nemilosrdni neprijatelj, 

da Predsjedništvo izda naredbu za paljbu pa da se sve prolomi 
i proključa od smrtonosnih metaka i strašnih eksplozija, da 
otpočne suludi ples smrti. Igra nerava postajala je ljudima 
nepodnošljiva kad oficiri, s prve vatrene crte prema neprijatelju, 


, 


javiše sudbonosnu vijest: 

— Na vidiku neprijateljski vojnici s psima tragačima! 

- Sačekajte dok vam priđu sasvim blizu, a onda otvorite 
vatru iz svih raspoloživih oruđa i oružja! — naredilo im je Pred- 
sjedništvo. | 

Vojnici su kratko zastali, razgledajući vojnu kartu. Njihov 
zapovjednik izdavao im je naređenja, granajući i pokazujući 
rukama ispred sebe. Tad su vojnici sa psima tragačima, gusto 
zbijeni u streljačkom stroju, s puškama na gotovs, stali da napre- 
duju korak po korak prema braniocima. Austrijanac Vinter 
Noel, zapovjednik prve borbene linije prema neprijatelju, podi- 
že ruku, spreman da izda naredbu: Pali! — a baš tad se začu 
komanda neprijateljskog oficira na engleskom jeziku: 

— Vojnici, stoj! Naređujem povlačenje! Svi trčećim korakom 
na polazne položaje! 

Branioci su se samo pogledali u potpunoj nevjerici, da bi se 
odmah iz svih grla začuo uzdah olakšanja. Ali, šta sad? Možda 
će se NATO-vci ponovo vratiti. Nije li to samo promjena takti- 
ke, novo pregrupisavanje ili kakva lukavo smišljena varka? Bor- 
ci Armije spasa napeto su iščekivali, jer nisu vjerovali prokletim 
kapitalistima. 

Predsjedništvo je u bunkeru imalo radioaparat. Odmah su 
ga uključili. Slušali su kapitalističke radiostanice. One su redom 
prekidale redovne programe kako bi slušaocima saopćile važne 
vijesti: , Pažnja, važno saopćenje! Savjet sigurnosti UN izdao je 
naređenje NATO snagama u Africi da smjesta obustave potragu 
za Državom Zemljom i da se odmah povuku u svoje matične 
baze. Savjet sigurnosti je u stalnom zasjedanju i slijedit će nova 
priopćenja za javnost. Pažnja, važno saopćenje!..." 

Kakva je tada uslijedila neopisiva radost na borbenim lini- 
jama! Nema takvih riječi kojima bi se to čitaocu moglo vjerno 
Predočiti. A svima je bilo jasno da je za to najzaslužniji mirni, 
skromni i kao pčelica radišni naučnik svjetske reputacije Huan 
Pindo. Zahvaljujući njemu sada postoji aparat za registrovanje 
zlih misli ljudi ,Čitač%, ali i lijek za njihovo liječenje od sebič- 
nosti i drugih zala — ,Barbentin', Ta dva otkrića će značiti 
sudbonosnu prekretnicu za cjelokupno čovječanstvo i za čitavu 

planetu. Da li će se sada čovjek uistinu razlikovati od životinje? 
I dali je time planeta Zemlja spašena od propasti? Ne preosta- 
je li ipak još mnogo posla da se uradi kako bi ljudi i na ovoj 
planeti mogli da snivaju bezbrižne sne, kao i na Rajzemu? 
Pindu su prvi pohitali u zagrljaj članovi Predsjedništva pa 
naučnici iz njegove grupe i ostali članovi konzilija, a zatim ga 
je toliko ljudi navalilo grliti i ljubiti da je postojala stvarna opa- 
snost da ga onako slabašnog uguše. Onda su ga digli na ruke, 
odnijeli u Pećinu i dugo nosili po čitavom Laboratoriju. Te noći 
u Pećini niko nije spavao, makar što su svi bili umorni i nenas- 
pavani; svi su slavili veliku pobjedu, pobjedu istinskog svjetla 
nad tamom, i budni dočekali rađanje sunca — rađanje novog 
sunca za čovječanstvo; rađanje države nade i spasa, Države 
Zemlje, jedinstvene države na cijeloj planeti Zemlji. Tokom 
večeri Predsjedništvo je održalo Vanrednu svečanu sjednicu na 
kojoj je donijelo samo dvije odluke. Prvu, da Huan Pindo bude 
prvi čovjek u povijesti Države Zemlje kome će biti dodijeljen 
orden: Heroj moralnosti i pregalaštva, i to I reda, i da se, pritom, 
nagradi desetodnevnim odmorom; drugu, da se svim poginulim 
članovima misije , Balet u kosmosu" posthumno dodijeli orden: 
Heroj moralnosti i pregalaštva I reda, a svim živim građanima 
Države Zemlje, koji su to moralnošću i pregalaštvom zaslužili, 
isti orden I, IL ili II reda. Te odluke su odmah saopćene razdra- 
ganoj masi u Laboratoriju, koja je slaveći svoga heroja dugo 
uzvikivala: 
- Huan Pindo! Huan Pindo !... 
Ta noć je pripala njemu, i najviše će se pamtiti po njemu = 
jer je on te noći bio istinski heroj. 


15. 


Narednih dana, i sedmica, Skupština i Savjet sigurnosti 
UN gotovo neprekidno su zasjedali, kako bi donijeli i svijetu 
objavili neke nevjerovatne odluke; izvještači svjetskih 
medijskih kuća su govorili: ,odluke za infarkt", ,šokantne 
odluke", ,senzacionalne odluke", ,odluke koje će izmijeniti 
svijet" i tome slično. Te odluke su se ogledale u sljedećem: 
1) ukinut će se granice među državama i cijela planeta 
postat će jedna država; 2) promijenit će se društveno ure- 
đenje -— iz kapitalizma u sistem društvene svojine; 3) NATO 
savez i druge armije reducirat će se na jake i dobro uvjež- 
bane policijske snage; 4) uništit će se višak naoružanja i 
vojne opreme; 5) drastično će se smanjiti proizvodnja nao- 
ružanja, i ukinuti fabrike oružja, osim za potrebe policijskih 
snaga i u mirnodopske svrhe; 6) zabranit će se proizvodnja 
i upotreba nuklearne energije; 7) ukinut će se sve novčane 
valute; 8) ulagat će se sredstva i maksimalni napori u nauku, 
privredu, obrazovanje, zdravstvo i u druge društveno kori- 
sne oblasti — pri čemu će zaštita čovjekove sredine imati 
prioritet broj jedan. Odluke su se nizale u nedogled. Jedne 
su se počele odmah sprovoditi, dok bi druge došle na red 
tek pošto se stvore uvjeti za njihovo sprovođenje. um 

U Laboratoriju Zemlja dobro su znali da su nČitač" i 
pilula protiv zlih misli ,Barbentin" uzrok promjene svijesti 
u glavama kapitalista i njihovim odlukama da mijenjaju 
svijet u pozitivnom pravcu, da ga humaniziraju. Također su 
znali da nijedna materija za njihovu proizvodnju ne postoji 
na Zemlji, a da su zalihe materijala za njihovu proizvodnju, 
a koje oni posjeduju u Laboratoriju, ograničene i da ne mogu 

trajati vječno. Dok njima budu djelovali na svijest kapitalista, 
dotle će oni mijenjati svijet u pozitivnom smjeru. Zato je 
neophodno što brže i što više činiti kako bi preobrazba 
svijeta odmakla što dalje i kako ne bi bio moguć povratak 
na staro - restauracija kapitalističkog društvenog uređenja, 
suvremenog robovlasništva u dvadeset prvom stoljeću - kad 
jednom nestane materija od kojih se proizvode ,Čitači" i 
,Barbentin" I činili su sve, što je u njihovoj moći, ali su odlu- 
čili da malu Državu Zemlju i dalje drže u tajnosti i da je 
nipošto ne ukidaju, sve dotle dok uistinu ne bude prestala 
potreba za njenim postojanjem. Ona je i dalje živjela i funk- 
cionirala posve uobičajeno, kao da se na svjetskom planu i 
nije ništa značajno dogodilo. Predsjedništvo je obavljalo sve 
svoje dužnosti, naučnici svoje, Armija spasa svoje. 

Huan Pindo jedva je izdržao sedam dana na odmoru. 
Akumulirao je nešto nove snage, malo se odmorio, oporavio 
pa se nanova prihvatio uobičajenih poslova na realizaciji 
mnogih naučnih ideja. Odmah je organizirao serijsku proi- 
zvodnju ,Barbentina", kakav je slučaj odranije i s ,,Čitačem", 
a on je tu proizvodnju samo nadzirao. Pilula bi djelovala na 
onog kome bi se davala samo tri mjeseca, nakon kojeg roka 
bi on morao konzumirati novu. Sada je potrošnja ovog lije- 
ka bila znatno povećana jer se on morao davati i nižim 
civilnim i vojnim dužnosnicima, kako se oni ne bi pobunili 
protiv odluka svojih nadređenih. U isto vrijeme porasla je 
potreba i za povećanom proizvodnjom ,Čitača" Bez njega 
,Barbentin" bi se morao dijeliti neselektivno pa bi njegova 
potrošnja bila neekonomična i brzo bi ga nestalo. Ovako, 
pošto ,Čitač" registruje zle misli, ,Barbentin" se dijeli samo 
njihovim nosiocima, a ne svim važnim ličnostima. Pinda je 
brinulo što se zalihe materijala naglo smanjuju, naročito se 
to odnosilo na rudu od koje proizvode ,Čitače" Zapravo, nje 
je u skladištu bilo ostalo još vrlo malo. O tome je odmah 
izvijestio Edvardsa, koji je obećao nešto poduzeti. A dani su 
tekli, pa i mjeseci, svijet se mijenjao te je planeta Zemlja 
počela sve više da sliči Rajzemu. U Državi Zemlji svi su bili 

sretni zbog toga i zato su ulagali maksimum volje i truda 
kako bi se svi njihovi ideali u potpunosti i što prije ostvari- 
li. Jednom prilikom Edvards pozva Salema u svoj ured i 
lukavo namigujući na jedno oko veselo reče: 

- Idi dotjeraj se malo. Za dva sata na poligon će stići 
Mejrima, pa je dočekaj. Dolazi deset dana u Laboratorij, na 
dopust, i opet se vraća na zadatak. Znaš da je njeno i Klari- 
no prisustvo tamo od neprocjenljive važnosti. 

Sav zbunjen i smušen tom viješću Salem samo izađe, 
zaboravivši se u žurbi zahvaliti Predsjedniku, pa svrati u 
Laboratorij i obavijesti o tome Pinda te ga zamoli da i Lea 
pođe s njim, što Latinoamerikanac smjesta odobri: 

— Idi, prijatelju. Znam da ste se uželjeli jedno drugog. 

A Salem je pomalo strepio od tog susreta. Kako će se ona 
ponašati, kako on? Da li će njene usne ljubiti opet vatreno, 
kao nekad, ili će biti hladne i rezervisane, kao što su i njiho- 
vi odnosi u zadnje vrijeme? No, susret poslije toliko vreme- 
na, koga su se oboje pribojavali, prošao je sasvim uredu da 
je samo pomislio: ,,Ili me još uvijek iskreno voli ili zna savr- 
šeno da glumi, što mi je poznato od ranije." Potrčala mu je 
u zagrljaj, strasno ga poljubila, a zatim ga šuteći dugo gle- 
dala, kao da nije mogla da pronađe prave riječi kojima bi 
iskazala koliko ga se uželjela. Potom je primijetila Leu, namr- 
štila se kao oblak pred kišu pa iznenađeno i zbunjeno upi- 
tala: 

- Ko ti je ova?!.. 

- A, Lea, sirotica s planete Paklem. Sve ću ti objasniti kad 
dođemo u sobu - reče Salem, također zbunjen i pocrvenio 
kao da je zbog nečega kriv. 

Vidjelo se da nije zadovoljna objašnjenjem. Odmah je 
nestalo one veselosti s njenog preplanulog lica, koje popri- 
mi ljutit, zao izraz. I pored toga bila je savršeno lijepa kao i 
Prije: elegantna i elegantno obučena, malo je smršala pa je 
izgledala još vitkija, hodala je graciozno dugim privlačnim 
nogama, zabacujući često s čela pramenove guste crvene 
kose, uvezane plavom trakom oko cijele glave. Ako je Salemu 

ikad ličila na boginju, onda je to sad. On se kasnije često 
pitao: da li je tad stvarno puklo između njih? Da li su se tog 
trenutka stali definitivno tuđiti jedno od drugog, postajati 
jedno drugom stranci? Ili je to počelo znatno ranije, njego- 
vim odlaskom na Paklem i njenim odlaskom u Vašington? A 
šta ako je tamo upoznala drugog muškarca? A kakva je 
lijepa, ne bi bilo čudo ako je sam predsjednik, ženskaroš, 
Brk Baglama bacio na nju oko, ko bi to uostalom znao? | jest 
zgodnija od one Jevrejke, njegove ljubavnice. Eto, počeli su 
sumnjati jedno u drugo. A nije li poznato: tamo gdje počinju 
sumnje, prestaje ljubav? Lea uđe za njima u sobu. Mejrima 
se začudi iljutito je prostrijeli neprijateljskim pogledom. Pa 
još kad spazi njenu spavaćicu na svom krevetu i njene stva- 
ri razbacane po stočiću oko svoje uramljene slike, poludje 
načisto, poče da baca na njega njene stvari, da histerično 
vrišti i da urla od bijesa i ljubomore: 

— Pa ti, zar, i spavaš s ovom divljakinjom... dok ja tamo 
nosim glavu u torbi, i kao najveća budala mislim samo na 
tebe!... 

- Ali, Meri, molim te, stani da ti objasnim... 

- Šta ti tu meni imaš da objašnjavaš?! Ta, nisam ćorava!... 
Valjda sve vidim svojim očima!... 

Zatim je krenula prema Lei. Dalje nije mogla da kontro- 
liše svoja osjećanja i, zaslijepljena ljubomorom, nasrnulaje 
na nju. Počela je da je gura, udara rukama po grudima i licu, 
vuče Za kosu i vrijeđa pogrdnim i vulgarnim riječima. Izme- 
đu njih uskoči Salem. Ulovio je Mejrimine ruke i jedva ju je 
odlijepio od druge djevojke, pa na tren, krišom, pogleda Leu. 
Sjedjela je i tužno zurila u pod, dok joj se iz očiju zakotrlja- 
še dvije suze, i kao da se pokajaše, zastadoše nasred lica pa 
sad dvoume: ili bi gore ili dolje - i optužuju ga. A on se sjeti 
kako je nekada čuo:,Suze siročadi najteže su suze!" Mejrima 

se žestoko otimala nastojeći ponovo napasti Leu. Tad Salema 
obuze jarost u kojoj je počinio nešto što nikad sebi nije 
mogao oprostiti - dvaput ju je ošamario. Kasnije se često 
prijekorno pitao: nije li to bio pečat na kraj njihove ljubavi, 

njena smrtna presuda, ovjera konačnog rastanka? Ali nije 
imao izbora da je drugačije urazumi i smiri. Ona nije odmah 
shvaćala šta se desilo. Bila je sva u nevjerici, u šoku. On ju 
je odgurao do kreveta, oborio na njega i čvrsto odozgo pri- 
tisnuo svojim tijelom. Jednako čvrsto držeći njene ruke, kako 
se ne bi mogla opirati, ispričao joj je tužnu priču o Paklemu, 
o patnjama i duševnoj boli koje je Lea pretrpjela. Završio je 
riječima: 

— Ona bi svisnula od bola, da joj nije bilo mene. 

Mejrima se prestala opirati, malo se primirila i samo je 
plakala, jecajući. On nježno pređe rukom preko njenog čela 
i obraza, pomilova je, ispriča se zbog šamara pa se uputi 
zamrzivaču, izvadi iz njega dar što joj ga je donio sa svog 
putovanja po svemiru, stavi na sto pred nju i reče: 

- Vidi šta sam ti donio s Rajzema! Šljive. Prave naše, bosan- 
ske šljive! 

Ona ih i ne pogleda. Sjedjela je na rubu kreveta, raščupane 
kose, izgužvane odjeće, razmazane šminke po licu, i oborene 
glave tiho jecala. Dugo je ostala u tom pogruženom položaju. 
A kad se pribra, ustade pa namještajući odjeću i frizuru reče 
bezbojnim, mrtvim glasom: 

— Okej, sada je barem sve jasno. Recimo da prihvatam tvo- 
ju priču, ma kakva ona bila. Ali ne želim da tvoja štićenica i dalje 
boravi ovdje. Neće valjda spavati s nama, u istoj sobi?! Makar 
dok sam ja ovdje. A kad odem, učini kako ti je volja. 

On je Lei našao smještaj kod druge djevojke, a Mejrima 
otada nije htjela ni da je vidi. Osjećala je ženskim instinktom 
otkuda joj prijeti prava opasnost. Ta druga, divljakuša, divlja 
ruža s neke daleke planete, primamljive egzotične ljepote, neo- 
doljiva poput magneta, da joj se nijedan muškarac ne bi mogao, 
ne bi imao želju, oduprijeti — istiskivala je nju, Mejrimu, iz 
njegovog života i predstavljala stvarnu prijetnju njenoj ljubavi 
i sreći. Ona sama vrijedi za četiri zemaljske ljepotice jer je u sebi 
sublimirala ljepotu četiri zemaljske rase; i to je njena magija, 
Njeni sihiri, kojima opčini i očara svakog muškarca, kad joj se 
Prohtije. Od tog trenutka Mejrimi se činilo da se sve ruši, da se 

čitav svijet pomjerio, zaljuljao iz temelja, i počeo da pada pravo 
na nju. Osjećala se prevarenom, ostavljenom, odbačenom i 
poniženom; prvi put je osjećala golemo, istinsko razočarenje u 
njega, u ljubav, u ideale, u sve ljudske vrijednosti, u ljude. Osje:- 
ćala se neizrecivo tužnom, nesretnom, posve samom i izgublje- 
nom u tom bezdušnom svijetu. Ali, neka, sam je odabrao pa 
neka mu bude. Tih deset dana provela je obilazeći Laboratorij, 
posjećujući i primajući rijetke prijatelje i poznanike. Triput ju 
je primalo Predsjedništvo, članovi su razgovarali s njom i dava- 
li joj instrukcije za dalje aktivnosti u Vašingtonu. Samo je jed- 
nom izašla u džunglu, sama. Dugo se tamo zadržala. Ko zna 
kuda je sve šetala, šta razgledala, čega se prisjećala, o čemu 
razmišljala. Njeni odnosi sa Salemom bili su suzdržani, prikri- 
veno hladni, bez one negdašnje prisnosti, djetinje šaptavosti i 
veselosti. Jedva je čekala da se vrati u Vašington. Radije i lakše 
je podnosila svakodnevnu neizvjesnost, obavljajući teške i opa- 
sne zadatke tamo, među tuđim ljudima, nego ove zategnute, 
nepodnočšljive odnose s njim, ovu mučnu atmosferu i neprijat- 
na susretanja s njom, divljakušom s druge planete. 

Lea ju je izbjegavala. Plašila ju je se. Samo ju je posmatrala 
poizdaljega, začuđenim upitnim pogledima. I lovila je Salema. 
Lovila ga svojim neodoljivim kosim očima, svojim magnetično 
primamljivim tijelom, svojim činima, i svom svojom dušom. I 
borila se za njega, vrebajući iz prikrajka, žilavo i divlje, nikada 
ne odustajući, čekajući svoju priliku, poput divlje mačke. Osje- 
ćala je, više nagonski nego razumom, da je na dobrom tragu, da 
je ona druga, crvenokosa pošast, ranjena, a da se njoj, Lei, 
pobjeda smiješi, bude li ustrajna do kraja. A ustrajnost je odu- 
vijek bila jedna od njenih glavnih karakternih osobina! 

A Salem? Salem je bio razapet, raspolućen između njih 
dvije. Volio Je jednu i drugu; Mejrimu nejasnom, neodređe- 
nom, tinjajućom ljubavlju i nostalgičnim sjećanjima na sve 
lijepe, nezaboravne, trenutke provedene s njom u prošlosti. Leu 
eg nako de krije nelekralisanom brniskomijabavju 

Aa ) pralSkOM$ = ne bi se mogao više u to sa sigur- 
nošću zakleti. Ta ljubav postaje čudna, neobjašnjiva. i 

nedefinisana, obuzima ga i pali svega; čim pomisli na nju, ili je 
ugleda, unutrica mu nekako čudno zadrhti, nešto ga u njoj 
opeče, kao da je unutra sam živi gorući plamen. Sve češće osje- 
ća kako bi budući život bez nje bio nezamisliv, bio besmislen i 
bezvrijedan, u njemu bi postojala samo velika praznina, velika 
rupa, koju ništa na svijetu ne bi moglo ispuniti. Pa zar je to onda 
samo bratska ljubav? Kad bi mogle nekako obje s njim živjeti, 
slagati se i poštovati, biti kao sestre, tad bi on obje podjednako 
volio, živio samo za njih, dajući, vječno i nesebično, jednoj 
jednu drugoj drugu polovinu svog srca, makar njemu ne ostalo 
ništa. Ali njihova ženska sebičnost, ljubomora i sujeta brane im 
to, i radije bi umrle nego što bi ikada pristale na takvo što. 

I otišla je, tiho, kakva je bila i svih ovih deset dana, za vri- 
jeme boravka u Laboratoriju Zemlja: bez velikih ljubavnih rije- 
či i bez bilo kakvih obavezujućih obećanja. Ni suze u oku, ni 
tuge u glasu, samo hladan stisak ruke, i sve je bilo sama prazni- 
na. Odletjela je u Vašington, a da li je otišla i iz njegovog života, 
iiz njegovog srca? I dali zauvijek? S rastanka su oboje sa sobom 
u ustima ponijeli neobjašnjiv okus gorčine života, a u duši 
neshvatljiv osjećaj praznine i ironije ljudske sudbine. 

Nedugo iza Mejriminog odlaska u Laboratoriju se iznenada 
pojavila Ijola Mkomo i neizrecivo mnogo obradovala Mistisa 
Fijakisa. Bila je smirena i blaženog izraza lica, kao da je s duše 
svalila ružno i teško breme što ju je dugo pritiskalo i morilo. 
Ona je Salemu ukratko ispričala svoju priču: 

- U Južnoafričku Republiku nisam otišla slučajno. Od naših 
obavještajaca saznala sam da se dolje nalazi Mukambe, kao 
vojni ataše svoje zemlje. Omah sam zatražila od članova Pred- 
sjedništva da me pošalju dolje na obavještajne zadatke, Oni su 
izašli ususret mojoj želji, a ja sam sa sobom ponijela SVLLSVOJU 
ušteđevinu, nešto novca i nekoliko vrijednih dragulja. Pošto sam 
stigla, povezala sam se s našim agentima, smjestila se i počela 
obavljati odgovorne obavještajne poslove. Uskoro sam srela neke 
svoje rodake, suplemenike, čije su porodice postradale u poko- 
lima Mukambeovih falangi. S njima sam organizirala urotu 
protiv Mukambea. Mojim novcem podmitili smo neke momke 

i djevojke iz zlikovčevog šireg društva, koji su ga namamili u 
jednu jazbinu. Kad me ugledao, bio je iznenađen i uplašen, jer 
i sono malo pameti znao je da mu se ne piše ništa dobro. Malo 
zatim u jazbini su ostali samo moji rođaci i dva-tri plaćena 
momka, zajedno s Mukambeom. Sjedjela sam i pušila, a oni su 
ga mučili, kao što je on sa svojim vojnicima zvjerski mučio i 
ubijao njihove porodice. Zabijali su mu čavle pod nokte, gasili 
čikove cigareta po tijelu, rezali nožem tijelo i stavljali so u rane. 
A ja prvi put u životu nisam osjećala sažaljenje prema patnjama 
nekog živog bića. Nisam ni imala pravo na to, zbog pijeteta 
prema tolikim njegovim nevino umorenim žrtvama. Mojim 
rođacima je očito osveta bila slatka pa su izmišljali sve groznije 
muke i naslađivali se, dok je Mukambe urlikao od bolova kao 
zvijer uhvaćena u gvožđa. Kad je stao da puzi prema meni i da 
me plačući moli za milost, ustala sam i napustila prostoriju, ne 
progovorivši za to vrijeme niti jednu jedinu riječ. Nisam mogla 
dalje ostati jer mi se smučilo i počela sam osjećati potrebu za 
povraćanjem. Ujutro su sva sredstva informisanja javljala o 
Mukambeovoj smrti. Pronađen je sav unakažen u jednom kon- 
tejneru za dubre. A ja nisam opet ništa osjećala, osim gađenja 
u ustima i malo mučnine u stomaku. Kako sam znala da mi 


prijeti opasnost od njegovih rođaka i prijatelja, to sam se brzo 
spakovala, neopaženo iskrala iz grada i, evo, 


ponovo se obrela 
ovdje, u Pećini, 


u svojoj jedinoj i najdražoj domovini. 
Poslije ove ljoline priče Salemu ne bi žao što ni 


j ) je prisustvo- 
vao njenom i Mukambeovom susretu, premda jje to jednom bio 
poželio. 


A šef naučnog laboratorija Huan Pindo imao je malo slo- 
bodnog vremena, zbog bavljenja ozbiljnim stvarima, a koristio 
gaje tako što bi radio na manje važnim projektima, stvarčicama 
za svakodnevnu upotrebu, Baš je radio na projektu s Rajzema 
- biciklo koje bi se kretalo zrakom, a bez motora, kad ga lokne- 
tom u svoj ured pozva Predsjedništvo. Edvards reče: 


-— Upravo sam završio razgovor s naučnikom s Gozbema. 
Rekao je da kod njih ima rude za proizvodnju ,Čitača" koliko 
god želimo, da su je oni koristili u razne svrhe, naročito Za 

poboljšanje čujnosti aparata za prenos zvuka na daljinu, i da je 
i sam bio blizu pronalasku , Čitača% ali da to njima više ne treba 
pošto su oni gotovo svi mrtvi, mrtva planeta. Također je poja- 
snio, ukoliko ga ne zateknete živa, da ćete rudu pronaći u skla- 
dištima desetak fabrika na planeti. Odmah započnite pripreme 
za put i čim budete spremni, najdalje za dva-tri dana, krećite na 
Gozbem. Ovaj put, nažalost, ne mogu poći s vama zbog važnih, 
a neodložnih, obaveza. Iz istih razloga ne mogu poći ni Kjoto 
ni Čam Van. Neka s vama krenu Aleksej Urguskin i Mahmud 
Asab. Zapovijedat će Aleksej, dok... 

— Ja ne mogu poći! — presiječe ga grubo Rus. Imam, također, 
neodložnih poslova, usto ne želim napuštati Državu u ovako 
usložnjenoj situaciji, a i zdravstveno se ne osjećam dobro. 

Svi ga pogledaše iznenađeno. Bilo je to prvi put da je neko 
odbio izvršiti Edvardsovo naređenje, računajući tu i članove 
Predsjedništva. Pa još tako kategorično i grubo. No, Predsjednik 
je pametan, mudar i fleksibilan čovjek. Nije želio nikakve nepo- 
trebne probleme, sukobe i razdore u Državi. Zato predloži: 

- Dobro, kad je tako, predlažem da kao zapovjednik umje- 
sto Urguskina krene Kjoto. Slažeš li se Šimura? Tako, i to smo 
riješili. Neka ponovo polete dva broda s pedeset ljudi. Ima li ko 
šta da pita? 

Pripreme su trajale kratko i bile su efikasne. Za dva dana sve 
je bilo pripravno za polazak. Za put je bilo određeno šesnaest 
preživjelih ljudi iz ekspedicije na Paklem, ostali su bili novi. 
Stari članovi su Pindo, Salem, Šlege, Mistis, Step i još neki mom- 
ci, i svi su se prijavili dobrovoljno. Ovaj put misija se zvala 
Planeta, labuđi pjev", vođa joj je Šimura Kjoto, a tu jei drugi 
član Predsjedništva Mahmud Asab. Novina je da su s njima na 
teškom i opasnom zadatku i tri žene: Pindova supruga Magda- 
lene, ljola Mkomo i Lea. Lea nije bila u planu za put na Gozbem, 
Ali, ona je toliko insistirala, molila, plakala, štaviše, prijetila 
samoubistvom, ako je ma i jedan dan razdvoje od Salema, 

— Ja ne tražim da idem na Gozbem, samo želim da me ne 
razdvajate od Salema! — rekla je tugaljivo, sva zaplakana. 

Edvards se nasmija i odobri: 

- Lukavo li je smislila kako će nas ucijeniti. Ali neka joj bude, 
kad toliko luduje za Bosancem, ili, kako ga ono Mejrima zove? 
- Noćnim Leptirom. Dakle, ostavite jednog čovjeka i povedite 
nju. I ne zaboravite — ona je dijete kosmosa. 

Za put su određena dva broda: ,, Država Zemlja", a mjesto 
,Armije spasa" uzeli su ,,Laboratorij Zemlja" jer je Pindo želio 
da i njega provjere u praksi. Na rastanku je ponovo bilo i tuge, 
i zagrljaja, i poljubaca, i darova, i dugog opraštanja. A Salema 
nije imao ko da ispraća. Njegovi najdraži su s njim. Tu je Lea, 
tu je Pindo, tu je Kjoto... No, tu je, još uvijek, i jedna draga 
hamajlija o vratu, s pramenom crvene kose, s koje nije bio išči- 
lio miris jorgovana. Samo što sad nema ko da kaže: ,,Miriši, 
uzdiši — i sjećaj me se!" Pa se sjeti šta mu je još šaptala u uho, 
praštajući se tada od njega. Od toga sjećanja nešto ga bolno 
štrecnu u srcu, opeče u unutrici, a on pocrvenje, zastidje se zbog 
nečega, osjećajući nekakvu neodređenu krivnju. 


16. 


Leteći ka suprotnom sunčevom sistemu, od onoga u kome 
se nalazi planeta Rajzem, brodovi su prelijetali nekakvu plane- 
tu, za koju Tom Step reče da je Merkur i da bi želio da je vidi 
izbliza. Zato uzbuđeno i oduševljeno predloži Kjotu i Pindu: 

- Zbog čega se ne bismo nakratko spustili na ovu planetu, 
malo je razgledali i upoznali? Tako bismo obavili zadatak i 
usputno vidjeli i upoznali štošta lijepoga u svemiru. 

— Pa da se opet staneš gušiti kao i na Jupiteru — pecnu ga 
šaljivo Mistis Fijakis. 

- Ne — ozbiljno će Japanac — nismo krenuli na turističku 
turneju po vasioni, već idemo striktno na izvršenje zadatka. 

-Nemamo vremena, Tome — ubaci se u razgovor Pindo. — 
Zaliha rude od koje se prave ,Čitači" gotovo da je potrošena. 
Teško da će je biti dovoljno do našeg povratka. 

Step se razočarano pomiri s činjenicom da neće posjetiti 
Merkur, sklopi kapke pa stade blaženo da drijema i sanjari. Isto 
je činila Magdalene na Huanovim grudima kao i ljola na Misti- 
sovom ramenu. Lea nije spavala, samo bi se štokad okrenula, 
kao da provjerava da li je Salem tu, pokraj nje, pa bi zadovoljna, 
sa smiješkom na licu, nastavljala da pilji kroz prozor u prazan 
bezračni prostor, u ništa. Većina drugih članova misije ,,Plane- 
ta, labuđi pjev" čvrsto je spavala, dok je dvoje-troje smiješno 
hrkalo, nalikujući škripi zahrđalih baglama. N 

Salemu se nije dalo zaspati jer ga misli svega zaokupiše. 
Odnesoše ga na lahkim i brzim krilima u prošlost. Sjećanja 
naviru kao valovita rijeka: na malu čarobnu državu Bosnu, 
sasma zagubljenu u bezmjernoj vasioni; na rodni zavičaj na 
bezbrižno i lijepo djetinjstvo; na krvavi četverogodišnji rat i na 

sve nedužno poginule, znane i neznane. Sjeti se dragih roditelja 
- štali rade? Kako i od čega žive? Pa mu odnekud, iz sive maglu- 
štine prošlosti, izroni lik ,spečenog" vlasnika betonske elemen- 
tare. A onda se misli vrnuše u sadašnjost, da bi odmah, vrago- 
laste poputleptira, nezadrživo odjurile k njoj, dalekoj i odjednom 
tuđoj, k njoj tajanstvenoj kao tek otkrivena planeta, ali njegovoj, 
dragoj i voljenoj. Da li je usamljena? Da li je tužna i nesretna? 
Da li je u opasnosti? Nije li joj hladno oko srca tamo, u tuđem 
i nepoznatom svijetu? Proklinje li život i nemilosrdnu sudbinu? 
, Ako joj se šta loše dogodi, hoću li i ja biti krivac? Da li ću 
osjećati gorčinu kajanja? Da li sam mogao nešto učiniti? A 
mogao sam. Mogao sam barem da joj budem nada. Da joj 
budem makar tračak svjetlosti na sivom i mračnom nebu živo- 
ta. Mogao sam da budem staza spasa, njoj, zalutaloj i izgubljenoj 
u životnoj džungli. Zar nisam mogao nju, izgubljenu u beskraj- 
noj hladnoj vasioni, da grijem vatrom svoje ljubavi? Mogao sam 
- a nisam! Ili nisam mogao? Jesam li kriv što mi je sudbina 
dodijelila dva oka, njih dvije, dva plućna krila, njih dvije, dvije 
ruke, njih dvije, dvije polovine srca, njih dvije? Jesam li kriv što 
mi je dodijelila jednu glavu i jednu dušu? Bože, zar sam kriv što 
volim obje, podjednako, i što se ne mogu odreći nijedne, kao ni 
ti svojih robova, svojih stvorenja, kao majka djeteta — po cijenu 
života, po cijenu grižnje savjesti i po cijenu golemog vječnog 
kajanja? Zar sam krivac što su obje ušle u moj život, iznenada, 
u nevrijeme, prevarile me, zaskočile, kad mi je duša bila najra- 
njivija; ušle kao dva iscrpljena putnika namjernika, pregladnje- 
la, prežednjela, bez konačišta i bez utočišta? P 
da odbijem dva putnika, kojima je jedina hr 
moja ljubav, a jedino konačište i jedino utoč 
da sam ih odbio, ne bih li i tada bio krivac? Ne bih li i tada 
osjećao grižnju savjesti? Ne bi li me i tada progonilo teško bre- 
me kajanja? Zar onda nije svejedno? Zar onda nisam kriv i 
ovako i onako? Je li to moja zla kob? Dali me to sudbina una- 
prijed, i prije mog rođenja, proglasila krivim i osudila? O, sud- 
bino, mogla si makar malo manje biti okrutna!" 


a kako sam mogao 
ana i jedino piće - 
ište —- moje srce?! I 

- Tako sam sretna dok brodimo vasionom — tihim glasom 
prenu ga iz razmišljanja Lea. - Osjećam se kao da se vraćam na 
svoju planetu, koje više nema, kao da se vraćam u svoj topli dom, 
kojeg više nema, kao da se vraćam svom starom ocu, svojoj sestri 
i svome bratu, kojih više nema. Moj dom je sada cijela vasiona. 
Ona je i moja planeta, i moj dom, i moja familija, ona mi je sve. 
Tako sam sretna dok brodim vasionom, s tobom. Voljela bih da 
se nikad više ne spuštamo ni na jednu planetu već da vječno 
brodimo ovako po njoj, samo ti i ja. 

,Ona je dijete vasione! Da sam je odbio, da je nisam prihva- 
tio, učinio bih pakleni grijeh", pomisli Salem, ali ništa ne reče, 
nego je privi uza se i zagrli, toplo i brižno, kao majka maleno, 
bespomoćno dijete, ili kao siroče, što ona uistinu i jeste. 

Davno su izašli iz zone sumraka, što se nalazi na pola puta 
između dva sunčeva sistema, u luku zaobišli eventualne pirate 
pa se stali brzo približavati planeti Gozbem. Kjoto pokuša da 
uspostavi vezu s naučnikom koji je u nekoliko navrata vodio 
razgovor s Edvardsom. Ali, odgovora nije bilo. On popričeka 
sat-dva pa pokuša ponovo. Ovaj put je uspio. Signal je bio čist 
i jasan, ali je naučnikov glas bio zanemogao i očajnički, jedva je 
dopirao do Kjotovog uha. Gozbemovac je zapovjedniku Zemlji- 
nih brodova dao detaljan opis dijela planete gdje se nalazi 
zgrada u kojoj on provodi, kako je rekao, posljednje dane svog 
života. Zatim nije mogao dalje da priča, u slušalici se čulo neka- 
kvo šištanje i veza se prekinula. Zemljani su pokušali satelitskim 
kamerama da snimaju površinu Gozbema, kako bi lakše otkri- 
li mjesto koje im je naučnik opisao. Samo, trud im je bio uza- 
ludan jer se cijela planeta nalazila uvijena u nekakvu maglušti- 
nu, da se kroz nju ništa nije dalo vidjeti. Uskoro se ispostavilo 
da to nije nikakva magla, već, kao i na Paklemu, smog - Goz- 
bemov mrtvački pokrov, sastavljen od otrovnih plinova, čadi, 
dima i prašine. Tek pošto su probili taj gusti omotač, pošto su 
se spustili ispod njega, kao s onu stranu života, kao u pakao, 
vidljivost se malo povećala. Tad su u polumraku jedva mogli 
zapaziti da je Gozbem sastavljen od četiri velika kontinenta s 
razuđenom obalom, s bezbroj malih otoka zapljusnutih morima. 

Reljef mu je pretežito ravničarski, manje od Rajzema, a znatno 
više od Zemlje. Sav je bio prekriven građevinama, iZuzev najvi- 
ših planinskih vrhova. Gradnja je, očito, bila divlja, građevni 
objekti, najrazličitijeg oblika i namjene, pravljeni su bez ikakvog 
reda i smisla, tek što se između njih, gdjegdje, steralo vrlo malo 
slobodnih površina. Šuma skoro da i nije bilo. Gozbem je bio, 
uistinu, bez pluća i posve ćelava planeta, do što su se ponegdje 
mogle vidjeti, nalik žalosnim spomenicima, grupice sasušenih, 
beživotnih, stabala, očito ostaci nekadašnjih šuma, nekadašnje 
sigurno bujne i bogate vegetacije, negdašnjih pluća ove planete. 
I to je uglavnom sve što su mogli vidjeti leteći u sumraku nisko 
iznad Gozbema. 

— Da skinemo zaštitne maske? — upita neko. 

- A išto bi nam trebale kad dolje ima živih bića? — odgovo- 
ri retoričkim protupitanjem Francuz Kusto. 

— Ja, bogami, nigdje ne idem bez zaštitne maske, a vi, kako 
vam drago — reče odlučno Tom Step. 

- Zar ne vidite da je planeta Gozbem otrovani bolesnik 
na izdisaju? Niko da nije ni pokušao skinuti zaštitnu kacigu, 
jasno?! — naredi Kjoto glasom koji nije trpio neposluh. 

Približno su locirali mjesto gdje bi trebali potražiti nauč- 
nika i spustili se u uzak prostor između dva velika nebode- 
ra, tako uzak da su u njega teško stala dva svemirska broda. 
Onda su pomoću ,Prevodioca" nazvali domaćina i opisali 
mu mjesto gdje se nalaze. On reče da nisu daleko od zgrade 
gdje stanuje i da će pokušati doći do njih. IŠčekujući doma- 
ćeg naučnika, izašli su iz letjelica, sa zaštitnim kacigama na 
glavama, da se upoznaju sa svojom okolinom. 

Ono što su opazili već na prvom koraku, sablažnjavalo 
ih je, kako to ne bi zaboravili dokle god su živi. Nigdje svje- 
tla ili glasa živog bića, tek što su negdje lupala na vjetru 
krila otvorenih prozora i jezivo škripale šarke otvorenih 
vrata, Svud oko njih vidjeli su se grobovi, malo stariji i oni 
sa svježe nagrnutom zemljom; s nadgrobnim obilježjima, 
sličnim muslimanskim nišanima, ali nisu nišani, i mnog9 
češće bez njih; oni svježiji svi su bez njih, Na sve strane, {PO 

bezbrojnim grobovima, mogli su se vidjeti nepokopani leše- 
vi, u raspadajućem stanju ili sami kosturi: muškaraca, žena 
i djece te pokoje uginule životinje, nepoznate vrste. Bilo ih 
je u svim položajima; umirali su kako se ko zatekao: ispru- 
ženi poleđuške, potrbušeni, sjedećke ili stojećke, naslonjeni 
uza zid. Posmatrajući paklene prizore, Zemljani su drhtali 
od groze. Šetali su po malom parku, po grobovima i po bez- 
brojnim nesahranjenim leševima, a da nigdje nisu vidjeli ni 
živog stvora — ni ljudi, ni životinja, ni crva, ni mrava, ni 
kakvog insekta, ni kakve biljke, makar travke, ali ništa; okru- 
živala ih je samo beživotna priroda, i jeziva pustoš. Prvi se 
pribra i snađe Kjoto. Njegov glas preko malog lokneta dopri- 
je u slušalice svih njegovih ljudi: 

- Ova planeta, i ljudi na njoj, umrli su, ili bolje reći - ugu- 
šili su se u smradu vlastitog đubreta! Sve ljude sa Zemlje, 
milom ili silom, trebalo bi dovesti da vide ovaj užas. Da vide 
šta i nas očekuje u skoroj budućnosti - ako se odmah ne 
opametimo i nešto ne poduzmemo! Siguran sam, na paklu 
Paklema i Gozbema svi bi nešto naučili i postali bi pamet- 
niji. Baš, svi. Čak i pohlepni kapitalisti. 

Potom se obrati Dancu Jergu Nilsenu, koji je u ekspedi- 
ciji bio zadužen da snima za Arhivu Države Zemlje, i koji se 
nikad i nigdje ne odvaja od kamere, pa ni u snu: 

- Snimaj, Nilsene, za Arhivu i za historiju kosmosa. Pa 
ako ljudi neće da dođu na Paklem i na Gozbem lično, onda 
ćemo mi Paklem i Gozbem odnijeti njima. Poturit ćemo im 
snimke pred nos i dok budu gledali paklemovske, ili pakle- 
ne, i gozbemovske slike užasa, neka beru pamet. 

A Nilsen je snimao, ne dozvoljavajući da njegovom oku 
sokolovom promakne ma i jedan zanimljiv detalj. Napokon 
će snimiti nešto spektakularno, i stravično. Slike strave i 
užasa nalazile su se svuda oko njega. | on ih je snimao s 
velikim zanosom, sve redom. Jer takve kadrove nijedan 
snimatelj sa Zemlje neće imati priliku u cijeloj svojoJ ja 
teljskoj karijeri ni da sanja, a kamoli da snimi. ) za sjeti 
jeme dok je posmatrala to užasno okruženje, Lea se stisl; 

uz Salema i sva se trese kao u groznici. Nakon Paklema, u 
kratkom vremenskom razmaku, doživjela je još jedan šok. 
Jer, po količini strave i užasa ova ju je planeta neodoljivo 
podsjećala na njenu bivšu planetu, na rodni Paklem. 

Zaista su dugo iščekivali Gozbemovca, a on nikako da se 
pomoli. Ljudi počeše sumnjati da će se uopće pojaviti. Nakon 
strahota koje su tu vidjeli, mnogi su pretpostavljali da je 
možda i on već mrtav. Ljudi postadoše nervozni pa i zapla- 
šeni. Poželješe samo jedno: da što prije obave zadatak i da 
napuste ovu sablasnu planetu, ovu planetu — groblje, ovu 
zauvijek — mrtvu planetu. 

- Dosad bi stigao pa makar da je krenuo pješice i s dru- 
gog kontinenta - reče s malo ironije i sarkazma u glasu 
Mahmud Asab, kad neko uskliknu: 

- Eno, nekakav živ stvor bahulja od zida do zida! 

Svi pogledaše kuda je pokazivala govornikova ruka i 
odmah im postade jasno zbog čega su domaćina tako dugo 
čekali. On je bio sasma zanemogao, vukao se gore od prebi- 
jenog psa, padao i jedva ustajao, teturao se od objekta do 
objekta, hodao četvoronoške, puzio na koljenima. Ljudi su 
u njega blehnuli kao opčinjeni, mozak im se paralizirao, zato 
se, valjda, niko nije sjetio da mu ode pomoći. Neko je zapa- 
zio, i kasnije spomenuo u brodu, kako je on razdaljinu ne 
veću od sto metara pregmizao tačno za pola sata. A kad im 
se primaknuo i kad su ga vidjeli izbliza, Zemljani su u prvi 
mah okrenuli glavu od užasa i od gađenja. Takvu degeneri- 
sanu nakazu jedva da su mogli vidjeti i u Hičkokovim filmo- 
vima strave i užasa. Glava mu bila velika, deformisana, sva 
u kvrgama veličine ljudskih šaka. Oči pomjerene iz svojih 

duplja, splaznule gotovo na obraze, dvostruko-trostruko 
uvećane, nejednake i izgledaju doista groteskno, usto sve 
nateknute i sluzave da je pravo čudo kako je njima šta vidio. 
Dabi lice prije sličilo na grotesknu masku, pobrinuo se in0S, 
koji se otisnuo skoro na bradu i podsjećao na nos nosoroga. 
Na svakoj ruci imao je po deset prstiju, dok su mu se po 
čitavom tijelu otvorile velike rane iz kojih je curila gnojna i 

krvava sluz, i koje su sigurno jako zaudarale, što Zemljani 
nisu mogli osjetiti jer su na glavama imali zaštitne maske. 
njadnik", pomisli Salem, ,mogao bi dobro poslužiti kao 
eksponat u kakvom ekološkom muzeju, ili kao ilustrativan, 
živi, primjer ekolozima dok drže predavanja na simpozijima, 
savjetovanjima ili seminarima o zaštiti prirodne sredine! 

Pošto su se malo privikli na njegov izgled, ljudi mu 
pomogoše da sjedne na najnižu stepenicu najbližeg stubišta. 
Teško bi bilo s preciznošću odrediti mu godine, ali bio je to 
svakako starac, mogao je imati između pedeset i šezdeset 
godina. Čim se malo povrati i dođe do daha, on progovori 
šištećim glasom, često prekidanim dubokim hropcima, da 
se jedva mogao čuti i razumjeti. S njim je razgovarao uglav- 
nom Kjoto, koji je njegove riječi s naučnog prevodio na 
engleski jezik. 

-— Tako mi je drago što sam vas vidio, što sam ponovo 
ugledao zdrave, normalne ljude, da ne žalim odmah umri- 
jeti! — reče starac, stade željno da udiše otrovani zrak pa 
nastavi: — I mi smo nekada bili normalni ljudi, kao i vi, ali 
tako davno da se ja toga jedva sjećam, tamo negdje kad sam 
bio posve mali dječak. Dakle, naša agonija, agonija odumi- 
ranja ove planete, traje nekih pedeset-šezdeset godina. 
Zapravo, simptomi da je naša planeta težak bolesnik bili su 
jasno vidljivi mnogo ranije, ali njeno ubrzano odumiranje, 
njena kritična faza, njena agonija, njena klinička smrt traje 
unazad kojih pedesetak godina, kada je svakom pametnom 
bilo jasno da je čitava naša planeta zapravo jedna velika 
rak-rana. Rak naše planete nije dijagnosticiran u ranom 
stadiju, ili jest, ali se preko toga olahko prelazilo, nije liječen 
pa je metastazirao, prešao u mnogo viši stadij, dostigao 
kritičnu tačku — i više mu nije bilo lijeka. Pedeset godina 
planeta Gozbem je neizlječivi bolesnik, koji je Sao BOKA 
smrt. A njegova smrt je spora i teška, sva u gi ertrapada 
hropcu, u suzama i mukama. Ja sam jedan od = Krete 
kova da je još živ, da bolesnik jeste u agoniji, da se nalaz 

stanju kliničke smrti, ali da još uvijek daje znakove života 
- govorio je starac u alegorijama. 
- Zbog čega niste nešto poduzeli kako biste spasili vašu 
planetu? — upita Kjoto. 
- Samo malo strpljenja i sve ćete saznati — kaza Gozbe- 
movac i nastavi da priča: - Pitate me zašto nešto nismo 
poduzeli; a ko da poduzme? Kod nas je oduvijek postojao 
samo jedan oblik vlasništva — privatni. Stotinama godina 
unazad kod nas su vladali kapitalisti i nikad nije bilo nekih 
većih socijalnih buna ili ratova, u smislu mijenjanja druš- 
tvenih odnosa i društvenog, kapitalističkog, uređenja. Jesu 
vođeni ratovi, dugi i krvavi, i doskora, ali osvajački - država 
protiv države. Zatim su se na svakom kontinentu ujedinile 
države i državice te su tako nastale četiri moćne države, baš 
koliko je i kontinenata. Otad se nisu usuđivale napadati 
jedna drugu pa je planetom zacario stabilan mir. Ali glavni 
uzrok propasti naše planete je u tome što kapitalisti nisu 
vodili brigu ni o čemu, osim o jednom -— o profitu, o zgrtanju 
kapitala i o trci u bogaćenju. Šačica bogatih i moćnih kapi- 
talista takmičila se ko će imati više zemljišnih posjeda, 
raskošnih dvoraca, fabrika, banaka, luksuznih automobila i 
letjelica, novca i drugih bogatstava, a nimalo nisu marili za 
milijarde siromašnih, gladnih, bolesnih, bijednih i poniženih 
u svakom pogledu. Šačica bogatih i moćnih držala je plane- 
tu u šaci, drmala njome i vladala, vladala nezamislivom 
represijom. Imali su moćne armije i policije. I ko bi samo 
nešto zucnuo protiv vlasti, bio bi ubijen, bez suđenja, na licu 
mjesta. Ljude su ubijali gore nego pse: na ulici, u stanu, na 
radnom mjestu, ubijali su gdje stignu, a da za to nikome nisu 
morali odgovarati. U narod se uvukao neobjašnjiv, paničan 
strah. Pojavile su se bezbrojne ulizice vlastima, njihovi 
saradnici, špijuni, doušnici, žbiri, svuda, na svakom koraku. 
Narod je postao krotak i pokoran; ljudi su se plašili izgovo- 
riti ma i jednu riječ, i bili su sretni da su još uvijek živi; bili 
presretni što udišu vladin zrak, što hodaju po kapitalističkoj 
zemlji. Jer, ako čestito zineš, neko bi te mogao optužiti da si 

nešto htio reći protiv vlasti - i ode glava! A oni, kapitalisti, 
samo su zgrtali profit i kapital, i eksploatisali - eksploatisa- 
li ljude, zemlju, rude, šume, vodu, zrak, nemilosrdno eksplo- 
atisali, eksploatisali, eksploatisali, a da ni o čemu drugome 
nisu vodili računa. Nisu brinuli o priraštaju stanovništva, da 
nas je na ovoj maloj planeti u jednom trenutku bilo oko 
dvadeset milijardi. Zato je sve zemljište prekriveno stambe- 
nim zgradama, tvornicama i drugim građevinskim objekti- 
ma. Zato je svakodnevno na hiljade ljudi umiralo od gladi, 
neuhranjenosti i bolesti. Zato je zagađenost prirodne sredi- 
ne strahovito brzo rasla i brzo prešla kritičnu tačku. Ali to 
kapitalistima nije smetalo. Oni ni najmanje nisu brinuli o 
zaštiti čovjekove okoline. Samo su gradili nove fabrike, koje 
su strašno zagađivale okoliš. Nemilice su sjekli i uništavali 
šume, pa su se i same stale sušiti, dok ih nije posve nestalo. 
Usto su zagadili mora i rijeke, kako u njima ne bi ostao nije- 
dan živi stvor. Ozonski omotač poderali su i tako temeljito 
uništili da on godinama uopće ne postoji oko naše planete. 
Umjesto njega stvorili su nam mrtvački omotač, smog, 
sastavljen od otrovnih plinova, čađi, smole, dima i prašine. 
Skrojili su nam mrtvački pokrov, koji je, kao što vidite, toli- 
ko gust da sunčevi zraci godinama ne obasjavaju našu pla- 
netu. Zato je kod nas ovako hladno i zato nam nikad ne 
sviće dan, već vječito živimo u mraku i polumraku, koji niti 
liče na pravu noć niti na pravi dan. Vrhunac zagađivanja 
Gozbema bio je način na koji su odlagali nuklearni otpad. 
Ostavljali su ga svuda, posebno zadnjih desetak godina, kao 
da je posve obično smeće: po livadama, u rijeke i uz rijeke, 
pored ulica i puteva, u posljednje vrijeme pored bolnica i 
škola, pa i dječijih vrtića. Kapitalisti nisu cijenili niti pošto- 
vali nikoga, osim sami sebe. Svi drugi ljudi za njih su izgle- 
dali posve beznačajni, kao robovi ili kao bezvrijedna, nisko- 
tarifna roba. Uopće nisu cijenili naučne, kulturne, 
prosvjetne, zdravstvene i druge radnike, čiji je rad od poseb- 
nog značaja za društvo, niti su slušali njihov glas, glas razu- 
ma. Plaćali su ih bijedno, a ponižavali na razne načine. A šta 

su oni radili, kapitalisti, bogati moćnici? Hah, živjeli su u 
raskoši, u bahatosti, u luksuzu i u rasipništvu. Priređivali su 
spektakularne, nezamislivo raskošne zabave: prijemove, 
balove, hazardne, sportske i druge igre i natjecanja, jeli, pili, 
prežderavali se kao životinje, danima pa i sedmicama ne 
ustajući iza gozbenog stola, drogirali se, orgijali i bludničili. 
Bili su ogrezli u orgijanje i blud. Za to vrijeme zametice su 
izumirale brojne biljne i životinjske vrste. S njima su nemi- 
lice umirali i ljudi. Ono što je još preostalo živih bića sasvim 
se degenerisalo. Pojavila se masovna neplodnostljudi i žena. 
Oni koji bi pak rađali, rađali bi isključivo degenerike. Ako bi 
se gdjekad rodilo normalno dijete, o tome bi se čulo nada- 
leko. A prije toga bili smo psihofizički sasvim normalni 
ljudi, kao i vi. Jedina razlika koju primjećujem, između nas 
i vas, prije ekološke katastrofe jeste u tome što smo mi odu- 
vijek na svakoj nozi i ruci imali po deset prsta, dok ste vi 
petprstaši, i što su lobanje naših glava redom posve okrugle, 
dok su vaše različitog oblika. A kad su se jednog dana, napo- 
kon, i kapitalisti otrijeznili od pijanstva, orgijanja, drogiranja 
i bludničenja — bilo je posve kasno, čak i za njih. Umirali su 
zametice - zajedno s najvećim siromasima. Zdravlje i život 
nisu mogli kupiti ni profitom, ni novcem, ni zlatom, niti bilo 
kakvim bogatstvom. Kapitalisti su uništili ovu planetu. Bla- 
godareći njima, proklete im duše, Gozbem će zauvijek osta- 
ti mrtva planeta. Na njoj ako ima još jedva stotinjak živih 
ljudi. I svi su oni u ovakvom ili sličnom stanju kao što sam 
ja. I svi će oni za koji dan umrijeti. Tada će planeta Gozbem 


biti stopostotno mrtva planeta — završi starac svoju dugu i 
tužnu priču. 

47. 


Kjoto ga upita da li mu je iko ostao živ od familije, kad on 
odlučno zanijeka glavom. Tad mu Japanac predloži da pođe s 
njima na 

Zemlju, kako bi ga Zemljini ljekari liječili, a Gozbemovac 
veli: 

— Ne bih od sramote pošao s vama, da me normalni ljudi 
vide ovakvog. Mogli biste me samo pokazivati kao nakazu pod 
cirkuskim šatorima. Pored toga, meni su ionako odbrojani ne 
dani već sati, možda i minute. Na koncu, osjećao bih se izdaj- 
nikom ako bih napuštao rođenu planetu dok ona umire. Da li 
ste čuli da neki kapetan napušta svoj brod dok on tone? Na ovoj 
planeti osjećam se kao kapetan na svom brodu. Ona sada tone, 
pa neka zajedno s njom potonem i ja. — Da te prevezemo do 
stana? — ponudi Asab. 

— Ne, nema potrebe! Hvala, snaći ću se nekako i sam. 

— Zemljani su uporno nastojali da mu učine uslugu, a onje, 
zbog nečega, još upornije odbijao. Tad Asab reče: 

— Ne možemo ga tek tako ostaviti bespomoćnog ovdje. 

Odmah dade mig dvojici snažnih momaka zbog čega oni 
uzeše starca za ruke i lahko, kao da nose dijete, uniješe ga u 
letjelicu. No, stari učenjak se žilavo opirao i ljutio na njih, što ih 
je začudilo. Dok su nadlijetali predio, starac se malo umiri i 
udobrovolji pa ga upitaše gdje bi mogli naći rudu radi koje su 
došli. On pokaza rukom na dvije, ne naročito udaljene, dugač- 
ke hale: MEN 

— Eno, one dvije fabrike koristile su rudu sugamit pa je u 
njihovim skladištima možete naći u velikim količinama. Ne 
bude li vam dovoljno, pokazat ću vam još desetak takvih 

fabrika, našali se Gozbemovac, dok se Zemljani iznenadiše 
njegovoj prisebnosti duha: u takvom je stanju, a nije izgubio 
smisao za humor. 

Kjoto istog časa naredi posadi ,Laboratorij Zemlja" da 
odmah krene utovarati potrebnu rudu, a on se s posadom 
Država Zemlja" uputi starčevom domu. Dok su se spuštali na 
skučen prostor, očekivalo ih je još jedno iznenađenje — ispred 
ulaza u zgradu opaziše, činilo im se, posve zdravog i normalnog 
mladića. Mogao je imati oko sedamnaest ili osamnaest godina; 
ali, čim ih ugleda, on pobježe u unutrašnjost zgrade. Starac se 
vidno uznemiri. 

— Ko ti je onaj mladić? — upita Kjoto. 

— Kakav mladić? — pretvarao se Gozbemovac. 

— Onaj što se ispred nas sklonio u zgradu? 

— Nema tu nikakvog mladića — poricao je uporno stari 
naučnik. 

Kjoto dade znak četverici momaka, a oni uđoše u zgradu i 
začas se pomoliše vodeći dječka. Bio je lijep, lijepo građen, 
okrugle glave i desetoprstih ruku. Na njemu se nije opažala 
nikakva degenerisanost niti znaci bilo kakve bolesti. Starac mu 
priđe, poče ga grliti i otimati od Zemljana. Pritom je plakao 
rupama što su nalikovale očima. Šimura je samo slutio, pa ipak 
upita: 

- Jeli ti to sin? 

Gozbemovac klimnu glavom: 

-— Ne dam vam ga! Nećete ga odvesti od mene, nikada! Vi 
nemate pravo na to! 

— Trebalo bi kao ocu da ti ga je žao i da sam predložiš da ga 
povedemo. Tako bismo ga spasili. Neka preživi barem jedan 
mornar s ovog tvog potonulog broda. Neka se sjeća Gozbema i 
njegovog stradanja. I neka nastavi lozu Gozbemovaca, makar i 
na drugoj planeti. 

— Ne dam da mi sin bude izdajnik! On mora umrijeti sa 
svojom planetom i sa svojim starim ocem! Ne daaam!.. - 
zavapi starac pa kleknu i obgrli sinova koljena. 

Mladić iskoristi nebudnost pratilaca, istrže se iz njihovih 
ruku, pobježe u zgradu i zamandali vrata. Ni on nije želio 
napustiti starog oca i rodnu planetu. Japanac reče da mla- 
dića ne mogu nipošto ostaviti — jer bi to za njega značilo 
sigurnu smrt. Okom dade znak momcima da vrata odman- 
dale i da bjegunca ponovo dovedu. Oni to nanova uradiše, a 
starac se obisnu sinu oko pasa i stade se još žešće odupira- 
ti njegovom odlasku. Ali na scenu stupi Lea. Ona zamoli 
Šimuru da joj da ,Prevodilac" kako bi mogla porazgovarati 
s mladićem. Zapovjednik rado pristade. 

-— Ja sam Lea — reče ona blago. - Mogu li znati tvoje ime? 

Mladić je u nju gledao kao u priviđenje. Nije skidao oči- 
ju s nje niti je treptao dok je iz očeve ruke grabio ,,Prevodi- 
lac" 

- Moje ime je Zerun — jedva promuca. 

— Ja sam s udaljene planete Paklem — čuo se Lein topao, 
sestrinski glas. Moja planeta je mrtva kao što je i tvoja. Ovi 
dobri ljudi su me spasili od sigurne smrti. Oni žele i tebe da 
spase — da ne umreš tako mlad, i žele ti samo dobro. Molim 
te, dopusti im da i tebe spase. I ja sam ostavila svoje najmi- 
lije. Pođi s nama, i nećeš se pokajati. Pođi u život, a ne u smrt! 
- sad je već vapila mlada Paklemovka, dok su joj iz očiju 
kapale suze, kojih možda i nije bila svjesna. 

Momakje bio zinuo, zablehnut cijelo vrijeme u djevojku, 
kao da je hipnotisan. Onda otrže svoja koljena iz očevih ruku, 
i ne pogledavši ga, pa, ne skidajući s Lee začarani pogled, 
krenu prema njoj. A ona mu potrča ususret. Sučeliše se na 
pola puta. I tad se čvrsto zagrliše, dva ljudska bića s dvije 
udaljene planete, u prisustvu ljudi s treće planete. Gozbe- 
movac s Paklemovkom u prisustvu Zemljana. On se činio 
zbunjenim i očaranim, a ona ga sestrinski iscmaka u oba 
obraza, uze za ruku i radosno povede Kjotovim ljudima. 

Stari naučnik je molio, plakao svojim bolesnim očima, 
vapio zanemoglim glasom da mu ne otimaju jedinca sina, 
puzao na koljenima, pružajući očajnički za njim obje ranje- 
ne ruke, Ljudi su sa Zerunom već ulazili u letjelicu, Stari otac 


165 


nom krvi t; peta ne tornjem sg, 


se odjednom sruši, ostade nepomično ležati na tlu, s posljed- 
njim pogledom uprtim u sina, s posljednjim trzajem zgrče- 
nih ruku, ispruženih prema njemu. 

Šamandra mu pritrča s torbom prve pomoći, opipa puls i 
zaključi: 

- Nema mu spasa. Mrtav je! 

Zerun je sjedio u letjelici i kroz prozor gledao svog 
mrtvog oca, opruženog i ukočenog, nalik srušenoj statui, 
kapetana koji je potonuo sa svojim brodom. Niz mladićevo 
lice curkom su tekle obilne, vrele suze, i kao biseri slivale se 
na Leine ruke, sastavljene oko njegovog vrata. A Lei je bilo 
teško pri duši jer ju je sve ovo neodoljivo podsjećalo na njen 
rastanak od svojih najmilijih i na zadnje časove provedene 
na rodnom Paklemu. Doduše, nju je otac tjerao u život, a ona 
je željela s njim poći u smrt, dok su u slučaju Zeruna i nje- 
govog oca uloge upravo obrnute. 

Dok su letjeli ispod gustih oblaka smoga, ispod mrtvač- 
kog Gozbemovog pokrova, dolje na tlu pružao se više nego 
stravičan i više nego tužan prizor. Bezbroj zgrada načičkanih 
jedna do druge zjapile su u polumraku prazninom, tjesko- 
bom i jezivošću. Nigdje pokreta, nigdje zvuka, nigdje svjetla 
— nigdje živog stvora. Sama pustoš, mrak i praznina. Mrtvi 


pejzaž, mrtvi predio. Sve je mračno. Sve je prazno. Sve je 


pusto. Sve je mrtvo. Sve je ništa. Sve je to sada samo mrtva 
planeta, koja se mogla i drugačije zvati, ali koja se sasvim 
slučajno Zove Gozbem. Nju je pomorila suvremena pošast: 
prljava industrija i prljava tehnologija. Suvremena kuga. 
Najstrašnija u povijesti svjetova. Njeni vinovnici su bezduš- 
ni kapitalisti, njihova bezočna sebičnost, njihova nezasita, 
bolesna gramzivost za ostvarivanjem profita i zgrtanjem 
kapitala, njihov besprizorni, bezdušni društveni poredak 
- degenerični kapitalizam. 

O tome su razmišljali članovi misije ,Planeta, labuđi 
pjev" dok su se prizemljivali u malom krugu jedne tvornice, 
pored ,Laboratorija Zemlja", što se tu spustio nešto ranije. 
Bio je natovaren rudom sugamita, a njegova posada, pod 

zapovjedništvom Mahmuda Asaba, željno je iščekivala svo- 
je drugove. lako ih je bilo dvadeset pet, ljudi su se osjećali 
veoma nelagodno, kao na usamljenom groblju, ili kao u 
pretrpanoj mrtvačnici. Ova avetinjska planeta i jeste bila i 
jedno i drugo. Ili ste morali hodati po grobovima ili po nesa- 
hranjenim leševima, ili po kosturima davno umrlih a nepo- 
kopanih ljudi. Dvadeset milijardi, samo ljudskih bića, umrlo 
je posve neprirodnom smrću, u vrlo kratkom vremenu. 
Dvadeset milijardi ubijenih - svirepo umorenih ljudi. Dva- 
deset milijardi mrtvaca! Dvadeset milijardi svježih grobova! 
A tek, koliko milijardi drugih bića — biljaka i životinja?! Kakav 
je to zločin! Zločin kosmičkih razmjera! 

Šimura i njegovi momci pokušavali su prići skladištu rude, 
zaobilazeći mrtve, ipomoću utovarivača ukrcati dragocjeni teret 
u brod. U tome su im pomagali drugovi iz natovarene letjelice. 
Posao je brzo završen jer nije bilo naoružanih stražara da čuva- 
ju skladište kao na Paklemu, ili u američkoj vojnoj bazi u Neva- 
di. Tako su ovaj put Kjotovi i Pindovi diverzanti imali najlakši 
posao — objekat su čuvali samo mrtvi, a protiv njih se najlakše 
boriti. Potom su kratko vrijeme kružili iznad visokih nebodera 
da bi se brodovi jedan za drugim, slični odapetim strijelama, 
uputili tamo otkuda su i došli, ka Zemlji. Za to vrijeme Salem 
se prisjećao riječi stare dobre nene, očeve majke, kojih se sjetio 
i kada su napuštali Paklem, zapravo prah i pepeo Paklema. Ona 
bi štokad pripovijedala: 

- Pitali u pradavna vremena Boga, još kad je ono birvak- 
tile stvarao svjetove: ,Je li, Svemogući, kad će biti smak 
svijeta, Kijamet?" On se začudi pa će ti njima: ,,A što mene 
pitate? Pitajte ljude!" ,Zbog čega ljude?!", začudiše se sad 
oni. ,Zato što će smak svijeta biti onoga časa kada to oni 
budu htjeli, a ne Ja", reče Bog takvim tonom, kao da se to što 
je rekao samo po sebi podrazumijeva. 

,Dakle, naravoučenije je u tome da su ljudi na Paklemu 
i na Gozbemu htjeli Kijamet — i imali su ga. Pa ipak mi nije 
jasno: kako to da se ljudi nisu pitali kod stvaranja svjetova, 
a pitaju se kod njihovih smakova?!", pomisli Bosanac dok su 

brodovi napuštali orbitu Gozbema. Mrtve planete. Prve 
poznate planete — koja se ugušila u vlastitom đubretu, vla- 
stitim smradom. Planete koja je umrla, ne zato što je tako 
htio Bog — već zato što su tako htjeli ljudi! 
Za sve vrijeme leta između dva sunčeva sistema Lea se 
nalazila uz Zeruna, tješila ga, hrabrila, tetošila, brisala mu 
suze tankom svilenom maramicom, grlila ga i uopće odno- 
sila se prema njemu kao starija sestra prema mlađem bratu, 
mada je od njega bila mlađa godinu-dvije. Onje bio ustrašen 
svime što je vidio: tuđim i nepoznatim ljudima, velikim 
vasionskim brodovima, maskiranim da su sličili na priviđe- 
nja, nakićenim raznim aparatima i čudima tehnike, kojima 
on ne zna ni svrhu ni kako se njima rukuje, premda je sin 
naučnika i vidio je mnogo znanstvenih pronalazaka. Sami 
let vasionom ovim neobičnim i savršenim letjelicama, čudo 
je nauke, čudo nad čudima, koje su stvorili nepoznati ljudi 
s tuđe daleke planete. Oni govore nekakvim nepoznatim 
jezikom pa se s njima može sporazumijevati jedino pomoću 
,Prevodilaca". Usto, oni ga vode na tu svoju, bogzna kakvu, 
planetu na kojoj će mu sve biti nepoznato i tuđe, i ko zna šta 
mu se sve može dogoditi, Svakako je bilo bolje da je ostao 
sa svojim starim ocem, ali nije mogao odoljeti ovom djevoj- 
četu s neke treće planete, ovom nepoznatom anđelu dobro- 
te i ljepote, svom anđelu čuvaru, ovoj čarobnici, što ga je 
nečim opčinila da je gledao samo u nju, i vidio i čuo samo 
nju, i nikoga više, ni svog jadnog oca, ni njegove vapaje, ni 
njegove ruke za njim ispružene. ,0, kako sam bezosjećajan 
i bezdušan bio, ostavljajući ga tako samog i bespomoćnog, 
prepuštajući ga u ruke njegovoj crnoj sudbini; o, kakav sam 
težak grijeh počinio, a sve zbog ove nepoznate djevojke i 
njenih neobičnih, neodoljivih očiju. Ali, neka sam! Ne kajem 
se! I opet bih učinio isto, i sto puta gore grijehove bih poči- 
nio zbog nje; na kraj kosmosa otišao bih s njom, ako kraja 
uopće ima." O tome je sve vrijeme razmišljao Zerun, dok se 
Salem samo divio Leinoj dobroti prema jednom, sirotom 
dječaku i nije u tome nalazio ničega lošeg. ,Ono što sam ja 

značio njoj, sad ona znači njemu. Bez nje bi sigurno propao, 
kao što bi, svojevremeno, i ona bez mene." Već su se pribli- 
žavali Merkuru, a Šimura je nazvao Džona, obavijestio ga o 
njihovom povratku i zauzvrat dobio informacije sa Zemlje. 

- Ovdje je zasad sve uredu. Jedino je rude za ,Čitače" 
ostalo tako malo da smo njihovu proizvodnju reducirali na 
najmanju moguću mjeru. I to baš sad kad su najpotrebniji, 
jer su se počeli javljati ozbiljni otpori i pobune protiv pro- 
mjena što ih u svijetu sprovode Ujedinjeni narodi. Zato smo 
prinuđeni da povećamo proizvodnju ,Barbentina" i da ga 
dijelimo, često, neselektivno, što dovodi do drastičnog pove- 
ćanja potrošnje preparata s Paklema, a koga ubuduće, kao 
što znaš, nemamo otkuda nabaviti. Stoga požurite, i nigdje 
se nepotrebno ne zadržavajte - upozoravao je Predsjednik 
na ozbiljnost situacije. 

Tek što je obavio razgovor s Džonom, a priđe mu Tom 
Step pa ga poče moliti i ubjeđivati da se spuste na Merkur. 

- Nemamo kad. Sa Zemlje javljaju da je sugamita nesta- 
lo sa zaliha i da zbog toga požurimo — bio je kategoričan 
zapovjednik. 

- Ali dva-tri sata, ili stigli prije ili poslije, ništa ne Znači. 
Toliko želim vidjeti tu planetu, da ne bih žalio odmah zatim 
umrijeti. Zbilja, komandante, protegnut ćemo ukočene udove, 
razgledati pejzaž i eto nas opet u zraku — nije se dao smesti 
uporni Kanađanin. 

- Dobro, kad si navalio, neka ti bude. I ja se tome radujem. 
Ali, zapamti, samo tri sata, i ni minutu više - popusti Kjoto pred 
Stepovom tvrdoglavošću, a Tom je zadovoljno trljao ruke, poi- 
gravajući od radosti. 

Satelitskim kamerama prenijeli su reljef Merkura na ekrane 
u malim brodskim laboratorijima. Ta planeta imala je kopno 
podijeljeno na dva jednaka dijela, kao kad jabuku razrežete 
popola. Oba dijela bila su apsolutno okovana snijegom i ledom, 
a opasavala ih je ogromna vodena masa. Ništa neobično, nika- 
kve znake života nisu mogli zamijetiti na površini ove, bijele, 
planete. Odlučili su da bi bilo najbolje spustiti se u jednu 

zavjetritu uvalicu, na samoj obali mora. Prilikom spuštanja 
primijetiše neobičnu i neobjašnjivu prirodnu pojavu, koju 
kamere nisu registrovale. Oba dijela Merkura bila su preplav- 
ljena pravilnim krugovima. Nalazila su se po tri u grupi i svaki 
je bio prečnika od oko sto metara. Začuđavala je njihova bespri- 
jekorna simetričnost u svakom pogledu, a grupa krugova od 
druge grupe bila je udaljena desetak kilometara. Kružnica im 
je linija promjera od oko deset metara, a isijavala je petnaestak 
metara u visinu nevjerovatan spektar najrazličitijih boja. U 
sredini svakog kruga nalazila se tačka promjera dvadesetak 
metara, koja je isijavala, čini se, najljepše boje i šikljala ih i do 
pedeset metara u visinu. Pogledali su u nebo; ne, nije to mogla 
da bude nikakva igra sunca jer je nebo bilo posve oblačno. 
Krugovi su kod ljudi izazvali divljenje, kod nekih i strahopošto- 
vanje, jer su sličili na fontane svjetlosti najljepših i najrazličitijih 
boja, da su dugine boje ili najspektakularniji vatrometi ikad 
priređeni na Zemlji mogli biti samo blijede sjenke ovih fanta- 
stičnih mozaika boja, ovih čarolija, što ih stvaraju tročlani kru- 
govi na Merkuru. Ljudi su dugo, bez daha, posmatrali ovu lje- 
potu. Zadivljen njome, a ne mogavši pronaći drugačije 
objašnjenje, Huan Pindo oduševljeno uskliknu: 

— Ovo je božansko djelo! Pored Rajzema, Jupitera i tolikih 
drugih, ovo je za nas još jedna, neobjašnjiva, misterija, što ju 
nam je priredio čudesni tajanstveni kosmos. Sad sam sasvim 
uvjeren da je kosmos prepun ovakvih čuda. I ne znam šta ne 
bih dao kako bih ih barem jedan dio mogao vidjeti. 

— Sva je prilika da to neće biti jedino čudo koje ćemo ovdje 
vidjeti. Pogledajte! — reče Tom Step grupi ljudi u društvu s 
Kjotom i pokaza rukom na nezaleđeni dio pučine. 

Ljudi pogledaše kuda im on pokaza i imali su šta vidjeti. 
Njima se velikom brzinom približavala ogromna ajkula, ili njoj 
slična morska neman, plivala je na samoj površini vode i bila 
bijela poput snijega. Na njenim leđima sjedjelo je nekakvo biće, 
sva je prilika — ljudsko. Umjesto kože imalo je vlastito krzno 
bijelo kao snijeg, ili je to bila kožna odjeća, skrojena od krzna 
neke životinje. Čudnu ajkulu slijedilo je jato takvih životinja na 

rastojanju od oko dvije stotine metara, i svima su se na leđima 
nalazili bijeli jahači. Pošto se neman s jahačem sasvim približi 
obali, ljudi opaziše kako jahač uistinu ima ruke i u njima napet 
luk i strijelu. 

— Imat ćemo izgleda zanimljive goste! Evo, prila... 

Zrakom se prolomi zlokoban fijuk, a Tom se zagrcnu u pola 
riječi, uhvati za grudi, okrenu oko svoje osi, kleknu na koljena, 
pa se poleđuške spusti u snijeg. Ni da je glasa više izustio. Noge 
mu ostadoše čudno zgrčene u koljenima, oči širom otvorene i 
zaprepaštene, pogleda uprtog u tuđe sivo nebo, dok mu iz usta 
pokuljaše bljuvci pjenušave krvi, bojeći snijeg u crveno, kao da 
mu je kraj glave odjednom iz snijega iznikla crvena ruža, pa 
stala veselo na sve strane da otvara i širi crvene latice. Šamandra 
brzo pritrča, uhvati nesretnika za ruku, drugu mu stavi na srce, 
pogleda u Kjota i tužno saopći: 

- Mrtav je! 

Obali se bližilo jato nemani s jahačima. Njihove strijele bile 
su uperene u Šimurine ljude. Tajanstveni ratnici izgledali su 
odista zastrašujuće i nimalo dobronamjerno. 

- Brže, unesite ga u brod, odmah polazimo! — zapovjedi 
Japanac pa pohita za svojim ljudima. 

Samo što su ušli i zatvorili vrata, kad se na brodove sruči 
kiša strijela; odbijale su se od maski i ljutito zabadale u snijeg. 
A Zemljani pažljivo pogledaše Toma. Bio je pogođen u grudi, 
ispod srca, strijelom od leda, neobične čvrstoće, da su je teško 
prelomili. Pa su se začuđeno pitali: kakvu to smjesu Merkurov- 
ci dodaju strijelama od leda da bi bile takve čvrstoće? Ljekar 
pažljivo pregleda mrtvaca, a zatim izjavi: 

— Strijela je premazana nepoznatim otrovom. 

— Spustit ćemo se ispod onog brda — Kjoto pokaza rukom 
— kako bismo ga pokopali. 

Brdo je bilo s jedne strane kao nožem odsječeno, okomita 
litica, što se izrazito crnjela u svekolikoj bjelini. Prizemljili su 
oba broda tik uz stijenu, iznijeli pokojnika, probili ašovima 
debelu koru i iskopali grob u snijegu. Potom su mrtvaca spusti- 
li u raku i prekrili ga gomilom snijega. Sve su radili brzo i šutke, 

u grobnoj tišini. Bili su tužni i neraspoloženi. Kjoto je održao 
kratak posmrtni govor, a Asab je pobo zelenu zastavicu iznad 
pokojnikove glave. Drugovi su mirno, bez riječi, odavali poštu 
svom drugu, majstoru letenja Tomu Stepu. Počeo je propada- 
vati sitan snijeg da bi se ubrzo stao pretvarati u guste krupne 
pahuljice. A njih prenu, sledi im krv u žilama, ne hladnoća već 
strašno mumlanje i rika zvijeri da su pomislili kako se to na njih 
ruši sniježna lavina s litice. Iza leđa, suprotno od litice, trkom 
im je pristizao čopor bijelih medvjeda, najvećih što su ih ikada 
vidjeli. Za njima, na istim takvim medvjedima, kaskalo je neko- 
liko jahača, posvema sličnih onima što su ih maločas vidjeli na 
moru, od kojih je jedan usmrtio Toma. Nosili su lukove i stri- 
jele, a medvjede su tjerali ispred sebe i kao pse ih uckali na 
Zemljane. Jahači su sličili na lovce, dok su im medvjedi služili 
kao lovački kerovi. Više nije bilo vremena za uzmak. Najbrži 
medvjedi već su bili tu, ispred brodova. Ljudi su uza se uvijek 
nosili lično naoružanje. Prvi se snađe Ginter Šlege. Iz laserskog 
mitraljeza on sasu čitav rafal u prve životinje. One bolno zamu- 
mlaše, četiri se svališe u snijeg i izgorješe tako brzo kao da su 
lutke polivene benzinom. Ostale se uplašiše i malo usporiše 
kretanje što je ljudima stvorilo priliku da se panično povuku i 
ipak nekako uskoče u letjelice. Magdalene Hopkins se onesvi- 
jesti pa je Pindo dograbi i unese na rukama; u zadnji čas, jer je 
čopor bijelih nemani ponovo nasrnuo, sad mnogo žešće i odluč- 
nije, ohrabreni pristiglim jahačima, koji su ih uporno nahuška- 
vali na nezvane goste. A kad Zemljani uđoše i pozatvaraše 
vrata, zvijeri se zaplašiše brodova, dok su jahači optrčavali oko 
njih, posmatrajući ih poizdaljega, s očiglednim strahopoštova- 
njem, zamišljajući ih valjda duhovima ili kakvim božanstvima. 
Izraelac Moše Hos posmatrao ih je s mržnjom pa zatraži od 
Japanca: 
- Dozvoli da ih smaknemo, da osvetimo Toma?! 
— Ne! — reče Kjoto. — To se kosi s našim principima huma- 
nosti. Mi ubijamo samo u krajnjoj nuždi, u samoodbrani — pa 
izdade naređenje za polijetanje. 

Salem je kroz prozor posmatrao jedva primijetan grob u 
snijegu i malu zelenu zastavu Države Zemlje, što se nalazila u 
njegovom pročelju i koja će zajedno s Tomovim grobom usko- 
ro biti sasvim zatrpana, jer je snijeg već tako sipao da je to sli- 
čilo na pravu sniježnu mećavu. A on je razmišljao kako su na 
tri planete posijana tri usamljena groba njihovih drugova. 
Nakon Mubeleleovog na Jupiteru i Peščenkovog na Planeti 
patuljaka evo sada i Stepov na Merkuru. Više nego ikada, čini- 
lo mu se da postoje mnoge čudesne tajne neshvatljive ljudskom 
mozgu. Eto, naprimjer, misterija su ovi fantastični svjetlosni 
krugovi. I Merkurovi ratnici, također. Nisu li oni sinovi i čuva- 
ri svjetlosnih krugova? Samo, za čiji račun? Zar nije nepozna- 
nica i kako su bijeli jahači na morskim nemanima odmah 
saznali za njihov dolazak i napali ih? Također je tajna kako su 
jahači bijelih medvjeda saznali za njihovo slijetanje kraj litice. 
Vjerovatno su ih o tome obavijestili njihovi suplemenici s mora. 
Ali, kako? Možda mobitelom? Smiješno je takvo što i zamisliti. 
Pa oni još love i ratuju strijelama! Nije li velika tajna kako su 
bića na ovoj planeti uspjela pripitomiti, da kažemo, morske 
džinovske ajkule i bijele medvjede? I da ih životinje tako sluša- 
ju, kao najbolje dresirani psi na Zemlji. A zar nije tajna čvrsto- 
ća ledene strijele, kojom je ubijen Tom Step? Kako li je tek 
misteriozna ljudska sudbina? Da li je sudbina Božije određenje? 
Mnogi je tako definišu, dogmatski; kad ne znaju drugačije, tako 
im je najlakše. Je li čovjek uistinu krojač svoje sudbine? Da li on 
na nju, i koliko, može uticati? Ili uopće ne može, ako je ona 
određena višom silom, ili faktorima izvan njega samoga? Eto, 
recimo, Tom Step. Zbog čega je toliko bio navalio da posjete 
Merkur"? Je li ga to vukla sudbina? Je li mogao uticati na nju, i 
kako? ,Toliko želim vidjeti tu planetu — da ne bih žalio odmah 
zatim umrijeti", rekao je Šimuri. Zašto strijela nije pogodila 
nekog drugog u grupi? Zašto baš njega, odmah pošto je vidio 
Merkur? Da li je to, možda, sudbina, ili je sve to skupa sasvim 
slučajan zbir podudarnosti? Ljudska sudbina — šta je to?! Je li 
stvarno unaprijed determinisana - ili nije? Možda bi trebalo 
predložiti Huanu da radi na pronalasku izuma koji bi ljudima 

predskazivao sudbine... Salemovo zamršeno razmišljanje o sud- 
binama prekinuo je komandantov glas kojim je obavještavao 
Predsjednika da se upravo pripremaju prizemljiti ispred Pećine. 

Dočekali su ih Edvards, Čam Van, članovi porodica i prija- 
telji. Na dočeku su svakako bili najtužniji Stepova supruga i sin, 
koji nisu znali za Tomovu smrt pa su ga željno iščekivali. Edvar- 
ds je bio bijesan i strašno pogođen zbog smrti svog najboljeg 
instruktora letenja. Step je bio s njim od samog začetka njihovog 
pokreta, pionir i suborac, usto su bili veoma bliski prijatelji. 

— Zar nisam upozoravao da se nigdje ne zadržavate?! — 
grmio je na Japanca. 

Potom se sjeti kako je i sam nepotrebno skretao na Jupiter 
i tako posredno bio krivac za Mubeleleovu smrt. Tad omekša, 
plesnu Kjota po ramenu i pomirljivo zaključi: 

— Tako je, valjda, moralo biti. Ipak je to ironija sudbine. 

Salem zapazi kako njihovom dočeku ne prisustvuje član 
Predsjedništva Rus Urguskin. Rekli su mu da se nalazi u tajnoj 
diplomatskoj misiji u Vašingtonu, gdje je, pored ostalog, treba- 
lo i da se sastane s Mejrimom i Klarom Potrfill te da ih posavje- 
tuje o daljem radu u novonastaloj situaciji. 

18. 


Nakon mnogih dana bura i oluja izgledalo je da Državu 
Zemlju i njene brodove očekuje mirno more sve do uplov- 
ljavanja u okean, a zapravo u jedinstvenu Državu Zemlju, 
koja bi se prostirala na čitavoj planeti. Odluke Skupšine UN 
i situacija u svijetu apsolutno su joj išle naruku. Mnoge 
odluke i rezolucije Skupštine UN i Savjeta sigurnosti već se 
sprovode punom parom, a za sprovođenje nekih komplici- 
ranijih vrše se opsežne pripreme. U tome su saglasni i odluč- 
ni svi državnici velikih i moćnih država svijeta, kao i njihovi 
najviši vojni dužnosnici. Oni djeluju odlučno, sinhronizova- 
no i efikasno. Milina je vidjeti kako su se na tome zadatku 
složno, kao braća, udružile Amerika, Rusija, Kina, Velika 
Britanija, Francuska, Njemačka, Indija, Kanada, Australija, 
obje Koreje; svi Arapi, Latinoamerikanci i sve druge zemlje 
i narodi svijeta. Praktično su ukinute sve granice između 
država u cijelom svijetu; privatna svojina gotovo je potpuno 
prešla u društvenu na čitavoj planeti; odlučeno je da se 
jedinstvena država zove Država Zemlja i da joj glavni grad 
bude Pariz; izabrano je Predsjedništvo i Skupština jedin- 
stvene države; zabranjena je proizvodnja naoružanja i vojne 
opreme; vojne fabrike pretvaraju se za civilne potrebe; zapo- 
čelo uništavanje nuklearnog naoružanja u cijelom svijetu; 
zabranjena gradnja nuklearnih elektrana i započelo zatva- 
ranje postojećih; novac kao platežno sredstvo skoro da je 
ukinut; započeo jedinstven popis cjelokupnog stanovništva 
planete s ciljem da se kontroliše njegov dalji priraštaj; podu- 
zete najhitnije mjere ekološke zaštite u čitavom svijetu i 
sanacija drastično narušenih ekoloških sredina; otpočelo 


175 


raspuštanje armija i uništavanje njihovog naoružanja, i to 
najprije armija malih zemalja, dok bi velike ostale na kraju, 
a NATO savez bi se proširio i transformisao u jedinstvenu 
policiju Države Zemlje; i zaista bi bilo teško pobrojati koje 
su se sve promjene dogodile, ili se događaju, u čitavom svi- 
jetu — s ciljem očuvanja planete Zemlje i života na njoj, 
odnosno s ciljem stvaranja jedinstvene države na cijeloj 
planeti i uvođenja jedinstvenog društvenog uređenja apso- 
lutne društvene jednakosti i pravde. 

Čovječanstvo se preporodilo! 

Na svim poljima ljudske djelatnosti bile su uočljive dra- 
stične promjene u pozitivnom smislu. Nezaposleni su se 
masovno zapošljavali; nestajale su ogromne i nepodnošljive 
socijalne razlike između bogatih i siromašnih; materijalna 
sredstva se nisu više ulagala u naoružanje, u opremu armi- 
ja, u vođenje skupih, a krvavih ratova; u ogromnu alavu 
administraciju; niti su se slivala u privatne džepove pojedi- 
naca, već su se počela ulagati u nauku, privredu, ekologiju, 
zdravstvo, školstvo, kulturu i druge za ljude važne oblasti. 
Čovječanstvo je dobilo nevjerovatan moral, volju, polet i 
nadu da istraje u građenju novog, humanijeg i sretnijeg 
svijeta — ali za sve ljude, a ne samo za mali broj moćnih i 
povlaštenih. Tako se oslobodila nevjerovatno ogromna ener- 
gija, stvaralačka, kreativna, koja je ljudskom rodu pružala 
nadu i vjeru u bolju i izvjesniju budućnost, a koja je u kapi- 
talizmu sputavana i prigušivana, čak silom gušena, ili kana- 
lisana i preusmjeravana u destrukciju i degradaciju svih 
ljudskih i civilizacijskih dostignuća i vrednosti. 

Naročito je značajno spomenuti jedan skup svjetskih 
ekologa, koji je donio važne odluke vezane za zaštitu pri- 
rodne sredine, proslijedio ih Skupštini i Predsjedništvu 
jedinstvene Države Zemlje, a oni ih usvojili po kratkom 
postupku. Te odluke obuhvataju, uglavnom, sve relevantne 
faktore važne za očuvanje planete Zemlje i života na njoj, 
odnosno za očuvanje čiste i zdrave čovjekove radne, i uopće 
životne, sredine. Tad je zaključeno da je optimalan broj 

stanovnika za planetu Zemlju između dvije i tri milijarde, 
ukoliko se želi, za duže, očuvati naša planeta i život na njoj. 
Odlučeno je da se čovječanstvo sa sadašnjih sedam milijar- 
di obavezno mora svesti ispod kritičke tačke, to jest ispod 
tri milijarde. To bi se postiglo postupno, strogom kontrolom 
priraštaja stanovništva, zatim legalizovanjem i ozakonje- 
njem sprečavanja trudnoće upotrebom zaštitnih sredstava 
i abortusom. Jedan eminentni svjetski ekolog tada je rekao: 

- Ako čovječanstvo samo sebi ne pomogne, niko mu 
drugi ne može pomoći, pa ni dragi Bog. On se od pomoći 
ogradio još kad je stvarao svjetove, rekavši: ,, Smak svijeta 
bit će kad to ljudi budu željeli, a ne Ja!" Jer da je Bog htio 
pomoći ljudima da ne dođe do smaka svijeta, učinio bi jed- 
nu od dvije stvari: ili bi stvorio planetu bez kraja, ili bi, pošto 
ju je stvorio tako malenu, dozvolio sprečavanje začeća. 
Čovječanstvo ne može povećavati planetu pa šta mu drugo 
preostaje osim kontrole priraštaja stanovništva, kojim dru- 
gim načinom nego sprečavanjem trudnoće, a koja se, opet, 
postiže korištenjem zaštitnih sredstava protiv začeća i abor- 
tusom. Uzmite, prijatelji, olovku pa izračunajte koliko u 
prosjeku samo jedan stanovnik ove naše planete za svoga 
života zagadi prirodnu sredinu, računajući tu, dakako, i 
njegov udio u industrijskom, saobraćajnom i svakom dru- 
gom obliku zagađivanja, pa makar on bio i ne znam koliko 
kulturan, civilizovan i ekološki svjestan čovjek. E, sad to 
pomnožite s tri milijarde stanovnika, koliko nas je viška" 
na našoj planeti, preko one kritične tačke, pa ćete se uvjeri- 
ti kolike su to zastrašujuće cifre zagađivanja, koje naša pla- 
neta neće moći još dugo podnositi. Stoga, oni vjerski pogla- 
vari, i razni dušebrižnici, koji tako glasno harlauču protiv 
abortusa i kontraceptivnih sredstava — nisu u pravu, ni pred 
Bogom ni pred svojim vjernicima. Tim prije što ih je većina 
zadriglih šija, i nisu ni gladni, ni žedni, ni naduhanih stoma- 
ka, ni s rojevima muha preko izmučenog lica, ni bez krova 
nad glavom, ni bolesni bez medicinske njege, ni nezaposle- 
ni, Neka produže i prošire planetu pa ćemo odmah zakonom 

zabraniti i abortus i na bilo koji drugi način sprečavanje 
trudnoće. Neka nahrane gladne, napoje žedne, izliječe bole- 
sne, snabdiju krovom nad glavom beskućnike, zaposle neza- 
poslene, pa ćemo odmah zabraniti vještački prekid trudno- 
će. Ili, to im je barem najlakše, neka gospoda, visoki vjerski 
dostojanstvenici, zadriglih vratova, moralni čistunci i čuva- 
ri vjere, sidu među svoje siromašne vjernike pa neka s njima 
podijele bijedu i patnju, neka zajedno s njima podnose 
,muke Isusove": neka gladuju, žednuju, umiru bez medicin- 
ske njege, truhnu bez krova nad glavom, žive bez zaposlenja 
- paćemo odmah donijeti zakon o najstrožijem kažnjavanju 
svih onih koji ,iz čista bijesa" prekinu trudnoću vještačkim 
putem. 

Taj američki ekolog pobrao je najveći pljesak od svih 
govornika na tom savjetovanju. 

A nije baš sve išlo tako lahko oko ukidanja kapitalistič- 
kog društvenog uređenja i ukidanja država. Bilo je i otpora, 
i to veoma organizovanih i snažnih, čak oružanih i krvavih. 
Neke je gušila vojska i policija, dok su glavna žarišta otpora 
gasile pilule barbentina protiv sebičnosti i zla, efikasno i 
temeljito, neuporedivo uspješnije od bilo kakve vojske i 
policije. Zato je potreba za njima i za ,Čitačem" bila nevje- 
rovatno velika, a njihova potražnja iz dana u dan sve veća, 
da su u Laboratoriju Zemlja svo raspoloživo ljudstvo ospo- 
sobili i dali na njihovu danonoćnu serijsku proizvodnju. 
Pindo je strogo kontrolisao tu proizvodnju, često obilazio 
skladišta sa zalihama materijala, od kojih se prave , Čitači" . 
i pilule barbentina, katkad se odmarao, a pružila mu se 
prilika da napokon sprovede u djelo neke naučne ideje, koje 
se već odavno nalaze skicirane na njegovom radnom stolu. 
Najzad je materijalizovao bicikl koji leti zrakom, zatim je 
učinio ekonomičnijom proizvodnju ,Čitača" i ,Barbentina" 
pa se dao na izradu poluautomobila-poluletjelice po pro- 

jektu što ga je dobio od kolega s Rajzema. Na tom poduhva- 
tu ostao je prilično dugo, a kad je vozilo konačno napravio, 
baš po svom ćeifu, nazvao ga je zrakomobil. 

Zerunu su prilikom mjerenja konstatovali visok stupanj 
inteligencije pa ga je Predsjedništvo, prema potrebama, 
rasporedilo u Službu letača i mehaničara na letjelicama. 
Prvo je morao da nauči engleski jezik, a potom da prolazi 
sve te, neizbježne, obuke: na cestovnim vozilima, na letjeli- 
cama — to mu je sada uža specijalnost — zatim borilačke 
vještine i na kraju obuku na skoro svim vrstama naoružanja. 
Lea se gotovo i nije odvajala od njega pa je sve to uspješno, 
s velikom voljom i trudom, savladavao. Tim prije što su 
obuku pohađali zajedno. Nakon uspješno završenih svih 
propisanih tečajeva, oboje su dobili naročite diplome, što 
im ih je uručio predsjednik Edvards, na maloj svečanosti 
upriličenoj tim povodom, a njihovoj radosti čini se da nije 
bilo kraja. Lea je zavoljela letjelice i letenje da su joj postali 
strast, postali isto što i sam život. Danonoćno je sanjala o 
tome da jednoga dana poleti svemirskim brodom, sama, ili 
u društvu s nekim voljenim bićem, da leti, leti svemirom 
cijeloga života, da obiđe mjesto gdje se nalazio rodni Paklem, 
da ponovo posjeti Rajzem; najljepšu planetu što ju je ikada 
vidjela, i svoju dragu prijateljicu, predsjednicu Gba, da posje- 
ti Planetu patuljaka i da neprestano otkriva i obilazi sve nove 
i nove planete, nove svjetove, kao pčela cvjetove, i da na 
njima upoznaje nova i nepoznata živa bića, razbacana diljem 
beskrajnog a čudotvornog svemira. A kad se umori, ako se 
uopće ikad i umori od te sreće iljepote, pronaći će sebi neku 
dragu planetu, naprimjer Rajzem ili Planetu patuljaka, i tu 
će provesti ostatak života. Ali, nije to jedini razlog što je 
pismenim putem zatražila da je iz naučnog odjela premjeste 
u specijalnu jedinicu za letjelice, glavni razlog jeste što se 
tamo nalazio Zerun. Instinktivno je osjećala da mu je potreb- 
na, da će mu još dugo biti potreban neko kao roditelj, kao 
sestra, neko ko će iskreno suosjećati s njim; neko ko će mu 
pomoći da se privikne i snađe na tudoj i nepoznatoj planeti, 
među tuđim ljudima. Pindo nije imao ništa protiv Leine 
takve odluke, dok je Edvards tu odluku obrazložio kratko, 
riječima: 

- Zerun joj je zamijenio Salema. Propala bi bez njega. 
Tako su Lea i Zerun u zajedničkoj jedinici, na istim zadaci- 
ma, nastavili da stažiraju, da stiču nova znanja i nova profesio- 
nalna iskustva. Slobodno vrijeme najčešće su provodili u džun- 
gli, upoznavajući njenu bogatu floru i faunu, šetajući njenim 
prostranstvima i vodeći duge, neiscrpne razgovore. Zatim bi 
učili jezike i u savršenoj intimi provodili nezaboravne časove. I 
makar što su ih svi nekako posebno voljeli i nesebično im u 
svemu pomagali, oni su se ipak osjećali tuđim, posebnim, izdvo- 
jenim, usamljenim i nekako obilježenim; osjećali su kao da im 
nije mjesto ovdje, na ovoj planeti, među ovim dobrim ljudima, 
i da su tu sasvim slučajno i privremeno; osjećali su se prirodno 
upućeni jedno na drugo, sami svoji. Tako su zauvijek čvrsto 
betonirali svoje, sudbinom određeno, prijateljstvo. A bili su još 
tako mladi, gotovo djeca, zato su bili strpljivi i čekali su da im 
sudbina razriješi sve nepoznanice i odredi dalje životne puteve. 
,Raditi s Pindom, prijateljevati s Pindom, živjeti s Pindom 
zaista je veliko zadovoljstvo i sreća za onoga ko ima tu rijetku 
priliku, mislio je Salem dok su na maloj pisti poligona ispro- 
bavali zrakomobil. ,Osim što daje puni doprinos u borbi za 
Državu Zemlju i za ostvarenje ideala socijalne pravde u cijelom 
svijetu, ovaj učenjak svjetske reputacije daje maksimalan učinak 
na jošjednom polju — na polju nauke. Na tom polju on je nenad- 
mašan, nezasit i neumoran. A šta ima taj čovjek od privatnog 
života, kad ga je svega zavještao drugima, čitavom čovječanstvu? 
— pitao se Bosanac, i bi mu žao svog prijatelja. ,,Eto, ponovo je 
smršao i vidno oslabio, a tako naglo sijedi da će uskoro biti bijel 
kao ovca. Nešto ga iznutra nagriza, rastače kao crv jabuku, kao 
kakva teška a podmukla boleština. Ali, nije, znao je Salem da 
je riječ o nečemu sasma drugom, gorem i od najgore boleštine, 
daje to golema briga, strah, neizvjesnost što se preparat s Pakle- 
ma troši nevjerovatno brzo i što ga je u spremištu ostalo još vrlo 
malo. Preobražaj svijeta iz kapitalizma u društvo socijalne prav- 
de ide postupno, sporo i otežano, otpori promjenama su veliki, 
potrošnja , Barbentina" je ogromna, dok tvar od koje se on 
spravlja više nije moguće bilo gdje nabaviti. Uznemireno je i 

be ski 


Predsjedništvo, samo što ono vjeruje kako je Pindo čarobnjak i 
kako će i taj problem, kao i sve dosadašnje, uspješno riješiti, dok 
on noćima nije spavao i znao je instinktom rođenog naučnika 
da za taj preparat ne postoji na Zemlji adekvatna zamjena i, ma 
koliko radio na tome — rezultat će uvijek biti jednak nuli. On je 
o tome stalno upozoravao Predsjedništvo, a ono je, u većini, 
smatralo da su promjene u svijetu dostigle takav stepen kad 
povratak na staro jednostavno nije moguć i da će uskoro pre- 
stati potreba za proizvodnjom i korištenjem i slijeka' i ,Čitača" 
Osobito je u tome prednjačio Rus Urguskin, koji, otkako se 
vratio iz Vašingtona, uporno tvrdi kako je njihova borba ustva- 
ri dobijena i time završena, te da je proizvodnja lijeka protiv zla 
apsolutno nepotrebna — i da s njom valja odmah prestati. Pindo 
je bio kategorično protiv takvih, kako je smatrao, demagoških, 
pa čak i subverzivnih stavova. Nažalost, na Urguskinov pretje- 
rani optimizam nasjedali su i ostali članovi Predsjedništva, pa 
je ostao u manjini. A kad se uvjerio da je i sam Edvards u tom 
pogledu neodlučan i da hoće da dijeli optimizam s drugim 
članovima najvišeg rukovodstva Države, Pindo bi ih ljutito 
napuštao te krajnje razočaran i očajno zabrinut vraćao se u 
Laboratorij, pa stao besciljno tumarati njime, bez volje da se 
prihvati bilo kakvog posla. 

S Mejrimom Salem nije imao gotovo nikakvih kontakata, 
ne zbog toga što to nisu željeli već u prvom redu što je to bilo 
nemoguće i što bi se njena misija i njen život u Vašingtonu 
doveli u opasnost. Sve što je od nje dobio, otkada se vratila na 
zadatak, bio je pozdrav po Urguskinu i jedno kratko, nabrzinu 
i u strahu pisano, pisamce, dotureno zamršenom mrežom tajnih 
agentskih kanala, i namirisano mirisom jorgovana, mirisom 
njene kose. U njemu je stajalo: 

sZdravo, moj Crni Leptiru! 

Ovdje mi je veoma teško. Prate me ustopu i u velikoj sam 
opasnosti. Mnogo je onih koji ne uzimaju , pilule", koji su se 
pritajili, a koji su smrtni neprijatelji sadašnjih promjena u svi- 
jetu. Oni se tajno organizuju i kao šakali vrebaju prvu priliku 

da se pobune i povedu bespoštednu borbu za restauraciju kapi- 
talizma. 

A ti si me toliko razočarao i rastužio, dok sam bila tamo na 
odmoru, da sam izgubila vjeru u sve u šta sam dosad vjerovala, 
izgubila sam nadu. I to sad, kad sam tako usamljena, izgubljena, 
slaba i nesretna, sad kad su mi tvoja ljubav i tvoja podrška naj- 
potrebnije. Zato, ako slučajno ne budem imala snage da izdržim, 
ako klonem duhom, ako napravim nešto glupo i neprimjereno, 
molim te, oprosti mi; i ne krivi zbog toga sebe, ali ne osuđuj 
previše ni mene. I znaj jedno — volim te i voljet ću te do smrti, 
pa ma šta se dogodilo! 

Pozdravlja te K. Potrfil. Vječno tvoja M. Bošnjakinja" 


Lea je i dalje noćivala sa Salemom u sobi, na Mejriminom 
krevetu, ali više nisu provodili zajedno ni upola onoliko vreme- 
na kao ranije. Otkako je prešla u jedinicu za letenje, vide se samo 
noću, kratko, prije spavanja. Tad malo proćaskaju, katkad uče 
jezike, i to je uglavnom sve. Salema više ne gleda onim sjajnim, 
užagrenim pogledom, pogledom divlje mačke u vrijeme parenja. 
Prestala je da bude ljubomorna na njega, ako bi se neko treći 
našao u njihovom društvu, ali ga je i dalje voljela, sad iskrenom 
sestrinskom ljubavlju, iskazujući prema njemu veći stepen 
zahvalnosti i poštovanja nego ranije. U početku, on se prema 
njoj odnosio bratski, a ona je svim silama nastojala da pridobi- 
je i onu njegovu drugu ljubav, ljubav prema ženi, djetinje naiv- 
no, bezazleno i nepromišljeno. Činila je to dugo poslije, strasno, 
s upornošću, drskošću i agresivnošću djeteta, s dušom djeteta, 
ali s tjelesnim čarima lijepe i već odrasle djevojke. I kada ga je 
već pokolebala, kada mu je, neprestano izlažući svoje neodolji- 
ve djevojačke draži, već bila zavrtjela mozgom, kada se u njemu 
sve poljuljalo, svi obziri i sve vrednote izmiješale i pobrkale, kad 
ga je obendijala i kad je dozvolio da bude zaveden od djevojče- 
ta, kad je zbog nje doveo u pitanje i svoju čistu i čvrstu ljubav s 
Mejrimom, baš tad se desio onaj susret na Gozbemu, susret 
između Lee i Zeruna. I nije odoljela. Pružila mu je svu svoju 

zaštitu i svu svoju ljubav, bez ostatka. Otad su se njeni odnosi 

prema Salemu posve izmijenili, iako se kod nje nikad ništa ne 
zna, sa sigurnošću. Njen odnos prema muškarcu i prema ljuba- 
vi još je neizdefinisan. Još ona ne zna da voli stabilno i trajno. 
Ko želi da se upušta u ljubavnu vezu s djevojčetom, trebalo bi 
da to zna i da ga to ne iznenađuje. Zato on vjeruje da će se ona 
ponovo vratiti njemu onog časa kad Zerun prebrodi krizu, kad 


čvrsto stane na svoje noge i kad mu više ne bude neophodna 
njena pomoć. 

Tih dana u Pećini se dogodila mala svečanost. Mistis Fijakis 
i Ijola Mkomo odlučili su da se vjenčaju i tako krunišu svoju 
ljubav. Svadba i vjenčanje obavljeni su u velikoj dvorani Labo- 
ratorija. Kumovi su bili s mladenkine strane Mahmud Asab i 
Čam Van, a s mladoženjine Huan Pindo i Salem. Djeveruše su 
se našle među ljolinim prijateljicama, a jedna od njih bila je 
Magdalene Hopkins. Pokrovitelj svadbe bilo je Predsjedništvo. 
Svadbi su prisustvovali skoro svi članovi Države Zemlje, prisut- 
ni u Pećini. Mladenci su se vjenčali u svojim tradicionalnim 
nacionalnim nošnjama, izgledali su simpatično i sijali su od 
sreće. Bilo je posebno zadovoljstvo posmatrati mladenku kako 
uz zvuke buzukija pleše crnačke plesove. Lea i Zerun posjedje- 
li su malo u društvu Pinda, njegove supruge i Salema, a zatim 
su otišli plesati. Pindo se doimao tužno, neraspoloženo i sumor- 
no. Samo Salem je znao uzrok takvog Pindovog stanja, iako je 


i njega nakon toliko vremena nanova ophrvala ona njegova 


nemilosrdna melanholija, te je odlučio napustiti svadbeno vese- 
lje baš kad je ulazilo u 


najviši stadij razdraganosti. Lea se nala- 
zila na svadbi, a on se potrbušio na krevetu, zaronio licem u 
jastuk i dobro se isplakao. Nakon toga osjećao se nešto bolje 
iako dugo nije mogao da zaspi. Razmišljao je o Mejrimi, o Bosni, 
O svojim roditeljima, o Pindovoj neuobičajenoj zabrinutosti i 
tuzi, o Lei... Željno je iščekivao njene gipke, mehke, poskočne 
: orake, ali ih nije dočekao. Zaspao je, dok se ona vratila kasno 
Iza ponoći. Poslije tog događaja u Pećini se dogodilo još neko- 
liko svadbenih zabava. Ali, to su bila posljednja veselja — jer su 


za Državu Zemlju nastupali teški dani, dani neizvjesnosti, tuge, 
Suza i stradanja. 

Najzad se jednom moralo dogoditi ono od čega je Pindo 
toliko strahovao, ono zbog čega se topio nalik vosku na vatri - 
dogodilo se da je na skladištu Laboratorija nestalo preparata od 
koga se proizvodi lijek protiv zla. Glavni naučnik Laboratorija otad 
više nije imao miran san, ako ga je uopće i imao, apetit mu se 
oduzeo, ako je uopće šta i jeo, jezik mu se zavezao da je slabo s 
kim i pričao; najviše je šutio, najradije ostajući sam sa svojim 
mislima i s crnim slutnjama. Izgubio je volju za sve pa i za bilo 
kakav posao. Danima se nije laćao nijednog naučnog projekta. 
Skice stoje tužno razbacane po njegovom radnom stolu, ljudi bez 
njega ili s njim, ali izgubljenim, besciljno tumaraju, vrte se, ota- 
ljavajući nekakve beznačajne poslićke. Pindo se bojao, užasno se 
bojao — šta će biti s tolikim stanovnicima Države Zemlje kad se 
recidivirani kapitalisti osvijeste, priberu, organizuju i krenu u 
kontraofanzivu, kad onako poniženi i razbjesnjeli krenu u osvetu! 
Oni više nemaju čime da ih zaustave, jer su u skladištu i prah 
pomeli i zamijesili u zadnje pilule barbentina; tačno da je Armija 
spasa, sa svim svojim ljudstvom i naoružanjem, respektabilna 
vojna sila, ali je samo mačiji kašalj u poređenju s moćnim i zastra- 
šujućim kapitalističkim armijama i naročito s njihovim NATO 
savezom. Također je znao da nema nikakvu šansu da pronađe 
zamjenu za preparat s Paklema, pa makar svu planetu Zemlju 
prevrnuo tražeći ga. Drugo je bilo prošli put, kad su kapitalisti 
krenuli na njih. Imao je preparat s Paklema, imao spravljenu 
pilulu barbentina, i samo je trebalo pogoditi tačan postupak sprav- 
ljanja tog lijeka, Postupak je bilo teško pronaći, ali je postojala 
nada, šansa, kolika tolika, ali ipak šansa. Zato su vjerovali, nadali 
se do zadnjeg trenutka, i uspjeli su. Eh, kad bi sad postojala barem 

tolikacka mogućnost, barem i tako malecka nada, on bi se prepo- 
rodio, razgoropadio, pretvorio bi se u naučnika s lavljim srcem; 
niti bi jeo, niti spavao, rasturio bi cijeli Laboratorij, ali bi uspio; 
iskoristio bi tu posljednju mogućnost, pretvorio bi nadu u pobje- 
du, u spas, u svjetlost i u radost. A ovako?!... Ovako im preostaje 
jedino da se uzdaju u kakvo čudo. No, čuda se rijetko događaju. 
A čitav svoj život posvetio je isključivo svojim idealima, 
idealima o tome da cijeli svijet bude bolji, humaniji, sretniji. 
Sanjao je da se ti ideali ostvare u njegovoj rodnoj Latinskoj 
Americi, a onda i u cijelom svijetu. Na sve strane, u svojoj 
domovini i na svome kontinentu, vidio je siromaštvo, bijedu, 
nepravdu, iskorištavanje, poniženje i Zlo, toliko zla i poniženja 
ljudskog dostojanstva — da ga je bilo stid, kao čovjeka, da to 
samo posmatra, a da ništa ne čini. Bio je čvrsto odlučio pridru- 
žiti se gerili, poći u brda i s puškom u ruci boriti se protiv sramne 
nepravde i nepodnošljivo ponižavajućeg zla. Tada je saznao za 
Edvardsov pokret, zaključio da je to ispravniji put za ostvariva- 
nje ljudskih ideala, i bez premišljanja odmah mu se priključio. 
Otad je dijete Države Zemlje, njen prvi naučnik i jedan od 
najistaknutijih boraca za ostvarenje njenih ciljeva. U njoj se 
afirmisao i kao naučnik i kao čovjek. Dobitnik je najviših držav- 
nih odličja, od kojih treba istaći ono najveće: Heroj moralnosti 
i pregalaštva I reda. U njoj je proživio i najsretnije i najteže 
trenutke svog života. I bez obzira šta će im se dogoditi, kada bi 
se ponovo odlučivao, izabrao bi isti, samo jedan put — priključio 
bi se Edvardsovom pokretu. Za ideale Pokreta vrijedi živjeti, ali 
i umrijeti. Pa ili će se ti ideali ostvariti, ili će ovo biti posljednji 
voz čovječanstvu, posljednja prilika planeti Zemlji da se spasi 
od uništenja. Hoće li Zemlja, kao i tolike druge planete, doži- 
vjeti sudbinu Paklema ili Gozbema? Hoćeli čovječanstvo Zemlje 
odletjeti u svemir zajedno s parčićima svoje planete, ili će se 
desetinama godina grčiti, hroptati, vapiti i moliti Boga za pomoć, 
u ranama i suzama: degenerisano, umirući tiho, najgroznijom 
smrću od svih smrti — gušeći se u smradu vlastitog đubreta? 
A bili su tako blizu postizanja cilja, tako blizu ostvarenja 
vječnog sna cijelog čovječanstva. 'Tako blizu... Da su imali malo 

više preparata za spravljanje pilula protiv zla, još barem onoliko 
koliko su ga uzeli s planete Paklem prije njene propasti, sve bi 
bilo drugačije. Uspjeli bi! Ovakve misli još više rastužiše Pinda, 
rastužiše do očajanja. Jer, bili su tako blizu cilja — tako blizu... a 
ipak — tako daleko! 

Bezvoljno je otišao u ured Predsjedništva i rezignirano im 
saopćio da je barbentina nestalo, do i trun. Oni su znali za nje- 
gove brige, ali su ga stali tješiti kako se najgore ipak neće desiti. 
Bili su zavarani i opijeni promjenama u svijetu da su postali 
nepopravljivi optimisti. Po višku optimizma osobito je prednja- 
čio, bio ironičan, sarkastičan, pa i drzak Urguskin. Asab, Čam 
Van i Kjoto su ga prijateljski tješili i smirivali, a jedini koji ga je, 
izgleda, ozbiljno shvatao bio je Džon. On je izašao za naučni- 
kom, uhvatio ga prijateljski za rame i zabrinuto rekao: 

— Ja, prijatelju, shvatam svu ozbiljnost situacije. Ali daj, 
posavjetuj me, reci šta da radimo? 

Kako je Huan i dalje šutio, izgubljeno zagledan u neku tač- 
ku ispred svojih nogu, Predsjednik shvati da ovaj put ni njegov 
mudri i snalažljivi prijatelj nema odgovora, da bi njihov položaj 
uskoro zbilja mogao postati vrlo kritičan, pa predloži: 

— Pusti ti Alekseja. Ja se, prijatelju, uzdam samo u te. Poslu- 
šaj me, sastavi ponovo konzilij od najboljih naučnika i pokušaj- 
te pronaći bilo kakvu zamjenu za barbentin. Ako ustreba, to 
nam je jedina nada. Dotle nam ostaje jedino da čekamo — i da 
se nadamo kako ipak neće doći do najgoreg. 

Bila je to jedina moguća odluka, odluka očajnika. Pindo 
ga pogleda kao što se gleda malo dijete pa tužno, ne znajući 
šta bi drugo, bez riječi krenu da izvršava naređenje, a zapra- 
vo da radi uzaludan posao i da tako zavarava lažnom nadom 
i sebe i druge. Ustvari, samo druge, jer sebe ionako nije 
mogao zavarati. Odmah sazva isti onaj tim najboljih nauč- 
nika, koje je Laboratorij imao, pa se dade na istraživački 
posao, kako bi barem lakše prekratio ovo mučno vrijeme 
iščekivanja. 

Planeta Zemlja i čovječanstvo na njoj bili su tako prepo- 
rođeni da bi je neko ko je duže vrijeme s nje izbivao teško 

prepoznao. Ali Predsjedništvo jedinstvene Države Zemlje 
nije stiglo smiriti i ugušiti sve pobune protiv promjena što 
ih sprovodi u svijetu, prema odlukama Ujedinjenih naroda, 
a počelo je prestajati djelovanje lijeka protiv zla i u njihovim 
glavama. Najprije su se otrežnjavali i osvješćivali pojedinci. 
Oni su u početku pomišljali da su sanjali ružan san ili da su 
poludjeli. A svakim danom takvih je bivalo sve više. ,Bar- 
bentin" je prestajao djelovati, druge nisu dobijali i javili su 
se recidivi; recidivisani bivši kapitalisti ponovo su postajali 
ono što su i prije bili — stari, još gori kapitalisti. SPočetka su 
se stidljivo i bojažljivo sašaptavali, tajno po kuloarima, pla- 
šeći se da ih ko ne proglasi ludim ili neprijateljem promjena 
pa da budu pohapšeni. No, čim su postali većina, počeli su 
se pridruživati vođama pobuna, otvoreno zahtijevajući sva 
svoja ranija prava i povratak svega na staro, odnosno ponov- 
nu uspostavu kapitalizma. Konačno im se pridružio pred- 
sjednik Amerike Baglama i gotovo sve najviše kapitalističke 
političke i vojne vođe. Najveće armije kapitalističkih zema- 
lja kao i NATO savez nisu bili razoružani i raspušteni, te su 
kapitalisti održali savjetovanje, donijeli odluku o povratku 
na kapitalističko društveno uređenje, poništavanje svih 
dotad ostvarenih promjena, razradili strategiju i taktiku 
djelovanja, natjerali UN i Savjet sigurnosti da prihvate odlu- 
ke pobunjenika kao svoje kako bi pred cijelim svijetom 
imali legalitet i legitimitet, i odmah, munjevito, stupili u 
akciju. Njihovi ljekari izvršili su nad njima sistematske pre- 
glede i u njihovim organizmima otkrili supstancije nepo- 
znatog hemijskog sastava. Pa su zaključili daje to bio uzrok 
promjena svijesti njihovih vođa, a da im je nepoznata sup- 
stancija spravljana i doturana u hrani i piću. A kapitalistički 
moćnici odmah su naredili svojim obavještajnim i kontrao- 
bavještajnim službama da smjesta stupe u potragu za 
dostavljačima nepoznate supstancije. Tako su njihovi brojni 
agenti krenuli u neviđenu hajku na kuhinjsko osoblje i "= 
ostalu poslugu svojih političkih i vojnih vođa. Brzo su gtkri 
li nekoliko agenata Države Zemlje, podvrgli ih nepodnošlji- 

vim mukama i ispitivanjima, a kako neki nisu mogli sve to 
izdržati, progovorili su, odali su sve tajne, koje su znali, tako 
i mnoge svoje drugove saradnike. Na taj način se klupko 
stalo odmotavati velikom brzinom, te su kapitalisti saznali 
sve i o lijeku protiv sebičnosti i zla, ali i imena najvećeg 
broja obavještajaca Države Zemlje, i krenuli su u nemilosr- 
dan obračun s njima. Mnogi su tada ubijeni, a na stotine ih 
je pohapšeno, podvrgnuto ispitivanjima i nezamislivim 
mukama. Na desetine ih nije moglo podnijeti svirepa muče- 
nja te su podlegli tokom istražnog postupka. Mali broj njih 
je uspio na vrijeme umaknuti kapitalističkim agentima i 
skloniti se u prijateljske zemlje ili u Pećinu. Pa ipak, kapita- 
listima nije bilo nimalo lahko gušiti oružane pobune milio- 
nima siromašnih i ponižeh diljem svijeta. Oni su žestoko i 
krvavo branili stečena prava i promjene, i nipošto nisu želje- 
li dopustiti restauraciju kapitalizma. Nemilosrdno i krvavo 
gušenje njihovog žilavog otpora trajalo je mjesecima te 
kapitalisti za to vrijeme nisu mogli poći u konačan obračun 
s Državom Zemljom. Zaista su imali grdnih muka da iznova 
uspostave i učvrste kapitalistički oblik društvenog uređenja. 
U mnogim dijelovima svijeta vođeni su dugi, teški i krvavi, 
pravi ratovi, u kojima je izginulo milionima ljudi. 

Prilikom istražnog postupka protiv agenata Države 
Zemlje kapitalističke obavještajne službe su otkrile i uništi- 
le brojne ,Čitače", smještene u urede, stanove, odjeću ili 
druge prostorije i predmete, kojima se svakodnevno koriste 
njihove visoke političke i vojne ličnosti. Pa ipak, jedan manji 
broj ,Čitača" nisu nikada uspjeli otkriti. Tako je Predsjed- 
ništvo Države na svojim monitorima, u Laboratoriju, moglo 
i dalje čitati sebične i zle misli kapitalističkih vođa. Sve bi se 
one dale svesti, otprilike, na sljedeće: ,Svim raspoloživim 
sredstvima ugušiti pobune u svijetu, ponovo uvesti i učvr- 
stiti sistem kapitalističkih društvenih odnosa, i odmah kre- 
nuti na fantomsku, terorističku, džungla-državicu Zemlju, 
sravniti je tako temeljito sa zemljom — da u njoj ne ostane 
ni drvo na drvetu, ni kamen na kamenu, a njene članove: 

bandite i teroriste, nemilosrdno ubijati na svakoj stopi ove 
planete, sve dok i jedan bude živ!" 

Od ovog saznanja, uzdrhtali su članovi Predsjedništva, 
osjećajući zebnju oko srca, svi, osim jednog, osim Alekseja. 
On se zagonetno smješkao, samouvjereno i podrugljivo 
govorio: 

- Neće kapitalisti nikada smiriti pobune u svijetu, a i da 
smire, šta nam mogu? Jaki smo, usto će nam priteći u pomoć 
sav siromašni i pravdoljubivi svijet! 

Ostale članove Predsjedništva zbunjivao je svojim čud- 
nim, oprečnim mišljenjima i opstrukcijama bilo kakvog 
zajedničkog stava oko poduzimanja preventivnih mjera u 
odbrani Države. No, Edvards, i drugi članovi, osim čuđenja, 
nastojali su i ne obraćati na njega naročitu pozornost. 

- Šta nam vrijedi ,Čitač" i obaviještenost šta kapitalisti 
namjeravaju poduzeti protiv nas, kad im se ničim ne može- 
mo ravnopravno suprotstaviti, a nemamo više ni , pilula"?! 
- reče tužno Šimura. 

-— Da, ali ne smijemo gubiti nadu, niti pred ljudima ispo- 
ljavati strah, beznađe ili paniku. Poduzet ćemo četiri stvari 
s ciljem odbrane Države. Predlažem: prvo, da pozovemo sve 
prijatelje u svijetu da nam priteknu u pomoć, ukoliko nam 
zaprijeti neposredna opasnost; drugo, da od prijateljskih 
zemalja odmah zatražimo pomoć u naoružanju; treće, da 
odmah počnemo s kopanjem još dvije podzemne koncen- 
trične linije za odbranu, da ih utvrdimo i načičkamo našim, 
i od naših prijatelja dobivenim, oružjem, da, po potrebi, 
iskopamo još jednu, šestu, odbrambenu liniju oko Pećine; l 
četvrto, da sve ljudstvo i cijeli Laboratorij preorijentišemo 
na proizvodnju i usavršavanje naoružanja, osim Prdovog 
naučnog tima, koji radi na otkrivanju nove pilule . Slažete 
li se s ovim prijedlozima? - upita Džon na sjednici Predsjed- 
ništva. , 

Svi su, naravno, bili za, jedino je Aleksej nešto ma 
smješljivo gundao. Članovi Predsjedništva odmah su se dali 
na izvršavanje donesenih odluka. 

Tih dana počeli su da pristižu sretno umakli agenti Oba- 

vještajne i kontraobavještajne službe Države Zemlje. Bilo ih 
je na desetine. Stizali su pojedinačno i u grupama i kazivali 
su o strahotama mučenja kojima su izloženi njihovi uhap- 
šeni drugovi u kapitalističkim kazamatima. Za Klaru Potrfil 
rekli su da je bila uhapšena i podvrgnuta najstrašnijim 
mučenjima, zbog kojih je i podlegla. Jedan inspektor CIA u 
pijanstvu je ispričao kako je herojski umrla, ne odavši nijed- 
nu tajnu, sve je odlučno poricala do zadnjeg časa, a svoje 
mučitelje nazivala je fašistima, kapitalističkim svinjama, 
pokornim bogataškim psima, dok je jednog njegovog kolegu 
pljunula ustima punim zgrušane krvi. O Mejrimi nije znao 
niko ništa, kao da je u zemlju propala. Tvrdili su kako je 
najvjerovatnije stradala u velikoj hajci i pogromu, kao i 
toliki njihovi drugovi. 

A onaje iznenada stigla, u samo predvečerje, kroz džun- 
glu, sama, izmorena, pocijepane odjeće, gladna, ustrašena i 
vidno oslabjela. Prvo su je preobukli, nahranili i napojili, a 
kad se malo odmorila i povratila od svega proživjelog, pri- 
milo ju je Predsjedništvo na strogo tajni razgovor, Naročito 
dugo ju je ispitivao šef Obavještajne i kontraobavještajne 
službe Kjoto. Ona se trzala na svaku Šimurinu riječ, bacala 
uokolo unezvijerene poglede i često bi briznula u histeričan 
plač. Kazala je da je primijetila kako agenti CIE njuškaju po 
kuhinji, zatim je saznala od jedne radnice zašto su tu i uspje- 
la im na vrijeme umaći, gotovo ispred nosa, ne uspjevši o 
tome obavijestiti Klaru Potrfil. Za njenu smrt saznala je tek 
po dolasku u Laboratorij. Avionom je stigla u Kongo, a onda 
u strahu od kapitalističkih agenata odlučila je kriomice poći 
kroz džunglu prema Pećini. To je sve što je Mejrima znala 
reći Kjotu, a za to vrijeme Salem je o njenom dolasku oba- 
vijestio Leu. Paklemovka ravnodušno sleže ramenima i reče 
da će preći kod Zeruna. U njegovoj sobi je upražnjeno mjesto 
jer je njegov cimer Mongolac Šikne nedavno prešao kod svog 
prijatelja. 

- Žao mi je što odlazim iz ove sobe, ali ja te i dalje mnogo 
volim — rekla je, ne precizirajući o kakvoj ljubavi je zaista riječ. 

Dok je kupila svoje stvari, često je s Mejrimom razmje- 
njivala mrke munje, sijevajući na nju lijepim kosim očima. I 
to je bilo sve. Očito, stare rane još nisu bile zacijelile, a pri- 
gušeno rivalstvo među njima tinjalo je poput žive žeravice, 
prekriveno jedino tankom patinom pepela. Pošto su ostali 
sami u sobi, Mejrima je samo šutjela, skrivajući od Salema 
uplašene poglede. Ako bi je šta upitao, ona bi se privinula 
na njegove grudi i samo jecala. Pritom bi često ponavljala 
da ga beskrajno voli i da joj oprosti za sve. 

— Šta imam da ti opraštam? — govorio bi on, kao da se prav- 
da. — Nikad ti ništa i nisam zamjerio. 

Mejrima neko vrijeme nije radila, bila je neprestano 
potištena, sva u šoku i sva izgubljena, samo je plakala paje 
Džon rekao da se desetak dana odmori, dok se posve opo- 
ravi, a potom neka se opet vrati na svoje staro radno mjesto. 
Salem ju je žalio i trudio se svim silama da joj pomogne kako 
bi prebrodila krizu i ponovo se povratila u život. Ona bi ga 
odsutno i tužno gledala, trzala se preplašeno i osvrtala na 
svaki, i najmanji šum, često uzdisala, katkad nenadano gru- 
hnula u plač i samo ponavljala: 

— Volim te, volim te, više od života! Molim te, oprosti mi! 
Hoćeš li mi oprostiti, sve?! 

On bi je tada prigrlio na grudi i, ganut do suza, raznje- 
ženo šaptao u njeno malo ružičasto uho: 

- Milo moje, šta su ti učinili? Dušo moja, šta su ti hulje 
učinile, da sad tako teško patiš?! 

Onog trena kad se vratila na posao, kad je ponovo mogla 
da misli na nešto drugo, a ne na mučnu prošlost u Vašingto- 
nu, stala se naglo oporavljati i ličiti na samu sebe. S Leom 
nije željela nikakvo pomirenje, još manje intimu, izbjegava- 
jući susrete s njom kad god je to moguće. Samo su se posma- 
trale sa strane kao dvije mačke, između kojih je mačak, što 
ga obje mnogo vole i čija ih ljubav jedino priječi da se ne 
pokolju. 

Obilazeći dvije nove odbrambene linije, Edvards je bio 
zadovoljan kako radovi teku, davao je graditeljima upute 
kako da grade bunkere za višecijevne bacače laserskih rake- 
ta, što ih je Pindo izumio. Upravo je razgovarao s rukovodi- 
ocem građevinske operative, svojim sinom Samjuelom, kad 
mu je zatrebao projekt koji je zaboravio na radnom stolu. 
Kad se vratio u predsjednički ured, u njemuje zatekao. Alek- 
seja i Mejrimu, oko nečega su se žestoko prepirali. Čuo je 
samo njihove ljutite riječi: 

— Moraš poslati, ako ti ja naredim! — vikao je on. 

— Ne moram! I neću! 

— Moraš, inače ćeš snositi teške posljedice!... 

Edvards je upitao zbog čega se svađaju, a Aleksej je otezao 
s odgovorom, da bi jedva izmucao: 

-A..treba poslati nalog Nabavnoj službi za materijal, a veli 
kako to nije njena dužnost. 

— Pa i nije, Aleksej — začudi se Predsjednik. — Znaš da to 
radi referent nabave njihovog odjela Mikaela Laurence! 

— Ovdje ima svako da radi sve, pogotovo ako mu naredi član 
Predsjedništva! — uzvrati energično Rus. 

— Ne slažem se s tobom, ali o tome ćemo drugom prilikom 
— reče pribrano Džon, skrivajući ljutnju i ne pristajući na pre- 
pirku, već uze projekt i žurno napusti kancelariju. 

Mejrima je neopaženo šmugnula pored njega još dok se 
objašnjavao s Aleksejem, a sad opazi samo njenu prekrasnu 
crvenu kosu kako zamače iza jednog od pokretnih zidova Labo- 
ratorija. Ali on je bio suviše obuzet mnogo važnijim brigama i 
problemima da bi usto mogao misliti još na Urguskina i Mejri- 
mu i njihovu malopređašnju svađu. 

Poslovi su bili pri kraju te se Džon na gradilištu zadržao 
malo duže i tako zakasni na ručak, u uobičajeno vrijeme. Idući 
prema zajedničkoj blagovaonici svrati u javnu međunarodnu 
govornicu. Imao je namjeru nazvati predsjednika jedne prija- 
teljske države kako bi od njega zatražio isporuku potrebnog 
naoružanja, koja je već bila dogovorena i koju je Država plaća- 
la zlatom dobivenim od predsjednice Gba s planete Rajzema. 

Tad na telefonskom monitoru opazi nešto što ga je iznenadilo 
i grdno rastužilo. Na njemu je stajala šifrovana poruka iz ino- 
zemstva, vremenski ograničena na dvije minute. Da je to špi- 
junska poruka znao je pouzdano po broju koji je nosila. Cifra: 
091663 na kraju poruke značila je agentov broj, umjesto njegovog 
imena. Brzo je zapisao poruku na projekt gradilišta i izašao iz 
govornice. A nigdje nije bilo žive duše, blagovaonica je zjapila 
potpunom prazninom. ,,Neko se nalazio u govornici samo pola 
minute ili minutu prije mene. Ovo je prvi slučaj da se pouzdano 
zna kako se u Pećini nalazi strani špijun, ili špijuni", pomisli s 
rezignacijom Edvards i vrati se u govornicu, ali poruke na moni- 
toru više nije bilo, izbrisala se. On zaboravi na ručak pa brižno i 
znatiželjno odbrza u predsjednički ured. Bio je prazan, članovi 
Predsjedništva otišli su na svoje zadatke. On uze aparat za deši- 
frovanje, posljednji njegov pronalazak, koji je izumio davno, još 
dok je imao vremena za naučni rad u Laboratoriju. Lahko je 
dešifrovao tajnu špijunsku poruku. U njoj je stajalo: ,,Strogo 
povjerljiva poruka u 15,00 sati! Uskoro ćemo napasti Državu 
Zemlju! Što brže prikupiti i poslati podatke o ljudstvu, naoru- 
žanju, skicu odbrambenih linija, moralu ljudi i o svim relevan- 
tnim faktorima važnim za odbranu Države Zemlje! Slijedit će 
nove instrukcije!" Na kraju poruke je pisalo: , Agentu 091663." 
,Ko li se krije ispod ovog broja? I da li je sam ili imaju obavještaj- 
nu mrežu u cijeloj Državi?" pitao se s nevjericom Predsjednik. A 
odgovore na ova i druga zanimljiva pitanja imala je samo centra- 
la strane obavještajne službe, koja je infiltrirala svoje agente u 
Laboratorij. Predsjednik je dugo ostao u pogruženom položaju, 
razmišljajući o nečemu pa se odjednom trže i glasno zapita: 

— Da mi je samo znati ko li je izdajnik 091663 I šta li rade 
Kjotovi kontraobavještajci? 

- U isti mah dipi iz stolice i ode potražiti Japanca. Kad ga 
pronađe, obavijesti ga o najnovijem saznanju, dok Šimura zapre- 
pašteno i u nevjerici reče: 

- Nije, zar, moguće takvo što?! . 

Odmah je poduzeo sve potrebne mjere kako bi se ubačeni 
špijuni razotkrili i uhapsili, ili likvidirali. 

20. 


Na ekrane u Laboratorij jedna za drugom počele su pristi- 
zati zle misli iz glava vođa najmoćnijih kapitalističkih država, 
sve crnja jedna od druge. Zatim su u ponedjeljak ujutro sve 
radijske i televizijske postaje kapitalističkih zemalja, nimalo 
uvijeno, objavile sljedeću vijest: ,, Pažnja, važno obavještenje! 
Moćne armije kapitalističkih zemalja na čelu s NATO savezom, 
po odluci Savjeta sigurnosti UN skršili su temeljno sve pobune 
i sve otpore ponovnom uspostavljanju kapitalističkog društve- 
nog poretka u svijetu, kakav je bio i prije komunističke zavjere. 
Zavjera je na vrijeme otkrivena dok su svi agenti Države Zemlje 
ili pohapšeni ili likvidirani. Zbog prljave zavjere protiv kapita- 
lističkih zemalja u svijetu ova fantomska, komunistička, terori- 
stička, džungla-državica uskoro će biti žestoko kažnjena. Za koji 
dan snažna NATO alijansa na čelu najmoćnijih armija kapita- 
lističkih država svijeta zbrisat će s lica Zemlje ovu divlju, tero- 
rističku, banana-državu, a njene stanovnike — okorjele teroriste 
i kriminalce -— nemilosrdno će uništiti do posljednjeg, da se 
nikad više ne zalegu!" Cijelog dana ta vijest bila je udarna i 
neprekidno se vrtjela na svim kapitalističkim medijima, Edvar- 
ds je odmah pozvao Pinda, saopćio mu pristiglu informaciju i 
zamolio ga neka intenzivira rad na pronalaženju pilule protiv 
zla, A Pindo je svojski radio sa svojim timom naučnika na tom 
poslu gotovo neprekidno, makar što uopće nije vjerovao u 
uspjeh, da se desi čudo. Sve jednu za drugom stvarao je ,, pilule" 
od raznih supstancija, mijenjao je omjere i metode spravljanja 
i slao ih tajnim kanalima onom malom broju agenata u kapita- 
lističkim zemljama, koji su se nekako potajali i još nisu bili 
otkriveni. Sada je sve ljudstvo Države Zemlje bilo upoznato s 

odlukom vođa kapitalističkih zemalja i znalo da će za koji dan 
oružana sila NATO saveza osvanuti pred granicama Države. Ali, 
nije se uplašilo, niti je paničilo, iz najmanje dva razloga: prvo, 
svi koji su tu, spremni su umrijeti za svoje ideale, i ne plaše se 
smrti; drugo, oni imaju svog Huana Pinda, svog heroja, za koga 
vjeruju da je čudotvorac i da će proizvesti taj čudotvorni lijek i, 
makar u zadnjem času, kao i prošli put, zaustaviti kapitalističku 
vojnu mašineriju. I svi su u to vjerovali, svi osim jednog, osim 
Huana Pinda. 

A Edvards je razmišljao o tome kako je Huan bio u pravu 
kada je na vrijeme upozoravao kakvu opasnost krije prestanak 
proizvodnje , Barbentina% ali io Aleksejevom cinizmu i opstruk- 
cijama, koje neprekidno i uporno čini. ,,Ako ovo nekako sretno 
završi, morat ćemo se pozabaviti njime", zaključio je i nastavio 
poduzimati sve što je u njegovoj moći kako bi odbrambena 
sposobnost Države bila maksimalna. Već se dovršava i šesta 
odbrambena linija, koja je daleko odmaknuta od Pećine, sve do 
granica Zemlje, tamo negdje u džungli. Sve odbrambene linije 
su od betona i čelika, sve načičkane gotovo neosvojivim bunke- 
rima-tvrđavama, sve pune oružja kao šipak sjemenki. Bezmalo 
sve traženo naoružanje od prijatelja iz inozemstva nalazi se tu; 
sve što su sami trebali proizvesti od naoružanja i municije, 
proizveli su; sve ljudstvo u Državi obučeno je i pripravno za 
borbu do posljednjeg. Poziv prijateljima u svijetu za pomoć u 
ljudstvu razaslan je; prvi dobrovoljci stižu u buljucima; zaduže- 
ni ljudi ih prihvataju, doobučavaju i raspoređuju na ratne zadat- 
ke. ,Mi smo spremni za borbu s kapitalistima. Znamo da im 
nismo ravnopravni, ali drugo ništa ne možemo učiniti, i sad 
nam preostaje jedino da iščekujemo. U svakom slučaju, skupo 
ćemo prodati svoju kožu i kapitalisti će zažaliti što su nas napa- 
li", razmišljao je Predsjednik i kao istinski komandant obilazio 
svoje borbene položaje, bodrio borce, smišljao šta bi se još dalo 
popraviti, kako bi odbrana bila granitno neprobojna -— i čekao. 
Čekao da Pindo stvori čudo. Ili da krvožedni neprijatelj napad- 
ne. Drugo mu ništa i nije preostalo. 

Leai Zerun se nisu razdvajali, ali su najčešće sami. Izgleda- 
lo je kao da su sami sebi dovoljni i kao da nisu od ovog svijeta. 
Činilo se da uopće ne shvataju težinu i tragičnost situacije, i kao 
da ih se to nimalo ne tiče. Jedina dva ljudska bića u Državi 
Zemlji koja tih dana nisu bila tužna i zabrinuta, bili su oni. 
Nalikovali su dvjema beslovesnim pitomim životinjicama, a nisu 
ni slutili šta im, možda, sudbina sprema. A što se tiče obaveza, 
obavljali su ih tako savjesno i tako požrtvovano da bi im na tome 
pozavidjeli imnogo iskusniji profesionalci. Zato su dobili zada- 
tak da sjoš nekoliko letača prevezu posljednji tovar naoružanja 
i vojne opreme iz jedne udaljene prijateljske zemlje. Posao je bio 
veoma komplikovan, težak i opasan, a oni su ga izvršili bespri- 
jekorno — zbog čega su pohvaljeni od Predsjedništva. Sam 

Edvards se založio da i oni pođu na izvršenje tog delikatnog 

zadatka, i nije krio zadovoljstvo što su ga uspješno obavili. 

Kad su najprije ,Čitač' a onda i kapitalistička sredstva 
informisanja prenijela vijest da se ogromna vojna sila stavlja u 
pokret kako bi napala malu, nepriznatu Državu Zemlju, u Peći- 
ni su vršili zadnje pripreme za odbranu, raspoređivali ljudstvo 
i oružje, pod budnim okom komandanta Edvardsa. Nalazio se 
u ulozi najodgovornijeg za odbranu Pokreta i Države, čiji je bio 
idejni začetnik i praktični tvorac, a, eto, dočekao je da bude, 
možda, i njihov grobar. Prosijed, korpulentan, utegnut, energi- 
čan, hodao je po bedemima svoje tvrđave i čekao da izda nare- 
đenje za posljednji juriš, pa da na čelu svojih ,jenkija" i sam 
krene u časnu smrt. Nije u tim odsudnim trenu 
strah, ni tugu, ni razočarenje, ni kajanje, ništa. Nije žalio ni za 
čim jer je čvrsto vjerovao da je sve to jedino tako moralo da 
bude, tako i nikako drugačije. Pa kad je moralo, neka onda 
jednom bude, samo što prije, da prekrati ovu nepodnošljivu 
neizvjesnost, nepodnošljivu čak i za njegove čelične živce. A on 
se ne boji. Bio je bezrezervno ubijeđen — daje bolje umrijeti za 
ideale nego živjeti u ovakvom anarhičnom svijetu, kakav uisti- 
nu jest. Nekakav red, zakoni postoje još samo kao imaginarni 
pojmovi u glavama ljudi. Sve drugo je bezakonje, borba za 
opstanak, zakon jačega, zakon džungle, žderanje, neprekidno 


cima osjećao ni 

mirenje sa žderanjem — veća riba jede manju. Svijet u kojem 
živimo je svijet moćnih glupaka i njihovih gluposti; i upravo 
zbog toga je on svijet nepravde, svijet pokvarenjaka i pokvare- 
njaštva, svijet zla i poroka, siromaštva duha, moralne i materi- 
jalne bijede, kriminala, terorizma, zločina, ljudske obespravlje- 
nosti i poniženosti, ekološke zagađenosti, nuklearne opasnosti, 
ratova, bolesti, droge, side, laži, licemjerja, sebičnosti, nesloge, 
mržnje, beslovesnosti i bestijalnosti, straha, boli i suza. Ovaj i 
ovakav — kapitalistički svijet — uistinu je ,dolina suza" i dolazi 
vrijeme kada će — živi pozavidjeti mrtvima! Dolazi vrijeme tihog 
odumiranja planete Zemlje, u grču, u strahu, u boli i u suzama 
- aljudi ne žele bilo šta poduzeti za njen spas. Ljudi ne žele sebi 
pomoći. Vrijedi li onda živjeti u takvom svijetu? Njegov odgovor 
je— ne vrijedi! Ljudi misle da žive, a zapravo se samozavaravaju. 
Oni su sebi stvorili privid života, dok, ustvari: lutaju, tumaraju, 
bahuljaju, batrgaju se, gladni, žedni, goli, bosi, bolesni, bijedni, 
obespravljeni, uniženi, zgaženi, popljuvani, tužni, ojađeni, 
nesretni, čemerni, malehni, beznačajni, besmisleni, jadni, nika- 
kvi. Treba se izboriti za život dostojan čovjeka — ili radije umri- 
jeti. Ali, nema života dostojnog čovjeka — dok na Zemlji vlada- 
ju kapitalisti i dokle god je kapitalizam svjetski društveni 
poredak! Nisu to bile nihilističke misli, koje su Džona obuzi- 
male pred odsudnu bitku, pred smrt. Nipošto. Bilo je to njego- 
vo čvrsto ubjeđenje, njegov životni stav, nešto iz njegove bezre- 
zervne filozofije življenja. Sin i Žena, i oni se uklapaju u tu 
filozofiju. Oni su tu. I oni će umrijeti zajedno s njim. Pa neka 
umru. Nije mu žao. Ni oni ne trebaju da žive u svijetu kakav jest. 
Svojom smrću barem će iskazati protest protiv ovakvog svijeta 
u kome žive, skrenut će pažnju na njegove nepodnošljive pro- 
tivrječnosti, na njegove nagomilane, opasne, smrtonosne pro- 
bleme — ako se više kome uopće i ima skretati pažnja. ' 
Dok se ogromna, zastrašujuća vojna sila približavala grani- 
cama Države Zemlje, naučnik Huan zamijesio jei otpremio 
posljednju seriju pilula barbentina pa se sa svojom grupom 
naučnika uputio na borbene položaje. Bili su zadnji koji su 
napustili Laboratorij, A on je po drugi put u svojoj historiji ostao 

bukvalno prazan. Na prvoj borbenoj liniji do Pećine, u prvom 
bunkeru do Predsjedništva, nalazio se Salem za laserskim 
topom. S njim je bila Mejrima, koja je izgledala tužno i sasvim 
izgubljeno. Sva je drhtala kao u groznici, sklupčana u jednom 
ćošku, krijući poglede od Salema. U sljedećem utvrđenju, s 
desne strane, nalazio se Huan na višecijevnom laserskom baca- 
ču raketa, s posadom u koju se ubrajala i supruga Magdalene. 
Do njih se nastavljao rov s bacačem plamena na veliku daljinu 
i zastrašujućeg dejstva. Pored ostalih, posadu su mu sačinjava- 
li Lea i Zerun. Odmah je slijedio rov Mistisa Fijakisa i njegove 
mladenke Ijole Mkomo. Potom su dolazili na red ostali rovovi, 
šest koncentričnih odbrambenih linija, puni pojedinačnih ljud- 
skih sudbina, spremnih da brane svoju jedinu domovinu — do 
posljednje kapi krvi. 
Strašni neprijatelji konačno su okružili granice Države, 
pogasili motore i nešto čekali. Vrijeme je prolazilo, a ljudi u 
rovovima zaboravili su na strah već su samo nervozno iščeki- 
vali neprijeteljski napad i Edvardsovu zapovijest pa da raspale 
po agresoru. Onda je zapovjednik NATO saveza radiovezom 
nazvao Predsjedništvo Države Zemlje. Lično je komandovao 
operacijom, nazvanom ,,Prah i pepeo tražio je pregovore i 
garanciju za svoju sigurnost. Bio je spreman doći u Štab Pred- 
sjedništva, ali je Edvards znao da bi on usput špijunirao, pa je 
pomislio da zahtijeva neka neprijateljska delegacija dođe veza- 
nih očiju, ali odmah zaključi kako oni na to ne bi pristali. Zato 
predloži da se sretnu na pola puta između dvije vojske, na 
eničijoj zemlji". Natovac je malo zatezao, očito mu se izjalovio 
plan o špijunaži odbrambenih položaja Armije spasa; a kako 
Edvards nije popuštao, natovac je prihvatio njegov prijedlog. 
Džon predloži kako bi bilo dovoljno da na pregovore pođu tri 
izaslanika: on, Kjoto i Asab, ali se žestoko pobuni Aleksej, što i 
njega nema među delegatima. Onda Asab predloži kompromi- 
sno rješenje: neka delegaciju čini svih pet članova Predsjedniš- 
tva. Tako je na pregovore krenulo po pet nenaoružanih izasla- 


nika s obje strane. Susret je bio hladan, suzdržano učtiv i 
formalan. 

- Da, kao znak dobre volje, odmah razmijenimo zaroblje- 
nike, a potom da nastavimo pregovore o drugim pitanjima? — 
predloži Džef, komandant NATO armade. 

— Kakve zarobljenike? — iznenadi se Džon. - Mi nemamo 
nijednog vašeg zarobljenika! 

- Mi vaših imamo dvije stotine šezdeset dva. I svi su ovdje. 
Ukoliko želite, možete ih vidjeti. Evo spisak njihovih imena. Oni 
su vaši agenti, zar ne? — reče Džef i potkuči Džonu spisak pod 
nos. 

Džon je čitao redom i na spisku zapazio mnoga poznata 
imena, drage prijatelje i suborce od prvog dana osnivanja Pokre- 
ta, koji bi prije umrli nego što bi izdali ideje i ideale za koje su 
se borili. 

— Dobro — kaza Predsjednik — ali mi nemamo koga da vam 
ponudimo u razmjenu. 

- Imate. Šestero. Oni su sačinjavali našu špijunsku ćeliju. To 
su: Aleksej Urguskin, Mejrima Bošnjakinja, Sven Ostap, Pereza 
Giljanez, Mark Kustok i Salem Bosanac — pročita natovac, a 
ćetiri člana Predsjedništva bijesno pogledaše Urguskina. Džonu 
naum pade ona svađa između Alekseja i Mejrime u uredu Pred- 
sjedništva, pa ona špijunska poruka na monitoru javne govor- 
nice. Dakle, Urguskin je, vjerovatno, agent 091663. Razočaran 
i ljutit krenu prema izdajniku, ali se u zadnji čas suzdrža da ga 
ne udari. Pomisli kako sad nije vrijeme za razračunavanje i samo 
reče: 

— Bijedna ništarijo! 

Urguskin ne reče ništa, cerekao se ironično, izazivački, sve 
vrijeme zagledan nekud ustranu, kao da ga se sve to ništa ne 
tiće, Kao da kaže: Ja sam svoje obavio, a vi se dalje cenkajte. 

- Mi ne pristajemo na razmjenu. Našim izdajnicima sudit 
će Sud časti naše zemlje! — kaza odlučno EdvardSs, strijeljajući i 
dalje Alekseja pogledima punim mržnje i jarosti. 

- Kako god želite, U tom slučaju nemamo dalje o čemu 
pregovarati, Mi ćemo vaše ljude isturiti kao živi štit ispred naših 
vojnika, kad odlučimo da vas napadnemo -— reče Džef uvjerljivo, 

glasom koji nije ostavljao nikakvu sumnju u iskrenost i odluč- 
nost njegovih riječi. 

Predsjednik pretrnu. Takvu podlost nije mogao očekivati 
ni od najcrnjih neprijatelja. A oni su spremni na sve, i ne prežu 
ni od čega. Gaze sve međunarodne konvencije o ratnom pravu 
i običajima rata. Zato reče neprijateljskom zapovjedniku kako 
želi održati kraće savjetovanje sa svojim saradnicima. Imao je 
svoje mišljenje o tome, ali nikakvu odluku nije želio donositi 
sam. Čim se odmakoše od natovaca, on upita svoje drugove šta 
misle o neprijateljskom prijedlogu. Svi su šutjeli, do što Asab 
progovori: 

— Ja bih Urguskina rado vidio kako visi na užetu. Bio bih ga 
spreman zadaviti vlastitim rukama! Ali, mislim da Salem nije 
kriv. U pitanju je nekakva greška ili nečija podmukla namje- 
štaljka. Ne smijemo ga nevinog izručiti ravno dželatima u ruke. 

— Ostavimo sad emocije. U pitanju su životi tolikih naših 
drugova. Neprijatelj se ne šali. Ne prihvatimo li njihovu ponudu, 
potpisujemo smrtnu presudu za sve naše zarobljene drugove. 
Dijelim Asabovo mišljenje o Salemu. Mejrimu su, vjerovatno, 
vrbovali dok je bila u Vašingtonu, ali za Salemovu nedužnost 
stavio bih lično ruku u vatru. Možda mu je zbog nečega smjestio 
sam Urguskin. U svakom slučaju, predlažem da pristanemo na 
razmjenu, izuzev Salema. Nema te cijene po kojoj bismo izru- 
čili neprijatelju ma ijednog našeg nevinog druga — završi koman- 
dant Edvards. 

Nakon kraćeg razmišljanja svi se složiše s njegovim mišlje- 
njem pa se vratiše do natovaca kojima Džon saopći odluku svog 
izaslanstva. Komandant NATO saveza dugo i uporno je tražio 
da u razmjenu neizostavno uđe i Salem, ali kad Zemljina dele- 
gacija odluči da u znak protesta napusti pregovore, on odluči 
da se posavjetuje sa svojim saradnicima, poslije čega reče: 

= Pametno vam je što pristajete na razmjenu zaroblje- 
nika, a ujedno to je i dobar znak za dalje pregovore. Da Salem 
ne uđe u razmjenu, pristali smo teška srca, i kao još jedan 
naš ustupak pred nastavak pregovora. Zapravo, presudilo 
je to što on i nije naš agent, Da ga tražimo u zamjenu, 

insistirala je Mejrima. Kazala je da joj je momak i da mu na 
taj način želi spasiti život. Nego, predlažem da ga nazovemo 
i pitamo želi li poći s Mejrimom ili ostati s vama. Neka on 
sam odluči o svojoj sudbini. 

Džon i drugovi se složiše. Odmah radiovezom nazvaše 
Salema pa mu objasniše o čemu se radi, a on tako zagrmje 
u slušalicu da su ga sasvim razgovijetno mogli čuti i natovci: 

— Kakva razmjena! Radije bih pošao u Pakao nego što 
bih izdao svoje drugove i prešao na stranu svjetskih tirana! 

— Eto, čuli ste! - reče slavodobitno Edvards zapovjedni- 
ku NATO snaga. 

- Hm, što se tiče Pakla možda će mu se uskoro želja 
ispuniti, ukoliko pregovori ne uspiju — naruga se natovac. 

Odmah utanačiše pojedinosti oko razmjene, a Edvards 
malom letjelicom posla Kjota neka dovede ostale kapitali- 
stičke špijune. 

Policijska služba brzo ih je uhitila. Najviše se opirala 
Mejrima, ne želeći poći u razmjenu. Ali policajci je najzad 
svladaše i vezaše. Salem ju je gledao s nevjericom, ali ne i s 
mržnjom. Nije mogao da razumije kako bi ona mogla biti 
izdajnik i tajni neprijateljski špijun. Bio je paraliziran, bez 
mogućnosti da ma šta učini dok su je svu zaplakanu nasilu 
odvodili od njega. Izgubljena, sva u očaju vikala je: 

- Pomozi mi! Ne daj da me rastave od tebe, moj Noćni 
Leptiru! Morala sam to učiniti! Ti ne znaš kakvim sam straš- 
nim mukama tamo bila podvrgnuta. Te muke su paklene, 
koje živ insan ne može izdržati. Ali, i ti si kriv za to! Da sam 
imala tvoju ljubav, da me nisi onako izdao, razočarao i povri- 
jedio kad sam prošli put boravila u Laboratoriju, sigurna 
sam da bih izdržala. Umrla bih prije nego što bi me vrbova- 
li za kontraobavještajca. Bez tvoje čvrste ljubavi, bila sam 
slaba da izdržim. I poklekla sam. Stidim se zbog toga! Znaj 
da su muke bile strašne, a ja tako sama, jadna i slaba. Zato 
mi oprosti. | znaj da ću te voljeti do smrti, moj Crni Leptiru!... 

Uzalud se opirala, policajci su je snažno povukli, bez 
milosti. Glava joj je ostala okrenuta, bolan pogled i uplakane 

oči uprte u Salema, sve dok je policajci nisu ugurali, bolje 
reći, unijeli u letjelicu. Salem se stresao kao iza ružnog sna 
pa izgubljen i slomljen samo se u nevjerici i šoku sruši na 
tvrdu i hladnu betonsku podlogu bunkera. 

Razmjena je prošla brzo i bez incidenata. Članovi Pred- 
sjedništva toplo su primali svoje drugove, dok izdajnike nisu 
htjeli ni pogledati. Mejrimi je tako, barem malo, bilo lakše. 
Teško da bi izdržala i njihove poglede, pune osude i mržnje. 
Svi su je voljeli, poštivali, bili joj namjesto roditelja. A ona 
im je vratila na najgori mogući način — izdala ih je! Izdala je 
najsvetije, zajedničke ideale, za koje su se borili, čak je i 
mrtve izdala: ženu heroja Klaru Potrfild, dragu i plemenitu 
Klaru, pa Toma Stepa, pa Rivu, Gakhonena i mnoge druge. I 
kako dalje živjeti? Kako se svakog jutra pogledati u ogleda- 
lu, dok te tvoj vlastiti lik prijekorno optužuje: ,,Ti si izdaj- 
nik!"? Kako se pomiriti sa saznanjem da ćeš ostatak života 
provesti kao podli izdajnik?! 

Čim je razmjena okončana, dvije strane nastaviše dalje 
pregovore, koji potrajaše vrlo kratko. Kapitalisti su Zemljanima 
postavili ultimativan zahtjev za bezuvjetnu predaju i kapitula- 
ciju, kako se s obje strane, kako rekoše, ne bi uzaludno proliva- 
la krv. 

— Vaši ideali su propali u cijelom svijetu. Sami vidite da 
komunizam nema nikakvu šansu, A vi se nalazite pred svr- 
šenim činom, Ako se ne predate, svi ćete umrijeti, prihvati- 
te li naš ultimatum, mi vam garantujemo časno i pošteno 
suđenje - završio je sa svojom ponudom vođa kapitalistič- 
kog izaslanstva. 

-— Vaše časno i pošteno suđenje imali smo priliku upo- 
znati dok ste podmuklo i zvjerski ubijali naše uhapšene 
drugove. A što se tiče predaje — bolje bi bilo da se vi nama 
predate. Tako biste učinili barem jednu pravu stvar u životu 
— poštedjeli biste čovječanstvo i planetu Zemlju katastrofe, 
kataklizmičkih razmjera, u koju ih sigurno odvlačite. Ali, 
vama se to ne da objasniti jer - vi ste proklete kapitalističke 
hulje! - reče na kraju ljutito Edvards. 

Tako se dvije pregovaračke delegacije raziđoše nakon 
neuspjelih pregovora. Na rastanku Urguskin se zacereka i 
pakosno dobaci: 

- Sretan vam uskoro put u Pakao, drugovi!... 

Članovi Predsjedništva nemoćno zaškrgutaše zubima, ali se 
i ne osvrnuše na podlog izdajnika, agenta CIA, broj 091663. 

Napad je otpočeo tačno u podne. Prije toga komandant 
kapitalističke armade nazvao je još jedanput Predsjedništvo 
i hladnokrvno, ali cinično, pitao: 

- Jeste li se predomislili, komunisti — ili mi krećemo u 
napad?! 

- Idi do đavola! — uzvratio je Džon Edvards. 

Istog trena otpočela je neviđena kanonada. Granate iz 
svih vrsta oruđa, što su ih kapitalisti imali, i svih kalibara 
padale su kao grad po linijama branilaca i Pećini. Napala je 
i avijacija, ali u tri preleta preko teritorije Države Zemlje 
izgubili su osam teških bombardera, tipa ,tvrđava"pa su 
odustali od daljeg korištenja avijacije. Zato paljba sa zemlje 
nije prestajala cijelog tog poslijepodneva i naredne noći. 
Grmljavina neprijateljskih oruđa utihnula je tek sutradan 
ujutro, kada su napadači pomislili da među braniocima 
nema više žive duše. Ali su se prevarili. Borci Armije spasa 
prošli su s manjim gubicima, pritajili se, očekujući agresor- 
sku pješadiju. I, zaista, ona je krenula rano ujutro, misleći 
kako će se ušetati u Pećinu. Ali ih je dočekala smrtonosna 
vatra da su ginuli kao muhe, dok su njihovi tenkovi gorjeli 
poput buktinja. Laserski topovi, višecijevni bacači laserskih 
raketa, bacači plamena i napalm-bombi, moćne haubice i 
druga oruđa iz duboko ukopanih i fantastično utvrđenih 
bunkera bljuvala su takvu vatru po napadačima da su se oni 
svaki put morali povlačiti uz strahovite gubitke, ni ne poku- 
šavajući da pokupe mrtve i ranjene. Ali nisu odustajali; iza 
jednog juriša slijedio bi drugi, i tako redom, u talasima, da 
se činilo kako se tome ludilu ne vidi kraj. Imali su kapitalisti 
topovskog mesa napretek i, vidjelo se, nisu ga štedjeli niti 
žalili. Neprestano su dopremali ljudstvo, oružje i opremu i 

bili su odlučni platiti svaku cijenu kako bi ispunili svijetu 
dato obećanje i uništili Državu Zemlju. Komandant NATO 
snaga stajao je iza leđa svojih vojnika i samo ih tjerao u 
neprekidne napade, u sigurnu smrt. Borbe nijednog časa 
nisu jenjavale, ali je agresor bio neuporedivo jači, dok su se 
branioci, naročito u prvim borbenim linijama, stali prorje- 
đivati. Nije ih imao ko zamijeniti, a napadači su neprestano 
uvodili u borbu svježe snage. Najzad su nastupile borbe prsa 
u prsa, krvavo hrvanje i klanje u rovovima, i u smiraj dana, 
poslije dugotrajnog herojskog odolijevanja, prve dvije linije 
su pale u ruke Zemljinih neprijatelja. Noću napadači nisu 
kretali u atake pješadijom, ali cijele noći nisu prestajali 
gađati branioce svim vrstama projektila. Ujutro se borba 
ponovo rasplamsala; Edvardsovi borci bili su sabijeni u još 
uži krug oko Pećine; preostala slobodna teritorija gorjelaje 
od bjesomučne vatre, pretvorivši se u neviđeni ratni pakao. 
Država Zemlja pružala je natčovječanski otpor, hiljadostru- 
ko jačem neprijatelju, sva je bila u vatri i dimu, ali još ne i u 
pepelu. Hiljade ljudi umiralo je na tako malom prostoru, 
ranjenima nije imao ko da pomogne, čuli su se samo ave- 
tinjski krici, užasni vapaji, sablažnjiva zapomaganja. Ljudi 
su živi gorjeli, poput živih lomača, i umirali groznom smrću. 
Predvečer je neprijatelj krenuo u posljednji, odlučujući, 
napad. Išao je u buljucima, kidišući kao osice. Opet su nastu- 
pile nezapamćene borbe prsa u prsa, još jedno zvjersko 
klanje, i pale su još dvije linije branilaca. Sad su Armiji spa- 
sa preostala još samo dva koncentrična odbrambena prste- 
na oko Pećine, u koja su se sabili svi preostali borci i oružje. 
Nalikovali su bodljikavom ježu, s čijim bodljama će agresor 
još da se pomuči i koje će ga dobro opeći. 

Te noći neprijatelj se posve utišao. I on je vidao rane, izno- 
sio i pokopavao svoje mrtve, popunjavao ljudstvo i ratnu opre- 
mu i razrađivao planove i taktiku za sutrašnji, odlučujući, dan 
krvavih borbi, dan kada — Država Zemlja najzad mora pasti, 
mora biti zbrisana s lica Zemlje — jer je takvo naređenje te noći 
dobio komandant NATO alijanse od najviših kapitalističkih 

glavešina. U njemu je doslovce stajalo: ,,Sutra Država Zemlja 
mora biti uništena — po svaku cijenu!" Noć je bila mirna, ali 
Edvards se nije dao zavarati. Posigurno je znao da će sutradan 
kapitalisti ponovo navaliti, kao krvožedni šugavi psi. Ova sabla- 
žnjiva noć je noć pred buru, jer sutra je za Armiju spasa i za 
Državu Zemlju, stvarno, biti ili ne biti. Trebalo je ovu noć isko- 
ristiti da se obavi što se još dalo obaviti. Zato su ranjene i mrtve 
unosili u Pećinu, popunjavali bunkere oružjem i municijom iz 
skladišta, vršili potrebno preraspoređivanje ljudstva i, na smje- 
nu, jedva malo odspavali, nakon dvije noći nespavanja. Za 
Zemljane to je bila duga i napeta noć, noć strepnje i iščekivanja, 
uoči sudbonosnog dana. 

Svitao je treći dan, kako su otpočele krvave borbe za Drža- 
vu Zemlju. Jutro je tiho odmicalo, a neprijatelj nije napadao. 
Gmizale su sekunde i minute u napetom iščekivanju, duge kao 
godine. Onda se oglasio komandant NATO saveza i pozvao 
Armiju spasa na predaju. A kad ga je komandant Armije spasa 
ponovo poslao dođavola, uslijedio je odlučujući orkanski atak 
na dvije preostale, nepokorene linije branilaca i na Pećinu. Dugo 
su Edvardsovi borci odolijevali neuporedivo jačem neprijatelju, 
nanosili napadačima nezamislive gubitke da bi u ranim posli- 
jepodnevnim satima započele odlučujuće borbe, treći put prsa 
u prsa, za svaki rov, za svaku stopu, za svaki pedalj krvlju nato- 
pljene teritorije Države Zemlje. 

Dok je sve ječalo, hroptalo, tutnjalo i prolamalo se od uža- 
snih detonacija i krvavog eha strašne, paklenske bitke, odjed- 
nom iz te vatre i dima u Edvardsov bunker uskoči spodoba u 
ljudskom obliku, pocrnjela od dima, nagorjela od vatre, sva u 
ritama, krvava i krvoločna, s uzdignutim dugačkim nožem, 
zvjerski kidišući na Predsjednika. Edvards odloži laserski mitra- 
ljez, zgrabi napadača za uzdignutu ruku i uhvati se s njim uko- 
štac. U musavom, vatrom oprljenom, krvlju umazanom, od 
bijesa i mržnje životinjski izobličenom, neprijateljskom licu on 
jedva prepozna Urguskina. Mržnja prema ogavnom izdajniku 
udvostruči mu snagu, učini ga divovski jakim da od čeličnog 
stiska njegove ruke Alekseju nož odmah ispade. Sad su bili 
ravnopravni, oba nenaoružani, nosili su se po nevelikom bun- 
keru kao dva hrvača, teškaša. A protiv takvog Edvardsa Urgu- 
skin nije imao skoro nikakvu šansu, Džon je bio odmorniji i 
onoliko jači koliko je bila jača njegova mržnja i osvetnička želja 

da izdajnika stigne zaslužena kazna. U nezadrživom napadu, 
dok su se nosili malom prostorijom, a Urguskin uzmicao, Edvar- 
ds mu munjevito i vješto potkači kuku, gruhnu odozgo na 
njega, napipa mu prljavu šiju i poče ga objema rukama daviti. 
Sad kad ga je dohvatio za vrat, tim kliještima od ruku nikakva 
sila ne bi odoljela. Dok je puštao đavolu svoju sitnu, prodanu 
dušu, Aleksejeve oči naglo poletješe iz duplja pa se, širom otvo- 
rene, velike i ukočene, zauvijek začuđeno zaustaviše na svom 
bivšem drugu. Izdajnik je bio mrtav. Džon ga je zadavio vlasti- 
tim rukama. Tek tad Predsjedniku pristigoše upomoć Čam Van 
i Šimura Kjoto, jedva raspoznaše Alekseja pa se silno iznenadi- 
še, dok Edvards gadljivo reče: 

- Urguskin. Mrtav je! Eto kako kapitalisti nagrađuju za 
zasluge svoje pokorne pse, a tuđe izdajnike! 

Kjoto se sjeti Aleksejevih sarkastičnih riječi na rastanku 
nakon neuspješnih pregovora pa dodade: 

- Poželio nam je sretan put u Pakao, a otišao je tamo makar 
malo prije nas. 

Tad primijeti kako neprijatelj nezadrživo kidiše i uskače 
braniocima u rovove te nastavi: 

- Da najavi naš skori dolazak i da i nama tamo pripremi 
mjesto. 

Jedva da je izgovorio te riječi, a već je hvatao oružje, trčao 
napolje iz bunkera, raspalio po neprijatelju, odbijajući silovite 
napade i brzo pao smrtno pogođen. Pucajući iz svog oružja, za 
njim je istrčao Čam Van, opazio gomilu mrtvih neprijateljskih 
vojnika, među kojima poznade Reja Džaklinskog, Svena Ostapa 
i Marka Kustoka; ali teško da je šta i pomislio, a već pade teško 
ranjen, da bi za koji tren izdahnuo, glave naslonjene na Japanca. 
Nakon junačke smrti dva člana Predsjedništva branioci su nasta- 
vili da se bore kao lavovi, iako su bili na rubu izdržljivosti i već 
su pomišljali da se povlače prema Pećini. Salem je bio lakše 
ranjen u rame, ali mu to nije smetalo da se i dalje srčano bori, 
Tog dana se naubijao neprijateljskih vojnika, da mu se smučilo 
od toga. Kad ih je prestao ubijati topom, jer su prišli sasvim 
blizu, uzeo je mitraljez i kosio ih poput zrelog klasja. A oni su 

nalijetali kao drogirani i samo ginuli, na desetine, na stotine... 
A kad komandant Edvards htjede da naredi postupno povlače- 
nje ka Pećini, baš tad se začuše komande neprijateljskih zapo- 
vjednika. Naređivali su svojim vojnicima da odstupe. 
Ubrzo ponovo zacari mir. Na bojnom poprištu ostali su 
samo mrtvi i ranjeni, od kojih su dolazili grozni jauci i vapaji 
za pomoć. Džon je znao da sada neprijatelj vida rane, grupiše 
ljudstvo i tehniku i prikuplja snagu za posljednji odlučujući juriš. 
Znao je da bi agresor mogao napasti svakoga časa i da će to 
zasigurno biti kraj Države Zemlje, jer branioci su na izmaku 
snaga i jedostavno više nemaju čime da se odupiru nadmoćnom 
neprijatelju. Došlo je, dakle, vrijeme da se junački umre, a on je 
odavno bio spreman. Zato hitno pozva k sebi Salema, Mistisa 
Fijakisa, ljolu Mkomo, Leu i Zeruna. Tad im tužno reče: 

- Slušajte, prijatelji, mi ovdje više nemamo šta braniti. Bor- 
ba za Državu Zemlju, nažalost, izgubljena je. Jedino što nam je 
preostalo jeste da časno umremo i da što više kapitalističkih 
hulja pošaljemo u Pakao. Ali, ima nešto što nije izgubljeno i što 
ne smije neprijatelju pasti u ruke. To su tri svemirska broda od 
neprocjenljive vrijednosti i Arhiva Države Zemlje. Odletjet ćete 
na planetu Rajzem i predati ih predsjednici Gba. Možda će 
zatrebati nekim novim generacijama, koje bi htjele da nastave 
našu borbu. Prenesite joj naše prijateljske pozdrave i ispričajte 
joj o našoj herojskoj borbi; kažite joj kako su herojski umrli 
Država Zemlja i njeni branioci. I ostanite gore živjeti. Ni slučaj- 
no se ne vraćajte na ovu vražiju smrdljivu planetu. A sad požu- 


 rite. Agresor može svakog trenutka da napadne. Ako se to 
dogodi, mi ćemo vas štititi. Naredit ću ljudima da vam pomo- 

gnu, kako biste što brže ukrcali Arhivu i što Prije odletjeli. 

Oni počeše nezadovoljno gunđati. Niko od njih nije želio 
da napusti svoje drugove u najtežem času; radije bi umrli zajed- 
no s njima, braneći svoju jedinu domovinu, kako su je uvijek 
zvali. Ali Predsjednik odrješito reče, opažajući njihovu koleblji- 
Vost: 

— Ovo vam je moje strogo naređenje, a ja ne trpim nedisci- 
plinu. I zar ćete ne izvršiti moju naredbu?! 

Zatim pristupi Salemu, potapša ga po ramenima i čvrsto se 
s njim izgrli i izljubi. Isto to učini i s ostalima. Nije zaplakao, 
osmjehivao se, vjerovatno kako bi i njih ohrabrio, samo mu je 
jedva primijetno podrhtavala donja usna i štokad cvokotnuo 
zub o zub. Na kraju opraštanja predade Salemu pisamce za 
predsjednicu Gba. Salem se nabrzinu izljubi i oprosti i s ostalim 
prijateljima. Osobito mu je teško padao rastanak s Huanom 
Pindom i s njegovom suprugom Magdalene. 

— Pozdravi mi prijatelje na Rajzemu! — reče nenadmašni 
naučnik i humanist, dok mu u oku zapliva krupna suza i skotr- 
lja se niz mršavi, ispijeni, obraz. 

Dok je peteročlana grupa kretala na izvršenje Edvardsovog 
zadatka, nijemim, ukočenim pogledima ispraćali su ih: pred- 
sjednik Edvards, Huan Pindo, Mahmud Asab, Magdalene Hop- 
kins, Šlege i mnogi drugi. Heroji Države Šimura Kjoto i Čam 
Van nisu se mogli s njima pozdraviti i poželjeti im sretan put. 
Ležali su mrtvi na odru, u Pećini. Ljudi su ukrcavali Arhivu u 
njegov brod, a Salem za to vrijeme svrati u svoju sobu, iz nje 
pokupi Mejrimine slike, nekoliko preostalih šljiva iz zamrziva- 
ča i najnužnije osobne stvari pa ih ponese u letjelicu. Čim uto- 
var bi gotov, on zatvori vrata i radiovezom javi Lei i Zerunu da 
napuste hangar. Prvi su trebali da uzlete Lea i Zerun u Armiji 
spasa" pa on u,,Državi Zemlji" i na kraju Mistis i Ijola u ,,Labo- 
ratoriju Zemlja", I samo što je prvi brod uzletio, oćutiše se 
strahovite detonacije. Neprijatelj je otpočeo s još jednim bjeso- 
mučnim granatiranjem Zemljine odbrane. Sve se prolamalo od 
praska eksplozija da je i Pećina sva podrhtavala, tresla se i 
odjekivala kao da u njoj kašlju sami divovi. Salem brzo izveze 
letjelicu na poligon pa se poče naglo vertikalno dizati, dok su 
oko njega padale granate da je sve vrilo i ključalo, nalik kakvom 
ogromnom loncu. Usput baci brz pogled ispod sebe, vidje 
sLaboratorij Zemlju" kako izađe na pistu i kako se direktno 
pogođen snažnim projektilom začas pretvori u parčiće, vatru i 
dim. On zažmiri pa tužno pomisli: ,,Mistis i ljola — gotovi su!" 
Odmah o tome obavijesti Leu i Zeruna, i upravo tad ču neobič- 
no snažnu eksploziju, od koje sav uzdrhta i premrije. Dobro je 

poznavao taj zvuk, i zauvijek zapamtio, odonda kad su brodo- 
vima napuštali Paklem. To je karakterističan zvuk, koji stvara 
jedino rasprsnuta atomska bomba, a koji se nikad ne zaboravlja. 
Ponovo je pogledao ispod sebe, na Pećinu u džungli, i volio bi 
da se prevario, ali nije. Pećina se nije vidjela od vatre i crnog 
gustog dima. Iznad nje se širila mala, dobro mu znana, pečurka. 
Da, više nema sumnje, kapitalisti su, kad je nisu mogli osvoji- 
ti, na Državu Zemlju bacili atomsku bombu manje razorne moći, 
ali dovoljno snažnu da ovu malu državu pretvore u prah i pepeo 
i sravne je sa zemljom. Tako su, uistinu, ostvarili svoje sulude 
prijetnje. Kad je njihov interes u pitanju, beskrupulozni i besti- 
jalni kapitalisti uistinu ne prežu ni od čega. Pokazali su to na 
Paklemu, Gozbemu i evo sad na Zemlji. Sad su dolje svi mrtvi: 
i Edvards, i Pindo, i Magdalene, i Asab, i Šlege, i svi znani i 
neznani stanovnici male džungla-države", pomisli bolno Salem 
pa se prisjeti nedavnog razgovora s predsjednikom Edvardsom. 
Čim su kapitalistička sredstva informisanja obznanila da će 
njihove armije napasti Državu, on ga je pozvao u svoj ured i tad 
mu rekao: 

— Pozvao sam te da ti nešto saopćim. Kapitalisti će neviđe- 
nom silom napasti našu državu. Ako nadvladaju, ti i Mejrima 
ćete poći na Rajzem. Prenijet ćete tamo našu Arhivu. Ona 
nipošto ne smije dopasti u ruke neprijatelju. Ni brodovi, također. 
S vama će poći Mistis, Mkomo, Lea i Zerun. Uz sve to, mladi 
ste, šteta je da umrete. 

— A vi? A vaš sin i žena?! 

— Eh, ja... Ja sam star, a i započeo sam ovu stvar, pa kako 
mogu sad da je napustim? Moja žena treba do kraja da ostane 
sa svojim mužem. Supružnici treba da dijele i zlo i dobro. A moj 
sin? — ni on nije više tako mlad. Prevršio je tridesetu. On tako- 
đer živi za naše ideale i, siguran sam, nipošto me ne bi napustio 
u najtežim časovima. 

, Kakav je to čovjek bio. Pa Pindo, pa Kjoto, pa Čam Van, 
pa... Čovječanstvo mora propasti kad se odriče takvih ljudi. Kad 
ubija takve umove, takve humaniste — takve gorostase. A onda 
mu misli odlutaše do Mejrime i nešto ga zazebe oko srca i u dnu 

duše. Kakav je to nesporazum bio između njih dvoje, kakav 
usud. A sve zbog djevojčeta s Paklema, sve zbog Lee. Samo, što 
ni ona tu ništa nije kriva. Zapravo, kad bolje razmisli, kriv je on. 
Zato što je dozvolio da ga zanese i zavede ta divlja ljepota; da ga 
zanesu te egzotične usne, te divlje, crne, kose oči, dijamantskog 
sjaja; da ga zavede taj djetinji smijeh, što zvoni nalik kristalu, 
dok njenu primamljivu senzualnost čini lucidnom, savršenom 
i neodoljivom. Kako je mogao i smio dopustiti sebi da ona 
druga, Lea, zasjeni i baci u zapećak Mejrimu, tu savršenu božan- 
sku ljepotu, taj zlatni, neiskvareni grumen dobrote? Kako je 
mogao dozvoliti da zasjeni i potre sve ono lijepo što je proživio 
s Mejrimom, njihovu savršenu ljubav, sve sunčane dane pored 
jezera i sve šaptave noći, sva obećanja što su ih dali jedno dru- 
gom i sva zaklinjanja na vjernost do groba, i da ih samo smrt 
može rastaviti? ,,Ne, ona je svetica, a ja sam đavo. I što je izdala, 
ako je izdala, kriv sam makar koliko i ona, a vjerovatno i više", 
pomisli, nešto mu se stuži i on zaplaka, glasno, kao kakva plač- 
ljiva udovica. Trebalo mu je oduška, da spere, kako je mislio, 
svoju nečistu savjest. Sad se i on osjeća kao dijete vasione. I sve 
što je u životu imao, u šta vjerovao, za šta se borio, otišlo je 
zauvijek u nepovrat. I Mejrima, i sanjana sreća s njom, i Država 
Zemlja, i ideali, i prijatelji. Ostao je sam, bez igdje ikog, u tom 
bezmjernom kosmosu, sitna trunčica, što plovi u orahovoj 
ljusci, zavitlana orkanskim vjetrovima, vjetrovima sudbine. Tad 
uze ispod vrata talisman, s uvojkom drage crvene kose, prinese 
nosu, pomirisa i osjeti najdraži miris — miris jorgovana. 

Ipak je ostala jedna draga osoba, osoba koju je toliko zadu- 
žio, ostala je Lea. Ali, Lea je dijete kosmosa. Ona se dograbila 
broda i svojih kosmičkih prostranstava, kao lisica šume, pa ko 
sad da je ulovi u tim nedomislivim prostranstvima? Ona nema 
nikog: ni roditelje, ni planetu, ni domovinu, ni sunarodnike, ni 
prijatelje, nikog. Ali ima brod i — kosmos. Ima kosmičku slobo- 
du i svjetlost. Ona se u njemu osjeća kao riba u okeanu, kao 
ptica u zraku, dok leti svemirskim brodom i posmatra nebeska 
tijela, dok posmatra zvijezde, svoje posestrime, kao što neko 
uživa da posmatra i broji bisere na svom bisernom đerdanu. Pa 

e bešćutna i nepredvidiva. Ona 


ipak, nikad se ne zna. Sudbina j 
Ona ravna bešikom i 


spaja i razdvaja, Ona raduje i rastužuje. 
grobom. 

Sa Lee misli odletješe 
Rajzem, pa na Jergensena, 
ljubive stanovnike sigurn 


koliki on bio. To ga podsjeti na Edv 
pa od duga puta i silne dosade odluči da ga pročita. Znao je da 
je nepristojno, pai nemoralno, čitati tuđa pisma bez dopuštenja. 
No, čovjek koji ga je pisao sada je mrtav i sasvim mu je svejed- 


no dali će neko čitati njegovo pismo, makar bilo i najintimnije 
na običnom listu 


naravi. Ne, nije čak ni zapakovano; pisano je 
papira, očito u žurbi, sitnim, lijepim i u lijevu stranu nagnutim 
slovima, i bez koverte je. Počeo je da čita naglas, plačnim, drh- 


tavim glasom: 


na planetu kojoj idu u pohode, na 
predsjenicu Gba, Romebaii na gosto- 
o najljepše planete u kosmosu, ma 
ardsovo pismo upućeno Gba 


Poštovana, i uvijek draga, predsjednice Gba! 

Evo stojim sa svojom malom, ali hrabrom, Armijom spasa 

na braniku ljudskih ideala i svoje jedine domovine, Države 

Zemlje, koja je sabijena i svedena na svega nekoliko kvadratnih 

kilometara. Sebi sličimo na posljednje Mohikance (neka Ti 

Salem objasni šta to znači) u odbrani ove jadne planete i života 

na njoj, u odbrani ideje o apsolutnoj društvenoj jednakosti i 

pravdi i u odbrani svih univerzalnih ljudskih principa — od onih 
kojima su jedini ideali profit i kapital, od onih koje je tvoj narod 
davno odbacio na smetljište historije, a koji su uništili Paklem, 
Gozbem i ko zna koliko još planeta u kosmosu, od kapitalista. 
Sam sebi nalikujem na kakvog jadnog indijanskog poglavicu 
(Salem će Ti objasniti šta to znači), koji je satjeran na mali pro- 
stor i okružen od neuporedivo jačih, bezosjećajnih i nemilosrd- 
nih, plavih mundira armije bijelaca, i čekam posljednji juriš 
njihove konjice. I znam da je sve izgubljeno, a jedino do čega 
nam je stalo — jeste da umremo časno, hrabro, junački, uzdi- 
gnuta čela. Taj naš ponos i dostojanstvo, to je sve šta još brani- 
mo i zbog čega ustrajavamo, jer drugo i nemamo. A to je za nas 
mnogo, i za to vrijedi boriti se i umrijeti. Kad nas više ne bude, 

a to će biti ubrzo, za koji sat, kad s nama bude umrla, kad bude 
ubijena, i posljednja probuđena savjest čovječanstva, njegova 
posljednja nada, tad će na ovoj davolskoj planeti zavladati vječ- 
ni mrak i smrad, i nikad joj više neće svanuti. Nju će kapitalisti 
odvesti ravno u Pakao. Zato više volimo da umremo u časnoj 
borbi nego da dočekamo taj kataklizmički dan, koji nije daleko. 

Tebi i Tvom narodu iskazujemo neizmjernu zahvalnost za 
sve što ste za nas učinili, Upućujemo posljednji pozdrav za Tebe, 
Tvoj narod, Bjorga Jergensena, od mene, mog naroda, od čla- 
nova Predsjedništva i od Huana Pinda. 

Neka živi vječno prijateljstvo, i u smrti, između bratskih 
država Zemlje i Rajzema i njihovih bratskih naroda! 

Zbogom, draga prijateljice Gba! 

U ime mog naroda, moje zemlje i Predsjedništva, 

vječno tvoj prijatelj; Džon Edvards" 


Salem je dugo i nijemo zurio u mokro pismo, u obično 
parče papira, u ta sitna zakučasta slova, pokapana njegovim 
suzama, i mislio kako je pismo malo, a kako ipak mnogo kazu- 
je o čovjeku. , Zapravo, ono je sad čovjek, to je sve što je ostalo 
od Džona Edvardsa, ono po čemu ga pamtimo, prepoznajemo, 
volimo ili mrzimo, poštujemo ili ne poštujemo, a ne on sam —- jer 
njega više nema. Iza čovjeka ostaju djela, dobra ili loša, ipo tome 
se on pamti, a ne: po količini profita, novca ili kapitala ostavlje- 
nih iza sebe. Pamti se po količini, u životu učinjenog, dobra ili 
zla. Edvards će se pamtiti po dobrim djelima, jer ih je samo 
činio, nikad loše, nikad zlo, ljudima je želio samo dobro i sreću 
— za dobro ljudi dao je i život. To je vrhunac dobrote, vrhunac 
čovječnosti. A baš je Urguskin najbolji primjer kako je sebičnost 
majka svih zala, i najživotinjskija od svih životinjskih osobina 
— jer čovjek počini sva zla kako bi iz toga izvukao kakvu ličnu 
korist, dakle, iz egoizma. A kad bi mogao nekako potisnuti, 
pobijediti, u sebi sebičnost — uzrok svakog zla — nestalo bi i zla. 
Razlika između kapitalizma i svijeta kakvog smo željeli mi u 
Državi Zemlja i jeste u poimanju ljudske sebičnosti. Dok oni 
egoizam gaje, veličaju i uzdižu maksimalno, do pijedastala, 

afirmišući ga na nivo egocentrizma, na nivo životinje — mi svim 
silama nastojimo da ga potisnemo, pobijedimo, pretvarajući ga 
u altruizam. To su dva suprotstavljena pogleda na svijet, dvije 
potpuno različite filozofije življenja. Jedna je njihova, životinj- 
ska, kapitalistička - druga je naša, zemaljska, Edvardsova. Zato 
se ponosim što sam sljedbenik Edvardsove filozofije, što sam 
pripadao Edvardsovom pokretu i Državi Zemlji. Samo glupi i 
zlonamjerni ljudi ne vide i ne žele priznati čiji je pogled na 
— naša ili njihova." 

Let od Zemlje do Rajzema traje dugo, punih deset dana, te 
je Salem prekraćivao vrijeme najviše drijemajući, spavajući i 
meditirajući. A kad se stade približavati cilju, poveća brzinu i 
naporedi s drugim brodom, pa obavijesti Leu i Zeruna kako 
namjerava uspostaviti kontakt pomoću ,,Prevodioca" s pred- 
sjednicom Gba i izvijestiti je o njihovom dolasku. Ali kad poku- 
ša da uspostavi vezu s planetom Rajzem, nikakvog signala nije 
bilo. Uporno je pokušavao u više navrata, a u slušalicama je 
vladala samo mrtva gluhoća, i ništa više. 

— Nešto, izgleda, nije uredu — reče on Lei i Zerunu. — Upor- 
no pokušavam da se spojim s Rajzemom, odnosno s predsjed- 
nicom Gba, ali mi to nikako ne polazi za rukom. Najčudnije je 
to što nema ni signala, nikakvog. 

- Da, baš je čudno -— složi se Lea. 

Čim uđoše u orbitu i stadoše nadlijetati planetu Rajzem, 
ugledaše nešto zbog čega ih obuze jeza, loš predosjećaj i crne 
slutnje. Svuda ispod njih, oko cijele planete, nalazio se gusti, 
neprozirni veo, sličan onom na Paklemu, prije njegovog raspr- 
snuća, ili, po nijansama, još sličniji onom što su ga vidjeli oko 
planete Gozbem. 

- Obuzimaju me crne slutnje - reče Salem mladiću i 
djevojci.- Bojim se da sei ovdje dogodilo nešto ružno, prlja- 
vo i užasno! 

- I meni se baš to čini - prihvati uzdrhtalim glasom Lea. 
- Maglena koprena slična je onoj na Gozbemu! 

Oprezno su se spuštali kroz gusti veo otrovnih plinova, 
prašine i dima. Iznenada ih zapljusnuše snažni vjetrovi, koji 
su još vrtložili iznad planete, a koji su nastali širenjem nukle- 
arnog vala izazvanog eksplozijama, da su jedva uspijevali 
zadržati kontrolu letenja nad letjelicama. Brodovi su se 
ljuljali, iskretali, teturali kao pijani, zastajkivali nakratko pa 
opet zalijetali poput tvrdoglavih mazgi, a instrumenti za 
mjerenje radioaktivnog zračenja naprosto su poludjeli - 
skala je naglo odskočila do kraja i više nije bilo toliko cifri 
koje bi mogle označiti tačnu količinu radioaktivnosti. Bilo 
je sasvim izvjesno da se nuklearni napad desio nedavno), ali 
se jedan dio prašine i drugih zagađenja spustio na tlo, sle- 
gnuo, pa iako se nije vidjelo sunce, vidljivost na Rajzemu 
bila je nešto veća nego na Gozbemu. Ono što su opazili ispod 
sebe, na tlu, bio je najgori užas i strava, da su odmah osjeti- 
li neizmjernu tugu, a potom gnušanje i bijes prema mon- 
strumima, prema bolesnim psihopatama, koji su počinili još 
jedan zločin kosmičkih razmjera, još teži i veći od onog na 
Paklemu i Gozbemu. ,,Ubili su najljepšu planetu u kosmosu, 
njegov biser, njegov unikatni dragulj", pomisli Salem, posma- 
trajući avetinjske slike, sablažnjujuću pustoš, što su ih iza- 
zvala nuklearna čudovišta. Planeta je, nekim čudom, ostala 
čitava, ali je na njoj sve temeljito sravnjeno sa zemljom, život 
potpuno zatrt, kako se nikada više ne bi obnovio, ne samo 
u obliku crva ili mrava, već ni u obliku jednostanične ćelije, 
niti u obliku biološke klice života uopće. Sve je sprženo i 
zatrovano, i flora i fauna, da ti se čini kako je i zemlja gorje- 
la. Deset, nekad veličanstvenih, zelenih kontinenata, deset 
zelenih smaragda, ličilo je sada na beživotna zgarišta, na 
deset ogromnih grobnica, sprženih, unakaženih i nesahra- 
njenih ljudi i životinja. Ličili su barem za jedan više, od devet 
krugova Danteovog , Pakla". Nigdje šuma, onih pr ekrasnih 
parkova i cvjetnih vrtova, nigdje zelenila, ni kakve građevi- 
ne, ni traga od ogromnih lustera, što su rajzemske noći 
pretvarali u dane. Sve sama smrt i avetna pustoš. ,Još jedna 

zauvijek mrtva planeta u kosmosu. Još jedan zločin 

kosmičkih razmjera. Nastave li ljudi ovako uništavati plane- 
te, Bog bi uskoro mogao stvarati novi kosmos!", razmišljao 
je Bosanac. Onda se sjeti prošlog boravka na Rajzemu i 
Romebovog kazivanja kako su kapitalisti sa Zemlje u dva 
navrata pokušali da zauzmu ovu planetu, da je koloniziraju, 
a njeno stanovništvo, ,domoroce" ili da istrijebe ili da satje- 
raju u rezervate, a potom da ih u svojim zemljama pokazu- 
ju kao egzotične životinje ili, u najboljem slučaju, kao egzo- 
tične divljake s daleke planete. Zatim se prisjeti boravka u 
zatvoru i riječi Džima Frentisa: ,Ovi divljaci ne zaslužuju 
ovu planetu, ona ćebiti naša — jer ćemo je osvojiti." Pa riječi 
Reja Džaklinskog: ,Doći će moji drugovi da zauzmu ovu 
planetu - ili daje unište! Mi imamo tako snažno oružje kakvo 
vi nemate i kome se ne možete suprotstaviti!" ,Sad je, dakle, 
jasno kao dan ko je ubio planetu Rajzem. To su kapitalistič- 
ke sluge, njihovi vjerni psi, razni Frentisi, Džaklinski i njima 
slična ološ. Kad je nisu mogli zauzeti — odlučili su da je 
unište. Vjerovatno nisu bili ponijeli dovoljnu količinu atom- 
skih bombi da bi uništili cijelu planetu, da bije pretvorili u 
paramparčad, u kosmičku prašinu, pa to što su imali raspo- 
redili su po kontinentima, na svaki po nekoliko." 

-— Ne smijemo se spuštati na tlo zbog nevjerovatno viso- 
ke temperature, zbog nuklearnog vjetra i zbog nezamislive 
količine radioaktivnog zračenja. Tu nam nikakva zaštitna 
odjeća i nikakve zaštitne maske ne bi pomogle. Bili bismo 
pečeni prije nego što bismo izašli iz letjelica! — upozori 
Salem svoje prijatelje te ih upita: — A šta ćemo sad? Na Raj- 
zem ne možemo, a na Zemlju ne smijemo! 

- Podđimo na Planetu patuljaka?! - predloži radosno Lea. 
- Ona nam je blizu, nalazi se u istom sunčevom sistemu kao 
i Rajzem. Patuljci su dobroćudna, prijateljska bića, Rado će 
nas prihvatiti, a kod njih možemo pohraniti i Arhivu. 

- Izgleda baš da inemamo mnogo izbora, Krećite odmah 
iz ovog pakla. Sad bi Rajzem trebalo preimenovati u Paklem. 
Ali to više nikome ionako nije važno. Najbolje bi joj odgova- 
rao naziv Mrtva, ili Bivša planeta, kao i Paklemu i Gozbemu! 

Dok su letjeli iznad dva središnja kontinenta, Salem se 
sjeti Jergensena i njegovih riječi: ,Bio bih presretan kad bih 
i u Raju živio na ovakvoj planeti!" ,Jadnik, umjesto života u 
raju, bio mu je suđen pakao!" Sjećanja načas odlutaše do 
njegove družice, predsjednice Gba. , Lijepa, mudra i pleme- 
nita žena. Herojska i tragična ličnost, kao i njen narod, kao 
i njena planeta. 'Sve što traže moja braća sa Zemlje, ne mogu 
im uskratiti. Ali se čudim — kod toliko toga vrijednog što bih 
ti poklonila, da si poželio, zbog čega si baš odabrao to neu- 
gledno voće?! rekla je, smijući se i čudeći mojoj molbi" U 
tom trenu iz grudi mu poletje bolan uzdah i on uskliknu: 

— Prah prahu, pepeo pepelu! 

Zatim otvori prozor letjelice pa nježno i s dubokim pije- 
tetom ispusti iz ruke Edvardsovo pisamce iznad mjesta gdje 
se nekad nalazila palača Predsjedništva, gdje je predsjedni- 
ca Gba radila i živjela i gdje je u čast Zemljana priređivala 
nezaboravne prijemove i balove. Kad s tim završi, baci još 
jedan žalostan pogled na planetu Rajzem, upravi ,Državu 
Zemlju" prema Planeti patuljaka pa poveća maksimalno 
brzinu, kako bi letio uporedo sa svojim prijateljima. Sad su 
odista sve troje prava djeca kosmosa. Letjeli su s planete na 
planetu kao pčelice s cvijeta na cvijet. Lea nije imala rodnu 
planetu, Zerun je imao, ali stvarno kao da i nije, jer se na nju 
nikada ne može vratiti, dok je Salem, također, imao, i ne bi 
se na nju rado vratio, osim ako ne bude imao drugog izbora. 
Istina, htio-ne htio, mora priznati da to umnogome ovisi od 
Lee. Davno je sebi priznao da ona zauzima pola njegovog 
srca. Doduše, druga polovina još uvijek pripada onoj drugoj, 
crvenokosoj ljepotici, dženetskoj huriji Mejrimi. Ali, sada je 
posve izvjesno, da tako neće ostati zadugo. 

Salem je rekao Lei da najprije želi posjetiti Peščenkov grob. 
Zato su aterirali na isto mjesto kao i prošli put, obukli civilna 
odijela i izašli napolje. Sve je bilo kao i prošli put, samo što s 
njima nisu njegovi drugovi: Džon, Huan, Čam Van i mnogi 
drugi. Oni su sada mrtvi. Nema još ni patuljaka, što ne znači da 
neće doći, dok uoče posjetioce. Prilazeći grobu, Lea objasni 
Zerunu sve o Peščenku: ko je i otkud mu grob baš tu, na Plane- 
ti patuljaka. Bio je uredno održavan, da bi na tome pozavidjeli 
i sami Peščenkovi drugovi. Nije zarastao u travu ili korov, već 
su ga svega prekrivale nepoznate vrste cvijeća. Bilo je posijano 
ulijehicama, čaki oko groba, pa se on nalazio u malom cvjetnom 
vrtu. U pročelju Vitasovog groba još uvijek se nalazila zelena 
zastavica Države Zemlje. Isplaknuta kišama, samo je malo izbli- 
jedjela. Sve ostalo na njoj je isto, kao da ju je, evo na, jedan od 
Ukrajinčevih drugova upravo pobo poviše njegove glave. 

— Patuljci lijepo uređuju grob. Vidi koliko je tu cvijeća — 
obrati se Lea Salemu. 

On ništa ne reče već je oborene glave, 
svom drugu, mislio kako su neobične ljudske sudbine, ,,Da nije 
umro i sahranjen ovdje, sad bi svejedno ležao mrtav u nekom 
od koncentričnih odbrambenih prstenova oko Pećine Zemlje. 
A dok smo sahranjivali Vitasa, mnogi naši drugovi ni slutili nisu 
da će i oni uskoro biti mrtvi, svi, osim mene i Lee. Pa ni mi ne 
znamo šta nam sudbina sprema." Iz dubokog razmišljanja pre- 
nu ga iznenadan kreket žabljeg hora. Samo, kad podiže glavu, 
on spazi da to nije žablji hor već horski smijeh stanovnika ove 
planete, patuljaka. Oni su primijetili dolazak ne 
gostiju iz svemira, prišuljali se iz 


odajući poštovanje 


najavljenih 
a žbunja, pa kad su 

prepoznali Leu, a možda i Salema, svoje oduševljenje iskaziva- 
li su burom kreketavog smijeha. Svi su u vodoravnom položaju 
držali ruke na prsima, izražavajući na svoj tradicionalan način 
pozdrav, dobrodošlicu i gostoljublje. Salem pomisli: ,, Sreća vaša 
da smo vas mi otkrili. A da su to kojim slučajem bili kapitalisti, 
ili njihovi pokorni psi i slugani, poput Frentisa i Džaklinskog, 
bili biste divljač za odstrjel. Vašu zanimljivu kožu nosile bi na 
kaputima, oko vratova, dame u Vašingtonu, Parizu ili Londonu. 
Sreća vaša!" On odmah pozdravi domaćine njihovim pozdra- 
vom, što, također, učiniše Lea i Zerun. U trenu ih patuljci 
okružiše. Bili su radosniji i ljubopitljiviji od male djece. Jedni 
su pokazivali na grob, želeći se pohvaliti kako su ga uređivali; 
drugi su opazili letjelice, izražavajući strahopoštovanje: 
Uuuu!...$ treći su pitali mimikom za Edvardsa, naročito njihov 
poglavica, pokazujući Salemu kako Džon hoda: ispršeno, uzdi- 
gnute glave i čvrsta koraka. Mnogi su se zanimali za Oko Soko- 
lovo, a zatim su svi poljubili Lein skut, stali joj se klanjati, dok 
je nekoliko njih otrčalo u selo, Salem je bio siguran, da prenesu 
vijest o dolasku stranaca i da donesu nosiljku za svoju boginju, 
za Leu. Kad su Salem, Lea i Zerun bili krenuli u selo patuljaka, 
domaćini ih opkoliše i ne dadoše, dok ne stigne nosiljka za Leu. 
Jer, u selo je mogla ući samo kao njihova boginja, u nosiljci od 
pruća. 

Pred njih su daleko ishodili svi mještani da njima, očigled- 
no dragim, gostima požele dobrodošlicu i da pobožno, štaviše 
sa strahopoštovanjem, dočekaju svoju boginju, da joj poljube 
skut i da joj se poklone. Ali, najprije su joj glavu ukrasili velikim 
šarenim vijencem od najljepšeg cvijeća. Doživljavali su je kao 
rijedak povremeni događaj, koji za njih predstavlja veliku milost, 
donoseći sreću, blagostanje i svako dobro. Zato su toliko volje- 
li i poštovali lijepu boginju Leu. Ono što su Salem i Lea odmah 
zapazili, prilazeći selu, toliko ih je iznenadilo da su izbečili oči 
pa samo što ne iskoče. Selo kao da i nije ono selo, otprije. U 
njemu skoro da i nije šatora, dok su sve kućice lijepo uređene, 
blatom oblijepljene i bojadisane jarkim bojama. Ali, četiri su se 
posebno isticale, velike i na sprat, kao da su pravljene za ljude, 

a ne za patuljke. Zapravo, jedna je bila manja i niža, a ipak se 
isticala u poređenju s većinom drugih, ali su sve četiri građene 
od debelih brvana, sa šindranim krovom i ukusno obojene, s 
mnogo smisla za estetiku, u tolikoj mjeri da se to od patuljaka 
ne bi moglo očekivati. Sve te promjene mogao je smisliti i ura- 
diti jedino pravi, ljudski, mozak. Još kad su pogledali hram, 
ostali su bez daha, naprosto zapanjeni njegovom veličinom i 
izgledom. Po stilu gradnje i po interijeru mogao se upoređivati 
s budističkim hramovima, a po bogatstvu drvene rezbarije, 
ukrasa, šara i živopisnosti boja neke je i nadmašivao. Ni kazana 
za zajedničku kuhinju nije bilo. Namjesto njega, usred sela se 
nalazila dugačka zgrada, pokrivena trskom i rogozom. Unutar 
su bile dvije prostorije, jedna manja — kuhinja, s velikom zemlja- 
nom peći, i ona veća — blagovaonica, s velikim brojem klupa i 
prućem pletenih stolica, između kojih se nalazio dugačak drve- 
ni sto po sredini prostorije, sklepan od brvana. Obje prostorije 
bile su pometene i veoma uredne. U selu nije bilo stoke kao 
prije; djeca su čistija i urednija i nisu dizala onoliku graju kao 
ranije. Sve u svemu, selo je djelovalo kao preporođeno, kao da 
nije ono, a jest ono. Salemu se toliko dopadoše te promjene da 
mu se učini kako bi tu i sam sa zadovoljstvom mogao živjeti. 
Leu su smjesta unijeli u hram i nježno spustili na prostrano, 
udobno i nevjerovatno raskošno ukrašeno postolje, namijenje- 
no njihovim božanstvima. Ubrzo su pred nju iznijeli najuku- 
snija jela i pića, a stale su je dvoriti četiri najljepše djevojke 
patuljice. A Lea je pomislila kako se takve bogomolje ne bi 
zastidjele ni mnogo starije i mnogo razvijenije civilizacije. 
Salema i Zeruna smjestili su u zajedničku blagovaonicu, u 
pletene stolice, široke i prilično udobne, kao da su pravljene za 
ljude. Poglavica je nešto naredio četverici patuljaka, pokazuju- 
ći rukom prema vratima, i oni se u taj mah negdje izgubiše, dok 
on sjede za sto nasuprot svojim gostima, neprestano piljeći u 
njih, kao što djeca bulje u starije dok slušaju njihov razgovor. I 
na odraslim patuljcima bila je jako izražena jedna promjena, 
znatno manje su se smijali nego ranije, posebno dok su u pri- 
sustvu ljudi, što je Salema, opet, mnogo iznenadilo. Kadšto bi 

se zaboravili, tad bi zakreketali, pa kao da bi se odjednom neče- 
ga prisjetili, naglo bi umukli, a na licima im se mogla čitati neka 
vrsta stida, kajanja, samoprijekora, svega toga, ali najviše straha. 
Dvije patuljice su pred goste i njihova domaćina iznijele 
hranu i piće u lijepim i čistim zemljanim i drvenim posudama. 
Jedva da su završili s jelom, kad na vrata bahnuše tri čovjeka. 
Dva su bila naoružana do zuba, treći je u rukama imao samo 
tri ribarska štapa. Posve je jasno da su lovili ribu na rijeci kad 
su ih patuljci obavijestili o dolasku stranaca. Salemu od iznena- 
đenja ispade drvena kašika iz ruku. Sve je mogao prije očekiva- 
ti, ali da vidi ljude na Planeti patuljaka, e, to nikako. Dvojica 
naoružanih uperila su nekakve puške u Salema i Zeruna, nate- 
gnuli obarače i pokazali im neka stave ruke iza vrata. Patuljci se 
uopće nisu smijali, bili su vrlo ozbiljni i sva naređenja ljudi 
izvršavali su bespogovorno i krajnje disciplinovano. Ili su se 
bojali ljudi ili su ih poštovali, ili je bilo posrijedi i jedno i drugo. 
Onda poglavica patuljaka ustade iza stola, priđe najstarijem 
muškarcu, jednom od dva naoružana, i poče se s njim sporazu- 
mijevati. Činili su to veoma vješto, sistemom znakova, kao 
gluhonijemi, i s nešto malo nekakvih riječi, ko bi ga znao iz čijeg 
jezika. Napeti izraz lica trojice muškaraca naglo popusti, oni . 
spustiše oružje, klimnuše glavama pa počeše prilaziti Salemu i 
Zerunu, pružajući im ruku i izgovarajući svoja imena. Najsta- 
riji, vidjelo se to, bio je vođa i predstavi se kao Dum, druga dva 
bili su mladići, otprilike, malo ako su što stariji od Salema, ili 
su možda njegovi vršnjaci. Jedan se zvao Mab, a drugi Lean. 
Salem odmah uoči sličnost trojice ljudi s Paklemovcima, i posve- 
mašno su sličili na Leu, osobito momak koji se zvao Lean. Ali 
nije mogao da se s njima sporazumijeva zato što oni nisu posje- 
dovali , Prevodioce", a i njegov je ostao na brodu. Vođa patulja- 
ka i Dum nešto su se dugo objašnjavali, zbog čega, vjerovatno, 
trojica pridošlica zaboraviše na Salema i Zeruna, jer bi nestrplje- 
njem nagrnuše na vrata, sudarivši se pritom, pasećbrno Upu- 
tiše ka hramu. Salem i Zerun odmah krenuše za njima. Ispred 
hrama nalazio se dugačak red patuljaka, klanjali Su se 1 molili 
svojoj boginji. Dum razgrnu patuljke i tri čovjeka upadoše u 

hram. Čim pridoše Lei, ona ih pogleda, onda se prenerazi i 
ukoči, gledajući netremice u Leana, te se onesvijesti i opruži na 
polukružnu sofu, što se nalazila kraj postolja. Njoj je to bilo 
iznenađenje ravno šoku — jer je pomislila da to nisu ljudi već 
kakvi duhovi. Trojica se složiše da je djevojka s Paklema, dok 
Lean zaključi kako nevjerovatno sliči njegovoj sestri. Ali ništa 
ne reče, zato što je bio siguran da je ona umrla i da su se od svih 
Paklemovaca spasila jedino njih trojica, a i zato što bi ga Dum 
i Mab mogli ismijati, pomislivši da je šenuo pameću. Patuljci 
učas donesoše vode, umiše svoju boginju, a ona dođe svijesti, 
zagleda se u Leana pa se umalo ponovo ne onesvijesti. Ali jedva 
zadrža prisebnost, skoči kao da je stala na vatru i vrisnu iz sve- 
ga glasa: 

— Leane, brate moj! — da je cijeli hram zvonio, potrča bratu 
u zagrljaj i obisnu mu se čvrsto oko vrata, nalik pijavici. 

— Lea, sestro rođena! — dreknu Lean te je od radosti privi na 
grudi i poče nositi po hramu kao majka svoje dijete. 

Dugo nisu primjećivali nikog, samo su plakali od sreće, 
gledali se i nježno milovali. Potom Lean upozna Leu sa svoja 
dva druga, a sestra brata sa Salemom i Zerunom. 

— S njima smo se imali priliku upoznati u blagovaonici — reče 
Lean pa se okrenu patuljcima i stade objašnjavati da Lea nije 
nikakvo božanstvo već da je njegova sestra i da ubuduće neće 
glumiti njihovu boginju, niti će čamiti tu u hramu kao kakva 
sova, nego će živjeti normalno, kao i svi drugi mještani sela. 

U nevjerici, razočarano i nevoljko patuljci se počeše razila- 
ziti, ali tiho i poslušno, jer su se bojali ljudi. Istog trenutka svi 
napustiše hram i u njemu ostadoše samo brat i sestra, kako bi 
se nagledali jedno drugog i o svemu na miru ispričali, Salem i 
Zerun su malo razgledali selo, dok su se patuljci, Dum i Mab 
razišli svojim kućama. Kad Lean s Leom izade iz hrama, pozva 
Salema i Zeruna sebi u goste. Sve što je govorio, Lea je prevo- 

dila svojim prijateljima. Kućica je bila pristojno namještena, 
iznad očekivanja za takve uvjete, U njoj su zatekli lijepu patu- 
ljicu. 

- Ovo je moja žena Suna — predstavi je Lean. 

Kad Lea opazi iznenađenje na licima svojih drugova, poče 
da im kazuje sve što je od brata saznala: 

— Dum je prije katastrofe na Paklemu bio zapovjednik jed- 
ne letačke jedinice. Imao je čin u rangu pukovnika na Zemlji. 
Naša država je tek pred katastrofu napravila prva dva vasionska 
broda i on je bio zapovjednik jednog. Stigli su ih samo isproba- 
ti tako što su obletjeli orbitom oko Paklema. Lean i Mab služili 
su u Dumovoj jedinici. Čim je izbio nuklearni rat, Dum ih je 
pozvao da jednom letjelicom napuste Paklem, dok je druga 
ostala u hangaru i zadesila ju je sudbina Paklema. Lutali su 
svemirom, a kad su nailazili pored ove planete, ponestajalo im 
je goriva pa su bili prinuđeni da prizemlje na Planetu patuljaka. 
Shvativši gdje su, pomirili su se sa sudbinom i odlučili da osta- 
nu i žive zajedno s patuljcima. Kako nije bilo ljudskih bića, 
imali su dvije mogućnosti: ili se nikada ne ženiti — ili se oženiti 
s patuljicom. Odabrali su ovo drugo -— izabrali patuljice po želji 
i stupili u brak. Zatim su nastojali učiniti dvije stvari. Prvo, 
civilizirati patuljke i podučiti ih mnogim poslovima. Drugo, 
stvarati sebi uvjete za kakav-takav normalan život. Koliko su 
dosad u tome uspjeli, mogli smo se i sami uvjeriti, uočavajući 
velike promjene između dva naša dolaska na ovu planetu. Sa 
sobom u brodu donijeli su mnogo raznog alata i drugih stvari, 
što im ovdje itekako dobro dođe. Dum je samoga sebe imenovao 
za glavnog zapovjednika Planete patuljaka. Veoma je surov, 
brutalan i zao čovjek, uvijek spreman na sve. Dosad je lično ubio 
tri patuljka dok ih je naučio redu i disciplini. Zato ga se toliko 
bojei bespogovorno slušaju. Za svaki neposluh ili grešku, odmah 
kažnjava smrću, na licu mjesta. Kaznu izvršava on lično. Lean 
za njega kaže da je veoma sposoban, opasan, podmukao i da ga 
se treba pripaziti. On samo mašta kako će jednog dana napu- 
stiti ovu planetu i potražiti neku drugu, priličniju za život. 
Spominjao je nekakav Rajzem. Lean ne zna ni gdje se nalazi niti 
kakva je to planeta. Dum ne zna da je Rajzem sada mrtva pla- 
neta. On bi davno otišao s ove planete, ali u letjelici nema gori- 
Va, ni kapi. Brod kojim su pobjegli s Paklema od sigurne smrti 
nalazi se iza Dumove kuće, pored same rijeke. U njemu ima 

mnogo korisnih sprava, alata i raznih drugih stvari, a veoma je 
udoban da bi se u njemu moglo i stanovati. No, ključeve od 
njega ima samo Dum. O Mabu se može reći samo da je dobar 
momak i da s njim neće biti problema. 

—- Baš gorim od želje da razgledam Dumov brod — reče 
Salem. I naše brodove bi trebalo preseliti u naselje i negdje 
smjestiti Arhivu Države Zemlje. 

— Možemo je smjestiti u moju kuću — ponudi Lean. - Imam 
dva sprata i lijep podrum, dopola ukopan u zemlju. 

Lea i Zerun su očekivali šta će Salem reći. A on jedva doče- 
ka takvu ponudu, jer ionako nije znao gdje bi s njom. Trebalo 
je da bude pohranjena u palači predsjednice Gba, a eto, završit 
će na Planeti patuljaka. Arhiva je veoma vrijedna. U njoj se 
nalazi pisani trag, foto snimci i cijela historija nastanka i razvo-. 
ja Edvardsovog pokreta, Armije spasa i Države Zemlje, sve do 
njihovog tužnog kraja. ,Ta Arhiva je pravo bogatstvo od nepro- 
cjenljive vrijednosti. Da li će više ikad nekome zatrebati? Da li 
će ikad ikome nešto značiti? Da li će se njome ikad iko više 
služiti? razmišljao je Salem dok su polazili da razgledaju letje- 
licu s Paklema. 

Prolazeći selom ka rijeci, prema Dumovoj kući, Bosanac je 
bacao poglede na žitna polja i povrtnjake podno sela. Bila su 
znatno proširena, ograđena, i zaštićena od stoke, sva poorana i 
zasijana brojnim hortikulturama, i veoma rodna. Selo i sve oko 
sela bilo je preporođeno. ,, Ukoliko se okoliš nastavi ovako mije- 
njati, Planeta patuljaka ubrzo bi mogla postati civilizovana 
planeta, veoma pogodna i poželjna za život. Civilizovana?..." 

pomisli tužno Salem. ,,Bolje bi joj bilo da to nikad ne postane! 
Jer početak civilizacije značio bi siguran začetak klice njene 
propasti. Civilizacija znači: zgrade, fabrike, motore, nuklearnu 
energiju, moćna, razorna i uništavajuća oružja, ratove, luksuz, 
raskoš, komfor i ubrzano zagađivanje, nezaustavljivo zagađiva- 
nje — sve do njene propasti. Civilizacija bi značila za Planetu 
patuljaka da bi ona jednoga dana, neminovno, morala doživje- 
ti sudbinu Paklema, Gozbema, Rajzema i sada Zemlje — koja 
ulazi u završnu fazu civilizacijske ili, što je isto, ekološke 

katastrofe. Ne — civilizaciji! Planeti patuljaka bolje bi bilo da 
nikada ne upozna šta ta riječ znači." 

Dum je ispred svoje kuće, najveće i najljepše u selu, nasađi- 
vao sjekiru. A kad mu Lean saopći da bi gosti sa Zemlje željeli 
razgledati njihovu letjelicu, on prekide s radom, sumnjičavo ih 
pogleda, malo promisli pa će prepredeno reći: 

- Mogu razgledati ako bih i ja imao priliku upoznati njiho- 
ve? 

Salem kaza da takvu priliku može dobiti odmah jer oni 
upravo kane prevesti svoje brodove u selo, ovdje, pored njiho- 
vog. Dum ih odmah povede. O pasu mu je visila, u kožnoj 
futroli, neka vrsta pištolja i u koricama veliki dvosjekli bodež. 
Vidjelo se kako se nikada ne odvaja od oružja, Lean je rekao, 
čak ni u snu. Uvijek je naoružan do zuba. Brod je obimom i 
zapreminom bio nešto manji od Zemljinih. Okruglog oblika, 
ali mnogokut, i nije tako suvremeno niti tako luksuzno opre- 
mljen kao Zemljini. Salem u mislima zažali što brod nema 
goriva, baš bi volio da ga isproba, da s njim koji put nadleti 
Planetu patuljaka. 

- Pokušavam da za njega nadem gorivo — reče Dum. — Ali 
na ovoj divljoj, primitivnoj planeti slabi su mi izgledi. mm 

Eh, da je tu Huan Pindo, on bi taj problem sigurno riješio", 
pomisli tužno Salem. Idući prema Zemljinim brodovima, Dum 
je pohotno posmatrao Leu, njeno vitko, zmijoliko, kao kamen 
čvrsto i oblo tijelo, da je stao jezikom sladostrasno oblizivati 
usne, dok mu iz jednog ugla usta pocuri pljuvačka od želje da 
je ima. Obrisavši slinu, on joj se poče otvoreno udvarati: 

- Ova planeta će uskoro postati moje kraljevstvo. Potrebna 
mi je kraljica, a ti si kao stvorena za to. Ljepšu od tebe ne bih 
mogao ni zamisliti — reće prepredeno i nastavi: — Patuljice su 
mi odvratne, Ne mogu ih ni smisliti, pogotovo otkad sam ugle- 
dao tebe, moju boginju. 

Lea ga ljutito sasječe očima i otkresa: 

-— Ne dolazi u obzir, već imam momka! nm 

- A ko je taj srećković? = upita Dum, lukavo žmirkajući 
očicama. 

Lea se zagleda u Salema pa u Zeruna, kratko stade dvoumi- 
ti, uprije rukom u njega pa će reći: 

- Zerun. 

Dum ga dobro odmjeri, sad već s mržnjom i prezirom, te 
zlobno reče: 

— Ko je on? Obični nikogović! Bit će moj sluga, a ti moja 
sluškinja, ako pođeš za njega. S njim nikada nećeš biti kraljica. 
Ne udaš li se odmah za me, gorko ćeš se pokajati. Osim toga, 
zemljaci smo, i ja imam veće pravo na te od tog desetoprstog 
divljaka okrugle glave... 

- Nikadai ni za šta na svijetu neću se udati za tebe! - dreknu 
djevojka i okrenu gadljivo glavu od Duma, ne htijući dalje ni da 
ga gleda ni da ga sluša. 

Društvo se iznenađeno obazrije na Leu, a Dum se samo 
pakosno isceri. Dum i Mab pošli su sa Salemom, a Lean s Leom 
i Zerunom. Dok je Salem polahko palio, zagrijavao i startovao 
, Državu Zemlju", Dum i Mab su pažljivo posmatrali. No, sistem 
rukovanja Zemljinim brodovima bio je odveć sofisticiran i 
komplikovan da bi se njime tako lahko ovladalo. Brodovi pole- 
tješe pa se mehko spustiše tik kraj Dumovog broda, uz samu 
rijeku. Uz pomoć patuljaka Arhiva brzo bi unesena i uredno 
smještena u podrumske prostorije Leanove kuće. Dum i patu- 
ljci su se čudili šta će im tolike knjižurine i zbog čega one za njih 
imaju toliku važnost. A Salem je duboko odahnuo. Najzad se 
riješio ogromnog moralnog tereta. Nipošto, pa ni po cijenu 
života, ne bi ne izvršio obećanje i prihvaćenu obavezu prema 
svom, makar i mrtvom, predsjedniku i vrhovnom komandantu 
Džonu Edvardsu. Šta će dalje s njom biti, za to ne snosi nikakvu 
odgovornost — jer ne vidi kako bi on na to mogao uticati. 

Večera je za sve bila tačno u unaprijed određeno vrijeme, u 
zajedničkoj blagovaonici. Nakon poslužene večere Dum je ras- 
poređivao goste po kućama. Zabranio je običaj da gosti sami 
provedu noć sa ženama patuljaka. 

— Lea će kod mene na konak, Salem kod Leana, a Zerun kod 
Maba — rekao je tonom vođe, tonom koji ne trpi protivljenje. 

— Ja ni mrtva neću kod tebe na konak! — pobuni se odlučno 
Lea. 

Dum se nadmoćno zacereka: 

— Ja sam ovdje gazda i mene se ima slušati, bez pogovora! 

Lean skoči sa stolice i umiješa se: 

— Slušaj, Dum, moja sestra razumno govori. Šta je prirod- 
nije nego da noćiva i boravi kod svog brata? 

— Da, Lean, ali ti nisam kazao da će Lea uskoro, milom ili 
silom, postati moja žena. Ja sam kralj ove planete, a ona će 
postati njena kraljica. Kraljeva volja ubuduće se ima bespogo- 
vorno izvršavati, a neposlušnost će se nastrožije kažnjavati. 

- Nikada ti neću biti žena! — vrisnu Lea. — Radije bih bila 
žena bilo kojeg patuljka, nego tvoja! u . 

- Ko će te pitati! - odsječe Dum, dograbi je za ruku i pove- 
de prema izlazu. | ; Nan 

Lea ciknu, zapišta poput ptičeta u orlovim kandžama, istrže 
se i pobježe k bratu. , 

- Nasilniče! Bijedniče!... - povika Lean pa koraknu stisnu- 
tih pesti ususret Dumu. ma o. 

Samozvani kralj metnu ruku na revolver i algueno bi ga bio 
upotrijebio da se ispred njih u zadnji čas ne ispriječi Lea. Obi- 
snula se bratu oko vrata, plakala i molila da ne izaziva sudbinu. 

Priječeći mu uporno put, najzad ga malo umiri. Za to vrijeme 
Salem, Zerun i Mab bili su nijemi, posve bespomoćni posma- 
trači, jer su bili nenaoružani. 

- Dobro, neka vam ovaj put bude tako. Umjesto Lee sa 
mnom će poći Salem! — reče na kraju ljutito i nezadovoljno Dum 
pa se bijesno okrenu i izađe na vrata. I 

Lea je plakala u bratovom zagrljaju, Zerun je s nevjericom, 
zabezeknuto, buljio u njih, dok Salem malo postaja pa, ne zna- 
jući šta bi drugo, tek što reče: 

- Želim vam lahku noć! — i nevoljko se zaputi Dumovoj 
kući. 

Kuća je bila, za takve prilike, luksuzno uređena. U njoj se 
nalazio lijep namještaj, sve od kao ćilibar žutog uglačanog drve- 
ta, fino izrezbaren i ukrašen: stolovi, stolice, ormari, stalaže, 
rafovi, kreveta, pa onda mehka i ukusno skrojena posteljina od 
koža raznih životinja i naročito tkanog platna, pa posuđe od 
neke vrste pečene gline, drveta, a bilo ga je i metalnog. S rijeke 
je bila dovedena voda, a s nekakvog akumulatora, koji je punio 
uletjelici, dobijao je električnu energiju za osvjetljenje. ,,Fali još 
samo telefon i televizor pa da se osjeća kao u Parizu", pomisli 
Bosanac. ,,A jest zao, pravi tiranin. Jedini je u naselju stalno 
naoružan i svi ga se boje. Zbog njega bismo i mi morali nositi 
oružje, a on to ne bi dozvolio pa bismo odmah s njim došli u 
sukob, s neizvjesnim posljedicama." 

Te noći Salem dugo nije zaspao. U neko doba iza ponoći 
oćutje šumove, lagahno otvaranje vrata i nečije, prigušene kora- 
ke. Dum je s patuljicom spavao na gornjem spratu, dok je Salem 
spavao sam u jednoj sobi na donjem spratu. Znao je da su 
vanjska vrata zaključana i zato nije zaključao sobna. A trebao 
je, s obzirom na to kakav je domaćin. No, samo se pritaji, pre- 
tvarajući se da spava. Ručna lampa stade šikljati svjetlost, osvjet- 
ljavajući predmete u sobi. U uhodi Bosanac lahko prepozna 
domaćina. Nešto je brižljivo tražio. Čim na stoliću, kraj Sale- 
move glave, nađe ključeve od letjelice, nečujno se iskrade iz sobe. 
Bosanac ustade, napipa u mraku odjeću, nabrzinu se obuče i 
krenu za njim. Bojao se da je Dum možda zaključao za sobom 

ulazna vrata, ali sva sreća pa nije. Na vedrom, kao opranom 
nebu nije bilo mjeseca pa ipak su se konture domaćina pri sla- 
bom sjaju zvijezda jasno nazirale. Uputio se ravno ka letjelicama. 
Salem se sakri iza visokog grmlja, sasvim blizu brodova, i poče 
da motri na Duma. A on otključa ,, Državu Zemlju" uđe unutra, 
upali svjetlo i poče nešto da posluje oko komandne table. 
Zemljanin prozrije njegove namjere, svakako je htio staviti 
mašinu u pokret i uzletjeti. Ali kuda? Kakvi su mu bili stvarni 
planovi? Salem to, naravno, nije mogao znati pa odluči da o 
tome upita Paklemovca. Zato izađe iza zaklona te pođe oprezno 
prema brodu. Dum je bio toliko zauzet nastojanjima da pokre- 
ne brod da nije ni primijetio dolazak Zemljanina, čiji ga glas 
trže i dobro prepade. 

— Šta ćeš sam u ovo doba u mom brodu?! — upita strogo 
Bosanac. 

Dum zgrabi pušku, što ju je bio prislonio uz komandnu 
tablu, uperi u došljaka i gnjevno reče: 

— Što me pratiš?! Mogao bih ti zbog toga ovom spravicom 
razmrskati glavu! 

Onda malo razmisli, lukavo zažmiri na jedno oko, spusti 
pušku te pomirljivo progovori: | 

- Mnogo me zanimaju vaši brodovi, htio sam samo da ih 
bolje upoznam. Volio bih da sutra s tobom ponovo letim. Važi 
li? 

— Važi — obeća Salem — ali da više nisi ulazio u moju letje- 
licu, bez mog odobrenja. ' o), 

— Pa.. neću. A ni ti mene ubuduće da nisi pratio, jer će 
sljedeći put ova spravica sigurno opaliti. mu 

Zatim, premišljajući, nevoljko baci Salemu ključeve od letje- 
lice i u povratku ga prijetvorno zagrli govoreći: — | 

— Ti si dobar momak, sviđaš mi se. Mogli bismo postati 
Prijatelji. 

Salem energično skloni Dumovu ruku sa svog ramena, kao 
da je okužena, i odbrusi: m 

- Prije nego što s nekim postanem prijatelj, ja ga prvo dobro 
upoznam. 

Naravno, sporazumijevali su se pomoću malih ,,Prevodila- 
ca", kojih je bilo na desetke u oba Zemljina broda. Dok su toga 
dana premještali brodove, Salem je jedan dao Dumu, a Lea po 
jedan Leanu i Mabu. 

Sljedeća dva dana Zemljani su pozvali Paklemovce da s 

njima lete nekoliko sati njihovim brodovima orbitom Planete 
patuljaka. Oni rado pristadoše. Osobito se tome veselio Dum. 
Osim što je bio radostan, on je prema svima bio i nekako naro- 
čito prijateljski raspoložen. Štaviše, i Lei se dodvoravao na jedan 
poseban, prijateljski i topao način. Svi su pomislili kako se 
promijenio i naprečac odlučio da ubuduće sa svima bude pri- 
jatelj. Zbog toga je Salem udovaljao njegovoj želji da ga uči 
upravljati , Državom Zemljom". Pa mu je povjeravao da i sam 
pilotira, a Dum je bio oduševljen Zemljinim brodovima i brzo 
je učio, jer je i sam bio istaknuti letač na Paklemovim letjelica- 
ma. Ostalo vrijeme provodili su tako što su domaćini vodili 
goste u razgledanje žitnih polja, povrtnjaka, cvjetnih vrtova i 
farmi raznih životinja. Potom su organizirana takmičenja patu- 
ljaka u mnogim disciplinama u čast gostiju, odlazak na rijeku 
u ribolov i lov u velike udaljene prašume. 

Vraćajući se trećeg dana iz lova, Salem, Zerun, Dum, Lean 
i Mab prispješe pravo na večeru, te uđoše u blagovaonicu s 
oružjem. A kad su nakon večere izlazili iz blagovaonice, Dum 
u Salemovom džepu spazi ključeve od letjelice. Kroz glavu mu 
proletje čvrsta odluka; ovaj trenutak, ovaj žeđani trenutak, dugo 
je očekivao. ,,Sad ili nikad!$, pomisli, zavuče ruku u Salemov 
džep, zgrabi ključeve, privuče k sebi Leu, stavi joj nož pod vrat, 
uperi pušku u ostale i zvjerski kolutajući očima reče: 

— Ovaj trenutak sam priželjkivao otkad sam prispio na ovu 
usranu planetu. Ja i Lea ovog časa odlazimo sa Salemovim bro- 
dom. Potražit ćemo sebi neku bolju planetu i tamo ćemo živje- 
ti do kraja života. Pokuša li nas neko spriječiti ili slijediti, bit će 
na mjestu mrtav! 

Zatim se divljački stade cerekati i poče uzmicati natraške 
prema brodovima, držeći čvrsto Lei oštro sječivo pod grlom i 
vukući je za sobom. Svi su stajali kao ukleti, bojeći se bilo šta 

poduzeti, kako ne bi doveli u pitanje Lein život. Oko njih bilo 
je na desetine patuljaka. Sve su to u čudu posmatrali, ne vjeru- 
jući da bi neko mogao ugroziti njihovu boginju. Za nju su svi, 
do zadnjeg, bili voljni umrijeti. Osim toga, mrzili su ovog gro- 
znog čovjeka, koji im je ubio tri druga, jedan je bio vrač, ukinuo 
sva njihova prava i običaje i utjerao im strah u kosti — da niti su 
smjeli smijati se, niti glasno pričati, niti igrati se veselo kao 
prije, gotovo ih je pretvorio u svoje robove. Izmičući se natraške, 
Dum naiđe pored grupe patuljaka, na koje uopće nije obraćao 
pažnju niti im je pridavao bilo kakvu važnost. Za njega su bili 
stoka, ravni svakoj drugoj životinji. I da mu nisu bili potrebni 
za rad, on bi ih davno otjerao u šume i tamo ubijao kao i svaku 
drugu divljač. Štaviše, tako je tretirao i svoju ženu, patuljicu, i 
uvijek je imao utisak da živi u braku s nekom običnom životi- 
njom. 

Poglavici patuljaka bio je oduzeo sva njegova prava, naro- 
čito se iživljavajući na njemu, zlostavljao ga i ponižavao na razne 
načine, kako bi ostale patuljke zastrašio i natjerao da mu budu 
pokorni i ponizni kao psi. Poglavica ga je posebno mrzio, onom 
bezazlenom, djetinjom mržnjom. Zato dade mig trojici patulja- 
ka pa se sve četverica zaletješe, pograbiše Duma za noge i izvr- 
nuše ga na zemlju kao posječeno deblo, pri čemu mu puška i 
nož ispadoše iz ruku i odletješe koji metar od njega. Lea se 
istrže iz Dumovih ruku i potrča svojim prijateljima, ali on sko- 
či, nalik razgoropadenoj zvijeri, dohvati pušku i uperi je u bje- 
gunicina leđa. Kad htjede da povuče obarač, na pušku se zasko- 
či jedan patuljak, ona opali, a on se skljoka na zemlju. Bio je 
mrtav. Tad Dum ponovo nanišani na Leu, no Lean je bio brži. 
Istrča pred sestru, gurnu je na tlo i u hodu opali iz svoje puške. 
Zapucaše i ostali pa se nekoliko pucnjeva sli ujedan. Čim zaglu- 
šujuća pucnjava prestade, na zemlji su ležala tri tijela — dva 
ljudska i jedno patuljčevo. Dum je bio mrtav i ležao je nauznak, 
izrešetan mnogim mecima iz Leanove, Salemove, Zerunove i 
Mabove puške. Patuljak je, takođ, bio mrtav, dokje Lean stenjao 
od bolova. Bio je teže ranjen u desno rame, ali mu život nije bio 
ugrožen jer je metak samo prošao kroz mehko tkivo, ne 

zadržavši se u ramenu i ne oštetivši kost. Lea je držala bratovu 
glavu u krilu, nježno, sestrinski, ju je milovala i glasno plakala. 
Salem i Zerun otrčaše do brodova, iz njih donesoše pribor za 
prvu pomoć pa Leana brzo previše. Zatim ga prenesoše u nje- 
govu kuću, gdje ga je očekivala njegova prekrasna, sva zaplaka- 
na, patuljica. Bila je u blagoslovenom stanju, kao i Mabova, s 
velikim stomakom i poodmaklom trudnoćom. Patuljci odmah, 
po naređenju svog poglavice, uzeše Dumov leš, odnesoše dale- 
ko u šikaru i, bez ikakvih oznaka, tamo zakopaše. Bili su pre- 
sretni da su ga se riješili. 

Sutradan su patuljci sahranjivali svog druga. Na sahrani su 
se nalazili i Salem, Lea, Zerun i Mab, dok je ranjeni Lean ostao 
kod kuće. Oko patuljčevog groba okupilo se cijelo pleme. 
Pogrebnom ceremonijom upravljali su vrač i poglavica. Ubili 
su jednog ponija, zajahali na njega mrtvog patuljka, s njegovim 
lukom, strijelama i kopljem, pa ga tako položili u raku. Onda 
su oko otvorene grobne jame izvodili ratničke i druge plesove. 
Poglavica i još neki patuljci održali su govor, vrač je nešto vračao 
i najzad ga prekriše zemljom. Iznad glave kao obilježje usadiše 
koplje na kome se nalazila njihova zastavica. Potom su barem 
deset minuta svi uglas plakali, a suze iskrene žalosti slivale im 
se niz lica kao kiša niz prozorska okna, što je na ljude ostavilo 
dubok utisak. Čim završiše s pogrebnim obredom, upriličiše 
neku vrstu memorijalnih natjecanja u brojnim disciplinama, za 
pokoj patuljčeve duše, dok patuljćeva žena i vrač ostadoše sami 
pokraj pokojnikovog groba, gdje su imali tužiti i naricati do 
noći. 

Dani su brzo proticali, slični mutnoj rijeci. Lea i Zerun su 
se preselili u Dumovu veliku kuću, gdje su se već nalazili Salem 
i Dumova patuljica. Saznavši za muževu smrt, patuljica udovi- 
ca se brže-bolje vrati svojim roditeljima. Sad je kuća pripadala 
samo njima troma: Lei, Zerunu i Salemu. Patuljci su po njihovoj 
želji prenijeli Arhivu iz Leanove kuće u podrum njihove velike 
kuće, kako bi je oni mogli u slobodno vrijeme iščitavati, pregle- 

dati, čuvati i prisjećati se idealne Države Zemlje, a koja je sad 
samo mrtva država. Lean se brzo oporavljao, sa zavojem na 

ramenu izlazio napolje i već obavljao lakše radove u polju ili 
oko kuće. Onda patuljci odlučiše da sebi izaberu novog kralja, 
umjesto omraženog diktatora Duma. Svoju odluku saopćiše 
Leanu i Mabu, koji su se s njima izvrsno sporazumijevali. Ispred 
hrama se iskupilo čitavo pleme. Onda su pozvani, i bili prisutni, 
predstavnici i drugih plemena s čitave Planete patuljaka. Odmah 
pozvaše i sve ljude. Skup su pozdravili i njime predsjedavali 
poglavica patuljaka i njihov vrač, koji su sunarodnicima nešto 
dugo govorili i objašnjavali, pokazujući rukama na ljude i izgo- 
varajući njihova imena. A čim spomenuše Leino ime, tad se zrak 
prolomi od klicanja, oduševljenja i pljeska. Poglavica svečano 
objavi da su svi patuljci odlučili jednoglasno da za svoju kralji- 
cu, a istovremeno i boginju, izaberu i proglase Leu. Istog časa 
joj na glavu staviše krunu, vjerovatno od zlata, ukrašenu pre- 
krasnim raznobojnim draguljima i zakićenu šarenim cvijećem. 
Potom je povedoše u hram, gdje je imalo biti ceremonijalno 
obredno krunisanje pred poglavicom, vračem i još nekoliko 
najuglednijih patuljaka, predstavnika svih plemena, a koji su 
činili Vijeće patuljaka čitave planete. Već narednog dana poče- 
še graditi palaču za svoju kraljicu i boginju, najveću i najljepšu 
zgradu na Planeti patuljaka. Radovima su rukovodili Lean i 
Mab, a svi odrasli patuljci, muškarci, obavljali su radove i na 
ovaj ili onaj način učestvovali u izgradnji. Radovi su brzo napre- 
dovali pa se već mogla nazrijeti prekrasna palača. 

Salemu je bilo dosadno. Nije znao šta bi on tu još imao 
raditi. Da ne krene nekud svojim brodom, zadržavalo ga je samo 
iščekivanje — iščekivanje Leine definitivne odluke. Za koga će 
se odlučiti, koga će izabrati — njega ili Zeruna. I nije dugo čekao. 
Toga dana za ručkom Lea je odlučila da svojim prijateljima 
saopći svoju tajnu i svoju, teška srca, donesenu odluku. Između 
dvojice morala je birati samo jednog. I odabrala je. Čvrsto gaje 
zagrlila, privukla k sebi i razdragano rekla: 

- Sutra se udajem za čovjeka mog srca, za Zeruna! 

Oko Salema se okrenu cijela blagovaonica, ali izdržao je, 
Ostao je živ, Sloički je podnio ono što je jednom morao čuti, ono 

za šta je znao da će jednom neminovno doći — dan njene odlu- 
ke. 

Svadba je bila uistinu veličanstvena. Činilo se da su se toj 
odluci Lee i Zeruna više obradovali patuljci negoli sami ljudi. 
Tri dana je trajalo nezapamćeno svadbeno veselje. Učešće su 
uzeli svi patuljci — i staro i mlado. Svirali su, pjevali, plesali, 
glumili, izvodili ratničke vještine; a tek koliko su cvijeća doni- 
jeli svojoj kraljici na dar! Toliko cvijeća na jednom mjestu Salem 
još nije vidio. Glavna svečanost dešavala se u blagovaonici i 
hramu, gdje su se mladenci vjenčali pred vračem, poglavicom 
i svjedocima. Nevjestini kumovi bili su Lean i Salem, a Zeruno- 
vi Mab i poglavica patuljaka. 

Poslije svadbe Salem je danima tumarao poljima i uz rijeku, 
razmišljajući o Lei. Jest božanstvena i jest je ludo volio. Teško 
će mu biti priviknuti se na život bez nje. Ali, možda je tako bolje. 
Sad je druga polovina srca prazna i čeka da i nju ispuni ljubav 
samo prema jednoj ženi, prema crvenokosoj boginji Mejrimi. 
Lea je sada tuđa žena i on će prema njoj osjećati, istinski, bratsku 
ljubav. Odlučio je, poći — vratiti se na Zemlju, u svoju Bosnu. A 
šta će učiniti s letjelicom? ,,Eh" mislio je, ,,barem u Bosni ima 
dosta mračnih gudura i bezdanih jama. Gurnut će je u neku od 
njih, kako ne bi dopala u kapitalističke ruke, i mirna Bosna." 
Zatim će potražiti svoju Mejrimu, svog nebeskog anđela. I naći 
će je makar gdje da se nalazila. Makar da su je sakrili od njega 
i u bisernu školjku. I sve će joj oprostiti, sve! Ma šta ima da joj 
oprašta kad je on veći krivac od nje?! Zapravo, on je jedini 
stvarni krivac što ona sada toliko pati. Vjerovatno misli da je 
poginuo braneći Državu Zemlju, pa ga sad žali i oplakuje, okriv- 
ljujući sebe za njegovu smrt. ,, Moram požuriti, moram joj pre- 
kratiti muke!" čvrsto odluči, skide s vrata talisman, stade milo- 
vati i mirisati uvojak crvene kose, pa onda krenu, tačnije, 
potrča, da svoju odluku saopći i ostalima. 

Odlučio je poći još istog dana, odmah, što prije. Ali, treba- 
lo se oprostiti s prijateljima. Leu je njegova odluka duboko 
potresla. Bila je tužna, plakala je i molila ga da ostane s njima 
zauvijek živjeti na Planeti patuljaka. On, reda radi, pozva Leana 

i Maba da pođu s njim živjeti na Zemlji, ako tako žele, makar 
je znao da oni na to nikada ne bi pristali. 

— Ne, zašto bismo? Tamo bismo bili stranci, obilježeni i 
poprijeko gledani zbog svoje rase i drugačije boje kože. Usto, 
na Zemlji je kapitalizam, a planeta je zagađena i pred ekološkom 
je katastrofom, što nam ne odgovara. Bili bismo ludi ako bismo 
pošli na tu planetu. Nama je ovdje savršeno lijepo. Imamo sve 
što nam treba. Patuljci su dobar narod, poput djece. Oni nas 
vole, mi volimo njih, a usto volimo i svoje žene. One su sada 
trudne, a mi željno očekujemo našu djecu. Ni za šta na svijetu 
ne bismo ih napustili — završi Lean dugo i argumentovano 
obrazlaganje svog odbijanja Salemove ponude. 

S njim se složi i njegov drug Mab, koji kratko dodade: 

— Ne volim civilizaciju, a ova planeta je nešto što sam uvijek 
priželjkivao i o čemu sam i budan sanjao. 

Prije polaska Salem još jednom ode do Peščenkovog groba, 
odade minutom šutnje dužnu poštu svom drugu pa se vrati u 
naselje patuljaka. Brzo se spremi za dalek put i poče da se opra- 
šta s prijateljima. Lea mu tada plačući obeća: 

— Ono što nismo uspjeli ostvariti na Zemlji, ostvarit ću ja 
ovdje. Ostvarit ću naše snove i naše ideale. Planeta patuljaka 
uvijek će biti samo jedna država. U njoj ću odmah početi uvo- 
diti društveno uređenje apsolutne socijalne jednakosti i pravde. 
Povelja Zemlje bit će njena Povelja, a simboli Države Zemlje, 
grb i zastava, odsad će biti njeni zvanični amblemi. Tako će 
Država Zemlja, uprkos kapitalistima ipak nastaviti da živi na 
Planeti patuljaka, na kojoj neće biti armija, oružja, niti ratova. 
A čuvat ću je i od zagađenosti — prirodne i duhovne. 

Odmah uze britvu i njome odreza čuperak Salemove kose. 

- Odnjeću napraviti talisman koji ću nositi oko vrata dokle 
god sam živa, kao uspomenu na te i na tvoju, sad već bratsku, 
ljubav. Jer, što sam uopće živa, najveću zahvalnost dugujem 
Upravo tebi. — Tad ga pogleda kosim očima, tužno se osmjehnu 
pa će reći i Ovo: — Sigurna sam, ti se vraćaš onoj crvenokosoj 
pošasti, onoj đavolici, Mejrimi. Jest lijepa, i nemaš za čim 

zažaliti, a ja vam iskreno želim svaku sreću. Samo, neka se 
zahvali Zerunu, inače... 
Zbog nečega ne završi misao već mu tutnu u ruku hamajli- 
ju u kojoj se nalazio uvojak njene kao katran crne kose. Bio je 
namirisan divnim mirisima raznih cvjetova s Planete patuljaka. 
Nije rekla, kao Mejrima: ,,Miriši, uzdiši — i sjećaj me se!" ali to 
se valjda podrazumijeva. Salem se oprosti sa svima. Lean, Mab 
i Zerun ga prijateljski izgrliše, dok ga Lea zagrli i sestrinski 
poljubi u obraz, Oči joj se pretvoriše u dva bistra jezera, u dva 
blistava izvora suza. Ispraćalo ga je cijelo pleme patuljaka, poz- 
dravljajući ga svojim tradicionalnim pozdravom i dugo mu 
mašući svojim ručicama. 

Triputje u niskom letu nadletio naselje. Svaki put je ugledao 
tri zagrljena para kako mu mašu. Jedan je bio Lea i Zerun, dru- 
gi, Lean i njegova patuljica i treći, Mab i njegova patuljica. 

— Sad pravac — Zemlja. A da se nisam toliko uželio Mejrime, 
ostao bih još neko vrijeme na Planeti patuljaka. Baš bih želio da 
vidim kako izgledaju djeca ljudi i patuljica. Šteta. Baš prava 
šteta! — reče naglas Salem pa uze dvije hamajlije i stade ih naiz- 
mjenično mirisati. 

Zatim iz zamrzivača izvadi preostali pregrštšljiva s Rajzema, 
pojede dvije i pomisli: ,,Nije kome je namijenjeno — već kome 
je suđeno." Istog trena se predomisli pa ostatak šljiva ponovo 
vrati u zamrzivač: , Možda baš da bude — kome je namijenjeno 
da mu je i suđeno, ko zna... Ko to zna?.. + 

U početku nije bilo ničega zanimljivog. Civilizacije na četi- 
ri planete: Zemlji, Rajzemu, Paklemu i Gozbemu razvijale su se 
sporo, pa i za božanske prilike, postupno i uglavnom ujednače- 
no, te su se bogovi dosađivali, prekraćujući vrijeme i na druge 
načine: jelom, pićem, igrajući šah, uživajući u glazbi, slušajući 
Rajzemiusinu poeziju i razgovorom. Ali je svaki, barem jednim 
okom brižljivo motrio šta se zbiva na svakoj od četiri planete, 
osobito na njegovoj, kojoj je pokrovitelj i na koju se kladio. 
Sličilo je konjskim trkama: nakon starta trka je dugo nezani- 
mljiva, konji često mijenjaju pozicije, do kraja je dosta vremena, 
a gledaoci se naročito ne uzbuđuju, sve do samog finiša, kad se 
sve raspliće, trka postaje maksimalno uzbudljiva, neizvjesna, 
očekuje se pobjednik, gledaoci su na nogama, skaču, navijaju, 
urlaju, nalaze se u ekstazi, u delirijumu navijačkih strasti. Nešto 
brže od ostalih u početku se razvijao Gozbem. Gozbius zado- 
voljno trlja ruke pa reče: 

- To, dječki! Jelo i piće na sto i sve polahko. Pobjeda nam se 
smiješi. Samo ne dajte nikom preda se. 

— Nemoj da bi pomagao svojima, Gozbiuse, diskvalifikovat 
ćemo ih! — upozori ga Paklemius, dok je igrao šah sa Zemljiu- 
som. 

- Ne pomažem! - obrecnu se bog gozbe. - Samo glasno 
izražavam zadovoljstvo što ću vam odnijeti okladu, jer će moja 
momčad sigurno pobijediti. 

Zemljius se nasmija: 

- A da se malo prerano ne raduješ, Gozbiuse? Dugo je do 
kraja. Eno, Paklemiusovi puleni već su se izjednačili s tvojima. 

- Juh! = uzviknu Gozbius, uhvati se objema rukama za 
glavu i od razočarenja sasu sebi naiskap u usta pun vrč vina. 

Ljudi na Rajzemu prvi izmisliše parni stroj. Tako Rajzem 
izbi na prvo mjesto. Paklem se nalazio na drugom, Gozbem na 
trećem, a Zemlja na četvrtom, posljednjem, mjestu. Paklemius 
pruži ruku boginji umjetnosti pa, ne bez zavisti, veli: 

- Želim, ljepotice, da ti prvi čestitam na pobjedi! 

Ona ne prihvati ponuđenu ruku nego mudro konstatova: 

— Suviše je rano za čestitanje, ratniče. Znam da bi me ti 
odmah uz čestitku rado i poljubio, a zar ne vidiš da su Zemlja- 
ni izmislili motor s unutrašnjim sagorijevanjem, i već su prete- 
kli Gozbemovce i Paklemovce? 

— Hej, Gozbiuse, eno tvoji su izmislili električnu energiju! 
— dreknu, iskreno uzbuđen, naučnik i pogleda u svog druga. 
Kad tamo, a Gozbius se nacvrcao od razočarenja u svoju mom- 
čad pa slatko zahrkao na stolu, s rukama ispod glave, umjesto 
uzglavlja. 

Zemljius ga stade drmusati, a on skoči iza sna, opazi Goz- 
bem na prvoj poziciji pa od radosti poče igrati i pljeskati ruka- 
ma: 

— Svaka čast, to je prava momčad, koja ima karakter i zna 
šta hoće. Eno ih, lijepo se i goste. Pogledajte one raskošne balo- 
ve i na njima stolove pune jela i pića, ha, ha... Zna se ko im je 
pokrovitelj i zaštitnik! 

Na Paklemu otkriše nuklearnu energiju. Ovaj put je likovao 
bog rata i lova: 

- Dobri su, dobri! Zadrže li prvo mjesto, mogli bi mi osi- 
gurati lijepe nagrade. Usto su vješti ratnici. Ali, šteta, podijelili 
su planetu na dva dijela i više ne ratuju. 

- Zato ratuju na ostale tri planete — reče Gozbius. -— Pogledaj! 
Skoro u isto vrijeme moji, a također i Zemljiusovi, ljudi otkriše 
atomsku energiju. 

Sada je poredak bio sljedeći: Paklem prvi, Gozbem i Zemlja 
dijelili su drugo i treće mjesto, dok je Rajzem bio ubjedljivo 
posljednji. Upravo tad na Rajzemu završiše ratovi, na čitavoj 
planeti nasta jedna država i u njoj društveno uređenje 


238 


apsolutne socijalne jednakosti i pravde. Rajzem izbi na prvo 
mjesto. Boginja umjetnosti sva se tresla od velikog uzbuđenja, 
kad na Zemlji izumiše vasionski brod. Tako se Zemlja i Rajzem 
uporediše na tabeli, čvrsto zauzimajući i dijeleći prvo i drugo 
mjesto. Bogovi su se zaista ugodno zabavljali. Strastveno su 
navijali za ljude na svojim planetama, naizmjenično se radova- 
li i tugovali, te bili oduševljeni načinom zabave što ju im je 
priredio bog naučnik. No, svi su mnogo uložili, kladeći se na 
svoje planete i svi su strepjeli od krajnjeg ishoda. Svako je samo 
mislio da sretno sačuva svoj ulog i da osvoji tuđi. U taj mah na 
Paklemu izbi nuklearni rat, što je za boga rata predstavljalo 
vrhunac zadovoljstva. A kad se planeta rasprsnu u svemirsku 
prašinu, on vrisnu: 

— Ma šta uradiste, glupani jedni! — pa se skrhan od tuge 
složi u božansku stolicu. 

Bogovi ga pogledaše sa skrivenom zluradošću, jer je jedan 
takmac otpao i svima su im šanse porasle. Paklemius poče 
gasiti tugu i razočaranje slivajući u se vrč za vrčem božanskog 
nektara i uskoro opijen slatko zaspa. Sanjao je svoj na okladi 
izgubljeni ulog: jedno od najvrednijih lovišta, zlatni mač, luki 
strijele, i u snu žalio za njima. Onda lijepa boginja pomisli: 
,Mudro sam učinila što nisam dozvolila da se u moju planetu 
ugrade uranij i plutonij. Te đavolske rude razorit će i ostale 
planete, a ja ću dobiti na okladi sve bogate uloge." Njenu nadu 
pothranjivao je i išao joj u prilog razvoj događaja na dvije kon- 
kurentske planete. Upravo tog časa na Gozbemu se počela 
dešavati ekološka katastrofa, da je Gozbem nedugo zatim postao 
stopostotno mrtva planeta. Takojei Gozbius bio poražen, ispao 
iz utrke i izgubio ulog: prekrasan dvorac s cjelokupnim zemljiš- 
nim posjedom. 

- E, baš su ovi ljudi beslovesni bilmezi! Hajd' što su jeli, pili, 
uživali u komforu i raskoši, ali nikako nisu smjeli dozvoliti 
ekološku kataklizmu! 

To reče pa se složi, mrtav pijan, kraj Paklemiusa. A Rajze- 
miusa se prikriveno osmjehnu te lukavo zaključi: , Još samo 
malo. Još samo da se poubijaju ovi na Zemlji, i pobjednik sam. 

Eno ih već prijete jedni drugima atomskim oružjem, a i ekološ- 
ka katastrofa visi im za vratom kao Damoklov mač. Sad sam 
posve sigurna da je pobjeda moja." Zato, unaprijed se radujući, 
pobjedonosno reče Zemljiusu: 

- Zar nisam mudrija od vas muškaraca? Pobjednik sam 
samo zbog toga što sam se odrekla paklenih ruda u utrobi svo- 
je planete! 

Na te riječi Zemljius se euforično nasmija pa trijumfalno 
progovori: 

— Ne, prelijepa boginjo! Od mene nisi ni mudrija ni lukavi- 
ja! Eno, vasionski brodovi sa Zemlje, krcati raketama s nukle- 
arnim glavama, lete prema Rajzemu da ga unište. Čime će se 
odbraniti tvoji ljudi?! 

— U taj mah život na planeti Rajzem bi uništen nuklearnim 
oružjem s planete Zemlje. Boginja umjetnosti i estetike prekri 
dlanovima oči i gorko zaplaka. Plakala je iz dva razloga — jer je 
svojom nesmotrenošću skrivila smrt ljudi na svojoj planeti, i jer 
joj je bilo žao uloga u okladi, koji je bio od nemjerljive vrijed- 
nosti: ciklus najdražih pjesama, tri umjetničke slike i najljepša 
dijadema, koju je imala. Ali smože snage, priznade poraz, pru- 
ži ruku Zemljiusu i veli: 

- Čestitam, naučniče! Mislila sam kako sam najmudrija i 
najsretnija od svih bogova. No, sad vidim da nisam. 

Baš tad se probudiše i dva spavača, gubitnika, pa stadoše 
tužno i nevoljko da priznaju poraz te da čestitaju pobjedniku. 
Zemljius je, doduše, primao čestitke, ali se nije radovao, nije 
bučno proslavljao pobjedu. To iznenadi bogove da Gozbius, s 
iskrenim čuđenjem, upita: 

— Ti se uopće ne raduješ pobjedi, Zemljiuse?! A ja bih dubio 
na glavi da sam nešto na tvom mjestu, da sam na klađenju 
zaradio takve dragocjenosti. 

- Nemam čemu da se radujem. Nastave li ljudi da se ovako 
nerazumno ponašaju, i planeti Zemlji nazire se skori, katakliz- 
mički, kraj. Time će, nažalost, i naša zabava biti završena — reče 
tužno i rezignirano Zemljius. 

Bog naučnik je naročito žalio zbog tragične sudbine svog 
kolege među ljudima, naučnika Huana Pinda, i predsjednika 
Države Zemlje Džona Edvardsa. Bio se strašno rasrdio na ljude 
sa svoje planete, što nisu poslušali i slijedili Edvardsove i Pin- 
dove ideje, pa je odlučio da ih odmah žestoko kazni. Onda je 
zaključio kako će se Zemljani uskoro sami kazniti užasnom 
kaznom, i odustao je od prvobitne namjere. 

— E, što je život monoton. Ko će izdržati jednoličnost i 
dosadu još ovo malo — do kraja vječnosti?! — pitao se, glasno 
zijevajući, Paklemius. 

S njim se odmah složi i Gozbius. Jedino je Rajzemiusa šutje- 
la, još uvijek tužna i zamišljena. 

— Ne, neće vam biti dosadno. Ja ću se za to pobrinuti — reče 
samouvjereno bog nauke. 

Pa, otpisavši Zemlju, prepustivši je njenoj strašnoj i tužnoj 
sudbini, poče da izlaže bogovima svoj novi projekt, čija bi grad- 
nja potrajala mnogo duže nego što je to bio slučaj s prethodnim. 
Ali i zabava bi mogla da potraje desecima, možda i stotinama, 
milijardi godina. Jer bića na novim nebeskim tijelima, koja bi 
on stvorio, ne bi imala negativnih osjećanja, naročito ne — sebič- 
nost, s čime se odmah složila i posebno bila oduševljena Rajze- 
miusa, lijepa boginja umjetnosti i estetike. 


241 


BIOGRAFIJA 


Šahdo je rođen 6. maja 1955. godine u Kaloševiću, u 
siromašnoj porodici. Roditelji su ga školovali do završetka 
četverogodišnje osnovne škole. Krijući od oca, završio je u 
Jelahu za dvije godine još četiri razreda večernje osnovne 
škole. 

Sa sedamnaest godina zaposlio se u, Željezničko građe- 
vinsko preduzeće" iz Sarajeva na gradnji magistralnog puta 
Jajce - Bihać, s gradilištem u Mrkonjić Gradu. Tu je mogao 
samo da položi ,,B" kategoriju, a ubrzo u Banovićima i ispit 
za kv vozača motornih vozila. Zatim je pozvan u JNA, u Kra- 
ljevo, gdje je vojni rok odslužio kao vozač instruktor. Posli- 
je vojne obaveze upisuje se u Zagrebu u Saobraćajnu teh- 
ničku školu, koju završava u redovnom četvorogodišnjem 
roku. .. 

Pošto je završio srednju školu u Zagrebu, i nigdje, gdje 
bi upitao, nije mogao dobiti posao saobraćajnog tehničara, 
a nije imao dovoljno novčanih sredstava da se upiše na 
četverogodišnji studij, ali je nešto novca uštedio radeći, te 
dobivši studentski kredit, upisuje se na dvogodišnji redovan 
studij na Pedagoškoj akademiji u Tuzli, odsjek: srpsko-hr- 
vatski jezik i jugoslavenske književnosti. Studij je završio u 
redovnom roku, kao odličan student, jedini iz svoje genera- 
cije, i dobitnik je Zlatne značke Univerziteta u Tuzli. 

Kako iz materijalnih razloga nije mogao da nastavi stu- 
dij, zaposlio se kao nastavnik srpsko-hrvatskog jezika i knji- 
ževnosti u OŠ ,Huso Hodžić" u Tešnju. Odatle je otišao u 
Osnovnu školu u Planjama, a iz Planja prešao u rodni Kalo- 
šević u OŠ ,Abdulvehab Ilhamija" Sada je u penziji. 

Cijeli ratni period proveo je, naizmjenično, kao borac u 
rovu i kao nastavnik bosanskog jezika u dvije škole, za dvi- 
je nastavničke norme časova. 

Dosad je objavio zbirku dječije poezije Cvrčanka, roman 
za djecu i omladinu Sin Polja i, nedavno, ratni roman Snovi 
šehida Ibrahima. 

Ima pripremljene za izdavanje sljedeće knjige: roman 
za odrasle Mokropoljske magle, roman San Noćnog Leptira, 
roman Noćni Leptir u Državi Zemlji, zbirku pripovijedaka 
Čovjek sa dva srca, zbirku kratkih šaljivih priča (anegdota) 
Tešanjske koke i druge priče, zbirku pjesama za djecu Kad bi 
djeca imala planetu, zbirku poezije za odrasle i još ponešto. 


Šahdo Bošnjak 

Polahko i brižljivo, s neviđenim entuzijazmom i 
kreativnošću, unoseći svega sebe u posao, bog 
naučnik stvarao je dotad svoje najveće, 
najmonumentalnije djelo. Na nevjerovatno 
velikom stolu, na sredini radionice, nalazile se 
bezbrojne skice, prospekti, projekti i prvobitno 
brižljivo zamišljene makete četiriju planeta: 
Zemlje, Rajzema, Gozbema i Paklema. Svaka je 
dobila ime po svom bogu pokrovitelju i zaštitniku. 
Kraj maketa stajali su bogovi, pažljivo pratili 
Zemljiusov rad i iznosili svoje primjedbe i 
sugestije. On bi ih sve strpljivo saslušao, uvažavao 
želje i pažljivo stvarao od sitnih detalja sve veće 
dijelove, ne dozvoljavajući ma i najmanju 
pogrešku, da bilo šta izmakne njegovoj genijalnoj 
zamisli, Kad bi pogriješio, kadšto slučajno 
zabrljao, odbacivao bi čak i veće komade svog 
djela i sve počinjao iznova, gradeći tako od 
detalja veće dijelove, a od dijelova planeta 
grandiozne cjeline, ili briljantne mozaike. 

